
Care este cel mai rău lucru care i se poate întâmpla în 
ziua nunţii unei mirese drăguţe și iubitoare? 

Părăsită de logodnic în fața altarului, Zoe Moore se 
simte incapabilă să facă faţă umilinței şi privirilor com- 
pătimitoare ale prietenilor şi familiei şi se hotărăşte să 
se mute pentru o vreme în America. Odată ajunsă acolo, 
tânăra devine bona copiilor unui văduv nesuferit, dificil, 
dar extrem de atrăgător şi de sexy. În timp ce le câştigă 
pas cu pas inima copiilor, Zoe se simte din ce în ce mai 
Frustrată de atitudinea tatălui lor, Ryan, pe care îl con- 
siderăun nemernic insensibil, dar de care se simte atrasă 
în mod inevitabil. Slavă Domnului că există micul grup 
de bone englezoaice, devenite repede prietenele ei, care 
să-i tempereze disperarea crescândă! Dar oare vor fi ele 
în stare să o salveze pe Zoe atunci când descoperă că 
trecutul nu este chiar atât de uşor de uitat? 


„Nu trece nici un capitol fără să se întâmple ceva amu- 
zant. Zoe este eroina perfectă pentru această poveste — 
spirituală, caldă și foarte fericită în pielea ei. O lectură 
de cinci stele.“ 

Traducere din limba engleză 
Simona Toroscai şi Oana Cristea 


Ediţia a doua 


Pentru Lucas, 
cu toată dragostea! 

Încerc din răsputeri să creez impresia unui călător so- 
fisticat, dar nu sunt deloc convinsă că-mi iese. 

Privind retrospectiv, probabil că m-am dat de gol ime- 
diat după ce am testat cu entuziasm prea multe parfumuri 
în duty-free, emanând în cele din urmă o aromă atât de 
puternică încât ar putea trezi pe cineva din comă. 

Sunt dezamăgită și de topul meu de bumbac în stil 
etnic, cel despre care credeam că arată ca unul cumpărat 
din vreun loc fabulos de exotic din Pacificul de Sud — până 
când am descoperit că eticheta cu prețul ieșea afară, dez- 
văluind că, de fapt, costase 44,99 de lire la Monsoon. 

Şi poate că nici faptul că am ajuns prima la Poarta 65, 
depășind un grup numeros de turiști cu cel puțin o jumă- 
tate de oră, nu m-a făcut să arăt chiar atât de descurcă- 
reață pe cât aş fi sperat. 

Acum, că mă aflu în aer la propriu, e la fel: statutul 
meu de amator într-ale călătoriilor pe distanță lungă e 
dezvăluit fără milă la fiecare pas. 

În momentul de față, încerc să așez în echilibru toate 
ambalajele goale rămase de la masa oferită pe o tavă ridi- 
col proporționată și o cană cu cafea imposibil de băut, fără 
să o vărs în poala vecinului meu și să-i provoc arsuri de 
gradul trei pe instrument. E o variantă reală de KerPlunk, 
toate amenințând să se răstoarne la cea mai mică adiere 
de vânt. 

Spre deosebire de americanul de lângă mine - el și-a 
așezat ingenios pliculețul cu parfum de lămâie în cana 
goală de ceai și a pus unul peste altul pacheţelele de sare 
şi piper şi cutiuța de unt în caserola în care fusese friptura 

delicioasă de vită —, eu m-am trezit cu un talmeș-balmeș de 
plastic și resturi de folie de aluminiu. 

— Să vă ajut, doamnă! mă întreabă stewardesa, luân- 
du-mi tava înainte să pot să împiedic cuțitul să se răstoarne 
pe masă. 

— Hopa! strig eu, exclamaţie deloc conformă cu sta- 
tutul de pasager cosmopolit, cum mi-ar plăcea să fiu. 

ÎL ridic să-l dau stewardesei, dar ea a plecat deja, îm- 
pingând căruciorul pe culoar şi aproape lovind coarele 
câtorva pasageri. 

Arunc o privire alături și-mi dau seama că vecinul meu 
privește cu suspiciune spre cuțit. 

— Ei bine, cine ştie când o să am nevoie de un cuţit de 
plastic mânjit cu unt! spun eu ridicând din umeri. 

Îmi zâmbeşte. 

Nu e un zâmbet conspirativ, ci unul care ascunde o 
sclipire de amuzament. E compătimitor față de biata crea- 
tură de lângă el, care, în mod sigur, a primit o zi liberă de 
la ospiciu. 

Mă las pe spate pe scaun, murmurând în gând un cân- 
tec care se difuza mereu la radio când eram mică și mama 
ardea inevitabil masa de duminică: „Plec cu avionul... la la 
la... la la la la la la la...“ 

Nu-i nimic. Sunt sigură că o să-mi aduc aminte versu- 
rile. Și, oricum, senzația contează. Cântecul e despre noi 
începuturi, cred. Despre cum să mergi mai departe. Des- 
pre descoperirea unei lumi noi. 

Exact ceea ce fac eu acum. 

Însă, după cum probabil că v-aţi dat seama, n-am 
mai zburat până acum la capătul lumii de una singură: 
un zbor scurt, până la Barcelona, pentru o petrecere a 
burlăcițelor, da; două săptămâni cu iubitul în Turcia, 
nici o problemă; o săptămână cu fetele în sudul Franței, 
hai, fie! 

Dar 6 000 de kilometri peste Atlantic? Și poate pentru 
totdeauna? 

Nu. 

Şi... iată-mă făcând-o. Cu toate că mi-aş dori s-o fac cu 
mai mult stil. 

Când eram în școala primară, pe prietena mea cea mai 
bună o chema Elizabeth. Era de origine jamaicană, dar 
avea cel mai puternic accent de Liverpool — atât de puter- 
nic că ar fi putut desfunda o toaletă. 

Încă de la zece ani, Elizabeth știa ce voia să facă în via- 
ță: să vadă lumea. Dorea să escaladeze munţii, să ia la pas 
pădurile tropicale şi să vadă cât mai multe locuri diferite, 
să cunoască cât mai mulți oameni diferiți. Am aflat anul 
trecut că absolvise la Oxford, că a călătorit doi ani şi că 
acum lucrează pentru Crucea Roșie în Stockholm. 

Spun asta doar pentru a sublinia un lucru: dacă 
ar exista o scală cu care să măsori cât de aventuros ai 
fost la douăzeci de ani — după înțelepciunea populară — 
probabil că viața lui Elizabeth ar fi la o extremă, şi a mea 
la cealaltă. 

În ultimii şapte ani, mai precis până vinerea tre- 
cută, de fapt, am lucrat ca îngrijitoare la o grădiniță în 
Woolton, o suburbie a Liverpoolului care se crede ele- 
gantă. De fapt, mă subapreciez puțin: în momentul 
plecării ajunsesem asistent manager (cel mai tânăr pe 
care îl avuseseră, după cum îi informează mama, în pri- 
mele treizeci și două de secunde de conversație, pe toți 
cei pe care-i întâlnește). 

Această realizare nu reflectă vreo ambiţie nemăsurată, 
ci simplul fapt că îmi place ceea ce fac. Chiar îmi place. 
Ceea ce constituie o permanentă ușurare, ținând cont că 
am început această carieră după ce am renunțat la Drept 
în primul an (ceva ce mama le spune tuturor celor pe ca- 
re-i întâlneşte, în următoarele treizeci și două de secunde 
ale conversației). 

Adevărul e că grădinița Bumblebees se află la exact 
șase minute de mers pe jos de casa în care am cres- 
cut, la douăzeci și două de minute de mers cu mașina 
de spitalul în care m-am născut și atât de aproape de fosta 
mea școală încât, dacă priveşti pe vârfuri din podul ma- 
ternităţii, încă mai poți vedea inscripția care se referea la 
un pupic pe care cică i l-aș fi oferit lui Christopher Timms 
în clasa a șasea. (Apropo, asta era o tentativă de ironie! La 
șaptesprezece ani, Christopher Timms era renumit pentru 
faptul că-și aprindea propriile pârțuri cu o asemenea re- 
gularitate încât avea nevoie de propria Unitate Specială 
pentru Combaterea Incendiilor.) 

Viaţa liniştită pe care am dus-o în cei douăzeci și opt 
de ani ai existenței mele este — sunt perfect conştientă — 
ușor tragică, dar am o scuză bună. Ba nu. Două scuze: 
am găsit o slujbă pe care o iubeam și un bărbat pe care-l 
adoram. 

i, atunci, de ce să vreau să renunţ la ele? 

mi schimb poziția pe scaun într-o altă încercare 
zadarnică de a mă simţi confortabil. E un spațiu care n-ar 
trece normele UE nici pentru transportul găinilor, dară- 
mite al oamenilor. 

Dar nu are rost. Fundul mi-a amorțit de două ore bune 
și nu cred că mi se va dezmorți în curând. 

Îmi ridic rucsacul, căutând ceva — orice — de făcut, 
şi-mi scot oglinda să mă admir. Nu e o experiență 
plăcută. 

Nu sugerez că, în condiții normale, aș amenința 
contractul cu L'Oreal al Evei Longoria, dar, până de 
curând, am fost relariv mulțumită de cum arăt. Am 
moștenit o structură osoasă bună de la tata, picioare 
frumoase de la mama și — după mulți ani de angoase — 
am învățat să trăiesc cu abdomenul scândură pe care, 
din păcate, nu l-am moştenit de la nici unul. Acum 
însă, trăsătura mea cea mai evidentă nu sunt ochii negri 
sau gura plină pentru care mi se făceau complimente, 

ci tenul, care e atât de palid încât arăt ca și cum aș avea 
nevoie de o pensulă și de puțină culoare. 

Acum câteva săptămâni, mi-am luat unul dintre auto- 
bronzantele acelea de tip spray, să văd dacă „strălucirea 
arămie naturală“ din reclamă mă ajută. Din păcate, ge- 
nunchii și coatele au căpătat o nuanță atât de portocalie 
încât sunt convinsă că esteticianei care l-a aplicat îi plă- 
cea să-l tragă şi un pic pe nas. Cireaşa de pe tort a fost 
că, în mai puțin de o lună, silueta mea 38-40 — pe care o 
credeam atâr de definitivă încât mă plângeam de ea de 
cel puțin două ori pe zi — a fost cumva înlocuită cu una 
care e cu exact şapte kilograme și jumătate mai rotundă 
(și continuă să crească). 

Da, ați citit bine: șapte kilograme și jumătate. Dacă nu 
v-aţi dat seama până acum că e posibil să te îngrași atât 
de mult într-un timp atât de scurt, atunci vă asigur că nici 
eu nu știam. Dar e posibil, iar eu m-am îngrășat. Probabil 
pentru că mi-am petrecut ultimele luni mâncând nervos 
cât pentru doi. 

Care a fost cauza tuturor acestor lucruri? 

Ce credeți? Un bărbat, evident. Bărbatul meu. Sau, cel 
puţin, era bărbatul meu. 

Acum pot spune că Jason Redmond — contabil am- 
biţios, campion de biliard, iubit de prieteni și de părinți 
deopotrivă şi, ah, iubirea vieţii mele — nu mai corespunde 
acestei descrieri. 

Indiferent câte nopți am stat trează vărsând lacrimi 
amare în pernă; indiferent câte ore am petrecut ascul- 
tând-o pe Leona Lewis la iPod; indiferent de câre ori 
mi-am însoțit prietenii bine intenţionaţi în barurile de 
karaoke și m-am străduit să fiu convingătoare în timp ce 
cântam din răsputeri 1 will survive. (OK. „O să mă scufund 
în adâncurile disperării până când mă sună din nou“ nu 
are aceeași rezonanță.) 

Îmi închid oglinda şi o arunc înapoi în rucsac. 

— Vă trebuie un formular 1l-94Y/, doamnă? mă întreabă 
stewardesa, răsărind lângă umărul meu. 

— Ăăă, de ce nu? răspund eu, luându-l din mâna ei cu 
relaxarea cuiva care complerează așa ceva la fiecare două 
săptămâni, când zboară până la Buenos Aires pentru o 
partidă de polo. 

După ce pleacă, arunc o privire pe câmpurile for- 
mularului, întrebându-mă dacă e necesar în cazul meu. 

— Aveţi pașaport britanic? mă întreabă vecinul ameri- 
can, aranjându-şi perna în formă de U, un obiect pe care 
l-am râvnit în ultimele șase ore. 

- Ăă... da, răspund suspicioasă. 

— Atunci, dacă mergeţi în State doar pentru vacanţă, 
trebuie să-l completaţi. 

Îmi zâmbeşte. 

— A, da... ştiu, mint eu. Adică, e mai mult decât o va- 
canţă, dar... 

— Emigraţi în State? 

— Am o viză de muncă de un an, îi explic eu, îndesând 
formularul în buzunarul scaunului din față, lângă cuțitul 
de unt și cele două pahare de plastic cu resturi de Diet 
Pepsi pe fund. Așa că voi sta acolo cel puțin douăsprezece 
luni; asta dacă nu mă dau afară înainte! 

Îmi zâmbește din nou, dar de data asta nu mai e nici 
măcar zâmbetul compătimitor. E genul de zâmbet pe care 
i-l arunci unui terorist sinucigaș ca să-i insufli o stare de 
calm în timp ce încerci să-ți dai seama unde sunt ieșirile 
de urgență. 

— Doamnelor și domnilor, vă vorbește căpitanul, anun- 
ță o voce cu accent britanic printr-un difuzor pârâitor. În 
scurt timp, vom ateriza pe JFK... 

Mă îndrept pe scaun și trag aer în piept. 

Viaţă nouă, atenţie că vin! 

Suntem atât de bombardați de cultura americană în 
Marea Britanie, încât uneori e imposibil să privim Sta- 
tele Unite ca pe o ţară străină. Și, totuși, din clipa în 
care cobor din avion, aeroportul JFK nu mi-ar putea 
părea mai străin nici dacă s-ar afla în cel mai îndepăr- 
tat punct de pe Jupiter. Mă învârt prin sala de aștep- 
tare a aeroportului, încercând să nu petrec prea mult timp 
analizând panourile de zbor cu o expresie pierdută pe față, 
să dau cuiva impresia că nu ştiu ce fac, și sunt înconjurată 
de sunete și de imagini necunoscute mie: accente care fac 
ca vocalele mele să pară atât de britanice încât mă simt de 
parcă aș da o probă de prezentator de ştiri la BBC în 1953; 
cuvinte pe care le recunosc — diapers, cell phones, mom- 
mies, zip codes! —, dar pe care nu le-am folosit niciodată. Şi 
e o atmosferă agitată de fast-food care face ca o parte din 
mine să fie nerăbdăroare, iar cealaltă să tânjească după un 
loc unde se vinde un pateu ca lumea, cu carne, și un ceai 
care a fost fiert cât trebuie, câteva zile. 

Am avut o senzație premonitorie săprămâna tre- 
cută, când am vorbit la telefon cu noii mei angajatori. 
Voi fi bona lui Summer (trei ani și jumătate) și a lui 
Katie (doi ani), fiicele lui Josh și Karen Ockerbloom. 
Familia Ockerbloom deține propria agenție imobiliară 
în afara orașului Kalamazoo, Michigan — destinația mea 
finală — și par de treabă. Chiar de treabă. Și incredibil 
de... americani. 


! Varianta americană pentru nappy, mobile phones, mummies, postcodes — 
folosite în engleza britanică. În traducere: scutece, telefoane mobile, 
mămici, coduri poştale (n.r.) 

Karen şi-a dat toată silința să sublinieze cât de încân- 
taţi sunt ea și Josh să mă primească în casa lor — „o bonă 
englezoaică de încredere“. 

Pe deasupra, voi avea propria mea mașină (un SUV — 
mulțumită lui Google, știu acum că nu e vorba despre 
gradul de protecție al unei loțiuni solare), nu va trebui 
să fac treabă în casă (au personal) și ar vrea să merg cu 
ei în vacanţă în Bermude luna viitoare, cu toate cheltuie- 
lile incluse. 

Simt că-mi vibrează mobilul. Am primit un mesaj nou 
de la agenţia la care m-am înscris, British Supernannies. 
Se pare că sunt foarte buni — agenția britanică cu cea mai 
rapidă creștere din America — deși, după numele ales, mo- 
destia nu e specialitatea lor. 

„Un mesaj pentru Zoe Moore“ se aude vocea lui Mar- 
garer, secretara ușor senilă cu care am discutat în ultime- 
le săptămâni. „Îmi pare foarte rău, Zoe, dar s-a schimbat 
planul. Te rog, sună-mă când poți şi, foarte important, 
înainte să iei avionul de legătură.“ 

Urmează o conversație lungă — și încerc să nu mă 
enervez prea tare — din care rezultă că nu mai merg la 
Kalamazoo. Merg la Hope Falls, care e aproape de Boston. 
Ceea ce înseamnă că nu voi mai locui cu Karen şi Josh, 
nici nu voi mai conduce SUV-ul lor, nici nu voi mai merge 
în Bermude. Hope Falls!? Puteți să o mai spuneţi o dată. 

Acum merg la doamna Miller, o mamă singură, ca să 
am grijă de cei doi copii: Ruby, care are aproape șase ani, 
și Samuel, care tocmai a împlinit trei. Se pare că a fost 
o schimbare de ultim moment. Karen și Josh au bonă, o 
fată din Surrey care a fost la ei anul trecut şi care a deve- 
nit brusc disponibilă după ce s-au înţeles pentru o mărire 
de salariu. 

Îmi iau rucsacul și mă forțez să afișez atitudinea 
„Thelma și Louise“ şi să-mi aduc aminte că sunt o femeie 


1 Joc de cuvinte: Hope Falls e numele localității, dar, tradus ad litteram, 
înseamnă „Nu mai e nici o speranță“ (n.tr.) 

purernică, încrezătoare și independentă, care e mai mult 
decât fericită să trăiască la limită şi să-și schimbe planurile 
când e necesar — chiar și atunci când asta înseamnă că 
Bermudele ies din discuție. 

Mă îndrept spre un magazin să cumpăr o sticlă de apă 
și, când ajung la casă să plătesc, planturoasa vânzătoare 
afro-americană îmi aruncă un zâmbet. 

Nu, nu. Nu e bine. Un zâmbet e prea puțin spus. 
E genul de rânjet pe care te-ai aștepta să-l aibă o femeie 
care tocmai a slăbit șase kilograme, a câștigat la loterie și a 
găsit cea mai frumoasă pereche de pantofi pe care i-a văzut 
vreodată... la reduceri. 

— Mergeţi într-un loc frumos, doamnă? îmi zâmbește 
ea larg. 

- La Boston. Cu serviciul, răspund eu suficient de 
vag pentru ca restul oamenilor de la coadă să-şi imagi- 
neze că sunt o avocată specializată în drepturile omului, 
pe cale să îndrepte o eroare judiciară sau două. 

- La Boston, hm? Distracţie plăcută. 

— Mulţumesc. 

lau sticla și încerc s-o pun în rucsac înainte să mă în- 
depărtez. Dar șnurul de sus nu se clinteşte. Îmi eliberez 
mâinile luând poșeta în dinţi, apoi încerc să îndes sticla 
în buzunarul din față. Dar, pur și simplu, nu merge. Nu 
ușor, oricum. 

Împing, trag și înghesui, dar sunt departe de a reuși să 
bag sticla în geantă și dureros de conștientă de coada care 
se măreşte în spatele meu. 

Cum femeia de lângă mine mormăie de ciudă și-și dă 
ochii peste cap, rup baierele buzunarului din spate, îndes 
sticla în el și-mi îndrept spatele revoltată. 

Tocmai în acest moment, închizăroarea poșetei mele, 
pe care încă o ţin între dinți, prinde viață. Se deschide 
şi banii țâşnesc ca și cum aș vomita monede de doi pen- 
ny. Femeia din spate arată de parcă şi-ar fi pierdut cheful 

de viață. Alţii se grăbesc să mă ajute, în timp ce eu stau 
ghemuită, încercând stângace să-mi adun banii. 

Obrajii îmi sunt în flăcări. 

— Ăă, mulțumesc... oh, scuze, eu... ăăă, mulțumesc fru- 
mos, scuze..., mă bâlbâi eu. Încercând să dispar cât mai 
repede, îmi pun poșeta goală între genunchi și mă îm- 
pleticesc spre ieşire cu brațele pline de monede, carduri 
bancare şi cu rucsacul, forțându-mă să ignor chicotelile 
înfundare. 

- O zi bună, doamnă! îmi strigă vânzătoarea, în 
timp ce dispar după colț, sperând să înțeleagă de ce nu-i 
răspund. 


capitolul 4 


„După ce am luat monorailul până în Grand Central 
Station, mă pun pe aşteptat trenul spre Boston şi-mi scot 
revista. În timp ce o răsfoiesc, simt pe cineva așezân- 
du-se lângă mine și un val de afrershave care îmi stârneşte 
imediat simţurile. 

Calvin Klein Truth. L-aş recunoaște oriunde. E after- 
shave-ul cu care se dădea Jason cu religiozitate, în fiecare 
dimineață, imediat după ce-și verifica frizura și-și îndrepta 
cravata, în felul pedant pe care am ajuns să-l cunosc atât 
de bine. Uitând unde mă aflu, privesc în sus, cu pulsul 
accelerat. 

Dar nu e Jason. Normal că nu e Jason. Nu l-am văzut 
de aproape două luni, de ce-aş crede că e aici, în State? 

Vecinul meu, un tip îndesat de vreo patruzeci de ani, 
cu un breton anemic, îmi zâmbeşte timid. Îi zâmbesc la 
rândul meu şi mă întorc la revista mea, chiar dacă am 
răsfoit-o din scoarță în scoarță de trei ori până acum. 

Eu și Jason ne-am întâlnit când eu aveam douăzeci de 
ani, iar el douăzeci și trei — o diferență mică de vârstă, dar 
atunci părea una de proporțiile diferenței dintre Michael 
Douglas și Catherine Zeta-Jones. 

Renunțasem deja la Facultatea de Drept, pe care o 
uram, și eram ucenică la Bumblebees; el absolvise deja, 
petrecuse un an hoinărind prin Europa şi tocmai fusese 
acceptat într-un program pentru absolvenţi, la una dintre 
cele mai mari firme de contabilitate din Marea Britanie. 

Primul lucru pe care ar trebui să-l subliniez este că Ja- 
son e cel mai atipic contabil pe care l-ai putea întâlni. 
Nu că aș avea ceva împotriva contabililor, dar percepția 
publică asupra profesiei nu îi plasează la aceeași cotă cu un 
cercetător NASA mediu. 

Jason infirmă în totalitate acest mit. Sufletul oricărei 
petreceri, el e una dintre acele persoane cu mare lipici la 
toți cei pe care îi cunoaşte, parc-ar f un tub uman de gel 
Vidal Sassoon. Mi se părea fermecător, captivant şi abso- 
lut superb. Întorcea capete oriunde ar fi mers. E adevărat, 
asta avea legătură și cu faptul că, în anul în care ne-am 
întâlnit, Gareth Gates tocmai se clasase pe locul doi la 
Pop Idol și trebuie spus că e vorba de mai mult decât de o 
mică asemănare între el şi ex-ul meu. 

Jason era genul clasic de băiat frumușel și acum, la 
treizeci de ani, e la fel. E cam slăbănog și numai cu câțiva 
centimetri mai înalt decât mine, dar chipul şi zâmbetul lui 
sunt bestiale. El a fost Făt-Frumosul meu personal și eram 
moartă după el. 

Sentimentele mele s-au cristalizat în ceea ce eram si- 
gură — ba nu, în ceea ce știam — că era o iubire profundă, 
eternă. Asta nu înseamnă că, timp de șapte ani, ne-am 
uitat unul în ochii celuilalt ca nişte cățeluși neajutorați. 
Dar ne ştiam defectele şi am continuat să ne iubim în ciu- 
da lor. După atâta timp împreună, iubirea noastră nu mai 
era atât de pasională ca în primele zile. Dar era solidă. 
O iubire adevărată. Baza unei vieți petrecute împreună. 
Sau asta credeam eu. 

Cum am putut să mă înșel atât de rău? 

Sunt în tren de mai mult de trei ore și mi-am petrecut 
cam 95% din timp vorbind. Lucru care — ca orice altceva 
care mă împiedică să mă gândesc la Jason (fie și pentru 
moment) — nu poate fi decât pozitiv. Chiar dacă acum nu 
îmi mai simt fălcile. 

Prima persoană care s-a așezat lângă mine a fost 
George Garfiled al II-lea, un urs de om, care s-a pensio- 
nat acum optsprezece ani după o carieră de pompier. 
Fusese la New York să-și vadă nepoții și a fost atât de 
impresionat de faptul că sunt din Liverpool (pentru că 
de aici erau şi Beatles-ii) încât ai fi crezut că am câștigat 
o medalie olimpică. 

Apoi a fost Janice Weisberger, fost model de cinci- 
zeci de ani, cu un coc atât de perfect încât sunt sigură 
că era lipit cu Superglue. Se întorcea de la un seminar 
de cosmetică de două zile și a fost amabilă să-mi prezin- 
te un gel de curățare pentru pielea cu probleme. Locuia 
la a doua casă de cineva care avea un văr care fusese la 
Liverpool pe la mijlocul anilor '80. După cum spunea ea, 
noi două aveam atâtea în comun. 

Apoi a apărut Earl, un artist în devenire, care vorbea 
atât de repede încât nu prea reușeam să înțeleg decât fie- 
care al cincilea cuvânt, şi Kate, vânzătoare într-o librărie, 
care tocmai îşi părăsise iubitul după ce îl surprinsese în- 
cercând cămașa de noapte a mamei sale. 

După ce a plecat Kate, mi-am dat seama brusc cât de 
mult m-a prins microbul acesta al călătorului singuratic. 
De fapt, pentru ce, Dumnezeule, mi-am făcut griji? 

La următoarea stație, o doamnă în vârstă, cu părul 
ca vata de zahăr, o haină elegantă, încheiată până sus 

şi un cărucior de cumpărături din pânză, se urcă în grabă 
și se așază lângă mine. 

— Bună ziua! îi spun, zâmbindu-i în stilul american pri- 
etenos cu care am început să mă obișnuiesc. 

Nu răspunde. 

Fără să-mi fac prea multe griji și pregătită să iau o 
pauză de vorbit, scot revista OK! pe care o cumpărasem 
în aeroportul din Manchester, ispitită de posibilitatea 
de a citi despre chestiuni precum tipul de tapet pe care 
Jordan și Peter Andre îl au la budă. Rămân absorbită în 
lectură vreo cinci minute, dar nu pot să nu observ ce 
pune la cale vecina. 

Cu capul drept înainte — în așa fel încât, pentru ori- 
cine altcineva, ar părea că sunt foarte atentă la nasul lui 
Jordan -— îmi rotesc privirea într-o parte. 

Bătrânica scormonește în geamantan și scoate o sti- 
clă învelită într-o pungă de hârtie. Ceea ce n-ar însem- 
na nimic, dar bănuiesc că sticla nu conține un litru de 
Appletize!. Miroase a rachiu de casă de 70 de grade, ținut 
în pivniță vreo două milenii cel puțin. 

În timp ce dă pe gât din substanța aceea nocivă, mă 
întreb dac-ar trebui să mă aşez pe un alt loc sau să continui 
să privesc fascinată. Dar trenul e plin și sunt blocată. 

Îmi petrec următoarele douăzeci de minute ale călăto- 
tiei citindu-mi revista și prefăcându-mă captivată. Într-un 
final, o bag la loc în geantă, observând abia atunci un plic 
care fusese ascuns la fund. ÎI ridic şi-l cercetez pe o faţă, pe 
care mama scrisese de mână „Zoe“. 

La patruzeci și patru de ani, mama e destul de tânără — 
cel puțin în comparaţie cu părinţii celor mai mulți dintre 
cunoscuții mei. Și, în ciuda etichetei de copil rebel pe care 
probabil că a primit-o după ce a rămas însărcinată cu mine 
la doar șaisprezece ani, realitatea — din câte am observat — 
este că nu e nici pe departe așa. 


1 Băutură răcoritoare cu suc de mere (n.tr.) 

Ea și tata au pășit spre altar înainte să împlinească 
vârsta legală la care avea voie să bea bere și și-au petrecut 
ultimii douăzeci și opt de ani în niște circumstanțe domes- 
tice fericite, obișnuite și cât se poate de tradiționale. 

Mama, deși suficient de tânără ca să facă cumpărături 
la River Island și să frecventeze un curs de step de patru 
ori pe săptămână cu Desy (prietenul ei gay), e — în multe 
privinţe — la fel ca oricare altă mamă. În mod sigur nu e 
mai puțin exagerat de mămoasă, după cum am descoperit 
când am anunțat că plec în această călătorie. N-a ascuns 
faptul că ar fi preferat să nu plec. Şi, când mama are o 
părere, nu ezită să şi-o facă cunoscută... 


15 iunie 
Dragă Zoe, 


Dacă tocmai citeşti scrisoarea înseamnă că te-ai 
hotărât să mergi până la capăt și acum ești în drum 
spre America. 

Ştii deja ce cred despre asta, deci nu are rost să ne 
mai certăm, 

Dacă asta simţi că trebuie să faci, atunci, evident, 
trebuie s-o faci. După mine, cred că dac-ai rămâne 
aici l-ai putea înjura mai bine pe Porcul ăla Nenorocit. 
Ce modalitate mai bună să-i arăţi că viața continuă 
fără el 

Apropo, Desy e de acord cu mine. Și viața 
lui personală face ca Pe aripile vântului să pară 
plictisitoare, deci el știe ce spune. În dimineața asta, 
am ieșit împreună după lecţia de step și a recunoscut 
că Jason fi amintea mereu de tipul ăla pe care l-a adus 
cu el din vacanța de la Sunny Beach, în Bolivia, de 
acum câţiva ani (sau era vorba de Bulgaria?). 

Îşi aduci aminte de el, nu? Un tip frumuşel, cu un. 
singur picior. Zicea că deschide un bar cu Desy, apoi 

a șters-o cu un vânzător de ziare din South Shields. 
Desy a fost distrus. Și, deși nu se poate compara cu 
ceea ce tocmai ți s-a întâmplat, ideea e că nu eşti sin- 
gură. Suntem o mulțime în jurul tău care știm cum e. 
N-are rost s-o iau de la capăt cu același subiect. 

Tot ce te rog e să asculți câteva sfaturi de la cineva 
care a trăit mai mult decât tine. 

Primul, ferește-te de teroriști. Dacă vezi pe cineva 
că are un comportament suspect, sună-mă imediat 
(sau sună la poliție). Al doilea, dacă ai cumva ocazia 
să-ți faci un tatuaj, atunci cel puțin fă-ți unul din alea 
șic, cu litere arăbeşti, cum are Angelina Jolie. Își spun 
asta știind ce i s-a întâmplat lui Mandy de la serviciu 
(Mandy de la contabilitate, care a fost la Vrei să fii 
milionar?, nu cea de la marketing, care are alopecie.) 
E încă nervoasă după ce Brian s-a întors din excursia 
în Australia cu un tatuaj cu imaginea unui urs koa- 
la pe fund. Dacă te tentează chiar și numai un pic, 
atunci, te rog, Zoe, închide ochii și imaginează-ți-l pe 
fundul tău când o să ai nouăzeci de ani. 

Și — nu mă înțelege greșit — trebuie să-ți suprave- 
ghezi greutatea. Tu aveai niște picioare frumoase. Știu 
că dieta e ultimul lucru la care te gândești acum, dar 
probabil că așa credea la un moment dat și Britney 
Spears. 

Oricum, ţi-am spus ce aveam de spus. Asta în- 
seamnă că tot ce mi-a mai rămas să-ți spun, pentru 
ultima dată, e la revedere. Pa, scumpa mea, fetița 
mea. O să-mi fie dor de tine. 


Pupici, 
Mami 


Când termin de citit, ridic ochii şi văd că mai sunt 
câteva minute până la Boston. Încep să-mi adun lucrurile, 
dar se întâmplă ceva neașteptat. 

Trenul se zdruncină brusc. Doamna de lângă mine — 
cea cu sticla de rachiu — în mod clar nu stă bine pe pi- 
cioare nici în momentele ei bune, iar acum e aruncată 
înainte, aproape răsturnată de pe scaun. Mă aplec s-o ajut 
să se ridice, dar trenul se zdruncină din nou, de data asta 
aruncând-o înapoi în scaun. 

Din păcate, nu doar ea cade pe spate. A doua zdrunci- 
nătură e suficientă ca să propulseze sticla pe care o ține în 
mână direct spre mine, într-o mișcare foarte asemănătoa- 
re cu cea făcută de Tom Cruise în Cocktail. 

Sticla se varsă peste părul, fața şi hainele mele, con- 
ținutul ei părând să-mi intre instantaneu prin toți porii. 
Sunt uimită și incapabilă să înțeleg mai mult decât că 
acum miros de parcă m-aș fi spălat la subsuoară cu rachiu 
întreaga mea viață de adult. 

— Eu... ah, pfu... Am rămas fără cuvinte. 

- MECANIC NENOROCIT! urlă ea, ignorându-mă 
și agitându-și pumnul în aer. Arată ca o corcitură între 
Miss Marple și Linda Blair din Exorcistul. 

Mă chinui să trec de ea trăgând bagajul după mine și 
mă strecor — eu şi bagajul — în toaleta de la capătul vago- 
nului. Cabina e îngrozitor de mică, dar ştiu că singura mea 
speranță e să-mi strecor mâna prin fermoarul valizei, ca să 
scot un rând de haine. 

În timp ce-mi împing mâna, aproape sângerândă, ca să 
scormonesc înăuntru, îmi dau seama că singurele lucruri 
pe care le pot apuca sunt cele de deasupra. Cuprinsă de 
panică, îmi dau părul îmbibat cu alcool la o parte de pe 
față și, într-un final, scot nişte lucruri. 

- Of, Doamne, bolborosesc în timp ce le analizez. Of, 
Doamne, Doamne! 

Dar trenul intră în gară și am două opțiuni. Prima e să 
rămân așa cum sunt: udă, cu bluza devenită transparen- 
tă şi emanând o duhoare care nu poate fi descrisă decât 
ca Eau de pușcărie. A doua opțiune e să mă schimb 

în singurele haine pe care am reușit să le scot, indiferent 
cât de nepotrivite ocaziei. 

Sunt aproape. Fir-ar să fie, sunt aproape. Chiar în timp 
ce mă lupt să mă îmbrac cu hainele curate, conștientă 
că trenul se golește, mă întreb dacă a doua opțiune era, 
într-adevăr, de preferat. 

Singurul gând pozitiv care-mi trece prin minte e că 
cel puțin Jason nu mă poate vedea. Asta n-ar face decât 
să-i confirme ideea că despărțirea de mine a fost alegerea 
corectă. 

Of, Doamne, doamnă R. Miller, sper că ești o femeie 
înțelegătoare. Sper din toată inima. 

E evident că persoana care ține pancarta cu numele 
meu pe ea nu e doamna R. Miller. Nu se pune problema 
că pancarta n-ar avea scris „Zoe Moore“ pe ea cu litere 
negre, de-o șchioapă, vizibile probabil şi din spaţiu. Nici 
că această persoană n-ar aştepta exact sub ceas, unde mi-a 
spus agenţia că va fi. Sau că cei doi copii care zburdă prin 
jur nu s-ar putea potrivi descrierii lui Ruby și a lui Samuel. 
E vorba despre altceva. Persoana care ține pancarta cu 
numele meu e un bărbat. 

Evident, nu pot să-mi arăt deconcertarea — fiind vorba 
de prima impresie —, așa că mă îndrept cu pași mari prin 
mulțime, încercând să par entuziastă, încrezătoare şi, mai 
presus de toate, atât de profesionistă încât până și Hillary 
Clinton să se simtă intimidată. 

Mă fixează cu privirea. Expresia lui e severă, dar nu e 
urât. Nu e urât deloc. De fapt, e... oh, Doamne... e superb. 
Înfricoșător de frumos. 

Are păr blond-închis, ochi albaștri pătrunzători şi, deşi 
cu câțiva ani mai mare decât mine, un corp care ar face 
pe oricine să i se înmoaie genunchii: înalt şi bine făcut, cu 
umeri largi, cu muşchi atât cât trebuie. E un corp care iese 
mult mai mult în evidență decât cel al lui Jason, mult mai 
uşor de remarcat, dar nu mai puțin atrăgător. 

Pe de altă parte, acest străin atrăgător nu e chiar ceea 
ce mama ar descrie drept „bine îmbrăcat“. Nu s-a bărbierit 
de o săptămână, iar tricoul și jeanşii puteau la fel de bine 
să fie spălați pe malul Gangelui. Dar hainele stau specta- 
culos de bine pe el. Arată foarte bine, dar are un aer săl- 
batic și ciufulir. Este genul de dur şi un pic sălbatic și pare 

aproape murdar. Foarte diferit de... Of, Doamne, de ce-i 
compar pe toți bărbaţii pe care-i întâlnesc cu Jason? 

— Bună! mă trezesc rostind în timp ce mă apropii. 

Dar el nu se mișcă şi nu zâmbește. 

Nu încape nici o îndoială că ambii copii sunt ai lui. 
Amândoi au aceiași ochi pătrunzători şi un păr deosebit, 
al fetiţei căzând în şuvițe ondulate pe spate, iar al fratelui, 
un pic mai scurt şi rebel. 

Mă îndrept în continuare spre ei. Abia când mă aflu 
la câțiva metri îmi dau seama că expresia tatălui lor e una 
de îngrijorare. 

— Tu trebuie să fii Zoe, spune el, aproape ostil. 

— Eu sunt! răspund, un pic mai tare decâr aș fi vrut. Îmi 
las jos valiza și întind mâna. Foarte încântată de cunoş- 
tință, continui eu, strângându-i mâna cu forță. De unde 
ai ştiut că sunt Zoe? Cred c-ai auzit despre faimosul stil 
britanic, nu? 

Mă uit la hainele mele. Nu e de mirare că nu e impre- 
sionat. 

Pantalonii mei sunt, de fapt, parte dintr-o pijama pe 
care mi-a cumpărat-o mătușa Iris drept cadou de despărți- 
re. Pe lângă asta, nici măcar nu este o pijama drăguță — și 
mă simt îngrozitor spunând asta. Sunt convinsă că e 140% 
poliester și știu că a cumpărat-o de la una dintre tarabele 
ei preferate din Piaţa St. John, dintre cele specializate în 
vânzarea de sutiene de mărimea unui cort pentru două 
persoane. Apoi mai e şi modelul: carouri roz neon. 

Aș vrea să pot spune că jumătatea de sus compensea- 
ză. Dar, în vreme ce topul meu argintiu arăta extraordinar 
în clubul Garlands, în vremea când purtam mărimea 38, 
acum pare că m-am îmbrăcat, pentru prima zi de lucru, 
într-un sul de folie de aluminiu. 

Îmi închid geaca de jeans în timp ce caut înnebunită 
posibile scuze pentru această apariție: experimentez noul 


look pe care Vogue l-a numit „şic nebunesc“; în Marea 

Britanie, toată lumea ia trenul îmbrăcat la fel de trăsnit; 
am înnebunit. 

— Urmează-mă, îmi ordonă, luându-mi valiza și por- 
nind imediat la drum, cu copiii alergându-i pe urme. 

— Eşti foarte... amabil, îngân eu şi încerc să țin pasul. 

Ajunge înaintea mea la mașină, aruncă valiza în 
portbagaj, le pune copiilor centurile și pornește motorul, 
înainte ca eu să-mi dau jos rucsacul și să mă urc în locul 
pasagerului. 

n timp ce ieșim din parcare, inima începe să-mi 
bată cu putere de entuziasm, dar şi de nervi și — deși 
nu-mi vine a crede, pentru că a trecut atâta timp de când 
am simțţit-o ultima dată — cu un fior de dorință. 


Ca să nu mă mai gândesc la conturul musculos al bra- 
ţelor sale, mă hotărăsc că acum ar fi momentul potrivit să 
lămuresc un lucru. 

— Deci... unde e doamna Miller? 

Ochii i se îngustează și, pentru o clipă, seamănă foarte 
mult cu Terminatorul, când se gândește dacă e cazul să 
rupă sau nu picioarele cuiva. 

— Încerci să fii amuzantă? întreabă el. 

— Nu. Mă încrunt. Adică, tocmai am vorbit cu agenția 
și mi s-a spus că voi lucra pentru doamna R. Miller. 

— Îmi pare rău, drăguţo. Eu sunt R. Miller. Ryan Miller. 
Şi, după cum vezi, nu sunt deloc o doamnă. 

Ajung la concluzia că Ryan Miller e o enigmă. 
Mai întâi, are doi dintre cei mai politicoși și mai ado- 
rabili copii pe care mi i-aș fi putut dori. Samuel vorbește 
non-stop, tot drumul, arătând cu degetul, în acel mod ha- 
otic şi greu de imitat al copiilor de trei ani, spre orice firmă 
de McDonald's (pe care îl numeşte „Old McDonald's") 
și declarând, la cinci minute după ce ne-am cunoscut, că 
sunt „cea mai bună pletină“ a lui. Sunt încântată de le- 
gătura aparent instantanee pe care am stabilit-o cu unul 
dintre prorejații mei, până când adaugă: 

— Şi tati e cel mai bun pletin şi Ruby e cea mai bună 
pletină și Benjamin e cel mai bun pletin și ursu’ e cel mai 
bun pletin... 

Şi așa mai departe, până când pomeneşte tot cartierul, 
terminând cu dentistul la care a fost săptămâna trecută. 

Pe lângă faptul că are grijă să-l distreze pe Samuel — 
pe care îl adoră, în mod evident, și față de care e foarte 
grijulie — Ruby îmi povesteşte aproape tot drumul, cu 
accentul ei american cântat, despre cât de grozav e tatăl 
ei: „Tati lucrează într-un birou mare“; „A jucat baseball 
la şcoală“; „i-am spus că tati a fost odată în Noua Zee- 
landă? Și în New Jersey“. În ochii lui Ruby, Ryan Miller, 
Superman, Dumnezeu şi Zâna Măseluţă sunt una și 
aceeași persoană. 

n timp ce mă împrietenesc ușor cu copiii, nu se poate 
spune același lucru despre tatăl lor. 

Lăsând la o parte muşchii abdominali impresio- 
nanți ai lui Ryan (care sunt atât de bine definiți, încât 


! Referire la un personaj dintr-un cântec pentru copii (n.tr.) 

ai putea juca table pe ei), nu pot spune că e amabilitatea 
întruchipată. Tot drumul a împărțit ordine prin telefon di- 
verșilor nefericiți care se pare că lucrează pentru el. Acum 
se oprește să vorbească cu mine, dar se pare că n-are chef 
de stat la taclale. 

— Câteodată las mașina la birou, așa că va trebui să mă 
duci cu mașina să prind „I-ul“, îmi spune. 

În ciuda faptului că vorbeşte repezit, accentul e pro- 
fund și nemaipomenit de exotic. 

— Sigur, nici o problemă, îi răspund, sperând să îi dau 
impresia că ştiu ce e „Pul“ până când am să găsesc un 
dicționar, să mă lămuresc. 

— Metroul, spune el, simţindu-mi nedumerirea. 

— Poftim? 

— „T-ul“. Aşa-i spunem aici. 

— Ah, hm, da, sigur. 

Ne deplasăm pe o autostradă cu două benzi plină 
de semne rutiere necunoscute şi mașini uriașe. Culorile 
și sunetele din jur îmi sunt total necunoscute, complet 
noi. Și totuși, din nu ştiu ce motiv, mă trezesc că mintea 
mea o ia razna simțind în nări mirosul lui Ryan și încerc 
să-mi dau seama ce aftershave folosește, fără să recunosc 
nici unul din standul celor de la Boots. E intens, mascu- 
lin, cu mosc. Şi enervant de sexy. 

— Va trebui să îmbraci copiii, ca să fie gata de plecare 
la șapte și un sfert dimineaţa, continuă el, întrerupân- 
du-mi gândurile. Trenul e la șapte și douăzeci și opt de 
minute și dacă-l pierd sunt mort. OK? 

— Evident, răspund eu, dar regret că am spus-o. 
A fost o încercare jalnică de a demonstra cât de repede 
intru în atmosferă, dar expresia lui arată că i-am părut 
sarcastică. 

— Pregătește-le cina când vrei și nu mă aştepta să mă 
întorc ca să-i duci la culcare. Lucrez des până târziu, așa că 
nu pot să garantez că ajung acasă la timp. 

Mă încrunt. Contractul pe care l-am semnat cu agen- 
ţia spunea că ar trebui să termin la ora cinci și jumătate, 
cu excepția ocaziilor dinainte stabilite. 

— Nu ai un program fix, nu? spune el, ca și cum mi-ar 
simţi gândurile. 

— Ăăă, nu. Presupun că se referă la ocazii și nu vreau să 
fac caz aşa de devreme. Şi la cât e ora de culcare? 

Momentul de tăcere este atât de lung, încât am impre- 
sia că nu s-a gândit până acum la asta. 

— Zece. Zece și jumătate? răspunde el, în cele din 
urmă. 

— Serios? reușesc eu să articulez. 

— La ce oră vrei tu, mi-o întoarce el. 

— Sigur, sigur. 

Bine, recunosc. Deja s-a declanșat alarma în legătură 
cu frigul de congelator care emană dinspre noul meu șef. 
În ciuda acestui fapt, sau poate tocmai din cauza lui, 
mă trezesc că mă străduiesc și mai mult să găsesc metode 
să-l impresionez, să-l fac să vadă ce grozav îmi voi îndepli- 
ni noile atribuții. 

— Deeeci... agenția ţi-a dat CV-ul meu, nu? 

Aduc vorba despre asta ca să pot strecura în con- 
versaţie faptul că am fost a doua după şef la ultimul meu 
job, că am trecut recent al nu ştiu câtelea examen pentru 
îngrijirea preșcolarilor și că am reputația că îi învăţ pe 
copii să folosească olița mai repede decât poți spune „tablă 
magnetică“, 

— Mda. 

Aruncă o privire spre mine şi se uită în ochii mei pen- 
tru prima dată. Doar pentru o fracțiune de secundă, dar 
mă face să-mi sară inima din piept. 

— Ai ceva împotrivă să faci curățenie? mă întreabă, 
întorcându-și privirea la drum. 

— Curăţenie? 

— Da. Să dai cu aspiratorul, să faci curățenie în bucără- 
rie, știi la ce mă refer. 

— Păi, nu, dar... 

— Şi să speli hainele copiilor? 

-= Ăă... nu, pot să le fac, deși... 

— Bun, răspunde el. 

Mă dezumflu şi trebuie să îmi impun să nu mă gân- 
desc la armata de personal domestic a lui Karen și Josh 
Ockenbloom. 

— "Treburile domestice nu sunt o problemă, continui 
eu, considerând că, în acest punct, e esenţial să clarifică 
unde se termină îndatoririle mele profesionale. Adică, 
principala îndatorire trebuie să fie copiii; un punct-cheie 
în educația preșcolarilor e... 

— Sigur, mă întrerupe. Va trebui să ieși și să cumperi 
nişte Clorox şi chestii de-astea. Am lăsat niște bani pe 
masă pentru tine. 

— OK. Super. 

— E o soluție de curățat, spune el. 

— Ce anume? 

— Clorox. 

— Aaa! 

Urmează o tăcere lungă. Tăcerile stânjenitoare lângă 
Ryan Miller sunt mai stânjenitoare decât majoritatea tăce- 
rilor stânjenitoare. Așa că mă hotărăsc să schimb tactica. 
Poate că, dacă pun nişte întrebări inteligente, iscoditoare, 
despre locul care va fi noua mea casă în viitorul apropiat 
voi putea să-l atrag într-o conversație mai plină de semni- 
ficații. Vreau să zic că acum sunt un călător cu experiență, 
ar trebui să încerc să aflu câte ceva despre Hope Falls. Mă 
gândesc la Michael Palin, cum intervieva el indigenii de 
la capătul lumii, în jurnalele lui de călătorie, şi-mi dreg 
vocea. 

— Deci, Hope Falls... hm, cum e? 

OK, probabil că mi-ar fi greu să capăt un job la News- 
round cu întrebarea asta. 

Semnalizează, încetinește și intră pe o alee lată. 

— Suburbia americană tipică, îmi răspunde. 

— Da. Încerc să arăt de parcă acest detaliu fascinant 
mi-a depășit toate așteptările. Bine. 

— Vei vedea singură, adaugă el. 

— Sper că nu ai de gând să devii ghid turistic, chico- 
tesc eu, sperând că puțină obrăznicie l-ar putea face să 
mă placă. 

Mă ignoră. 

— Am ajuns. 

Când Ryan deschide portiera, mă iau după el şi arunc 
o privire în jur în timp ce cobor din mașină. 

Ne aflăm pe o stradă mare, în formă de semilună, care, 
chiar și pentru cel mai prost puşti de zece ani, este cât 
se poate de americană. Poate e vorba de faptul că toa- 
te casele au exteriorul cu bârne de lemn şi verande cu 
stâlpi — construite ca să stai într-un balansoar și să cauţi 
sensul vieții. Poare că e vorba de cutiile poștale de la capă- 
tul fiecărei alei sau de stingătoarele de incendii pe care le 
vezi în orice serial polițist din istoria televiziunii. 

Orice-ar fi, nu e Woolton, Liverpool. 

Totuși, între casa din fața noastră și toate celelalte case 
există o diferență importantă. Fațada ei e atât de acoperită 
de plante, încât probabil că aici se găsesc specii de floră și 
de faună pe care, de obicei, le întâlneşti în colțurile înde- 
părtate ale pădurii tropicale. 

Urc după copii pe scări, luptându-mă cu oboseala. 

Dar, când ajung la ușă, observ ceva: bagajele mele au 
fost abandonate pe verandă. Şi eu la fel, se pare, pentru că 
noul meu angajator se îndreaptă în direcția opusă. 

— Trebuie să plec, îmi aruncă peste umăr. 

— Poftim? 


34 Jane Costello 


— Ruby o să-ți arate care e camera ta. Cealaltă ma- 
şină e în garaj, cheile sunt pe masa din hol şi... ăă, te 
descurci tu. 

Intru în panică. 

— Unde pleci? Încerc să par relaxată, dar cuvintele 
sună ca și cum tocmai aș fi descoperit că mi-au luat foc 
pantalonii. 

— La birou, îmi răspunde, scoțându-și din nou mobilul 
din buzunar. Am ceva treabă. 

— Dar e sâmbătă, insist eu. 

— Mda, spune el, ca şi cum tocmai i-aș fi mărturisit 
care este marca mea preferată de exfoliant. Cum am zis, 
am treabă. Veniţi încoace... 

Se apleacă peste balustradă ca să-i sărute pe copii, apoi 
urcă în mașină și dispare. Rămân acolo cu gura căscată, 
ca un calcan uimit. 

Nu pentru prima oară de când am părăsit Anglia, în 
urmă cu mai puţin de douăzeci și patru de ore, mă simt 
stingheră. Efectul asupra mea e exact invers celui urmărit 
când am plecat de acasă: mă face să tânjesc după Jason. 
Vreau să mă ia în braţe și să-mi spună că o să fie bine. 
Vreau să mă sărute cu tandrețe pe frunte, cum făcea me- 
reu când eram agitată. Mi-e dor de stabilitatea și de li- 
niștea pe care credeam că le are relația noastră, oricât de 
ironic ar părea acum. 

Ruby vine lângă mine. 

— Îşi place tati al meu? mă întreabă neliniștită. 

Cum să-i răspund la întrebarea asta? Nu prea pot să-i 
spun că, deşi mi se pare infernal de sexy, prima mea im- 
presie despre Ryan este că e arogant, evaziv și de-a dreptul 
necioplit. Îi iau mâna, i-o strâng și-i zâmbesc. 

— Tăticul tău e super, îi spun. 

Fețişoara ei strălucește, nelăsându-mi vreo îndoială că 
n-ar auzi asta prea des. 

— Chiar crezi? 

— O, da, îi răspund. 

Pare copleșită de fericire. 

— Ştiam eu că tu eşti altfel decât toate celelalte bone 
pe care le-am avut până acum. 

Mama folosește o expresie eufemistică încântătoa- 
re pentru a descrie locuinţele cărora consideră că le-ar 
prinde bine o curățenie temeinică: „locuită“ — ca în: 
„Da... ar putea fi o casă frumoasă, dacă n-ar fi atât 
de locuiră“. 

E o expresie care-mi vine în minte când intru în reşe- 
dința familiei Miller, deși s-ar putea să nu zică totul. Casa 
asta e atât de locuită, încât pare că a fost invadată de ex- 
tratereștri. 

Se vede că holul mare a fost decorat — la un mo- 
ment dat, într-un trecut îndepărtat — de cineva cu gust. 
Dar pereții crem sunt acum acoperiți de amprente mur- 
dare, mobila stil este atât de uzată, că e bună de arun- 
cat, iar tablourile cu picturi abstracte, cândva extrem 
de îndrăzneţe, atârnă acum pe pereți atât de haotic, 
de parcă ar fi fost aranjate de un cimpanzeu hiperactiv. 

Îmi arunc o privire spre podea. E greu să vezi po- 
deaua printre jucării, cărți, pantofi, ambalaje vechi de 
fast-food și cutii de hârtie. 

Felul în care arată holul mă face să-mi țin respirația 
înainte să intru în sufragerie. Dar tot îmi scapă un suspin 
când intru. 

Da, la un moment dat, în istoria sufrageriei, cineva 
se folosise la maximum de tavanul înalt și de șemineul 
de piatră impunător, decorând-o cu ceea ce fuseseră 
odată trei canapele elegante şi mai multe antichități de 
bun-gust. Problema e că, acum, canapelele sunt sufoca- 
te de resturi de mâncare pentru copii, inclusiv de ceea 
ce bănuiesc că ar fi înghețată de cacao, unt de arahide şi 
de un amestec roz, oribil și lipicios. Mai multe căni goale 

de cafea zac prin jur, laolaltă cu ciorapi cu tălpile negre 
de mizerie, chipsuri călcate în picioare şi pahare cu suc 
fermentat. Pe scurt, camera arată de parcă ar fi trecut 
printr-un bombardament. 

Samuel trece pe lângă mine, deschide televizorul și, cu 
nasul la doar jumătate de metru de ecran, intră imediat 
într-o stare de semihipnoză. 

— Samuel, n-ai prefera să faci un puzzle sau altceva? 
îl întreb, așezându-mă pe canapea. 

- Hmm? 

— Un puzzle, Samuel, îi sugerez... sau am putea desena 
ceva... 

— Nuuuuu! Dă din cap hotărât. 

— Ruby, spun hotărâtă, care sunt regulile tatălui rău 
pentru privitul la televizor? Presupun că n-aveţi voie în 
timpul zilei. 

Mă priveşte de parcă s-ar teme pentru sănătatea mea 
mentală. 

— Da, sigur, răspunde, trântindu-se lângă fratele ei. 

Sunt o profesionistă devotată, prin urmare, evident 
că iese din discuție că aș putea să-i las pe copii la te- 
levizor în prima zi. Vreau să spun că am învăţat să in- 
ventez tot felul de exerciţii menite să deschidă mințile 
tinere și să le răsplătesc progresele. Știu să cânt Twinkle 
Twinkle Little Star în urdu și să construiesc o machetă, 
cu toate detaliile, a unei ferme din cartoane vechi de 
ouă. Cred că știu versurile din Aliens Love Underpants, 
The Gruffalo și Harry and His Bucketful of Dinosaurs! 
mai bine decât autorii lor. Prin urmare, pur și simplu, 
nu pot să-i las pe Ruby şi pe Samuel să stea în fața cuti- 
ei-de-holbar-ochii toată după-amiaza. Nu cât timp am eu 
grijă de ei. 

— Cred c-ar trebui să ne jucăm, perseverez eu. Sau să 
mergem afară, e o zi foarte frumoasă. 


1 Cântece pentru copii (n.tr.) 

În timp ce încerc să-i scot afară, îmi dau seama că nu 
sunt în stare. Sunt atât de epuizată, încât încercarea de a 
mă ridica de pe canapea mi se pare echivalentă cu ridi- 
carea cu macaraua a unei păpuși de șase tone. Copleșiră 
de oboseală, cad înapoi pe canapea — doar o secundă — în 
timp ce ochi dau să mi se închidă. 

— De obicei, ne uităm la televizor, îmi spune Ruby, 
schimbând pe Dora the Explorer, apoi ștergându-i nasul 
lui Samuel cu o bucată de șerveţel pe care-l ține în må- 
necă. 

— Serios? scâncesc eu, încercând să-mi adun toată pu- 
terea, principiile, pregătirea şi energia. 

— Îhî, îmi confirmă ea. 

— Aha. Bine, atunci, de ce nu? 

Simt că alunec într-o stare de somnolenţă în timp 
ce mă lupt să rămân trează și atentă la ce fac copiii. Nu 
ştiu cât timp am stat cu ochii închiși. Poate au fost câte- 
va secunde. Bănuiesc că au fost cel puţin câteva minute. 
Suficient de mult timp pentru ca vocea care mă trezeşte 
în cele din urmă să mă sperie într-atât, încât aproape sar 
din scaun. 

— Alooooo! 

Sunetul vine de pe verandă și are intensitatea vocii 
unui luptător băștinaș care anunţă că bătălia e pe cale să 
înceapă. 

Privesc spre copii, dar și ei par la fel de uluiţi ca mine. 


t Dora exploratoarea — serial de desene animate foarte popular în SUA 
(n.tr.) 

Trebuie spus că Trudie Woodcock nu e bona engle- 
zoaică tipică. Nu știu exact de ce, dar ar putea avea legă- 
tură cu decolteul generos, coafura gen Îngerii lui Charlie și 
tocurile cui de dimensiuni impresionante. 

În jumătate de oră de când o cunosc însă, devine 
clar că stilul de șoapă al lui Trudie nu-i interesează prea 
mult pe Andrew și pe Eamonn, gemenii de doi ani de 
care are grijă în partea cealaltă a străzii. Pentru ei, Trudie 
e cea mai amuzantă persoană pe care au întâlnit-o. Are o 
energie nesecată, cu o notă clară de obrăznicie și li se pare 
echivalentul uman al unui pui de labrador — are mereu 
chef de distracție. 

Această calitate iese spectaculos în evidență de fiecare 
dată când părăseşte brusc orice conversație între adulți — 
fără nici un avertisment — ca să se arunce asupra protejați- 
lor ei şi să-i gâdile atât de puternic, încât te temi că aceştia 
ar putea ajunge la Urgenţă de atâta râs. 

— Gata, liniștiți-vă, gâfâie Trudie, încercând să-şi re- 
capete suflul printre hohote de râs. Doamne, m-am lăsat 
de fumat chiar înainte să vin aici și am crezut c-o să fiu 
în formă. Nu ştiu ce n-a mers. 

— Nu ești pregătită încă pentru primul triatlon, nu? 

— Aş fi mai pregătită să alerg în cursa prezidențială, 
pufnește ea. 

Chicotesc. 

— De cât timp eşti aici? 

— De o lună și jumătate. Sper că n-ai venit aici ca să 
întâlneşti vreun tip, pentru că, trebuie să te avertizez, aici 

nu prea se înghesuie exemplarele cele mai de soi. Cel pu- 
țin, nu în Hope Falls. 

Nu mă obosesc să-i spun că ăsta e ultimul lucru la 
care mă gândesc. L-am găsit deja pe bărbatul viselor mele, 
chiar dacă sfârşitul relației noastre a fost de coșmar. 

— Există o excepție totuși, continuă Trudie, coborân- 
du-și vocea. 

- Da? 

— Bărbatul tău. 

— Care bărbat? 

— Bărbatul de aici! Ryan! 

— Şşşş! mă asigur eu că nu ne-au auzit copiii. Chiar ţi 
se pare? o întreb cu nonşalanţă. N-am observat. 

— Sigur că mi se pare! 

— N-ar putea fi mai ursuz nici dac-ar lua lecții de la 
Ebenezer Scrooge, șoptesc eu. 

— Ursuz? Vrei să spui meditativ, murmură ea. Ca dom- 
nul Darcy. Sau ca ăla care a participat la The X Factor! 
anul trecut. 

— Cum spui tu, rânjesc eu. 

— Se pare că e un seducător. 

— Da? Mie nu mi se pare. 

— Atunci înseamnă că ai probleme cu vederea. 

Din fericire, conversaţia se întrerupe când Samuel 
se urcă pe canapea, lângă noi. 

— Eşti din Anglia, Zoe? întreabă el. 

— Da, scumpule, îi răspund, îndreptându-i tricoul. 

— Eu sunt din Hope Falls, declară el. 

— Ştiu, îi spun. Şi am să stau aici cu tine, da? 

— Pot să vin în Anglia? mă întreabă. 

— Păi, într-o zi sunt sigură că vei putea veni, îi răspund, 
gândindu-mă că, poate peste cincisprezece ani, e foarte 
posibil să se alăture mulțimii de studenți americani care 
călătoresc prin Europa. 


! Program de televiziune de tipul Pop Idol sau Megastar (n.-tr.) 

— Azi? continuă el cu speranță. 

Ruby izbucnește în hohote de râs și se apleacă să-l îm- 
brățişeze. Ceea ce-l face pe Samuel să înceapă să chico- 
tească. 

— Prostuţule, îi spune, sărutându-l pe frunte. Anglia e 
prea departe și nu poți să mergi azi. E mai departe și decât 
Maine. 

Trudie și cu mine suntem supuse unui interogatoriu 
complex, de la ce limbă se vorbeşte în Anglia până la în- 
trebarea dacă am mâncat vreodată jeleuri. Când copiii se 
întorc, în cele din urmă, la televizor, eu mă întorc din nou 
spre Trudie. 

- Să înţeleg din remarca ta de adineaori — despre 
bărbații de aici — că eşti singură? 

— Au contraire, îmi răspunde scurt, ridicându-și sprân- 
cenele. 

E prima dată când aud pe cineva vorbind în franceză 
cu un accent de Yorkshire atât de puternic. 

— Am întâlnit bărbatul ideal aici. Am spus că exem- 
plarele mai de soi nu se prea înghesuie în Hope Falls. 
Tipul meu locuieşte în partea cealaltă a orașului. 

— A, spun eu. 

-E absolut senzațional, continuă ea visătoare. Îl iu- 
besc de nu mai pot. 

— Cum v-aţi întâlnit? o întreb. 

-— Ritchie e dendrolog şi a avut treabă la noi în prima 
mea săptămână aici. Curăţa un arțar de zahăr din fundul 
grădinii. L-am văzut prima dată când era cățărat în arțar 
cu un ferăstrău. O singură privire către bicepșii ăia şi, îți 
zic, m-a dat gata! 

— Nu poți rezista unui tip cu o sculă puternică, nu? 

— Cam așa ceva, chicotește ea. Dar nu e numai asta. 
E adorabil. Așa de drăguţ și de atent; îmi spune mereu 

cât sunt de superbă — chiar dacă am un coș pe nas — 
şi-mi cumpără mereu flori. Poate părea siropos, dar eu mă 
topesc după așa ceva. 

— Nu sună siropos deloc, îi spun cu sinceritate. Sună 
absolut fantastic. 

— Ascultă, îmi spune brusc Trudie, de ce nu te duci 
să despachetezi și să faci un duș? Am eu grijă de copii și 
apoi putem merge cu toții să mâncăm ceva. E un loc peste 
drum unde fac o pizza atât de mare, că probabil are vreo 
patru mii de calorii pe felie. 

— Serios? Nu te deranjează? scâncesc eu. 

N-aș fi mai fericită nici dacă s-ar oferi să-mi plătească 
amenzile de-o viaţă, să dea examenul de limbă franceză 
din liceu şi să țină minte să-i cumpere mătuşii Iris pudră 
de talc cu lavandă în fiecare an, de ziua ei. 

— Du-te! îmi ordonă ea. 

Ruby se ridică și mă ia de mână. 

— Te conduc, Zoe. 

Urcăm scările. În timp ce ne apropiem de camera de 
oaspeți, aproape că-mi imaginez ce urmează să întâlnesc: 
genul de cameră despre care un locuitor din cel mai rău 
famat cartier ar putea trimite o scrisoare dură de nemulțu- 
mire. Dar, când deschid ușa, sunt de-a dreptul şocată. 

E mică, însorită şi extraordinar de curată, cu un pled 
alb cu modele în culori pastelate pe pat. 

Pereţii sunt de culoarea lămâilor coapte, iar perdelele 
de la fereastră au trandafiri galbeni-deschis și sunt legate 
cu funde asortate. N-aș putea spune că e stilul meu — e un 
pic prea Laura Ashley în combinaţie cu Șapte mirese pen- 
tru șapte frați!-, dar e o îmbunătăţire atât de vizibilă față 
de restul, încât cu greu ai crede că se află în aceeași casă. 

— Îşi place? mă întreabă Ruby. 


1 Musical din anii '50, bazat pe nuvela The Sobbin' Women, de Stephen 
Vincent Bene (n.tr.) 

— E superbă, îi răspund, strângând-o de mână. Chiar 
e superbă. 

— l-am spus lui tati că trebuie s-o aranjeze frumos pen- 
tru tine, adaugă ea cu mândrie. Pentru celelalte bone n-a 
aranjat-o. 

— Aha. Cărui fapt îi datorez onoarea? 

— Cred că nu vrea să mai piardă încă o bonă. 

Pe noptieră se află o ramă filigranată, cu o fotografie 
cu Samuel și Ruby. 

— Uite! exclamă Ruby, arătând spre ea. 

— Uau! îi zâmbesc eu. Sunteţi tu şi Samuel! Mulţumesc 
frumos. 

— Poți să pui pe altcineva, dacă vrei, adaugă Ruby. Noi 
nu ne supărăm. 

— Aș vrea să păstrez fotografia voastră. Nu mă pot gân- 
di la altcineva mai drăguţ. 

Ceea ce e, în parte, adevărat. Chiar dacă motivul 
pentru care nu vreau fotografia altcuiva acolo e puțin mai 
complicat. 

Doar atât îmi trebuie — un comentariu despre o foto- 
grafie —, și Jason îmi invadează gândurile. De data asta, 
fără vreun motiv special, îmi aduc aminte cum ne-am în- 
tâlnit prima dată, cu mulți ani în urmă. 

În filme, iubirile nu încep într-o cârciumă ordinară, cu 
un fond sonor asigurat de o mașină de karaoke programa- 
tă să nu cânte altceva decât melodii de-ale lui Chesney 
Hawkes. În viața reală însă, astfel de decoruri banale sunt 
adeseori terenul unde sunt semănate semințele marilor iu- 
biri — cel puțin, așa a fost în cazul meu și al lui Jason. 

Ne-am întâlnit într-o seară în care eu ieșisem cu fetele, 
și el cu băieții. Drumurile ni s-au intersectat într-un club 
de pe Mathew Street, înainte ca localurile să apară aici 
precum ciupercile după ploaie, pentru a adăposti turiştii, 
și când la astfel de petreceri se bea tequila în cantități 
industriale. 

Nu-mi amintesc exact ce am vorbit, dar ştiu că eu şi 
Jason ne-am înţeles atât de bine, încât mă tot aşteptam să 
văd un țânc cu aripi şi harpă dându-ne târcoale. 

Când m-am trezit, a doua zi dimineața, mi-am adus 
aminte că îmi ceruse numărul de telefon, dar nu am crezut 
că mă va suna. Și a sunat. M-a sunat chiar în aceeași zi şi, 
când mama i-a auzit accentul, a intrat într-o adevărată 
stare de transă. Jason e originar din Cheshire, ceea ce, 
după părerea mamei, e destul cât să-l plaseze în rândul 
aristocrației. 

Aşa a început. După șapte ani eram tot împreună, 
tot — am presupus eu — foarte îndrăgostiți. Dar s-a dovedit 
că îmi imaginasem multe lucruri. 

Mi-am imaginat că eram suflete-pereche. Mi-am ima- 
ginat că vom fi împreună pentru totdeauna. În ziua nunții 
noastre, când am ajuns la biserica unde trebuia să mă aş- 
tepte la altar, mi-am imaginat că va veni şi el. 

Proasta de mine. Mi-am imaginat greșit. 

De vreme ce Bostonul va fi noul meu oraș, sunt ne- 
răbdătoare să cunosc obiceiurile populației locale cât mai 
repede. Sau, cel puţin, să nu arăt ca un turist ghinionist, 
care nu găsește drumul până la toaletă fără un ghid deta- 
liat și un indicator rutier. 

Intru în Jack's, încercând să par la fel de relaxată 
ca Norm când intră în Cheers. În schimb, mă împie- 
dic de o treaptă și aproape dărâm o chelneriță. Nu e 
un local rafinat, cu toate afişele lui cu stele și dungi din 
spatele barului, cu partide de baseball pe ecranele 
de televizor plasate în toare colțurile, și farfurii atât de 
pline, încât ar fi trebuit să vină însoțite de excavatoare, 
nu de racâmuri. 

Trecem de barul cu lambriuri din stejar şi urcăm niște 
scări care dau spre o curte interioară, scăldată de razele 
apusului. Aici suntem atacate de o roșcată hiperactivă, 
atât de veselă încât ai crede că a tras ceva praf pe nas de 
dimineață. 

— Bună, ce mai faceți? Eu sunt Ci-ci și sunt la dispoziția 
voastră. Cu ce să vă servesc? 

Scanez meniul, încercând să aleg ceva înainte să se 
prindă că nu sunt atentă. 

— Dacă doriţi, puteţi comanda numai ceva de băut, 
chiţăie Ci-ci, și apoi citiți meniul liniştită. 

— A, bine, spun eu, lăsând jos meniul. Aș vrea o cafea, 
vă rog. 

Poate că nivelul de energie mi-a mai crescut ușor în 
ultimele ore, dar tot mă simt de parcă n-am dormit de 
câteva săptămâni și știu că, fără un energizant, pot să leșin 
în orice clipă. 

— Sigur, doamnă, ciripește Ci-ci. Să fie la filtru, cappu- 
cino, latte, espresso, cu gheaţă...? 

— Cu gheață, o întrerup eu, ușor impresionată că n-am 
ales cappucino ca acasă. 

— Da. Să fie mică, normală, mare, dublă sau triplă? 

— Ăăă, doar una... medie, vă rog? 

— Poftim? 

— Una med... ää, normală. 

— Se rezolvă. Decofeinizată, parțial decofeinizată sau 
obișnuită? 

— Obișnuită. 

— Am înţeles. Cu lapte integral, fără lapte sau cu lapte 
degresat? 

— Cu lapte degresat. 

— Sigur. Sirop? 

Îi zambesc. 

— Astăzi nu. 

— Bine! 

Acum se întoarce spre Trudie. 

— Dar dumneavoastră, doamnă? 

Fiecare membru al grupului e supus aceluiași inte- 
rogatoriu cu zâmbetul pe buze şi sunt un pic furioasă 
pe mine însămi când Ruby comandă cu mult mai mult 
aplomb decât mine. 

În ceea ce privește mâncarea, mă uit peste meniu, la 
pui, broccoli cu macaroane, supă de moluște și cod proas- 
păt ă la Boston. Îmi spun că tocmai m-am îngrășat șap- 
te kilograme, care probabil că au devenit opt după toate 
chipsurile pe care le-am devorat în timpul zborului. Sunt 
datoare să aleg cel mai dietetic fel de mâncare din meniu 
și apoi să mănânc numai jumătate din el. 

— Unele salate arată bine, nu? meditez eu, încercând să 
mă conving mai mult pe mine decât pe ceilalți. 

O, la dracu’! Comand costiță de porc cu salată de var- 
ză, cartofi prăjiți şi, separat, rondele de ceapă. Comanda e 
servită pe o farfurie de mărimea Maltei. 

— Ți-e foame rău, dragă, spune Trudie, la jumătatea 
mesei. 

— Ar trebui să țin dietă, oftez eu ronțăind un cartof. 

— Glumeşti! Tu n-ai nevoie de dietă. Eu am mai mulți 
colăcei decât au la brutărie şi asta nu m-a deranjat nicio- 
dată. 

Doar atât îmi trebuie ca să rad restul de mâncare, care 
ar fi trebuit să vină la pachet cu o consultație la cardiolo- 
gie. Poate că de asta îmi place Trudie. 

Se pare că Trudie a devenit bonă acum doi ani, după 
ce a renunțat la o slujbă mai puţin profitabilă de barman 
într-un club de noapte numit Crazy Brian's. 

— Mi-a plăcut la nebunie, spune ea cu o voce mustind 
de sarcasm. A fost o slujbă de vis, dacă lași la o parte șeful 
pervers, clienţii bădărani şi salariul de mizerie. 

— Cum te-ai decis să devii bonă? o întreb. 

— Sunt cea mai mare dintre şapte frați, deci am fost 
destul de pregătită, începe ea. Ca să fiu sinceră, pur și sim- 
plu intrasem într-o etapă în care am vrut să schimb lucru- 
rile. Am crescut într-un cartier sărac și cam periculos. În 
unele seri, își trebuia vestă antiglonț numai ca să ieși până 
în fața ușii. După ce am terminat școala, viitorul nu arăta 
deloc mai bine. La o analiză mai atentă, am decis că vreau 
mai mult de atât. 

— Şi te-ai întors la școală? o întreb. 

Trudie dă din cap. 

— Am terminat şcoala practic fără nici o meserie. 
Dumnezeu știe de ce, mi s-a spus întotdeauna că sunt 
isteață. Ceva n-a mers bine deloc în anii de școală. Am 
intrat într-un anturaj cu influență proastă, presupun, mă 
interesau mai mult țigările decât învățatul. Dar, când 
am mers la facultate, la douăzeci și trei de ani, a fost 

altfel, poate pentru că îmi plac copiii. Sau poate era doar 
ideea de a-i spune lui Brian că trebuie să caute pe altcineva 
care să-i comande alunele de acum înainte. Chicotește. 
Orice-ar fi fost... am trecut examenul. 

Încearcă să rămână serioasă în timp ce-mi povesteşte, 
dar e evident că nu își mai încape în piele de mândrie. 

— Nu-mi venea să cred, continuă ea, dându-și la o par- 
te o șuviță de păr blond. Nu m-am priceput niciodată la 
nimic. Doar la storcătoare de fructe și la fumat. 

Până când își termină copiii înghețata, trecem la alt 
subiect — noul meu loc de muncă. 

— Şi, cum e doamna Miller? o întreb, coborându-mi 
vocea. Adică, m-am prins deja că nu e tocmai o maniacă 
a curățeniei. Dar o să mă înțeleg mai bine cu ea decât cu 
jumătatea ei? 

Lui Trudie aproape că îi rămâne mâncarea în gât. 

— La dra... adică, la naiba, spune ea aruncând o privire 
spre copii. Credeam că ştii. 

— Ce să știu? mă încrunt eu. 

Trudie se șterge la gură. 

— Nu există o doamnă Miller. 

— Adică sunt divorțați? 

— Adică, spune Trudie printre dinți, a murit. 

Cred că, pentru o secundă, inima mi s-a oprit. 

— Nu vreau să par sexistă, continuă ea sorbind din 
paharul de Cola Light, dar câre femei ai văzut să-și lase 
sufrageria să ajungă în halul ăsta? Parcă ar fi decorul unui 
film cu catastrofe. 

Dau din cap nedumerită. 

— Nu mi-am dat seama. Adică, am presupus... 

— N-aveai de unde să ştii. Săracii de ei, nu? 

Ruby și Samuel încă înfulecă din înghețată. Samuel 
are atâta înghețată în păr, încât pare că a folosit-o pe post 
de șampon. 

— Când s-a întâmplat? întreb eu. 

— După câte mi-a spus Barbara — șefa mea — s-a întâm- 
plat imediat după ce s-a născut Samuel. Deci, acum doi 
ani jumate. 

Mă gândesc la Ruby, care avea atunci doar trei ani, 
cum trebuie să se fi simțit să piardă un părinte de la o zi 
la alta și la dezorientarea și tristețea pe care trebuie să le 
fi simţit. Doi copii care cresc fără o mamă care să vină la 
serbările de Crăciun, să îi sărute când se lovesc sau să-i în- 
velească la culcare, așa cum numai mamele pot s-o facă. 

Mă gândesc la copilăria mea fericită, cu doi părinți 
care m-au adorat — încă mă adoră — și mă cuprinde o tris- 
tețe incredibilă. 

Mă simt puţin vinovată și față de Ryan. OK, poate că 
și o bacterie E. Coli ar fi fost mai fermecătoare decâr el 
în dimineața asta, dar acum îl văd într-o lumină nouă. 
Dintr-odată, mă decid să fac față provocării de a lucra 
pentru ei şi de a-mi dovedi tăria morală. 

— Cum a murit? o întreb pe Trudie. 

— Într-un accident de mașină, spune ea. Deşi cred că 
Barbara e convinsă că e îngropată în curtea interioară. 

Probabil că m-am speriat. 

— Nu, adaugă Trudie. Așa e Barbara. Ea și Ryan nu 
sunt tocmai cei mai buni prieteni. 

— De ce? 

— Pentru că gazonul lui nu e tuns după standardele ei, 
copiii nu merg la biserică și nici Ryan nu i-a spus, în ulti- 
ma vreme, cât de superb arată. 

Zâmbesc. 

— Cum te înţelegi cu ea? 

— O, bine, răspunde Trudie. Barbara e, în general, de 
treabă. Mai ales că mă suportă, deși sunt sigură că nu sunt 
ceea ce se aștepta să primească atunci când a comandat o 
bonă englezoaică. 

— Şi la ce crezi că se aștepta? 

Trudie își ridică breteaua sutienului Wonderbra și în- 
cearcă, fără succes, să-și înăbușe un râgâit. 
— La Mary Poppins. 

E zece și douăzeci şi cinci. Ora de culcare — dacă abor- 
darea ta în ceea ce priveşte copiii este absolut dementă, 
complet dezinteresată și total iresponsabilă. Exact cum 
încep să cred că e Ryan Miller. 

Scuze. Am să mă calmez. 

Mai ales pentru că ar fi trebuit să-mi dau seama că asta 
va urma. Pentru o persoană care a trăit printre copii în 
ultimii șapte ani, faptul că e o oră prea înaintată pentru 
ei ar fi trebuit să fie la fel de clar ca răspunsurile la Family 
Fortunes. 

Problema este că Ryan e părintele — deși nu şi-a mai 
făcut apariția de când ne-a abandonat azi-dimineață, pe 
mine, bagajele mele și pe propriii copii pe verandă. 

Calitatea lui de rată m-a făcut să cred că poate știe 
vreun secret pe care eu nu-l cunosc. Că poate există vreo 
logică în solicitarea lui de a-i trimite pe copii la culcare 
atât de târziu. Chiar am crezut că e mai prudent să-i las 
să-și urmeze programul obișnuit, oricât de ciudat ar pă- 
rea. Faptul că amândoi copiii sunt încă în picioare, atât 
de obosiţi încât fac crize de plâns, tinde să arate că nu 
e aşa. 

Trag adânc aer în piept și-mi impun să nu mă pierd cu 
firea. Cuvintele primei mele șefe de la Bumblebees mi-au 
rămas pentru totdeauna în amintire: un bun îngrijitor de 
copii e un îngrijitor care nu intră în panică. 

Cum mai făcea pe deșteapta! 

lată cu ce mă confrunt eu: copiii ăștia politicoși, 
aproape supuși, pe care am încercat toată ziua să-i fac să se 
joace, par acum o pereche de delincvenți minori, după ce 
au luat o supradoză de vitamine. 

— Nuuuuuu! ţipă Samuel aruncându-se pe canapea. 

Tor ce am făcut a fost să-i sugerez că e timpul să închi- 
dă televizorul, chiar dacă Curious George nu s-a terminat, 
ca să-și revină puţin înainte să mergem la culcare, dar ai 
zice că l-am amenințat cu spânzurătoarea. 

— E prea devreme! strigă Rubby, cu obrajii roşii de obo- 
seală, aruncându-și prăjitura pe masă. 

— Nu e prea devreme, repet eu pentru a douăsprezecea 
oară. E ora zece și douăzeci și cinci. Asta e ora voastră de 
culcare. 

Îmi folosesc vocea de îngrijitoare de grădiniță, care 
prezintă echilibrul potrivit între afectuoasă şi autoritară. 
Zâna dulciurilor, cu inflexiuni de Ginghis Han. De obicei, 
funcționează. 

— Tati a spus zece-zece jumate, suspină Ruby, mijin- 
du-şi ochii. 

— Zece şi douăzeci și cinci exact pe-acolo e, argumentez 
eu. 

— Nu, nu e, boceşte ea. E mai devreme de zece jumate. 
Nu sunt proastă, să ştii! 

— Nu e proastă! Nu e proastă! o îngână Samuel, bă- 
tând din picioare. 

Un singur lucru e de făcut. Să uit de teancurile 
de diplome și de anii de experiență. Ce naiba a făcur 
Supernanny cu familia aia din "Țara Galilor — cu puştiul 
care era cât pe ce să primească un ASBO? și cu pân- 
cul de zece ani care dusese intrarea prin efracție la rang 
de artă? 


1 Personaj din baletul Spărgătorul de nuci, de Piotr Ilici Ceaikovski 
(n.tr.) 

2 ASBO = Anti-Social Behaviour Order — ordin civil emis în Marea 
Britanie și Irlanda împotriva unor persoane care dau dovadă de un com- 
portament antisocial (n.tr.) 

Mă las în genunchi în fața lui Ruby și o iau de mână, 
sperând s-o aduc într-o stare de semiascultare cu metoda 
mea calmă, dar autoritară. 

— Ascultă-mă, Ruby, îi spun cu blândețe. Ai fost 
o fetiță cuminte toată ziua, așa că știu că, de fapt, ești 
cuminte. Dar fetiţele cuminţi se duc la culcare când 
li se spune și... 

— Nu vreau să merg la culcare! ţipă ea și ferestrele se 
cutremură. Nu-mi place să merg la culcare! 

Încerc să păstrez o expresie liniştită, calmă, plină de 
compasiune. Îmi simt capul ca interiorul unui vulcan în 
plină erupție. Gândeşte, Zoe! Care e cauza? De ce nu se 
liniștesc odată? 

Arunc o privire spre televizorul din colțul camerei, 
care urlă Hai, Diego! Hai, Diego! Asta n-o să-i facă mai 
fericiți, dar trebuie s-o fac. Mai trag o dată aer în piept, 
traversez camera şi-l închid cu un aer extrem de hotărât. 

— Așa... 

— Aaaaaaa! urlă Samuel, în timp ce se trântește pe 
podea, lovind-o cu pumnii atât de tare, încât aproape 
că face o gaură până în pivniță. 

Se face unsprezece și douăzeci și cinci până când re- 
ușesc să-i duc la culcare. Și — după mai multe tentative 
de evadare, urmate de explicaţii, încercări de mituire și 
amenințări pe față (majoritatea legate de tăierea cablului 
TV) se face douăsprezece și un sfert până când adorm, 
în sfârşit. 

E douăsprezece şi șaisprezece minute când mă întreb 
dacă există bere în casă. Ar trebui să spun că, în condiţii 
normale, am o relație sănătoasă cu alcoolul. De fapt, îmi 
place să mă prezint drept unul dintre acei oameni cărora 
băutura le e indiferentă. 

Prin urmare, nu vă lăsați păcăliți de faptul că, imediat 
ce găsesc o sticlă rece de Coors, o deschid cu mâini 

tremurânde şi încep să mă simt precum Nicolas Cage 
turnându-și vodcă pe el, în Leaving Las Vegas. 

Totuși, după ce am dat pe gât jumătate de sticlă — 
chiar dacă sunt trează de aproape două zile și sunt epui- 
zată —, tot nu mi-e somn. Indiferent ce încerc, nu mă pot 
relaxa. Sunt în priză. Şi ştiu care e cauza: casa asta cu susul 
în jos. Nimeni nu se poate relaxa când e înconjurat de 
atâtea mizerii. Eu, cel puțin, nu pot. Am locuit prea mult 
cu Jason ca să mai pot suporta dezordinea. 

Casa în care locuiam cu Jason era mereu impecabilă, 
în mare parte datorită lui. Nu era o casă imensă și osten- 
tativă ca aceasta, era doar o căsuță pe Sudley Road. 
Ne-am îndrăgostit de ea din momentul în care am văzut-o. 
Ne-a luat luni de zile s-o aranjăm, așa că am înţeles de ce 
Jason era obsedat s-o păstreze curată și ordonată. Chiar 
dacă mie nu-mi stătea în fire, am ajuns rapid să apreciez 
o baie mereu strălucitoare, iar covorul nostru din living a 
continuat să fie de un crem impecabil și la doi ani după 
ce a fost pus. 

Ceea ce nu pot spune despre acest covor. Ridic păpușa 
Barbie de sub masă. Arară de parcă ar fi băut toată ziua 
alcool metilic. 

Fac o încercare timidă să-i aranjez părul înainte s-o 
arunc în cutia cu jucării. Apoi ridic o oaie din piese lego 
și o arunc după Barbie. Urmează titirezul. Apoi, o perie de 
păr pentru păpușile Bratz și un Mr. Potato Head. Și, când 
ajung la My Little Pony Teapot Palace, la urangutanul 
pufos cu pere de iaurt pe blană și la Spiderman, deja lucrez 
într-un ritm infernal. 

Pur şi simplu, nu mă pot abține. După ce am adunat 
toți pantofii de pe hol, am spălat vasele murdare pe care 
le-am găsit în baia de la parter (nu glumesc), am măturat 
în bucătărie, am făcut curățenie în baie și am îndepărtat 
stratul de noroi care făcea ca podeaua din hol să arate 

ca o piață din lumea a treia, e trei și treizeci şi cinci de 
minute. 

Și mi-e somn. De fapt, nu mi-e doar somn, sunt obo- 
sită. Sunt minunat, extraordinar, fenomenal de obosită. 
Sunt gata să merg la culcare, când aud o cheie în ușă. 

Îmi îndrept sparele. 

Sunt ridicol de emoționată să dau cu ochii de șe- 
ful meu, pentru că abia aştept să-i văd reacţia în fața 
rezultatelor muncii mele. Părea oricum mai interesat de 
talentele mele de a freca vasul de toaletă, decât de cele 
de a-i îngriji copiii și, din punctul ăsta de vedere, va fi dat 
pe spate când va vedea ce am făcut. 

Mă aplec ca din întâmplare peste blatul dulapului 
când Ryan intră în bucătărie. 

E şi mai ciufulit decât era când l-am văzut prima 
dară — dar și mai sexy. Privirea mea e atrasă ca un magnet 
de berelia jeanşilor lui, unde doar jumătate de tricou îi 
mai stă în pantaloni. Părul e seducător de ciufulit, mersul 
țanțoş și plin de încredere. 

mi dau seama că, fără să fie nevoie să spună vreun 
cuvânt, Ryan emană un aer misterios și fermecător. 
Magnetismul lui sexual e atât de puternic, încât ar în- 
toarce privirile şi într-o încăpere cu o mie de oameni. 

— Salut, îi spun, încercând să-i descifrez expresia, 
în timp ce dă cu ochii de noua sa bucătărie curată ca 
lacrima. 

În timp ce trece pe lângă mine, mă învăluie o aromă 
care aproape că mă face să leşin, un parfum subtil, dar 
de neconfundat, de băutură, colonie și fum de țigară. Izul 
unei seri petrecute în oraș. 

— Ai avut multă treabă? continui eu cu inima bubuind. 
La serviciu, vreau să spun. 

— Poftim? mă întreabă el absent, deschizând frigi- 
derul. 

— Mergeai la serviciu, îi amintesc, dorindu-mi să se 
întoarcă spre mine. 

— A, da. Da, am avut multă treabă. Mulţumesc de 
întrebare, îmi răspunde el. Nu pot să nu observ că vorbeşte 
puțin împleticit. 

~ Ăă, copiii s-au liniştit cam greu înainte să meargă la 
culcare, îl informez. 

Mă îndrept spre masă și mă sprijin de ea ca să atrag 
atenţia asupra suprafeței strălucitoare. 

— A, da? 

Închide ușa frigiderului, lăsând berea şi scoțând, 
în schimb, o sticlă de whisky din dulap. 

— Cred că erau prea obosiţi, spun eu. 

— Sigur. 

Stau în picioare, îmi încrucişez brațele și mă încrunt. 
Ryan e total neinteresat de discuţia asta și de cum arată 
bucătăria. 

— Chiar nu voiau să meargă la culcare, perseverez eu. 
A cam trebuit să mă lupt cu ei. 

— Mda. Se mai întâmplă câteodată. 

Își umple paharul cu whisky. O cantitate care ar băga 
și un tanc sub masă. 

— Da. Dacă nu te deranjează, aș vrea să-i culc un pic 
mai devreme mâine. 

Ridică din umeri. 

— Cum crezi tu. Parcă ţi-am mai spus, nu? 

— Da. Dar... da, cred că da. 

Urmează un alt moment lung de tăcere. 

— Cred că merg la culcare, spun. 

Dar nu mă mișc din loc. Aştept. Și aştept. Şi aştept. 
Aştept să spună: „Doamne, Zoe, casa arată grozav, e de 
nerecunoscut. Înainte era aproape de nelocuit, dar, acum, 
și sultanului din Brunei i-ar plăcea aici. Și trebuie să-ţi 
mulțumesc ție, femeie minunată“. 

Când, într-un final, își ridică privirea, ochii lui îmi 
studiază fața, ca şi cum m-ar vedea mai bine pentru prima 
dară. Nu spune nimic, dar atenția pe care mi-o acordă mă 
face să simt un gol în stomac. 

— Sigur, răspunde și soarbe din pahar. 

Mica obsesie pe care se pare că am dezvoltat-o pentru 
corpul noului meu şef e copilărească, greu de ignorat și 
deconcertantă. Deși nu-l cunosc pe Ryan de suficient 
de mult timp cât să-mi formez o opinie detaliată asupra 
personalităţii sale, am văzut destul cât să vreau să-mi 
reamintesc că nu sunt — şi n-am fost niciodată — una 
dintre acele femei care se simt atrase de ticăloși. Ideea mă 
îngrozește. 

De aceea, singura concluzie la care pot ajunge — în 
timp ce mă dezbrac și mă arunc sub pătură — e că nu este 
decât încă un exemplu că mi-a fost afectat psihicul după 
ce am fost lăsată cu ochii în soare în ziua nunții. Cu ochii 
în soare. Asta e o expresie pe care nici o viitoare mireasă 
nu se gândeşte c-o va folosi în ceea ce o priveşte. Vai, cât 
am greșit! 

Privind în urmă — o expresie pe care am folosit-o adesea 
de atunci — ar fi trebuit să mi se declanșeze alarma chiar 
în apropierea nunții. Mă refer la nişte clopoței ca la ceasul 
deșreptător, nu de genul celor din Big Ben. Unul dintre 
lucrurile care continuă să nu-mi dea pace este momentul 
ales de Jason ca să mă ceară de soție, De fapt, nici nu cred 
că m-a cerut. Sigur că nu a fost un moment spectaculos, în 
care el să îngenuncheze oferindu-mi un inel cu care să mă 
laud, în următoarele douăsprezece luni în faţa prietenelor, 
a familiei şi a oricui altcuiva ar fi privit. Pur şi simplu, am 
ajuns cumva în acel punct. Amândoi am presupus că, în 
cele din urmă, vom face pasul hotărâtor. 

La momentul respectiv, nu m-am gândit la nici unul 
dintre lucrurile astea. În cel mai bun caz, vedeam nunta 
ca pe o confirmare a nivelului de înțelegere la care 

ne situam. Simțeam că n-am nevoie de o cerere pompoasă, 
pentru că era evident că amândoi voiam același lucru. 

Cea mai veche amintire pe care o am despre noi 
vorbind de nuntă e chiar după ce Neil — prierenul cel mai 
bun al lui Jason — și logodnica lui, Jessica, au dat petrecerea 
de logodnă. Biata mamă a Jessicăi a trudit zile întregi cu 
aprovizionarea, dar două sute de pateuri cu ciuperci (sau 
tartine, cum a insistat să le spună tatăl lui Jess când le-a 
servit) n-au fost tocmai o masă variată. Jason și cu mine 
ne-am hotărât să mergem cu alți câțiva prieteni la un 
restaurant indian, în drum spre casă, şi-mi amintesc că 
s-a întors spre mine, în timp ce-mi întindea un bol cu 
murături, și m-a întrebat: 

— Unde crezi c-ar trebui să ne căsătorim? 

Deși, dacă mă gândesc bine, n-avea cum să fie prima 
ocazie în care o spunea, pentru că nu m-a șocat întrebarea. 
De fapt, la momentul respectiv, abia dacă am auzit-o, 
pentru că ştiam dintotdeauna că ne „vom căsători“. 

Situaţia era atât de evidentă încât, cu numai şase 
săptămâni înainte de ziua cea mare, a trebuit să-i spun 
că nu aveam un inel de logodnă. Jason a fost de acord 
să cumpărăm unul folosind împrumutul pe care l-am 
luat pentru cheltuielile de nuntă — sunt sigură că era 
mai mare decât ipoteca pe o casă de patrimoniu. Mi-am 
închipuit că-l vom plăti în cinci ani. De fapt, am scăpat 
imediat de creditul uriaş vânzând casa, după ce totul 
s-a dus pe apa sâmbetei. 

Casa era una, dar să scăpăm de toate celelalte a fost 
mai mult decât o provocare. Când ai cumpărat 122 de 
pungi de mătase cu migdale trase în zahăr, douăsprezece 
ornamente de masă și un tort de trei etaje din ciocolată 
albă, credeți-mă, ai o problemă. 

Și, deși m-am bucurat că verişoara mea, Tanya, şi 
Daren, noul ei prieten, s-au simțit bine în luna noastră de 
miere de cinci stele în Mauritius, aş fi preferat o contribuție 

bănească în schimbul tricoului Ralph Lauren pe care mi 
l-a trimis drept mulțumire. 

Dar nimic din toate astea nu se compară cu grozăvia 
celor întâmplate în ziua cea mare. 

Am vrut să respectăm tradiția și am petrecut noaptea 
dinaintea nunţii separat. Când Jason m-a sărutat de 
noapte bună, în pragul ușii de acasă, n-am avut nici o 
îndoială că nu va merge până la capăt. 

Nu spun că nu era agitat. Evident că era. Dar emoțiile 
dinaintea nunţii nu sunt la fel de normale precum 
disputele asupra listei de invitați şi ca mozolelile garantate 
atunci când eşti domnișoară de onoare? 

Poate, faptul că m-a strâns atât de tare în braţe, încât 
nu mai puteam respira ar fi trebuit să-mi dea de înțeles 
că în capul lui se dădeau mai multe bătălii decât într-o 
zonă de conflict din Orientul Mijlociu. Dar nu s-a întâm- 
plat așa. 

Nunta era programată pentru ora două, la biserica 
St. Michael din Woolton, unde, în copilărie, petrecusem 
multe dimineți de duminică, încercând să recreem scena 
Nașterii cu bucățele de ziare și o sticlă de lipici. 

Cu adevărat ciudat e că prima jumătate a zilei res- 
pective a fost unul dintre cele mai plăcute momente din 
viața mea. Dacă nu s-ar fi întâmplat ce s-a întâmplat mai 
târziu, încă mi-aș aminti cu plăcere de ea. 

M-am trezit la ora patru și jumătate, după o noapte 
agitată în camera de oaspeți a mamei — atât de mică și de 
înghesuită, încât am simțit că dorm într-un dulap. A fost 
imposibil să adorm la loc, așa că am început să frunzăresc 
singura carte pe care am găsit-o — o Biblie pentru copii 
cu colțurile îndoite, publicată pe la începutul anilor 
"70, judecând după cât de mult semăna lisus cu David 
Cassidy. 

Ulterior, coafeza mea avea să-mi spună că toate mire- 
sele pe care le „aranjase“ avuseseră o noapte groaznică 
înainte de ziua cea mare și m-a sfătuit — dacă mă voi mai 
afla vreodată în această situație — să încerc cu Temazepam 
(se pare că are un efect minunat, deși, a doua zi, efectele 
secundare pot fi vătămătoare dacă bei șampanie prea 
devreme). 

La coafor am început să ne simțim cu adevărat bine. 
Jessica, doamna de onoare, domnişoarele de onoare, 
Heather (o veche prietenă din şcoală), Win (verișoara 
mea) și cu mine am ieşit atât de pline de bucle şi de fixativ 
încât, probabil, foliculele noastre fuseseră aproape topite. 

Când ne-am întors la mama, am fost conduse spre 
bucătărie și tata ne-a adus niște farfurii uriașe cu micul 
dejun — ouă ochiuri cu somon afumat peste ele. Acel 
moment, când stăteam la masă, fericită și cu un Buck's 
Fizz! în mână, a fost unul dintre cele mai frumoase din 
viața mea. 

Desy tocmai o machiase pe mama. După un curs 
de trei săptămâni cu sora lui, Caroline —, care lucrează 
la standul Clinique din Boots —, era expert în aplicarea 
fondului de ten translucid și a rimelului high-definition. 
Mama ni s-a alăturat purtând încă rochia ei de la Juicy 
Couture și având în păr bigudiuri din velcro roz, care 
arătau precum conductele dintr-o navă extraterestră. Tata 
era deja în frac, pe care îl îmbrăcase de dimineață, de la 
şase și un sfert. 

Şi mai eram și eu: agitată, în culmea fericirii, emoționată 
și neavând nici o îndoială că fac ceea ce trebuie. Jason era 
bărbatul pe care-l iubeam, alături de care îmi petrecusem 
ultimii şapte ani fără probleme și aş fi petrecut bucuroasă 
de zece ori mai mulți. 


1 Băutură alcoolică obținută amestecând șampanie şi suc de portocale 
(n-tr.) 

La asta mă gândeam în timp ce mașina oprea în 
fața bisericii, într-una dintre cele mai călduroase zile de 
aprilie de care puteam să-mi aduc aminte. Tata m-a strâns 
de mână şi a încercat să-și ascundă o lacrimă în timp ce 
ieșeam din mașină, atentă să nu-mi las trena rochiei să 
șteargă praful de pe jos. Soarele îmi încălzea umerii în 
timp ce priveam spre cerul fără nici un nor, de un albastru 
ca peruzeaua, și zâmbeam. 

— Zoe, hai să facem una cu tine şi cu tatăl tău, a spus 
fotograful, în timp ce încerca să aşeze la loc floarea de la 
butoniera tatei, care începuse să se ofilească. 

Dar, în timp ce râdeam și ne fotografiam, n-am putut 
să nu observ că ceva nu era în regulă. Andrew, unul dintre 
cavalerii lui Jason, se învârtea înainte şi înapoi lângă ușa 
bisericii, cu telefonul lipit de ureche şi alb la față. 

Când s-a întors spre noi, m-am încruntat. 

A făcut ochii mari și a privit în jur, ca și cum ar fi 
căutat o cale să fugă. 

— Eşti bine? l-am întrebat. 

A ezitat înainte să vină spre noi. 

-Ne puteți lăsa singuri o clipă? l-a întrebat pe 
fotograf. 

Acesta i-a văzut privirea și s-a dat la o parte. 

— Zoe, a început Andrew, cu pete roşii pe gât din cauza 
emoțiilor. A intervenit o mică... problemă. 

- O problemă? am întrebat eu liniştită. 

— Cum adică o problemă? a adăugat tata. 

Andrew a înghițit în sec. 

- O, Doamne, să nu-mi spui că n-au ajuns florile! 
am strigat eu. 

Îngrijitoarea daltonistă a bisericii se încăpățânase să 
le aducă ea și avusesem coșmaruri cu o mulțime de bălării 
țipătoare, care provocau dureri de cap. 

— Nu, nu e nimic de genul ăsta, a spus Andrew, 
lărgindu-şi gulerul. 

— Organistul? Of, fir-ar, Jess mi-a spus că e cam bețivan, 
dar am crezut că... 

— Nu, Zoe. Opreşte-te! a spus Andrew. Nu e asta. 

— Atunci, ce e? 

- E... e Jason. 

Preţ de o secundă, mi-am pierdut suflul. Am încercat 
să înghit, dar n-am putut. 

— A... a avut un accident? 

— Nu, a spus Andrew. E bine. Adică, nu e bine... 

— Ce este, Andrew! am strigat, brusc neliniştită. Ce s-a 
întâmplat cu Jason? 

- Nu mai vine, a spus Jason, coborându-și privirea. 
Zoe, Jason nu mai vine. 

— Zoe! Trezește-te, Zoe! 

E un coșmar. Sigur e un coșmar. 

— Vrem micul dejun, Zoe! 

Mă întorc şi-mi pun o pernă pe cap, dorindu-mi să 
mă întorc la visul semierotic, cu Jason într-o cameră de 
hotel luxoasă și o cutie de bomboane Cadbury Creme 
Eggs. 

— Haide, Zoe! 

Vocea e blândă şi nu foarte ascuțită. Dar compensează 
lipsa volumului cu insistența. 

— Zoeeeee! 

Deschid un ochi şi-i văd pe Ruby și pe Samuel, vioi ca 
doi iepurași într-o zi de primăvară. 

— Cât e ceasul? 

- Hmm, nu prea știu, spune Ruby fără convingere. 

— Aseară știai, îi spun eu. 

- Hmm, şase şi douăzeci şi cinci, îmi răspunde cu 
sfială. 

Gem. 

— N-ar fi trebuit să fiţi treji la ora asta. 

— Dar mereu ne trezim la ora asta, spune Ruby. 

- O, ce bine! Mă frec la ochi. Ce veste bună! 

Mă întorc să-i privesc. 

— Aţi dormit numai câteva ore, le amintesc eu. O să 
fiţi extenuaţi azi. 

— Nu suntem ext... ext... obosiţi, spune Ruby, în timp 
ce Samuel, care stă în spatele ei, cască. 

— Vreau să mă uit la Sponge Bob', spune el, frecân- 
du-se la ochi. 

— Nu vrei să dormi? întreb eu, plină de speranţă. 

— Nuuu, îmi confirmă ei. 

În timp ce mă ridic din pat, nu pot să nu mă gândesc 
că se presupune că duminica sunt liberă; şi că, deși abia 
am ajuns, o parte din mine a sperat că asta se aplică de 
azi, ca să pot măcar să-mi revin de pe urma schimbării 
fusului orar. 

Problema e că eu și domnul Vorbăreț n-am apucat să 
vorbim despre asta. 

— Haide, Zoe! strigă copiii. 

Cobor în capot, ținându-l pe Samuel de mână și 
arătând — cred — ca o servitoare din epoca victoriană, după 
o tură de patruzeci și două de ore. Mergem în bucătărie, 
unde Ruby deschide televizorul — da, e unul și aici. 

- Bun, spun eu, încercând să par veselă. Ce mâncaţi, 
de obicei, la micul dejun? 

— Ăăă, ieri am mâncat o tabletă de Hershey, îmi spune 
Ruby. 

— Asta nu e ciocolată? mă încrunt eu. 

— Dap, spune Ruby, ca și cum ar fi cel mai normal 
lucru din lume. 

— Nu-mi vine să cred că tatăl vostru vă dă..., încep eu. 
Nu, stai un pic, ba cred că-mi vine să cred. Ce v-a dat la 
micul dejun ultima bonă? 

— Pâine cu ou, spune Ruby. 

Îmi cade fața. Speram la ceva mai puțin solicitant, 
precum un bol de Cheerios. 

— Ce ziceți de niște cereale? îi întreb cu speranță. 

— Mă rog. 

Sunt pe punctul de a căuta niște cereale, când mă 
opresc. Ce mi-a venit? Asta e o şansă să-i câştig pe copii 
de partea mea, mai ales după criza de aseară. Sigur 


1 Film de desene animate (n-tr.) 

că am să le prepar pâine cu ou la micul dejun. E specia- 
litatea mea. Și, apoi, nu se poate să le refuz ceva ce le 
prepara bona dinainte. 

— OK, răspund veselă. Pentru că e vorba de voi, facem 
pâine cu ou. 

Îmi imaginez copiii înfruptându-se cu lăcomie 
din micul dejun pregătit de mine și privindu-mă ca pe 
un fel de Nigella Lawson!, pregătită să scot la iveală 
un bogat festin culinar din numai două sute de grame 
de făină, câteva boabe de fistic și obișnuita păstaie de 
vanilie. 

Mă îndrept spre frigider, să caut ceea ce Nigella ar 
numi „ingredientele de păstrat în dulap“ necesare pentru 
acest fel de mâncare: câteva ouă proaspete, puţin unt şi 
nişte felii groase de pâine, de preferat din aceea organică 
integrală, cu bucățele de nucă și semințe. 

Apoi deschid frigiderul. 

Singurele consumabile de aici sunt pe bază de 
alcool. 

Există și câteva pentru mâncare, dar chestiile astea 
sunt atât de vechi, încât ar putea data din Jurasic. În 
compartimentul pentru legume e o roșie pe jumătate 
stricată, pe raftul de sus sunt câteva borcane de sos cu o 
crustă pe margini și o bucată de brânză atât de tare, încât 
Roger Federer ar putea servi un as cu ea. 

În mod clar, nu e nici un ou. lar o privire rapidă în 
cutia de pâine îmi confirmă că nu e nici pâine, dacă 
nu pui la socoteală un ghem amorf de carbohidrați, cu 
suficient mucegai pe el cât să aprovizioneze cu antibiotice 
un spital întreg. 

— Mă tem că veți mânca cereale, le spun copiilor. 

Dar, din păcate, când deschid dulapul, îmi dau seama 
că nu vor mânca nici cereale. 


1 Jurnalistă şi autoare de cărți de bucate din Marea Britanie (n.tr.) 

— Ei bine, unde e cea mai apropiată prăvălie? întreb eu, 
întorcându-mă spre ei. 
Ăsta e genul de încercare la care bonele ca mine pot 
face față fără să clipească. 
Ruby chicoteşte. 
— Vrei să spui magazin, nu? 
mi dau seama că se vor amuza puțin pe seama mea. 

Am presupus că Ryan doarme în timp ce eu îmbrăcam 
copiii, umpleam frigiderul cu jumătate din produsele 
existente în magazinul din cartier şi mă asiguram că e 
atât de curat, încât până şi cineva suferind de tulburări 
obsesiv-compulsive ar fi putut mânca de pe jos. 

Se pare că nu. Aud ușa trântindu-se pe la zece și ju- 
mătate, urmată de pașii cuiva urcând în viteză pe scări. 

— Vine tara? întreb eu. 

— A fost să alerge, mă informează Ruby cu mândrie. 
Aleargă mult. 

— A, bine. 

Sunt impresionată. De fapt, uimită ar fi un cuvânt mai 
potrivit. După cheful de ieri, nu-mi vine să cred că a reuşit 
să se dea jos din par, ca să nu mai vorbesc de jogging. 

— Aleargă șaisprezece kilometri în fiecare dimineață, 
adaugă Ruby. 

Cincisprezece minute mai târziu — suficient cât să-mi 
satisfac dorința misterioasă de a fugi la baie și de a-mi 
aplica o tușă de mascara și un luciu transparent de buze — 
Ryan intră în bucătărie. 

Miroase nemaipomenit a curat, iar părul îi e atât de ud 
după duș, încât apa încă îi mai picură din el, umezindu-i 
pielea de pe o parte a obrazului acum proaspăt bărbierit. 
Cu toate astea, are încă același aer de dur și e evident 
că a îmbrăcat prima pereche de jeans pe care a găsit-o. 
Dar, într-un anumit fel, e atât de fermecător încât mi-e 
jenă să stau în aceeași cameră cu el. Mă loveşte un acces 
de paranoia gândindu-mă că machiajul meu subtil n-are 
nici o șansă în fața pungilor de sub ochi, care, când m-am 


Aproape căsătoriți 69 


privit mai devreme în oglindă, aveau o culoare care ar 
putea fi descrisă cel mai bine ca „mov cardinal“. 

— Tati! strigă Ruby, sărind în picioare și țopăind prin 
bucătărie până la el, să-l îmbrățișeze. 

— Tati, tati, tati! o imită Samuel, alergând să li se 
alăture. 

— Hei, ce faceți? 

Îi îmbrățișează în grabă, se desprinde de ei şi ridică 
ziarul — ziarul de care aproape că m-am împiedicat când 
am deschis ușa de la intrare. 

— Ăăă... bună dimineaţa, îi spun veselă, aruncân- 
du-mi părul pe spate. 

El ridică o clipă privirea şi, exact în momentul în care 
privirile ni se întâlnesc, sunt șocată de rapiditatea cu care 
pulsul mi-o ia la goană. 

— Ce mai faci? 

Se aşază şi studiază prima pagină. N-a fost chiar un 
salut entuziast. 

— Vrei nişte cafea? îl întreb, ridicând cana pe care 
tocmai am pregătit-o și aducând-o la masă. 

- Mmm, grozav, murmură Ryan, începând să desfacă 
paginile ziarului. 

— Tati, am mâncat pâine cu ou la micul dejun, îi spune 
Ruby veselă. 

- Aha. 

— Zoe ne-a făcut. Găteşte foarte bine. 

Mă umflu de mândrie — și nu numai pentru că se pare 
că Ruby nu s-a supărat că i-am ars felia de două ori și că 
am rupt-o pe aceea pe care a trebuit să o mănânce până la 
urmă, atunci când am așezat-o pe farfurie. 

— Bine, scumpo, mormăie el, dând pagina. Observ 
că mâinile lui nu arată ca mâinile unui tip care lucrează 
într-un birou, deşi, din conversaţia telefonică din mașină 
de ieri, am înţeles că exact asta e. Sunt mâini mari, 

bronzate, muncite. Una dintre ele e străbătută de o venă 
pe care aș vrea s-o urmăresc cu vârful degetelor. 

Ryan soarbe din cafea și expresia lui devine brusc 
îngrozită. 

— Cred c-o să mă mulțumesc cu sucul, îmi spune, 
dându-mi înapoi cana. 

În timp ce o iau, degetele ni se ating și mă simt stră- 
bătută de un curent electric. Respir adânc și mă străduiesc 
să-mi vin în fire. 

— Deci, lucrezi în oraș? întreb eu, sperând să încep ceva 
care să semene cu o conversație. 

— Mda, îmi răspunde, întorcând pagina ziarului. 

— Cu ce te ocupi? îl întreb. 

Îi trebuie o clipă să-și dea seama că vorbesc în 
continuare. 

— Lucrez pentru o companie internațională de îmbră- 
căminte sport. 

— Aha, dau din cap aprobator, dorindu-mi să-mi vină 
în minte un comentariu mai inteligent. Nu prea contează 
însă, pentru că nu cred că mă ascultă. 

— Adică eşti un soi de vânzător? 

— Vicepreşedinte al Departamentului de comunicare. 

— Sună... fascinant, adaug eu, deși nu pot să nu mă 
gândesc că domeniul comunicării nu pare a fi punctul 
lui forte. Ai planuri pentru azi? Trebuie să vorbim zece 
minute, să clarificăm niște lucruri. Despre mâncarea 
copiilor, ce activităţi ai vrea să fac cu ei și despre... ăăă, 
zilele mele libere. 

— Păi, trebuie să ajung undeva azi, îmi răspunde fără 
să se scuze. Sunt plecat toată ziua, așa că va trebui să 
amânăm. 

= Dacă ai cinci minute acum... 

— Nu am, mă repede. 

Mă simt ridicol de jignită de grosolănia răspunsului 
lui, dar şi furioasă. Să ceri câteva minute e chiar atât de 
nerezonabil? 

— Tati, spune Ruby, nu putem face ceva împreună 
astăzi? 

— Nu, scumpo, nu azi, îi răspunde, iar scuzele par cel 
puțin mai sincere decât atunci când mi-a răspuns mie. 

— Dar, tati... 

— Haide, haide, fără „dar“, îi spune, punând jos ziarul şi 
ridicând-o pe unul dintre genunchii lui. Punându-și brațul 
în jurul gâtului lui, Ruby pare atât de mică în comparaţie 
cu el. 

— Dar ţi-am făcut o felicitare, tati. 

Îi dă colajul pe care lipise, în ultima jumătate de oră, 
bucățele de paste şi de orez. 

— E drăguţ, îi spune, abia uitându-se la el. 

Apoi, ca şi cum ar fi fost lovit de un acces de vinovăție, 
o trage spre el şi o sărută pe creștet. Închide ochii, în timp 
ce miroase parfumul părului ei. Când îi deschide, ochii 
îi sunt mai blânzi decât înainte, iar zâmbetul vrea să fie 
senin și consolator, aproape melancolic. 

-Vom face ceva weekendul viitor, îți promit, îi 
șoptește. 

Acum Samuel e lângă el și i se cațără pe celălalt picior. 
Ryan râde și îi zburlește părul. 

— Gata, spune într-un final, desprinzându-se din 
îmbrățișarea copiilor și ridicându-se în picioare. Trebuie 
să plec. 

— Aaaaaa, spune Samuel, dar Ruby îl ia de mână 
și-l strânge, poate ca să împiedice un acces de furie. 
Îi observ descurajarea când își pune brațul în jurul lui. 

— Haide, Samuel, i se adresează ea cu o voce autori- 
tară, în timp ce-l conduce spre televizor și îl deschide. 

Mă întreb dac-ar trebui s-o conving să-l închidă şi 
să mai deseneze ceva, dar ceva mă împinge să alerg după 
Ryan. 

Ştiu că nu intră în atribuţiile mele să pun la îndoială 
deciziile unui părinte; şi că Anita — fosta mea şefă de la 
Bumblebees — m-ar fi muștruluit, nu glumă, dacă aș fi făcut 
așa ceva, de mi-ar fi țiuit urechile vreo trei săptămâni. 

Dar ceva din privirea lui Ruby mă împinge să iau 
inițiativa. 

Şi apoi, pot fi diplomată când vreau. l-aș putea da 
meditații lui Kofi Annan. Tot ce trebuie să fac e să găsesc 
un mod subtil, dar eficient, de a-i sugera lui Ryan că ar 
trebui să petreacă mai mult timp cu copiii azi. 

- Ää... hm! spun eu când îl ajung din urmă pe hol. 

Ryan se întoarce, iar inima începe să-mi bată cu 
putere. 

— Treaba asta pe care o ai azi... încep eu. 

- Da? 

— Pot să te ajut cu ceva? Ca să poţi să stai un timp cu 
Ruby şi cu Samuel. 

Intenția mea este să par atentă și eficientă. 

Ryan se holbează la mine de parcă aș fi o pietricică 
enervantă care i-a intrat în pantof. 

— Ruby abia așteaptă să petreceți împreună weekendul 
ăsta, continui, și, dacă te pot ajuta cu ceva... 

OK, n-a sunat atât de convingător pe cât mi-aş fi 
dorit. 

Ryan respiră adânc. E genul de oftat pe care îl scot 
ofițerii de poliție când află că unul dintre cei aflați în 
supravegherea lor a mai încălcat o condiție de eliberare 
pe cauțiune. 

— Nu, îmi răspunde. Nu poți să mă ajuţi. 

— Dar... 

— Asculră-mă, se răstește el. Ne vom înţelege foarte 
bine dacă ne respectăm unul pe celălalt. 

- OK. 

Deja îmi doresc să-mi fi lipit bandă adezivă pe gură 
înainte să cobor din pat azi-dimineaţă. 

— Poate că ai ajuns la concluzia că nu sunt un tată 
bun... 

— O, nu, protestez eu, simțind cum mi se înroșesc 
obrajii. N-am vrut să spun că... 

— „.. şi poate că nu sunt un tată bun. Deși, trebuie să 
recunosc, de obicei e nevoie de mai mult de douăzeci și 
patru de ore pentru a ajunge la concluzia asta. 

— Dar eu... 

— Aşa procedez eu, continuă el. Şi lucrurile nu se vor 
schimba. Bine? 

Gâtul şi pieptul îmi ard ca un incendiu de pădure. 

— Bine, reușesc să articulez. 

— Bun. Pentru că nu te-am angajat ca să ai opinii. 
Te-am angajat ca să ai grijă de copiii mei. 

Îmi încrucișez brațele pe piept, cu o atitudine 
sfidătoare. 

— Bine, repet eu, refuzând să-mi mut privirea în timp 
ce ochii lui mă sfredelesc. 

După câteva secunde devine evident pentru amândoi 
că ne-am prins într-un joc copilăresc de-a cine cedează 
primul. Dar n-am de gând să pierd. Pulsul îmi galopează în 
continuare cu viteză, dar acum cauza nu o mai constituie 
linia trăsăturilor lui. Brusc îmi trece prin minte un gând: 
poate că mi-a fost milă de tipul ăsta, poate că am dezvoltat 
o obsesie enervantă pentru structura osoasă a feței sale, 
dar sub nici o formă nu mă voi lăsa călcată în picioare. 
Nici de el, nici de altcineva. 

— Poţi face asta, nu? continuă el, holbându-se în con- 
tinuare la mine. Poți avea grijă de copiii mei? 

— Sigur, îi răspund cu răceală, cu pupilele dilatate, 
pentru că refuz să-mi iau privirea de la el. 

- Bun. Își sugerez să te întorci în bucătărie, să-ți torni 
un pahar cu apă şi să stai jos. Se întoarce cu spatele la 
mine şi deschide ușa de la intrare. Pentru că pari un pic 
cam stresată. 

Am citit undeva că privarea de somn poate fi folosită 
ca formă de tortură. Uitaţi de KGB, pentru că primul meu 
weekend în reședința Miller se dovedeşte atât de rău în 
această privință, încât probabil arăt ca o narcoleptică 
cronică. 

Ochii mi se tot închid singuri, pentru că nu m-am 
adaptat încă la noul fus orar; şi, cu toată hotărârea mea 
de a-i culca pe copii la o oră normală, nu e atât de uşor pe 
cât am sperat. 

În cazul lui Samuel se întâmplă din cauză că a insistat 
să doarmă după-amiază — ceva ce n-ar trebui să facă la 
vârsta lui. Mai mult, s-a dovedit a fi tot atât de ușor de 
trezit ca o mumie egipteană — și ceea ce ar fi trebuit să fie 
un somn scurt a durat aproape trei ore. 

Între timp, Ruby, care în mod clar n-ar trebui să doarmă 
în timpul zilei la vârsta ei, s-a urcat pe canapea pentru un 
pui de somn, în vreme ce eu am pregătit prânzul, și n-a 
vrut să se miște până când n-am amenințat-o că-i mănânc 
toate prăjiturelele. 

Asta înseamnă că, la opt şi treizeci de minute seara 
(noua oră de culcare), am din nou parte de spectacolul cu 
Jekyll și Hyde. 

Dar tatăl copiilor, probabil că vă gândiţi. Nu e acasă 
la ora asta? 

Chiar dacă de data asta ne-a onorat cu prezența, şi-a 
petrecut cea mai mare parte a serii în living, îngropat 
în faţa seriei cu numărul șase din Clanul Soprano, cu un 
munte de documente și un laptop alături. 

După ce îi duc, în sfârșit, pe copii la culcare, decid că 
acum e momentul să am acea conversație cu el: discuţia 
despre o mulțime de probleme despre care nu am vorbit 
încă, reguli, felul în care citeşte Ruby, Samuel și mersul la 
toaletă (care se pare că e ocazional), și despre zilele mele 
libere. 

Deschid uşa livingului. Ryan încă se luptă cu hârtiile. 

- Ää... salut, îngaim subțirel. Nu se întoarce și îi 
analizez trăsăturile, încercând să-mi dau seama dacă m-a 
auzit sau nu. Sunt iar surprinsă de cât e de atrăgător și 
sângele începe să-mi urce spre obraji. 

— Ai un moment să vorbim despre câteva chestii? îl 
întreb eu un pic cam tare. 

Ryan își ridică privirea o clipă, dar numai ca să-l 
privească pe Tony Soprano strângând pe cineva de gât. 

— Nu prea, răspunde. 

Mă dezumflu. 

— Păi, ştiu că mâine ești la muncă și că nu vom 
avea ocazia să vorbim, și chiar trebuie să lămurim nişte 
lucruri. 

— Uite ce e, oftează el, am o grămadă de treburi de 
terminat până mâine. Chiar e urgent sau poate aştepta 
până mâine-seară? 

— Păi... n-aş spune chiar „urgent“, recunosc eu. Nu eo 
chestiune de viață și de moarte, dar sunt câteva lucruri de 
ordin practic care... 

— OK, dacă nu e de viață și de moarte atunci s-o lăsăm 
pe mâine. Ridică un dosar de pe jos și-l pune pe canapea, 
lângă el. 

Evident că nu prea am de ales. 

Fiindcă eu nu mă mișc din loc, îmi aruncă o privire de 
parcă mi-ar spune: „Ce mai cauţi aici?“ 

— Atunci plec, îi spun întristată. Începe să mă deprime 
întreaga situație. 

Când eu şi copiii ne trezim, a doua zi dimineață, primul 
meu gând este dacă voi reuși să-l fac pe Ryan să mă asculte 
sau va trebui să improvizez. Răspunsul vine sub forma unui 
post-it lăsat pe masa din bucătărie. Caligrafia e neașteprat 
de elegantă: „Vin târziu diseară, nu mă aștepta. R.“ 

Deci, improvizez. 


Mai târziu, în cursul dimineții, merg cu copiii la Trudie 
și suntem instalați confortabil în bucătăria mare a şefei 
acesteia. 

Bucătăria, ca şi restul casei, e superbă: în stilul tradi- 
țional revenit acum la modă, cu dulapuri minimaliste 
ou de rață, cu o insulă plină de ustensile strălucitoare şi 
obișnuitul coș din nuiele împletite, uitat de Scufița Roșie 
în drum spre bunicuța. 

Scopul vizitei e o „întâlnire de joacă“, un exerci- 
țiu menit să lărgească experiența de viață a copiilor, 
dându-le ocazia să interacționeze cu alți copii, într-un 
mediu sigur. Şi, bineînțeles, pentru ca bonele lor să 
bârfească puțin. 

Astăzi ni s-a alăturat Amber, o altă bonă din Anglia, 
care a ajuns în Hope Falls şi cu care Trudie s-a întâl- 
nit în urmă cu două săptămâni. O blondă frumoasă, cu 
niște cozi rasta pe care și Bob Marley le-ar fi invidiat, 
Amber are în nas un cercel de forma unei frunze de 
canabis şi atâtea brățări, încât e de mirare că nu are 
bicepșii unei halterofile rusoaice. Impresia generală e 
aceea a unei persoane educate de o familie de activiști 
pentru protecția mediului cu audiții de reggae și prăjituri 
cu canabis. Accentul însă n-ar fi putut fi mai afectat nici 
dac-ar fi fost însoțit de o diplomă de la colegiul de fete 
Cheltenham. 

- Mă gândesc să-mi mai fac un tatuaj, ne spune ea 
entuziasmată, în timp ce Trudie pregătește prânzul, iar 
eu îi supraveghez pe copii la joacă. Adică îmi place 

tatuajul pe care-l am, dar e adevărat ce se spune, creează 
dependență. 

— La ce tatuaj te gândești? o întreb eu. 

— Păi, începe ea, dându-și şuviţele pe spate și aplecân- 
du-se peste masa pe care tronează micul dejun, am tot citit 
despre luptătoarele Skrang Iban din Borneo. 

— Despre cine? întreabă Trudie. 

-Skrang lban, răspunde ea. Între chestiile răz- 
boinice pe care le făceau și țesutul păturilor sacre pua 
kumbu, ele au fost în avangarda artei tatuajului. Țelul 
suprem al Ibanelor era să asigure echilibrul și armonia 
în univers, exact punctul în care mă aflu și eu acum. 
M-am gândit să-mi fac un model care să semene cu unul 
de-al lor. 

— Super, spune Trudie. Ce reprezintă tatuajul pe care-l 
ai deja? 

Amber își ridică mâneca bluzei și-și analizează simbolul 
de pe braț. 

— E un kanji tibetan. 

— Mda. Dar ce reprezintă? întreabă Trudie. 

— Păi... ăă, sunt doar niște cuvinte despre o filosofie 
care mi-a plăcut foarte mult la un moment dat. 

— Știu, dar cum se traduce? 

— Păi, ää... „Mintea, sufletul și spiritul sunt puterea 
mea.“ 

— Aha. Drăguţ, spune Trudie. 

— Sau cel puțin asta ar trebui să însemne. 

Trudie se încruntă nelămurită. 

— Am aflat cam cu un an în urmă că e posibil să nu 
însemne asta. 

— E posibil? repetă Trudie. 

- Ăă... nu înseamnă asta. 

— Şi, atunci, ce înseamnă? întreabă Trudie, strâmbând 
din nas. 

— Ştii, n-aveam de ce să nu-l cred pe individul care 
mi l-a făcur când mi-a spus că e budist. Adică, i se putea 
întâmpla oricui, serios, așa că înainte să... 

— Şi totuşi ce înseamnă? insistă Trudie. 

Amber își răsucește timid o codiță pe deget. 

— „Bateriile nu sunt incluse.“ 

Am aflat deja că Trudie nu e ceea ce am numi o 
maniacă a regulilor de nutriție aşa cum sunt ele prezentate 
de manualele pentru bone. De fapt, gustările pe care le-a 
pregătit azi pentru noi ar fi suficiente, e să-i provoace un 
infarct lui Jamie Oliver. 

Festinul a început cu un morman de felii anemice 
de pâine, unse la întâmplare cu o chestie lipicioasă 
indescriptibilă, despre care Trudie spune că e „brânză 
la tub“, un ingredient pe care îl laudă drept una dintre 
cele mai grozave invenţii culinare ale Americii. Feliile 
sunt așezate pe farfurii pline ochi de chipsuri, gogoşi, 
bomboane M&M și alte asemenea alimente atât de pline 
de grăsimi saturate, încât doar dacă le priveşti simţi că te 
umpli de celulită. 

Nu e o surpriză că nici unul dintre copii nu se plânge. 
Gemenii lui Trudie încep încântați să demoleze zgâ- 
rie-norii de pe farfurii și, în timp ce Brett, băieţelul de 
patru ani aflat în grija lui Amber, e oarecum panicat la 
început, o înghițitură de nachos confirmă că e mai mult 
decât pregătit să renunţe la prânzul lui obișnuit. 

— Cum ai ajuns bonă aici? o întreb pe Amber. 

— Au pair, mă corectează ea. E doar o slujbă tempo- 
rară de vară. Am călătorit în India și m-am întors în 
Marea Britanie ca să aplic pentru un post de profesor 
de aromaterapie pentru foştii dependenți de droguri, 
dar n-am fost selectată. Sora mea a lucrat aici anul trecut 
ca au pair şi i-a plăcut, așa că m-am gândit să încerc și eu. 

— Şi îţi place? 

— Da, chiar îmi place, răspunde Amber. Adică, nu 
am de gând să fac asta pe termen lung și nu sunt nici 
pe departe atât de calificată ca tine, dar... — Andrew râgâie 
atât de puternic, încât n-ai crede că n-are nici un metru 
înălțime. 

— Mânca-l-ar mama, nu cred că e obișnuit cu mâncare 
din asta, spune Trudie, aruncând o mână de M&M în 
gură. Mama lor vrea să le dau mâncare ultrasănătoasă și, 
de obicei, asta le dau. Indiferent de consecințele pe care le 
are asupra conținutului scutecelor. 

— Deci, n-ar fi de acord cu toate astea? o întreb eu. 

— Păi, m-am gândit să pregătesc un prânz special azi, 
dacă tot veniți în vizită. Ca tratație. Adică, nimeni nu s-ar 
supăra pentru o tratație, nu? 

— Probabil că nu, spun eu. Dar, dacă le-ai da asta în 
fiecare zi, unii părinți te-ar da pe mâna celor de la Protecţia 
Copilului. 

Se aude o ușă trântindu-se. Faţa lui Trudie oglindește 
o asemenea panică, încât ai crede că a dat nas în nas cu 
King Kong. 

— Fir-ar să fie! E Barbara! șuieră Trudie. Repede! Să 
scăpăm de mâncare, vă rog! Haideţi, repede! 

— Dar parcă ai spus că n-ar avea nimic împotriva unei 
trataţii? spun eu. 

— Nu vreau să testez teoria asta, iubire. Trudie aleargă 
spre frigider. Ajută-mă... acum! 

Ceva din felul în care rosteşte ordinul ne face pe mine 
şi pe Amber să intrăm în panică. 

Îmi arunc gogoașa şi mâncarea de-a valma în cel mai 
apropiat coş de gunoi, spre uimirea copiilor. 

— Chestia verde din farfuriile copiilor... pronto! 

Trudie aruncă o pungă de lăptuci spre Amber, care o 
prinde cu stângăcie. 

Toate trei ne-am transformat într-o echipă de desant 
aSAS. 

— Zoe, niște mere. Repede! strigă Trudie, la fel de con- 
vingătoare ca un comandant suprem. 

lau la întâmplare niște fructe dintr-un castron mare 
aflat în mijlocul mesei și trântesc repede câte unul în 
farfuriile copiilor. Trudie tocmai dă gata o mână de 
chipsuri din farfuria lui Eamonn, când ușa bucătăriei se 
deschide. 

— Doamna K! Bună! Aţi venit devreme! bolborosește 
Trudie, emanând o aromă persistentă de Lays cu 
barbeque. 

Barbara King intră în bucătărie cu aerul unei împă- 
rătese romane care-și supraveghează regatul. Poartă un 
costum de firmă, pantofi din piele întoarsă cu toc și o 
poşetă scumpă. Părul negru e tăiat într-un bob scurt și 
drept, iar machiajul e atât de perfect, încât ai crede că e 
făcut de însuși Max Factor. 

— De ce e o lămâie pe farfuria copilului? întreabă ea. 

La naiba! E greșeala mea. 

= Ăăă, e un joc tradițional din Anglia când ai musafiri. 
Se numește „Pasează lămâia“. ÎL jucam mereu la grădinița 
unde lucram. Ruby, tu urmezi. 

Ruby ia lămâia și mă priveşte de parcă aș fi nebună. 
Apoi ridică din umeri și i-o dă lui Samuel. 

— Eu sunt Zoe, spun eu, întinzându-i mâna. 

Barbara mi-o strânge și se încruntă, neștiind încă ce 
să creadă despre jocul meu. Sau, cel puţin, încearcă să 
se încrunte. Se pare că Barbara a beneficiat de suficiente 
injecții cu Botox cât să paralizeze şi fruntea unui 
“Tyrannosaurus Rex, aşa că e mai mult un spasm. 

— Unde sunt băieții mei? strigă ea. Mami era în drum 
spre o ședință și s-a gândit să vă facă o surpriză! 


! Special Air Service (SAS) — regiment din armata britanică, specializat 
în operațiuni militare secrete (n.tr.) 

Gemenii coboară de pe scaune și se reped spre brațele 
ei deschise, cu mâinile și fețele atât de pline de brânză 
artificială și de ciocolată nesănătoasă încât abia dacă au 
puterea să-și desfacă degetele. 

— Oo... ăă... staţi puțin! strigă Trudie. Să vă șterg sucul 
de piersici de pe mâini. 

Trudie ia un şervețel umed și-l șterge pe Andrew, dar 
Eamonn e prea rapid. Când ajunge la Barbara, ea face un 
pas înapoi şocată. 

-Ce naiba ați mâncat? întreabă ea, cu o asemenea 
oroare de parcă un şoarece viu ar atârna în colțul gurii 
copilului. 

— Trudie, spune Barbara cu severitate, analizând masa 
din bucătărie. Ai uitat de regulile mele în legătură cu ce au 
voie să mănânce copiii și ce nu? Multe fructe şi legume? 

— Sigur că nu, doamnă K! spune Trudie, Auturând o 
frunză ofilită de salată ca dovadă. Cinci mese pe zi! N-am 
uitat! 

— Şapte mese în casa asta, o corectează Barbara, șter- 
gându-l pe Andrew la gură cu o batistă imaculată pescuită 
de prin poșetă. Și nu vreau, sub nici o formă, grăsimi trans. 
ORK? Şi zahăr — nu mai mult de zece la sură din numărul 
total de calorii pe zi. OK? 

— Nu vă faceţi griji, spune Trudie, așezându-se strategic 
în fața unei farfurii cu negrese. Nu mă gândesc decât la 
bunăstarea arterelor lor, doamnă K. 

- Hmm, mormăie Barbara, deloc convinsă, și nu le dai 
vreun tonic, nu? 

„Tonic“ este numele generic dat de cei din Boston bău- 
turilor carbogazoase. 

— Tonic? Ha! Da’ de unde! râde Trudie. 

Barbara se îndreaptă de spate și o priveşte pe Trudie 
cu suspiciune. 

— Bine. Pentru că, după cum se manifestă bolile de 
inimă în ziua de azi, cred cu tărie că a nu le da copiilor 

o mâncare echilibrată înseamnă cruzime. Jumătate dintre 
preșcolarii din țară suferă de constipaţie cronică. 

Trudie o aprobă asculrătoare. 

— Atunci vă las, continuă Barbara. Voi doi, haideţi la 
mama în brațe! 

Se apleacă spre copii, închizându-și ochii și îngro- 
pându-și fața în părul lor. 

— Eu am un tonic, anunță Ruby, ridicând o doză 
de Cola. 

Ochii Barbarei se deschid brusc. 

— O, asta e doar pentru tine, scumpo, spun eu, luând 
doza din mână. Mă întorc spre Barbara simțind nevoia 
să mă explic. Ceilalți copii au băut altceva, îi spun. Tatăl 
lui Ruby nu are nimic împotrivă ca ei să bea băuturi 
carbogazoase. 

Barbara își strânge buzele. 

— Deci Ryan Miller îi dă voie fetiţei lui să bea 
Coca-Cola cât e ziua de lungă. Oare de ce nu mă miră? 

— Păi, n-aş spune chiar toată ziua, mormăi eu, 
întrebându-mă de ce încerc să-l apăr. Doar că... 

— Nu-ţi face probleme, spune Barbara. Dacă locuieşti 
cu Ryan Miller, asta e ultima dintre grijile tale, crede-mă. 

Cheile de la garaj se pare că se află în sertarul de pe 
hol. Problema e că toate celelalte lucruri se află tot acolo. 
Hotărâtă să scot bicicletele copiilor ca să facem ceva activ 
şi distractiv după-amiază, scotocesc zece minute prin 
sertar, până când renunţ şi-l golesc pe podea. 

Copiilor li se pare foarte amuzant să cotrobăie prin 
lucruri, cel puțin în primele cinci minute. Eu sunt mai 
puțin impresionată, mai ales pentru că am ceva mai bun 
de făcur decât să dezlipesc bucăți de plastilină de pe 
încărcătoare de telefon, leucoplast vechi, un metru de 
croitorie, o tartă cu gem mâncată pe jumătate şi numeroase 
alte bucățele de mâncare pietrificară. 

După ce găsesc cheile, rezist impulsului de a face ordine 
în fleacuri şi, în schimb, le arunc înapoi în sertar. Tocmai 
vreau să-i chem pe copii înapoi, să le spun că suntem cu 
un pas mai aproape de găsirea bicicletelor, când observ o 
bucată de hârtie destul de interesantă. Ușor şifonată, dar 
aproape neatinsă în comparație cu celelalte lucruri din 
sertar, o despăturesc și nu mă pot abține să n-o citesc. 


Dragă Ryan, 


În momentul de față sunt atât de confuză în ceea 
ce te privește, încât nici nu știu cu ce să încep. Așa că 
voi trece direct la subiect. Te iubesc. Gata, am spus-o. 
Fie că-ți place, fie că nu, asta e situația. Situaţie cu 
care amândoi trebuie să ne confruntăm, într-un mod 
sau altul. 

Oricâ, de previzibil ar suna, am știut că te iubesc 
din clipa în care te-am văzut. Nu doar fizicul tău 

m-a cucerit. A fost sufletul tău, mintea ta — o minte pe 
care majoritatea femeilor n-ar putea s-o înțeleagă. Am 
ştiut instinctual că, sub exteriorul tău impenetrabil, 
se află un bărbat care are atâtea de oferit. Cred că 
am ajuns să-l văd pe adevăratul Ryan și acum sunt 
hotărâtă să-l cunosc mai bine. 

Trebuie să-ți spun că tocmai faptul că te-am iubit 
în secret atâta timp, înainte să se întâmple ceva între 
noi, a făcut ca momentul să fie cu atât mai perfect. 
După cum cred că știi deja, sunt o femeie care caută 
perfecțiunea. Și, de aceea, nu vreau să renunţ. Prima 
noapte pe care am petrecut-o împreună nu a fost doar 
specială, a fost frumoasă. Mi-a schimbat viața, de fapt. 
Și nu te las s-o arunci ca pe o cutie veche de pizza. 

Acum, că mi-am deschis sufletul în fața ta, Ryan, 
e momentul să fiu sinceră — te rog să mă ierți anticipat 
pentru asta, dar atâta îți cer: vreau să te mai gândești 
la ce mi-ai spus, că nu vrei să ne mai vedem. O simplă 
cerere, cred că eșri de acord, dar una care ar putea să 
ne schimbe amândurora viețile în mai bine. 


Ata, 
Juliet 


— Zoe, le-ai găsit? întreabă Ruby, nerăbdătoare. 

— Uire-le! îi răspund, fluturându-i-le prin față. 

— Super! Hai, Samuel, să vedem cine ajunge primul la 
garaj! strigă ea, luându-l de mână şi lăsându-l intenționat 
să i-o ia înainte. 

mpăturesc scrisoarea și o împing la fundul sertarului, 
pe care-l închid cu hotărâre. Apoi, mă duc afară după 
copii, să mă gândesc la ceea ce ar trebui să mă gândesc. 


capitolul 18 


To: ZoemmooreQhotnet.co.uk 
From: Helen2Hmoore.mailserve.co.uk 


Dragă Zoe, 


Cum e în America? M-am uitat mult la televizor 
în ultimul timp și m-am gândit la tine și la cum e 
viața acolo. A trebuit să închid la Cagney şi Lacey’ 
într-o seară — știi cum e când mintea ţi-o ia razna 
de capul ei. 

Desy îmi tot spunea că Cagney și Lacey are loc 
într-un cu totul alt oraș, că e vechi de vreo douăzeci 
de ani, că e despre viața a două polițiste din New 
York și că e ficțiune sută la sută. De parcă n-aș fi 
ştiut asta! Poate fi al naibii de serios câteodată. Din 
fericire, tata a sugerat să urmăresc Happy Days, 
care a fost pe cablu săptămâna trecută. Deja mă simt 
mult mai bine. 

Să-ţi povestesc ce-am pățit zilele trecute. M-am 
oprit la Sainsbury's să iau ingredientele pentru 
o rețetă de-a Deliei? pe care m-am gândit s-o 
încerc, în variantă reinterpretată — plăcintă de 
mandarine ~, și stăteam la coadă, când m-a cuprins 
dintr-odată amețeala. Aproape că am leșinat. 
Nu mi-am pierdut cunoștința, sau ceva de genul 
ăsta, dar a fost suficient ca să-mi doresc să mă așez. 
Cineva de la magazin mi-a adus un pahar cu apă. 


! Serial american de televiziune (n.rr.) 
2 Delia Smith, autoare de cărți de bucate şi gazdă a unor emisiuni culi- 
nare în Marea Britanie (n.tr.) 


Jane Costello 


“Tocmai începeam să mă simt un pic mai bine, când 
mi-am ridicat privirea și fosta ta șefă de la grădiniță 
— Anita, nu? — stătea lângă mine. 

A început să-mi spună că ar trebui să merg la 
doctor pentru că așa a părit și una dintre angajatele ei 
și că niciodată nu ești prea prevăzător (ce ipohondră 
aș fi, dacă m-aș grăbi la doctor de fiecare dată când 
mi-ar fi un pic greață!). Ideea e că, după ce am reușit 
să deschid și eu gura, am făcut-o ca s-o întreb despre 
fata care ţi-a luat locul. 

Din câte am înțeles, nu e nici pe departe atât de 
bună ca tine. Anita a spus asta, folosind aproape 
aceleași cuvinte. Și că te-ar primi înapoi într-o clipă. 
M-am gândit să-ți spun, în caz că te gândești să 
vii acasă. 

Știu că tata crede că trebuie să faci lucrurile în 
ritmul tău, dar el nu te înțelege aşa ca mine, Zoe. 
Niciodată nu te-a înțeles. Și, oricum, nu strică să-ți 
prezint opțiunile, nu? Așa că, dacă te gândești să 
te întorci acasă, camera ta te așteaptă. Să nu uiţi 
asta, da? 

Şi să ştii că oamenii nu mai bârfesc. Cel puțin, nu 
față de mine. Adică, am văzut-o pe Judy Stephenson 
la Andrew Herbert alalăieri, când am fost să-mi 
decolorez mustața și m-a înțepat, dar ea nu prea 
contează. Am spus întotdeauna că e a dracului. (Și 
asta înainte să-mi spui despre părul ei. Pe cuvânt, 
femeia asta are niște rădăcini atât de negre, încât mă 
miră că n-a luat-o nimeni drept prosticuată.) 

Alte știri nu prea mai am. Verișoara ta Kylie a 
fost aleasă să joace într-o piesă la școală, Vrăjitorul 
din Oz. Are rolul unei găini. Nu-mi aduc aminte să 
fie găini în Vrăjitorul din Oz, dar, după cum spune 
Desy, nu putem fi toți Judy Garland. Și, apoi, am 
auzit cum cântă biata copilă și cred c-a fost norocoasă 
c-a luat chiar și un rol de galinacee. 

Vremea e groaznică. Plouă cu găleata de câteva 
zile. Unde e încălzirea asta globală cu care ne tot 
amenință ăștia? Asta aș vrea să ştiu. 


Pupici, 
Mama 

Deși mă bucur că sunt departe de Liverpool, primele 
săptămâni petrecute în America trec greu. Îmi ia mai mult 
timp decât mă așteptam să mă obişnuiesc cu lucrurile. Cu 
faptul că nu am casa mea, că nu am familia și prietenii 
lângă mine. Cu faptul că sunt aproape mereu de serviciu. 

Cel mai mult însă sunt șocată de cât de puțin îmi 
afectează mutarea sentimentele pentru Jason. Sunt la mii 
de kilometri depărtare de vechea mea viață și totuși el este 
mereu prezent în gândurile mele. Bine, nu plâng cum am 
plâns imediat după ziua nunții. Emoţiile mele nu mai sunt 
atât de intense cum erau atunci, dar încă păstrez o durere 
surdă îngrozitoare, pe care nimic n-o poate alina. 

Încă mă simt furioasă la gândul că mi-a făcut așa ceva, 
pentru tot ce ne-a făcur. Dar nu acesta e sentimentul 
dominant. Mai mult decât orice altceva, mi-e dor de el. 
Cu disperare. Tânjesc să-i simt brațele în jurul meu, să mă 
bucur de îmbrățișarea despre care cândva credeam că mi 
se cuvine. 

În unele dimineți mă trezesc și, uitând unde mă aflu, 
mă întorc pe cealaltă parte și mă aștept să-l găsesc acolo. 
Când îmi dau seama că sunt singură într-un pat de o 
persoană, mă trezesc brutal la realitate. 

Mă surprind câteodată — mai des decât aș putea 
crede — visând cu ochii deschişi în mijlocul zilei, amin- 
tindu-mi evenimente-cheie din relația noastră. Ca ziua în 
care l-am dus acasă să-i cunoască pe părinții mei, cu mulți 
ani în urmă. M-a emoţionat efortul pe care l-a făcut s-o 
impresioneze pe mama, aducând cel mai frumos buchet 
de trandafiri galbeni pe care l-am văzut vreodată. S-a 
prefăcut că îi plăcuse cum gătise, deşi mama citise greşit 

rețeta pentru salsa verde. Preparatul rezultat conținea de 
aproximativ șapte ori mai mult anșoa decât recomandă 
Rick Stein. Plus cartofi atât de tari, încât tata a reușit să-și 
disloce o plombă cu ei — m-am mirat că s-a mai întors. 

Numai că el s-a purtat minunat cu ambii mei părinți. 
L-am urmărit cum i-a fermecat, încât au fost entuziasmați 
în privința lui după doar câteva săptămâni, de la opiniile 
despre ultimele întâmplări din This Morning (mama), 
până la priceperea în privința arbitrajului din Premiership 
(tata). 

Jason avea același efect asupra prietenilor mei. Vedeai 
cum li se aprind beculeţele când îl întâlneau pentru 
prima dată, întrebându-se dacă nu cumva era periculos 
de atrăgător — genul de tip care se crede prea bun pentru 
orice femeie și a cărui unică relație serioasă e cu oglinda 
din baie. 

Au descoperit în curând, ca și mine, că, în ciuda 
etichetei de băiat frumușel, Jason chiar era un tip drăguţ. 

Cel puţin, când am venit aici, am lăsat acasă toate 
fotografiile cu el. Ideea era că, în timp, nu voi mai putea să 
îmi amintesc cum arată. 

Uneori, teoria funcționează. Uneori mi-e imposibil 
să-mi formez o imagine clară și rezultă doar un contur 
şters. Alteori, chipul lui e clar ca lumina zilei. 

Oricum, nu prea contează, pentru că ceea ce iubeam — 
și iubesc încă — nu era fizicul lui Jason. Era pachetul 
în întregime. Un pachet pe care l-am pierdut pentru 
totdeauna. 

— Of, pentru Dumnezeu, nu se poate ocupa altcineva, 
măcar o dată? 

Nu mi-a luat mult să aflu că Ryan nu este niciodată în 
toane bune. Numai în toane rele. Sau foarte rele. Sau doar 
toane. Dispoziţia lui de azi e atât de departe de a fi bună, 
încât, dacă ar fi câine, ar fi eutanasiat pe loc. 

— Spune-mi, te rog, tună el în telefon, care idiot de la 
contabilitate n-a reușit să înregistreze factura când au avut 
la dispoziție paisprezece zile? Ce poate fi atât de greu? 

Nu aud cum încearcă persoana cu care vorbește să jus- 
tifice gogomănia cumplită care l-a enervat în așa măsură, 
dar văd că nu e pe punctul de a cânta de bucurie. 

În dimineața asta, poartă un tricou verde ponosit, 
cu o inscripție decolorată în față. Pantalonii îi atârnă pe 
şolduri, ca și cum ar fi purtat cu un număr mai mult când 
i-a cumpărat. Nu s-a ras, nu o face decât atunci când e 
nevoie. Am ajuns zilele trecute la concluzia că e mai sexy 
cu barbă de o zi. 

— Nu vreau scuze, izbucnește el, învârtindu-se prin 
bucătătrie. Vreau un transfer în numerar. Pentru Wolfe 
& Co. Acum. Azi. 

Închide telefonul și se îndreaptă spre caferieră, lângă 
mine. 

Miroase din nou a „proaspăt ieșit de sub duș“ şi mă 
trezesc că inspir adânc, ferindu-mă ca nu cumva să mă va- 
dă. Un val de căldură îmi trece prin corp, apoi se 
concentrează în zona chiloților. Îmi mușc buzele. Slavă 
Domnului că nimeni, în afară de mine, nu-și dă seama. 

— Unde e cafeaua? întreabă Ryan. 

Răspunsul la această întrebare e că a băut acum 
vreo patruzeci şi cinci de minute toată cana pe care am 
făcut-o — ca să înlocuiesc tentativa dezastruoasă pe care 
el o numește cafea. În loc să-i spun asta, mă întorc spre el, 
întruchipare a calmului în fața reacțiilor lui de-a dreptul 
termonucleare. E un talent pe care mi l-am cultivat de 
când locuiesc cu Ryan. 

— Vrei să-ți fac niște cafea? mă ofer eu. 

— Aș fi preferat să fie deja gata, ținând cont de faptul că 
eu am făcut de dimineață. 

Și ridică o sprânceană. 

— Dar, dacă nu e, da, aș vrea nişte cafea, te rog. 

Mă prefac că nu înțeleg aluzia acuzatoare din spusele 
lui. 

— Nici o problemă, îi zâmbesc. Nu e nici o problemă 
să mai fac o cafea, după cea pe care eu am făcut-o de 
dimineață. 

E pe cale să înceapă iar cursa prin bucătărie, dar 
se oprește. 

— Cred c-o să afli că eu am făcut cafea de dimineaţă. 

— Da, recunosc eu — sperând că tonul e suficient de 
blând ca să scap basma curată —, dar se poate să fi greșit 
cantitățile, pentru că nu a ieșit foarte bună. Așa că am 
înlocuit-o. 

— Ai înlocuit-o? 

Încuviințez dând din cap. 

— Pentru că n-a ieșit prea bună? 

Încuviințez din nou. 

— Păi, nu va mai fi nevoie de acum înainte, spune el 
încrucișându-şi brațele pe piept. 

Íl privesc în ochi. Competiţia de-a cine cedează primul 
a început din nou. 

— Sigur, îi spun. 

— Deoarece cafeaua mea era bună, explică el. 

Rânjesc şi refuz să-mi întorc privirea. 

— Nu era bună. 

— Eu fac o cafea foarte bună, îmi spune sfidător. 

— Sunt convinsă. Dar această cafea nu era foarte 
bună. 

— Sunt sigur că era. 

— Chiar nu era. 

— Ba da, insistă el, era. 

Sunt tentată să-i spun că abia dacă putea fi considerată 
comestibilă, când apare Ruby și ne întrerupe conversaţia — 
ceea ce, probabil, e un lucru bun. 

— Tati, am făcut un desen cu tine şi cu Zoe, ne anunță 
Ruby, trăgându-l de tricou. 

Privesc spre ea şi-i zâmbesc. 

— Nu acum, iubito. Tati încearcă să rezolve ceva, 
îi răspunde Ryan. 

Când îmi întorc privirea spre el, observ că mă priveşte 
în continuare. Roșesc puternic. 

Din fericire, se îndepărtează formând alt număr de 
telefon, în vreme ce eu şi copiii îl urmărim cu privirea. 

— Jim, sunt Ryan, începe el. Tot nu s-a rezolvat 
cu factura aia... hei, nici să nu te gândești să începi şi tu 
cu asta. 

Ryan continuă să parruleze prin încăpere în timp ce 
eu îi torn niște cafea și, de îndată ce sunt sigură că fața 
și gâtul meu și-au recăpătat culoarea inițială, îi pun cana 
în mână. 

Îmi observă privirea şi-mi transmite un „mulțumesc“, 
care nu poate fi interpretat decât ca sarcastic. 

— Ascultă, sună-mă înapoi, dar pe mobil, nu la bi- 
rou, continuă el. Cum? Ah, da, lucrez de acasă azi. 
E o problemă cu aerul condiționat la mine în birou... Nu 
întreba. 

În timp ce Ryan intră în camera de lucru, cu hotărârea 
unui robot din Star Wars îndreptându-se spre Millennium 
Falcon, îi spun lui Ruby: 

— Îmi arăţi desenul? 

Mi-l întinde cu sfială. 

-Oh, uau! E minunat! Îmi place rochia cu care 
m-ai îmbrăcat. E mai șic decât jeanșii pe care îi port de 
obicei, nu? 

Ruby chicotește. 

— Crezi că seamănă cu tine și cu tati? 

În desenul ei, am părul atât de creț încât arăt ca o 
corcitură între un pudel și Miss Piggy. 

— Ne-ai surprins foarte exact, îi spun. 

Dar e ceva ciudat cu desenul. Ruby ne-a desenat pe 
mine și pe Ryan ținându-ne de mână. Ceea ce e im- 
probabil, dat fiind faptul că noi doi se pare că nu putem sta 
în aceeași cameră fără ca discuţia să nu degenereze într-un 
schimb acid de replici. 

Nu e vorba că nu încerc. Alaltăieri, Ryan mi-a spus: 
„Pune și hainele mele la spălat împreună cu ale copiilor, 
vrei?“ Chiar dacă agenția pentru care lucrez spune că 
singurele haine pe care bonele ar trebui să le spele sunt 
cele ale copiilor, nu vreau să fiu considerată pedantă, așa 
că am ajuns să spăl două mașini și jumătate pentru el. Nu 
cred că omul ăsta și-a spălat vreo pereche de chiloți de la 
Crăciun. 

Şi ce am primit în schimb? Nu mă așteptam la cio- 
colată, dar un simplu „mulțumesc“ ar fi fost de ajuns. În 
schimb, Ryan și-a strâns hainele proaspăt spălare fără nici 
o vorbă şi le-a dus în dormitor. 

Apoi a urmat telefonul de aseară. Copiii făceau din 
nou nazuri înainte de culcare — i-am liniștit pe la nouă, 
după vreo două ore în care am încercat să-i potolesc. Și 
Ruby a refuzat să se bage în pat până nu i-am dat voie să-i 
telefoneze lui tati, să-i spună noapte bună. 

Am telefonat, am lăsat-o să-l „sărute“ de noapte bună 
şi eram pe punctul de a închide când Ryan a cerut să 
vorbească cu mine. 

- Copiii n-ar trebui să fie treji la ora asta, mi-a spus el. 
Am vorbit cu un coleg şi copiii lui sunt în pat la şapte și 
jumătate. 

— Ştiu! Eram ușurată că, în sfârșit, era pregătit să vadă 
cu ce m-am luptat timp de câteva săptămâni. A fost atât 
de greu să rezolv problema asta! Dac-ai putea să faci ceva 
să mă ajuţi, ar... 

— Deci, poți să rezolvi? a spus el. 

— Să rezolv? 

— Da. Nu e bine pentru ei. 

Dac-ai fi spus mai devreme! aproape că am pipat, dar 
m-am abținut. 

— Sigur, i-am spus sec. Nici o problemă. 

Am închis telefonul, cu inima bubuind de frustrare. 
Poate că Ryan Miller a trecut prin multe probleme emo- 
ționale, dar asta nu înseamnă că am să-l las să mă calce 
în picioare. 

— Ce s-a întâmplat? m-a întrebat Ruby. Nu ești bolna- 
vă, nu? 

— Nu, scumpo, i-am zâmbit, strângând-o de mână. 

Numai dacă nu pun la socoteală și spinul din coaste. 

BlackBerry-ul lui Ryan are o sonerie atât de enervant 
de stridenră, încât e de mirare că nu ne trezim în prag 
cu întreaga populație canină a cartierului de fiecare dată 
când îi sună. În timp ce țârâitul devine și mai disperat, iau 
telefonul de pe masa din bucătărie și alerg spre birou. Se 
opreşte când ajung la ușă. Fruntea încruntată a lui Ryan 
e îngropată în laptop; apasă atât de tare și de rapid pe 
taste, încât pare că-și poate rupe vreo câteva degete în 
orice moment. Îi întind BlackBerry-ul. 

— Ai un apel pierdut. 

Ryan ia telefonul. 

— Îhî, mormăie el, ceea ce, pentru sănătatea mea 
mentală, aleg să cred că a fost un mulțumesc. 

“Tocmai vreau să plec, când îmi spune: 

— În legătură cu hainele. 

Sunt uluită. Nu l-am judecat greșit, nu? E posibil, oare, 
ca nici măcar Ryan Miller să nu fie atât de nepoliticos 
încât să nu spună măcar „mulțumesc“ cuiva care îi spală 
trei mașini de haine? 

— N-ai pentru ce, îi spun eu, simţindu-mă ciudat de 
fericită. Au fost cam multe, dar nu mă deranjează să... 

— Una dintre cămăși a ieşit roz de la spălat. 

— Poftim? 

— Una dintre cămăși, continuă el hotărât, e acum roz. 

Respiră adânc. Ryan are pe jumătate dreptate. Chiar 
are o cămașă roz acum. Însă, chestiunea esențială e că 
era roz când am băgar-o în mașină. De ce sunt atât de 
sigură? Pentru că respectiva cămașă era atât de roz, încât 
îmi amintesc că mă gândeam că seamănă mai mult 

cu o toaletă potrivită pentru o serată în onoarea Barbarei 
Cartland. 

— Cred că era deja roz, îi spun eu. Îmi amintesc de 
ea şi... 

= Vrei să spui că nu-mi cunosc cămășile? mă între- 
rupe el. 

Exact asta vreau să spun. 

— Îşi spun doar că... 

— Ascultă, n-am de gând să te concediez pentru asta, 
îți spun doar, continuă el, ca să nu se mai întâmple. 

Nu trebuia să fie o observație nici prima dată, nu mai zic 
de data viitoare! 

— Dar, dar, dar... 

Reușesc foarte bine să imit un disc stricat. 

— S-o lăsăm baltă, spune Ryan. Nu vreau să fac caz din 
asta. Am vrut doar să-ți spun. 

— Pentru data viitoare? 

Vocea îmi musteşte de ironie. 

— Mda, răspunde el, aparent nesesizând sarcasmul. 

Îşi îngroapă capul în laptop din nou. 

Mă pregătesc să plec în tăcere, când observ unul dintre 
obiectele de anticariat de pe măsușa laterală. Casa e plină 
de antichități, unele obișnuite, altele mai puțin. Aceasta 
intră în cea de-a doua categorie: un arc și o săgeată de 
jucărie. Arcul are numai vreo optzeci sau nouăzeci de cen- 
timetri, iar capătul săgeții e legat cu o sfoară roșie deco- 
lorată, ca să nu te rănești în vârful ascuțit. 

Nu ştiu de ce îmi vine acum să-l ridic, ţinând cont 
de faptul că am trecut pe lângă el de nenumărate ori 
înainte şi nu i-am acordat niciodată prea multă atenţie. 
Dar, Ryan fiind cu spatele la mine, trag de arc ţintind 
spre capul lui şi-mi înăbuș un chicotit. Normal că n-am 
să lansez săgeata. În orice caz, ultima dată când am tras 
cu arcul la cercetași, singurul lucru pe care l-am nimerit a 
fost propriul meu deget de la picior, pentru că săgeata îmi 
scăpa mereu din mână. 

Dar momentul — cu coarda arcului întinsă și cu Ryan 
neștiutor în ceea ce privește mica mea glumă — e cât se 
poate de delicios de perfect. 

— Zoeee! Ce faci? 

Icnesc şi mă întorc să văd fața îngrozită a lui Ruby. În 
clipa în care îmi caut o scuză, atenția îmi e distrasă din 
nou. 

— Auuu! 

—Ce este? mă întorc înapoi spre Ryan, cu inima 
bubuind. 

E aplecat în față, geme şi se ține cu ambele mâini de 
ochiul drept. 

— Vai, ţi-a intrat ceva în ochi? întreb eu cu optimism. 

— Da, un rahat de săgeată de un metru! 

- O, Doamne! N-avea cum, eu țintesc foarte prost! 

— Faptul că azi ești în formă nu mă face să mă simt 
mai bine. 

— Eşti sigur că eu sunt de vină? 

OK, poate că mă aflu în faza de negare. 

— Sunt sigur. Uite! 

— Auuuuuuuu! ţipă Ruby și Samuel, care ni s-au ală- 
turat să vadă ce e cu tot tămbălăul ăsta. 

Ochiul lui Ryan s-a umflat, ajungând de forma unui ou 
de struț și având culoarea unei supe consistente de sfeclă. 

Bun. Nu intra în panică, Zoe. Orice-ai face, nu intra în 
panică. E o ocazie perfectă să-i impresionezi cu puterea și 
viteza ta de reacție în această situație de urgență. 

— Presupun că nu mai vrei încă o ceașcă de cafea? 

Incidentul cu săgeata n-a făcut tocmai minuni în ceea 
ce privește relația mea profesională cu Ryan. De fapt, 
singurul lucru pozitiv pe care-l pot spune despre incident 
e că nu m-a concediat. Am fost mirată, trebuie să spun, 
dar, mai mult ca orice, am fost ușurată. Nu dă bine în 
CV să fi fost concediat pentru că ai tras cu arcul în capul 
șefului. 

Totuși, înfățișarea „vrei runde cu Mike Tyson“ l-a făcut 
pe Ryan să-și anuleze întâlnirile pentru o săptămână, ceea 
ce i-a dat un motiv în plus să se plimbe prin casă ca un urs 
morocănos și mahmur. 

Şi, dacă tot am adus în discuţie subiectul, am început 
să observ cât de mult bea Ryan. Recunosc, s-ar putea să fiu 
tentată să fac comparaţie cu Jason, care nu bea niciodată 
acasă. El preferă, ca şi mine, să păstreze cantitatea 
recomandată de alcool pentru o ieșire de sâmbătă seara, 
înainte să ia masa la un restaurant indian. 

În cazul lui Ryan, nu e vorba că se îmbară pulbere, 
doar că, atunci când se întoarce de la muncă, la orice 
oră ar fi, primul lucru pe care-l face e să-și arunce geanta 
într-un colț al holului, să-și desfacă nodul de la cravară, 
apoi să se arunce asupra whisky-ului, cu un licăr de 
disperare în privire. Coșul nostru de gunoi arată mereu de 
parc-ar fi pubela din fața cramei Yates, după un weekend 
cu vânzări bune. 

Asta se întâmplă, bineînțeles, în serile pe care le pe- 
trece acasă. lese de multe ori cu o femeie misterioasă. Tot 
ce ştiu despre ea e că folosește foarte mult parfum. Faptul 
că se întoarce acasă duhnind a parfum ar putea însemna 

și că-și petrece serile la Macy's, încercând noi arome de la 
Nina Ricci, dar mă îndoiesc. 

— Zoe, poți să faci Scouse’ la cină? întreabă Ruby când 
ajungem acasă, după o zi petrecură în parc cu Trudie, 
Amber și ceilalți copii. Accentul ei face ca bătrâna 
tocăniță cu cartofi să sune de-a dreptul exotic. 

-O să fac într-o zi, îi spun, sperând să por amâna 
momentul cel puțin până după Paște. 

n timp ce copiii mă urmează în bucătărie, observ că 
robotul telefonic pâlpâie, semn că există un mesaj nou. 
Apăs pe buton și mă duc să iau niște paste din dulap. 

— Hei, Ryan, ce mai faci? 

Vocea femeii e atât de răgușită, încât o face pe Mariella 
Frostrup să pară canarul Tweety. 

— Sunt Christina... de aseară... 

Scap pastele din mână și mă uit disperară la copii. 

— Voiam doar să-ți spun că mi s-a părut că e ceva 
special între noi... 

O, Doamne! Copiii nu trebuie să audă cum o damă îi 
șopteşte dulcegării tatălui lor. 

— Mi-ar plăcea foarte mult să ne mai vedem, pentru că 
chestia aia pe care mi-ai făcut-o... știi la ce mă refer... 

Traversez bucătăria și încerc să închid robotul. Din 
păcate, nu mă prea pricep la tehnologie și în fața unui set 
de butoane luminoase intru în panică. 

— A fost extaz, Ryan... 

Apăs înnebunită pe butoane — și ele refuză să mă as- 
culte, mă lupt cu telefonul. 

— Şi a fost o experiență pe care evident că aș vrea s-o 
repet... 

O, Doamne! O, Doamne! Schimbare de tactică, Zoe. 

— Ăsta e drumul spre Amarillo! țip primul vers al cân- 
tecului din toate puterile. La la la la la la la pernă! 


! Fel de mâncare specific britanic, asemănător cu tocana de cartofi 
(n.tr.) 

Cei doi copii mă privesc de parc-aș fi nebună. 

— La la la la Amarillooo! 

Continui să apăs pe butoane la întâmplare. 

— La la la la la la la la! 

În sfârşit, ca prin minune, metoda dă roade și mesajul 
se întrerupe în mijlocul unei șoapte seducătoare. 

— Hmm, îmi dreg glasul, aranjându-mi topul. Era o 
prietenă de-a mea. 

Ruby se încruntă. 

— Parcă a spus că mesajul e pentru tati? 

- Ää, da. Bună observaţie, recunosc eu. Va face ceva 
pentru tatăl vostru. Eu am recomandat-o. 

— Ce anume? întreabă Ruby suspicioasă. 

Scanez bucătăria şi văd costumul lui Ryan atârnând 
într-un colţ. 

— Servicii de curățătorie. Da. Curăţătorie. E cea mai 
bună în domeniu; e prietena mea... ăă, Karen. 

— A spus că o cheamă Christina, mă informează 
Ruby. 

— Da? Păi, ăsta e numele ei profesional. 

— Cei de la curățătorie au nume profesional? își încre- 
țeșre Ruby nasul. 

O îndemn să se întoarcă la masă. 

— Uite ce e, domnișoară, pui prea multe întrebări. Ce 
s-a întâmplat cu colajul pe care mi-l făceai mai devreme? 

— N-am găsit cu ce să-ţi fac părul. Nu mai avem bureți 
de sârmă. 


Pentru că am ascultat deja o parte din declaraţia 
Christinei, robotul nu mai pâlpâie ca să-l anunţe pe Ryan 
de existența mesajului. Ceea ce, din păcate, înseamnă că 
trebuie să-l anunț eu. Aştept până când adorm copiii — 
la miraculoasa oră de nouă fără un sfert, oferindu-mi mai 
puțin de o oră şi jumătate de crize înainte de culcare — și 
încerc să abordez subiectul. 

— Hmm, încep eu, în timp ce Ryan dă pe gât a patra 
sticlă de bere. Aveai un mesaj pe robot. 

— Îî, răspunde el, în timp ce analizează conținutul 
frigiderului. De la cine? 

— Nu sunt sigură, bolborosesc eu. Conversaţiile dintre 
mine şi Ryan n-au fost niciodată dintre cele mai grozave 
și ideea de a pătrunde direct în intimitatea lui nu e cea 
mai bună metodă de a le îmbunătăți. Cred c-ar fi mai bine 
dacă l-ai asculta. 

Se încruntă, în timp ce-şi ridică manșeta cămășii sale 
albastre — care, sunt convinsă, a fost frumoasă cândva, 
dar acum arată de parcă ultima dată când a fost călcată 
tocmai treceam în secolul XX. 

— Bine, spune el, apropiindu-se de aparat. 

În timp ce stă lângă mine, îşi masează rapid și apăsat 
un omoplat. Privirea mi se fixează pe degetele lui, în timp 
ce-și freacă pielea aurie, pe care abia o pot zări dincolo de 
marginile obosite ale gulerului. 

— Da, articulez eu răgușită. Cred că mă duc la culcare 
devreme. Salutare! 

Salutare? De unde am scos-o şi pe asta? 

— Zoe? spune el când ajung la ușă. 

- Da? 

— Nu e nici un mesaj. 

— Ah, îi răspund, întrebându-mă dacă l-am șters în 
timpul luptelor mele de mai devreme cu aparatul. 

— Mda. Ăă, poate că mi s-a părut. 

Mă îndrept spre ușă. 

— Așteaptă... ce spunea mesajul? 

Mă strâmb, îmi place chestia asta tot atât de mult 
pe cât îi place unui curcan ziua de Crăciun. 

- Ăă... era de la o doamnă, îi spun, nutrind speranța 
că va fi suficient. 

Îşi descheie al treilea nasture de la cămașă. Ochii mei 
sunt atrași instantaneu acolo — are păr pe piept sau nu? 

Asta e o altă problemă la care m-am gândit mai mult 
de o singură dată în ultimul timp. Pun pariu că are păr 
pe piept. 

— Și? 

— O chema Christina, îi spun. 

Aruncă o privire spre una dintre luminile de deasu- 
pra cuptorului. Aproape că îi aud rotițele din creier cum 
se mișcă, în timp ce caută în străfundurile memoriei 
informaţii despre Christina. Se apleacă peste masă, gu- 
lerul i se deplasează și zăresc o umbră de păr pe piept. Ha! 
Știam eu! 

— OK, zice, mulțumesc. 

Îmi iau privirile de la el și când dau să ies pe ușă îl aud 
tușind. 

= Zoe... 

Tresar. 

- Hm? 

— Dacă mai sună și intră robotul, nu ridica, bine? 

— Nu? 

— Aș vrea s-o evit, îmi explică el. 

Sunt sigură că e stânjenit. 

— Sigur. Nici o problemă. 

Îmi zâmbește. E un zâmbet ciudat, aproape umil. 
Un zâmbet care pare să arate că îmi apreciază înțelegerea 
și discreția. 

Mă trezesc că mă simt fascinată de zâmbetul lui, in- 
capabilă să mă mișc sau să spun ceva. Sunt țintuită pe 
loc de ochii lui, care mă privesc — pentru prima dată — 
fără nota aceea agresivă. Când nu se încruntă e mult mai 
atrăgător, mult mai captivant... 

— Noapte bună atunci, îi spun veselă. 

— Da, sigur, noapte bună, îmi răspunde. 


Când ajung în camera mea, mă cuibăresc în pat şi 
analizez povestea asta cu Ryan. Teoria mea e următoarea: 

ușoara atracție pe care o simt pentru el e un mecanism 
de apărare. După ce am suferit cea mai urâtă respingere 
posibilă — fiind părăsită în ziua nunții de un bărbat de 
care sunt îndrăgostită nebunește — mă agăț de primul tip 
atrăgător pe care-l întâlnesc, deși e arogant, rece și mereu 
țâfnos. 

Cred că mi se înmoaie genunchii de fiecare dată 
când mă privește Ryan pentru că încerc, în subconștient, 
să-mi demonstrez că sunt în stare să îmi placă și un alt 
bărbat, nu numai Jason. Asta e. Asta trebuie să fie. 

Acum sunt la fel de convinsă de această explicație 
cum sunt de aceea că pasiunea pentru brațele lui Ryan 
îmi va trece la fel de repede cum a apărut. lau cartea 
lui Jackie Collins, convinsă că asta face parte dintr-un 
proces de vindecare emoțională. Ar fi fost bine dacă 
subconștientul meu și-ar fi ales pe cineva mai potrivit 
decât șeful meu. 

Sunt pe cale să mă cufund în capitolul 64, când îmi 
sună telefonul. Poate că e Trudie. A spus că va suna în 
seara asta, să vorbim despre posibile ieșiri cu copiii mâine. 
Însă, când mă duc să iau telefonul, observ numărul care 
pâlpâie pe ecran și oftez. 

Pentru că nu e Trudie. E un număr din Anglia, unul pe 
care-l cunosc foarte bine. 

N-am auzit nimic de Jason de luni de zile, în ciuda 
eforturilor mele de a-l contacta în acele prime zile. 
Și, iată, mă sună. 

Cu mâna la gură și cu inima bătându-mi atât de repede 
încât mă mir că nu fac un atac, mă holbez la telefon. 

Dumnezeule, să ridic? 

Nu, nu, nu pot. 

Dar vreau... 

Ba nu vrei, Zoe Moore. E bărbatul care nu numai 
că te-a părăsit, dar n-a avut nici măcar bunul-simţ să-ți 
explice de ce. Aşa că nu fi ridicolă! Serios. 

Dar îl iubesc... 

Degetul îmi întârzie deasupra micului buton verde, 
dar, înainte să apăs, telefonul nu mai sună. Mintea 
mi-a luat-o razna și strâng telefonul atâr de tare, încât mi 
se albesc încheieturile degetelor. 

OK, Zoe. Fii calmă! Fii relaxată! 

Cea mai bună metodă în acest caz e să verific dacă a 
lăsat vreun mesaj. Dacă nu a lăsat, e esențial să nu mă mai 
gândesc la acest incident. 

Formez numărul căsuţei vocale de paisprezece ori. Şi, 
de fiecare dată, aud aceleași patru cuvinte neiertătoare: 
„Nu aveți mesaje noi“. 

Mă întind pe pat şi privesc tavanul, încercând să-mi 
dau seama ce să fac. Fiecare părticică din corpul meu mă 
îndeamnă să iau telefonul și să-l sun. Dar ceva mă oprește. 
E mândrie? Nu cred. Am pierdut orice urmă de mândrie 
după ziua nunții, când am continuat să-l sun, refuzând să 
ascult ce-mi spunea toată lumea: „Zoe, nu te mai vrea, așa 
că mai bine să-l uiţi şi să mergi mai departe“. 

N-a fost ușor. A fost nevoie de fiecare dram de voință 
pe care îl aveam ca să rezerv biletul de avion spre New 
York şi să-mi spun că trebuie să accept faptul că n-o să-l 
mai văd niciodată. Că trebuie să-mi croiesc o viaţă nouă 
fără el. 

Ăsta e motivul pentru care nu trebuie să-l sun: am ajuns 
până aici fără el şi trebuie să continui să merg înainte. 
E vorba de instinctul de conservare. Habar n-am ce vrea 
să-mi spună, dar sunt sigură de un lucru: că mă voi întoarce 
mereu la punctul zero, la zilele de suferință când plânsul 
era primul lucru pe care-l făceam dimineața și ultimul pe 
care-l făceam seara. 

Închid telefonul hotărâtă şi, înfășurându-mi cearșaful 
în jurul umerilor, îmi târâi picioarele spre fereastra 
deschisă. Un vânt călduț îmi mângâie fața, în timp 

ce-mi ridic privirea spre lună, atât de strălucitoare în seara 
asta încât copacii sunt aproape scăldați în lumină. 

Încerc din răsputeri să nu mă mai gândesc la ce s-a 
întâmplat. Dar gândurile mele se întorc, încăpățânate, 
înapoi la Liverpool, înapoi la tot ceea ce reprezintă el. 

Privesc în jos, spre pervazul ferestrei, în timp ce o 
lacrimă îl loveşte, urmată repede de alta. Cu ochii arzând 
și cu un nod în gât, știu că n-o să adorm niciodată. 


capitolul 23 


După ce am aflat, în fața bisericii, că viitorul meu soţ 
mă lăsase cu ochii în soare, restul zilei a rămas oarecum 
în ceață. 

Îmi amintesc de domnișoarele de onoare şi de cava- 
leri certându-se pe subiectul cine era de vină și de Win 
pocnindu-și iubitul cu un buchet aproape veștejit de cale, 
după ce acesta întrebase dacă banchetul mai are loc. 

Îmi amintesc cum se propuneau unul pe celălalt pentru 
sarcina de a-i anunţa pe cei o sută și ceva de invitați că 
spectacolul s-a terminat înainte să înceapă. 

Îmi amintesc de bietul tata, care voia să stea cu mine, 
dar care, până la urmă, s-a lăsat convins să meargă să-i 
spună mamei. 

Şi îmi amintesc că, în timp ce în jurul nostru se 
instaura haosul, Jessica m-a împins înapoi în mașină și i-a 
dat instrucțiuni șoferului să accelereze, de parcă tocmai ar 
fi câştigat un rolișor în The Sweeney. 

— Ce nenorocit! continuă să exclame. Un nenorocit 
absolut! Nu-mi vine să cred. Adică... ha! Nenorocitul! 

Apoi s-a oprit. 

— Scuze, a spus, sfioasă pentru o clipă. N-am vrut 
să fac scandal. Tu ar trebui să faci scandal, nu eu. Deși... 
ce nenorocit! Pur și simplu, nu-mi vine să cred. Oh, scu- 
ză-mă. Eşti bine? 

Am ridicat din umeri. 

— Nu știu, i-am răspuns, atât de amorțită încât mă 
simțeam ca după anestezie. Îmi amintesc că mă gândeam 
că, dacă nu plâng, înseamnă că sunt bine. 


Aproape căsătoriți 109 


— Chestia e că, a continuat ea, o persoană care face așa 
ceva nu e genul cu care să vrei să fii măritată, Zoe. Ce-a 
fost în capul lui? Probabil că nimic. 

Am privit în jos la rochie, la frumoasa mea rochie de 
mătase ivorie, care avusese un preț atât de mare, încât ar 
fi trebuit să-mi dea şi o sticluță de picături de ochi pentru 
că, preţ de o clipă, crezusem că nu văd bine. Aveam o mică 
aţă pe fustă, chiar în față. Am tras ușor de ea cu degetul 
mijlociu. Materialul s-a strâns. 

-Nu e ca și când n-ar fi avut ani la dispoziție să te 
părăsească, bolborosea Jessica. Putea s-o facă acum șase 
luni și să nu te mai pună să treci prin asta. Sau, cel puțin, 
să aştepte până după luna de miere, când ar fi putut să 
divorțeze. Nu e așa de greu în ziua de azi. 

Am privit afară pe fereastră și m-am întrebat, 
dintr-odată, ce făcea săraca mama. Probabil că ţipa 
suficient de tare ca oamenii care luau masa la Newcastle 
să o poată auzi. 

— O să-l ucid pe Neil când pun mâna pe el, s-a enervat 
Jessica. În calitate de cavaler de onoare, era treaba lui să-l 
aducă pe mire, chiar dacă asta ar fi însemnat să-l lege şi 
să-i pună căluș. 

Telefonul i-a vibrat. Și l-a dus atât de repede la ureche, 
încât nici nu i-am observat mâna mișcându-se. 

-UNDE NAIBA EȘTI? Mi-l imaginam pe Neil 
tremurând la capătul celălalt al firului. Dacă spun că 
Jessica poartă pantalonii în relația lor, am spus tot. Cred că 
Neil nici nu are pantaloni în garderobă. Mai la subiect, 
a continuat ea (atât de tare, încât cred că părul din 
urechile lui Neil s-a pârlit), unde e nemernicul ăla de 
prieten al tău? 

N-am auzit răspunsul lui Neil. Dar, după cum avea să 
se dovedească, nici n-aveam nevoie să-l aud. 

— Cum adică o să-mi spui mai târziu? Jessica părea că 
mai are puțin și-i taie capul. Spune-mi acum. Neil? Neil! 

Să nu închizi, vorbesc serios. N-am vorbit niciodară mai 
serios. Dacă-mi închizi telefonul în nas, o să... 

Îi închisese telefonul în nas. 

— La naiba, a spus ea. La naiba, la naiba, la naiba! 

Am privit amândouă pe fereastră în tăcere. 

— Era cu el? n-am putut eu să nu întreb într-un final. 
Jason. 

Ea a oftat și a încuviinţat dând din cap. 

-Nu mi-a spus mare lucru. De fapt, nu mi-a spus 
nimic. Of, îmi pare rău, chiar îmi pare rău. E groaznic. 
E absolut groaznic. Nu cred că am auzit vreodată... 

Și-a șters o lacrimă și s-a așezat, clătinând din cap și 
bolborosind ca în primele faze de șoc posttraumatic. 

Când am ajuns acasă, mi-am dat seama, imediat ce am 
băgat cheia în ușă, că trebuia să merg la toaletă. De fapt, 
eram disperată. Adică, toți muşchii din zona pelviană 
se contractau atât de puternic încât părea o adevărată 
întrecere sportivă. Îmi amintesc că m-am întrebat cum 
m-aș fi descurcat dacă m-aș fi aflat acolo unde ar fi trebuit 
să fiu în acea clipă. 

Să ajung la toaletă a durat mai mult decât anricipasem, 
din cauza trenei de 1,20 metri și a fustei atât de largi, încât 
aproape că umplea camera. Când eram pe punctul de a 
ieși din baie am auzit oameni coborând pe scări. Vocea 
mamei se auzea cel mai tare: 

— Ce tâmpit! urla ea. Ce tâmpit, tâmpit! Și ce tâm- 
pit egoist pe deasupra! Presupun că în Cheshire nu e 
mare lucru dacă se duc pe apa sâmbetei 122 de tartine 
cu sparanghel. Sau 122 de bucăți de spumă de lămâie cu 
curry. 

— Coulis, a corectat-o Desy. 

— Asta am spus, l-a repezit mama. Ideea e că stau toate 
într-o cameră cu un DJ de 160 de kilograme și douăsprezece 
ornamente inutile cu dale. 

— Cale, a corectat-o Desy. 


Aproape căsătoriți 111 


— Poftim? a spus mama. 

— Se spune cale, a repetat Desy. 

— Şi ca să nu mai zic de migdalele trase în zahăr, 
a continuat mama, ignorându-l. Ce-ar trebui să facă Zoe 
cu 122 de punguţe cu migdale confiate? 

Am încercat să deschid uşa băii încet, dar balamalele 
aveau nevoie să fie unse de prin 1991. 

— Zoe? Zoe! Tu eşti? a strigat mama, urcând în 
viteză scările, urmată de Desy, de mătușa Linda şi de 
mai mulți membri ai Slimming World, gașca de la cursul 
de step. Of, draaaga mea! a țipat, punându-și braţele în 
jurul meu și strângându-mă atât de tare că mi-a dat jos 
voalul. 

Când s-a desprins din îmbrățișare, pălăria ei — 
varianta de la Accessorize, copie fidelă a uneia de la 
Philip Treacy — era strâmbă. Mi-a trecut un cuțit prin 
inimă. 

De obicei, mama arată impecabil. Poate că are cu 
douăzeci de ani mai mult decât o WAG! obișnuită, dar 
felul în care se întreține ar face-o de rușine pe Alex 
Curran. Câteodată, cred că ar prefera să-și taie degetele 
decât să fie văzută în public fără ojă. 

În acel moment, nu era impecabilă. În acel moment, 
când se desprinsese din îmbrățișare, strângându-mi brațele 
atât de tare de parcă s-ar fi temut să nu dispar, avea atâta 
rimel pe obraji, încât ar fi putut afișa fără probleme un 
look gotic. 

— Mamă, eu... 

-Nu spune nimic! a zis ea, luându-mă din nou în 
brațe și strângându-mă asemenea unui mare maestru de 
Tae Kwon Do. Nu trebuie să spui nimic. Tâmpitul naibii! 
Ştiam eu că nu te merită. 


1 WAG -— acronim folosit inițial în presa britanică pentru a le denumi 
pe soțiile şi iubitele forbalişrilor, foarte interesate de ultimele noutăți 
din modă (n.tr.) 

— Mamă, îl plăceai până acum o oră, i-am atras eu 
atenția. 

A pufnit disprețuitor. 

— Nu mi-a plăcut niciodată părul lui. Să n-ai niciodată 
încredere într-un bărbat care-și vopseşte părul, asta zic. Îşi 
vopsea părul, nu? 

Am oftat şi am închis ochii. 

Am simţit că e pe cale să pornească din nou protestele, 
dar a spus: 

— Of, Doamne, e vina mea. 

— De ce? m-am încruntat. 

— N-ar fi trebuit să îngădui să se întâmple lucrul ăsta. 

Desy şi-a dat ochii peste cap și a tras un fum din ţigara 
Embassy. 

— Zoe, cum te simți? a întrebat el, suflând fumul. 

— Eu? Ăăă... sincer, nu prea ştiu. 

S-au încruntat amândoi. Dacă le-ar fi cerut cineva să 
evalueze sănătatea mea mentală, în acel moment, cred că 
mi-aș fi petrecut următorii douăzeci de ani încuiată într-o 
cameră cu pereţi căptușiţi. 

Pentru că, din punctul lor de vedere, ar fi trebuit 
să jelesc. Ar fi trebuit să zic că Jason e un nenorocit 
și un tâmpit și să-l blestem cu roate blestemele de pe 
pământ. Privind înapoi — scuze, folosesc iar sintag- 
ma asta — eram în stare de șoc. În mod sigur, eram în 
stare de șoc, pentru că lacrimile au venit mai târziu, cu 
găleata, în sufocanta cameră de oaspeți a mamei, unde 
m-am mutat, simțindu-mă ca o falnică adolescentă 
întârziată. 

În săptămânile care au urmat zilei nunții, am plâns 
atât de mult încât obrajii îmi deveniseră la fel de rumeni 
ca doi pui de fermă ecologică. Am ascultat cântece 
de dragoste chinuitoare și m-am adâncit în amintiri 
despre primul nostru sărut, primul nostru weekend 

în "Ţara Lacurilor, despre ziua în care ne-am mutat 
în casa noastră. 

Dar nu l-am insultat niciodată, nici măcar în gând. 
Pentru că încă îl iubeam. Știam că n-ar fi trebuit. Dar 
îl iubeam. 


capitolul 24 


Insrinctul natural al bonelor englezoaice din SUA 
este să-și caute suratele de aceeași naționalitate — chiar 
dacă acasă n-ar fi tocmai prietene. Noua mea prietenă, 
Felicity Bowdon-Clarke, și cu mine intrăm, fără îndoială, 
în această categorie. De fapt, corect ar fi să spunem că 
aveam tot atâtea în comun câte are prințesa Michael de 
Kent cu Kerry Katona. 

Eu lucrasem într-o grădiniță frumoasă, dar obișnuită, 
din suburbia unui oraş de provincie, în vreme ce Felicity 
fusese angajată în ultracostisitorul Knightsbridge, de 
familia unui industriaș atât de bogat, încât tapetul din 
toaletă probabil că era un Picasso în original. Din câte 
îmi amintesc, e prima absolventă de pension și prima fiică 
de magistrat pe care am întâlnit-o. 

— Nancy, privește cu atenție, te rog. Cuţitul îl ţii așa, 
furculița o ţii așa, o instruiește ea, cu o voce atât de veselă 
că ar putea spune aproape orice și i s-ar iera. 

În timp ce Felicity ridică mâna dreaptă a lui Nancy 
şi îi așază degetele corect, trebuie să vă dau o explicaţie: 
Nancy nu este copilul de cinci ani pe care Felicity trebuie 
să-l îngrijească, ci mama de treizeci și nouă de ani a 
acestuia. 

— Eticheta americană, după cum ştii, spune că se taie 
câteva bucăți de mâncare, apoi se așază cuțitul peste 
farfurie, cu lama spre interior, continuă Felicity. Atunci 
trecem furculița din mâna stângă în mâna dreaptă, înainte 
să începem să mâncăm. 

— Aha, răspunde Nancy sârguincioasă. 

— Stilul european începe la fel ca acela american, 
adică se taie ținând cuțitul în mâna dreaptă, în timp 

ce mâncarea se ține cu furculița din stânga. Diferența e 
că furculița rămâne în mâna stângă, cu dinții în jos, iar 
cuțitul în mâna dreaptă. Începem să mâncăm bucăţelele 
de mâncare luându-le cu furculița care e în continuare în 
mâna stângă. Uite-așa. Ce zici? Uşor, nu? 

"Tocmai încerc să-mi dau seama cum a reușit Felicity 
să facă din ceva atât de banal, cum e folosirea furculiței 
și a cuțitului, un subiect demn de o conferință de științe 
aplicate, când ea intervine din nou. 

— Cred că asemenea detalii contează, nu-i așa, Zoe? mă 
întreabă, cu un zâmbet mai larg ca niciodată. Cred cu tărie 
în importanţa unui bun exemplu dat de părinți. Am văzut 
de atâtea ori ce se întâmplă în caz contrar. Dacă părinții au 
o casă dezordonată, ajung să aibă copii dezordonați. Apoi 
râde. Şi, sincer, eu nu am grijă de dezordinea nimănui! 

Felicity e extraordinar de atrăgătoare: o roșcată 
subțire și neasrtâmpărată — gândiți-vă la Nicole Kidman 
de acum cincisprezece ani. Și, cu toate că felul în care 
înțelege îngrijirea copiilor e la fel de modern ca acela 
al unei învățătoare din epoca victoriană, e greu să nu o 
îndrăgești. 

— OK, cred că m-am prins, răspunde Nancy, cu un 
evident accent de pe Coasta de Est. Așa? 

Îşi ridică furculița și cuțitul spre Felicity, așteprându-i 
aprobarea. 

— Parfait! exclamă Felicity. Félicitations! 

- Hmm? întreabă Nancy. 

— O, nu-ţi face griji, ajungem și la asta, în altă zi. 

Nancy Magenta şi soțul ei, Ash, s-au îmbogățit con- 
ducând un imperiu de saloane de coafură, pe care l-au 
vândut anul trecut ca să se concentreze pe lansarea unei 
linii de șampoane. Nu sunt exact locuitorii tipici pentru 
Hope Falls, care, mi-am dat seama, intră în două categorii: 
intelectuali sau genul de orășeni ambițioși. Judecând după 
succesul lui Nancy și al lui Ash, nu poți decât să presupui 
că sunt așa cum par a fi. Şi, dat fiind acest lucru, ai putea 

crede că a reînvăţa arta folosirii tacâmurilor nu e pe lista 
priorităților lor. Dar, din câte se pare, te-ai putea înșela. 

„— Ştii, asta e genul de plus pe care îl aduce într-o 
gospodărie o bonă englezoaică, ne spune Nancy mie, 
lui Trudie şi lui Amber, în timp ce-și dă părul pe spatele 
îmbrăcat în haina Versace. Am ştiut din clipa în care 
a venit Felicity că am avut dreptate să angajăm una 
de-a voastră. Adică, are atât de multe de oferit din punct 
de vedere cultural. 

Nancy se opreşte o clipă din mestecat guma, lucru pe 
care l-a făcut atât de energic în ultima jumătate de oră 
încât mă dor fălcile numai privind-o. 

— Nu-ţi spun asta suficient de des, Felicity, dar e așa de 
grozav că ești aici! 

Se ridică s-o îmbrățișeze pe Felicity, din câte se pare 
doar pentru a sărbători faptul că există. 

— Da, bine, să nu ne lăsăm duse de val, chicoteşte 
Felicity, desprinzându-se din brațele lui Nancy. Tallulah, 
te-ai spălat pe mâini şi pe față ca să mergem în oraș? 

Tallulah, o fetiță simpatică, ușor rotofeie, tunsă 
bob în stil Cleopatra și cu un zâmbet timid, dă din cap 
ascultătoare. 

După mai puțin de jumătate de oră, ajungem în parc 
și Tallulah se destinde puțin, în mare parte mulțumită 
faptului că se înțelege extraordinar de bine cu Ruby — 
o fană la fel de înfocată ca şi ea a păpușilor Bratz. Cele 
două țopăie spre leagăne, în timp ce Felicity se așază 
pe o bancă și zâmbeşte cu afecțiune. 

— Tallulah e o fetiță adorabilă. 

— Îşi place să lucrezi pentru Nancy? o întreabă Trudie. 

— Sigur! răspunde Felicity. Adică, nu am să rămân 
pentru totdeauna la vreo familie și sunt sigură că mă voi 
întoarce în Anglia, la un moment dat, dar deocamdată 
sunt minunaţi! 

— Par mult mai de treabă decât ultimii pentru care ai 
lucrat, spune Amber, dând din cap. Din câte ai spus, încă 
nu-mi vine să cred că cineva poate fi atât de materialist. 

-N-am nimic împotriva materialismului, răspunde 
Felicity. De fapt, aproape că îl consider o condiție esențială. 
Nimic nu e mai rău decât să lucrezi pentru cineva care nu 
e pregătit să dea bani. 

-Nu poți face meseria asta pentru bani, îi atrage 
atenția Trudie. 

— Sigur că nu! sare Felicity. Deşi sunt bine plătită. 

— Serios? o întreb eu neîncrezătoare. 

Mă privește compătimitor. 

— Sunt oameni în Boston, care au JD — o diplomă în 
drept — și care câştigă mai puțin decât o bonă bună, mă 
informează ea. Dacă îți joci bine cărțile, ca mine, poți 
obține tot felul de beneficii... asigurare de sănătate, un 
permis de intrare la un club, călătorii în interes personal 
folosind programul de fidelitate al angajatorului... 

Eu n-am obținut nimic din toate astea de la Ryan și, 
judecând după expresia lui Trudie, ghicesc că nici ea. 

— Bineînțeles că ceea ce contează e să fii solicitată, 
continuă Felicity. Nancy ştie că deseori sunt abordată în 
parc de părinți care se oferă să-mi plătească dublu față de 
cât câştig. Chiar ieri am găsit un bilet sub ştergătoarele de 
parbriz. 

Continui să mă holbez la ea, uimită. 

— O, adaugă ea în grabă, n-aş vrea să vă dau impresia că 
fac asta din motive financiare. Sunt aici pentru că slujba 
asta, cu copiii și cu părinții lor, mi se pare aducătoare de 
satisfacţii. Când sunt cuminţi, vreau să spun. 

— Te epuizează atunci când nu sunt, nu-i așa? depistez 
fericită primul milimetru de teren comun. Ruby şi Samuel 
sunt minunați și, în cea mai mare parte a timpului, 
sunt foarte bine educați, dar ora de culcare e un coșmar 
câteodată. 

— Mă refeream la părinți, răspunde Felicity. 


118 Jane Costello 


Se ridică în picioare şi-și duce mâinile pâlnie la gură: 

— Tallulah! Tallulah! Vino aici, te rog! 

Ordinul e dat cu tonul unui sergent-major care are în 
subordine un pluton de surzi. Tallulah își scapă păpuşa și 
aleargă spre noi, cu ochii mari de emoție. 

— Ei, spune Felicity cu blândețe, ce ţi-am spus în 
legătură cu hainele? 

— Ăăă... se gândește Tallulah, mușcându-și buzele. Nu 
sunt sigură. 

Felicity oftează, în timp ce scoate o perie din geantă 
şi începe să-i aranjeze fetiţei părul, de parcă ar peria un 
ogar afgan. 

— Te-am rugat să încerci să le păstrezi curate, îi amin- 
tește, zâmbind. Ai tu cinci ani, dar asta nu e o scuză să 
începi să te neglijezi. Aşteaptă să ajungi de vârsta mamei 
tale ca să faci asta. Fugi acum și fii atentă, scumpo! 

— V-am spus că familia mea vrea să merg cu ei în 
insulele Seychelles, luna viitoare? ne anunță Amber. 

— Glumești! ţipă Trudie. Norocoaso! Barbara și Mike 
sunt de treabă, dar nu cred că vor merge într-un concediu 
foarte curând, nu mai vorbesc să mă ia cu ei. Sunt, pur 
și simplu, prea ocupați pentru vacanțe, îmi tot spune 
Barbara. 

Sunt pe cale să le povestesc că trebuia să merg în 
Bermude în vara asta, dar mă hotărăsc să nu le spun. Sunt 
destul de profesionistă ca să nu mă ocup de asemenea 
lucruri. Chiar dacă acum câteva săptămâni am fost cât pe 
ce să îmi pun bikinii pe un rug ceremonial. 

— Păi, nu e sută la sută sigur, se încruntă Amber. 

— Cum? De ce? întreb eu. 

— Doar că... e foarte greu să împac excursia asta cu 
vederile mele religioase. 

Își răsuceşte o șuviță de păr. 

— Şi-au propus să stea într-un hotel de cinci stele. 
Eu am trecut de faza asta acum câțiva ani. Prefer să fac 
călătorii cu sens, să stau cu indigenii, dacă se poate. 

De fapr, anul trecut am plănuit să stau cu populația zulu 
din Africa de Sud. N-am reuşit numai pentru că mi-am 
rupt un deget de la picior când am urcat în avion. 

Trudie, care îl saltă pe Andrew pe genunchi în cel mai 
viguros stil de călărie pe care-l vezi în afara unui spectacol 
de rodeo, se opreşte ca s-o privească. 

— Pot să-ți dau un sfat, dragă? Du-te în Seychelles, așa- 
ză-te pe un şezlong, comandă cea mai mare piña colada de 
la bar și relaxează-te. Apoi, dacă îţi mai faci griji pentru 
principiile tale, sună-mă și vin acolo într-o clipă. 


capitolul 25 


În ciuda vârstei sale fragede, lui Samuel îi place să mă 
ajute cu treburile casnice. Aproape la fel de mult pe cât îi 
displace tatălui său. 

Mă aflu în America de aproape două luni și nu mai 
am atât de multe treburi câte aveam când am ajuns aici, 
mulțumită noii noastre menajere, Daria (se pare că au 
avut mai multe înainte să vin eu, aproape la fel de multe 
ca bonele). Fie că e vorba să mă ajute să scot vasele din 
maşina de spălat, să mătur pe jos după masă sau să curăț 
măsuța de cafea după ce am desenat, Samuel se dedică 
Recărei sarcini cu un entuziasm extraordinar. Lasă un 
pic de dorit la capitolul îndemânare, dar asta contează 
prea puțin. 

Totul a început acum câteva săptămâni, când l-am 
provocat pe Samuel să-și strângă jucăriile mai repede 
decât sora lui, apoi m-am dat la o parte și m-am minunat 
de ce poate să facă un pic de competiție pentru motivația 
unui copil. Amândoi alergau prin sufragerie, strân- 
gând lucrurile de parcă ar fi fost posedați de spiritul lui 
Mr Proper. 

Ultima distracție a lui Samuel e să scoată scrisorile 
din cutia poștală, după ce vine poștaşul. Îşi aminteşte asta 
în fiecare zi, înaintea lui Ruby, și mă roagă să-i dau voie 
să alerge afară pe scări, ca apoi să se ridice pe vârfuri și 
să le ia. 

În dimineața asta, când aleargă înapoi în casă, are 
brațele pline de scrisori. Majoritatea sunt maculatură, 
cataloage şi broșuri cu lucruri pe care nu le vrea nimeni, 
dar sunt și câteva facturi. La prima vedere, nici una nu 
pare să fie pentru mine, dar m-am obișnuit cu asta. Cea 

mai mare parte a corespondenței mele se desfășoară prin 
e-mail, care e mult mai rapid și mai practic. Singurul 
dezavantaj e că îmi petrec mare parte din zi întrebân- 
du-mă dacă Jason mi-a trimis vreun e-mail. Când am 
ajuns aici, nu mă puteam abține să nu mă loghez cu 
fiecare ocazie, moment însoțit de bătăi rapide de inimă — 
care se linişteau în clipa în care îmi dădeam seama, încă o 
dată, că nu aveam nici o veste de la el. 

Abia am reușit să îmi controlez pornirile când am 
primit telefon de la el. De atunci, mă loghez cu o mână 
tremurândă și cu fruntea transpirată — inutil, pentru că 
primesc e-mailuri doar de la mama. 

Sortând scrisorile, găsesc spre fundul reancului un 
plic mai ciudat, pentru că nu are nici nume, nici adresă. E 
dintr-o hârtie de bună calitate, dar, în afară de asta — și de 
lipsa unei adrese — nu are nimic deosebit. 

Presupunând că e tot maculatură, îl deschid şi scot 
scrisoarea. Dar, în clipa în care arunc o privire peste 
bucata de hârtie, îmi dau seama că nu e o nouă broșură 
publicitară și că nu îmi este adresată mie. 

— Ce-i cu scrisoarea ta, Zoe? întreabă Samuel. 

— Ăăă, e de la tata, mint eu, roșind patetic. 

— Mi-o dai mie? mă roagă el, întinzându-se după ea. 

- Oh, ăă, nu, nu cred că e o idee bună. 

— Vreau o scrisoare. 

— Îmi pare rău, Samuel, nu ţi-o pot da pe asta, scumpule. 
Ce-ar fi să facem altceva? Ce-ai vrea să facem? 

În ochi i se aprinde scânteia îndrăzneață a celui care 
întrezărește o ocazie. 

— Pot să mă uit la Sponge Bob? întreabă el, cu un zâmbet 
plin de speranță. 

— De ce nu? îi răspund, îndemnându-l să iasă pe ușă. 
Pare atât de uimit încât îmi dau seama că se întreabă deja 
dacă n-ar fi cazul să ceară și nişte înghețată și o pungă de 
popcorn. 

Acum, când ştiu că scrisoarea nu e pentru mine, ar fi 
urât din partea mea să continui s-o citesc. Ceea ce e ener- 
vant pentru că, după o privire rapidă aruncată conți- 
nutului ei, n-ar putea fi mai interesantă nici dac-ar fi scrisă 
de Del Monte. 

Mă îndrept spre hol şi chiar intenționez să împăturesc 
scrisoarea, s-o pun la loc în plic şi s-o las pe măsuţa din 
hol, să-și aștepte destinatarul. 

Problema e că, în timp ce încerc să fac asta, sunt 
atacată de un grup de celule nervoase rebele. Celule 
care-și fac tabăra undeva în capul meu și care mă prind în 
ambuscadă, din când în când. 

Acele celule nervoase mă forțează, împotriva voinței 
mele, să cumpăr și să înfulec batoane de Crunchie, când 
am jurat, cu numai câteva ore înainte, să urmez dieta 
macrobiorică strictă pe care o recomandă Gwyneth 
Paltrow. 

Aceleași celule nervoase mă trimit la magazin și mă 
obligă să-mi folosesc cardul Visa pentru o nouă pereche de 
pantofi cu barete, care, în mod sigur, mă fac să depăşesc 
limita de cont și nu se potrivesc cu nici o haină din 
garderobă. 

Acele celule nervoase sunt responsabile de toate 
deciziile incorecte pe care le iau. Printre care se numără, 
cu siguranță, și aceea de a piti scrisoarea lui Ryan într-un 
colț al holului, ca s-o pot citi. 


Dragă Ryan, 


Au trecut câteva săptămâni de când ţi-am scris 
ultima dată și am avut nevoie de toată puterea de 
voință ca să nu-ţi scriu până acum. Presupun că ai 
un motiv întemeiat pentru care nu mi-ai răspuns la 
prima scrisoare. Nu știu care ar putea fi acesta, dar 
sunt pregătită să-ți acord circumstanţe atenuante. 

Te-am văzut în oraș marți. Luai prânzul cu 
cineva, în localul acela nou de pe Boylston Srreet. 
Am fost foarte tentată să vin să te salut, dar nu eram 
singură în acel moment, așa că nu am putut. 

Purtai cămașa neagră care îmi place atât de mult 
cum își vine. N-am putut să nu observ. Chiar îţi stă 
bine în culori închise, ţi-am spus întodeauna. Își scot 
în evidență ochii aceia minunați. 

Probabil că deja te întrebi ce e cu scrisoarea asta și, 
cumva, asta mă întreb și eu. Cred că aveam nevoie pur 
şi simplu să iau legătura cu tine și să repet ce ţi-am 
spus data trecută. Aveam nevoie să ajung la tine şi să 
te implor să nu mă ignori. Nu, nu să te implor. Eu nu 
implor, nu? Chiar nu e stilul meu. 

Dar cred că ştii asta. 

Ideea e, Ryan, că sunt atâtea lucruri pe care nu le 
ştii încă despre mine. Ceea ce am început a fost doar 
atât — începutul. Începutul a ceva frumos, dacă îi dai 
voie. Te rog, Ryan, ascultă-ţi inima și mintea. Noi 
ne potrivim, și în adâncul tău știi asta. Nu face cea 
mai mare greșeală a vieții tale nevăzând lucrul ăsta, 
iubirea mea. 


A ta pentru totdeauna, 
Juliet 


— Pot să citesc scrisoarea ta, Zoe? mă întreabă Ruby. 

Tresar şi ascund scrisoarea la spate, conştientă că n-aș 
putea arăta mai suspect nici dac-aș purta barbă falsă și 
ochelari. 

— Aă, e doar o factură, îi spun. 

- l-ai spus lui Samuel că e de la tatăl tău. Te-am auzit. 

— E de la tatăl meu, roşesc eu. Pe tata îl cheamă Bill’. 
Cred că ţi s-ar părea plictisitoare, atâta tot. 


1 În limba engleză bill poate fi atât substantiv comun, însemnând „fac- 
cură“, cât şi substantiv propriu. De aici jocul de cuvinte (n-tr.) 

— Mi-ai spus că pe tatăl tău îl cheamă Gordon, îmi 
spune ea. 

— Parcă aș locui cu inspectorul Poirot, oftez eu. E o 
scrisoare personală, bine? Atâta tot. Și aș vrea, măcar de 
data asta, s-o păstrez doar pentru mine. Se poate? 

—E o scrisoare de dragoste, rânjeşte ea. Haide, Zoe, e 
o scrisoare de dragoste? 

— Nu! îi spun, clătinând din cap cu o exasperare pre- 
făcută. Deloc. 

E pe jumătate adevărat. 

Planul meu e să merg pur și simplu să cumpăr niște 
plicuri, să pun scrisoarea lui Ryan într-unul, să-l strecor 
alături de restul corespondenţei și să mă prefac că nu l-am 
văzut. Sunt stresată să mă asigur că nu crede că sunt genul 
de persoană care i-ar încălca cu bună ştiinţă intimitatea, 
citind ceea ce e evident o scrisoare personală. Chiar dacă 
sunt acel gen de persoană. 

Restul zilei nu e doar încărcat, e ca o zi proastă la casa 
de nebuni. 

La început e antrenamentul de înot sincron al lui 
Ruby, unde o duc mândră cu zece minute înainte 
să-mi dau seama că i-am lăsat costumul de baie pe hol. 
Până când ne ducem acasă și ne întoarcem, am întârziat 
extraordinar de mult și toată lumea a ajuns miraculos la 
o mișcare complicată numită scoica, în vreme ce săraca 
Ruby încă se luptă să stea vertical în apă. 

Acceptă lucrul acesta cu o bunăvoință incredibilă, 
dar nu-ți trebuie un manual de psihologie și meditații 
cu Sigmund Freud ca să-ți dai seama că e supărată. 
Îmi pare foarte rău pentru ce s-a întâmplat, dar, din păcate, 
e doar începutul. 

Apoi mergem la containerul de peste drum, ca să 
aruncăm câteva cutii de gunoi nereciclabil, care s-au 
adunat într-unul dintre dulapurile de pe hol de când am 
ajuns eu. Cei doi copii vor să ajute și nu văd nici un motiv 
să nu le dau voie. Doar când plecăm mă minunez de cât 
de curat și de ordonat e portbagajul — apoi îmi dau seama 
că, de fapt, nu ar trebui să arate așa. 

În entuziasmul ei, Ruby a aruncat în container și o 
pungă care conținea jumătate din garderoba lui Ryan, 

pe care trebuia s-o duc la curățărorie. Panicată, îmi 
cântăresc opțiunile, admit că nu prea am de ales și mă 
decid asupra singurei posibilități. 

În vreme ce sar în container, găsesc obiectul cu pricina 
și încerc să sar afară din nou, mă și procopsesc cu niște 
arcuri ruginite de pat încâlcite prin păr, o porție generoasă 
de pizza pe sub tricou și câțiva tipi zdraveni, reprezentând 
autorităţile locale, care stau lângă mine și ameninţă cu 
arestarea. 

-Îmi place să fii bona noastră, Zoe! chicoteşte 
Ruby, în timp ce apăs accelerația în încercarea disperată 
de a scăpa cât mai repede de acolo. Abia aştept să-i spun 
lui tati! 

La scurt timp după aceea, sunt cât pe ce să intru cu 
mașina în nişte copaci, Ruby se împiedică în fața casei și 
aproape că-şi rupe piciorul, iar Samuel fură un pachet de 
prezervative de la supermarket, crezând că sunt un nou tip 
de bomboane M&M. 

Nazurile dinaintea orei de culcare, care n-au mai fost 
atât de dese în ultimele zile, încep devreme, de la ora șapte. 
Trebuie să recunosc că scuzele lor devin impresionant de 
inventive. În seara asta, Ruby ne anunță că picură ceva 
de pe tavanul dormitorului ei și că nu poate dormi dacă 
picură ceva pe ea. 

— Ruby, îi spun calmă, nu picură nimic de pe tavan. 
N-ar putea fi mai uscat nici dac-ar fi în mijlocul Saharei. 

Îşi răsfrânge buza de jos. 

— Și la mine picură, spune Samuel, fie din solidaritate 
cu sora lui, fie dintr-o încercare evidentă de a-i sufla scuza. 
Pic, pic, pic! 

— Ba nu picură! intonez eu pe cel mai vesel și mai 
jovial ton, cu toare că sunt la fel de obosită de parcă aș fi 
călătorit câteva zile prin toată țara, călare pe un măgar, 
până să-mi dau seama că am lăsat fierul în priză acasă. 
Ce-aţi făcut cu pijamalele? 

— Nu-mi plac pijamalele, mă anunță Samuel. 

— Ba sigur că-ți plac, scumpule! 

— Nu-mi plac! 

— Dar astea sunt pijamalele tale preferate, Samuel! 
Uite! 

— Nuuuuuu! 

În acel moment, descopăr că noua mea regulă strictă 
de a nu mai bea alcool decât o dată pe săptămână ~ 
inventată aseară, după ce am comandat al treilea pahar 
de vin la o ieșire cu fetele — e în pericol. Ideea de a pune 
mâna pe o sticlă de bere şi de a vorbi la telefon cu Trudie 
pentru cel puţin o oră și jumătate e prea tentantă. 

La nouă și douăzeci și unu, vine în sfârșit momentul 
când mă furișez sus și-mi pun urechea la ușa camerei 
copiilor și aud ceva sublim. Linişte. 

Umerii mi se relaxează, respir adânc și mă duc în bu- 
cătărie, direct spre frigider. Refuz să mă las demoralizată de 
faptul că Ryan a lăsat iar o farfurie de paste aproape plină 
pe masa din bucătărie, pe care zâna gospodină (adică eu) 
s-o facă să dispară. 

Am pus deja mâna pe o sticlă de Coors, când îl aud 
intrând în bucătărie. 

— Salut! Tocmai căutam ceva de ronțăit pentru cină. 

Dar, când mă întorc și-i privesc fața, văd că îl intere- 
sează dacă-i beau sau nu berea tot atât cât îl interesează 
prognoza meteo în insulele Galapagos. 

— Vrei să-mi spui ce înseamnă asta? tună el, strângând 
în mână scrisoarea pe care am găsit-o mai devreme. 

— Ce înseamnă ce? îl întreb nevinovată. 

- Mi-ai deschis scrisorile! 

— Nu! îngaim eu. Adică, da. Vreau să spun... 

— De ce ai făcut așa ceva? 

Întrebarea e pusă cu o asemenea forță, încât mă aştept 
ca în trei secunde să se transforme în Incredibilul Hulk. 

— De ce ar intra cineva în casa mea și mi-ar deschide 
scrisorile personale? 

— N-am... n-am vrut s-o deschid! 

Ştiu că sună patetic. 

— Poftim? Ţi-a alunecat mâna! Ai deschis plicul din 
greșeală, ai scos scrisoarea din greșeală, apoi ai aruncat 
plicul din greșeală? 

— Păi... da! răspund eu, sperând că am un aer demn, 
în ciuda obrajilor pe care-i simt atât de fierbinți, încât ai 
putea face ouă ochiuri pe ei. Chestia e că nu era... 

— Dumnezeule! mă întrerupe el. Eşti o figură! Chiar te 
aștepți să cred asta? Am mai văzut bone comportându-se 
aiurea, dar nimic nu se compară cu asta. Adică, pentru 
numele lui Dumnezeu... 

În timp ce Ryan îşi continuă tirada, mă enervez din ce 
în ce mai tare. OK, n-ar fi trebuit să citesc scrisoarea, dar 
chiar am deschis-o din greșeală. Și, oricum, chiar merit 
așa ceva după câte am suportat până acum? 

Cu sângele atingându-mi punctul de fierbere, ştiu că 
singura metodă de a mă ocupa de această situație e rapidă şi 
are un scop precis: să demonstrez că Zoe Moore nu e genul 
de femeie care acceptă un asemenea comportament. 

Îmbărbătară de acest gând, ridic mâna stângă şi dau 
cu ea în blatul din bucătărie, convinsă că forța acesteia — 
împreună cu privirea mea autoritară și dură — îi va închide 
gura imediat și-l va face, apoi, să-și ceară scuze. 

Din păcate, uit să iau în calcul un factor: farfuria de 
paste a lui Ryan, care stă în calea pumnului meu, în timp 
ce dau cu el în masă. 

Când mâna atinge masa, farfuria și toate fundiţele 
de ragliatelle cu roşii sunt aruncare în aer și zboară prin 
cameră ca nişte artificii, ca acelea pe care le-am văzut la 
ultima ceremonie de deschidere a Jocurilor Olimpice. 

În timp ce farfuria se loveşte cu zgomot de plăcile de 
gresie și se sparge în vreo optzeci și ceva de bucățele, inima 
îmi bubuie ca nebuna și aproape că gâfâi de panică. 

Zoe, adună-te. Gândește-te la o strategie inteligentă 
cu care să răspunzi la toate astea. Să-mi cer iertare, poate? 

Să mă prefac că aveam, oricum, de gând să redecorez 
pereții în seara asta? Să fug? 

Of, la naiba... 

Apoi observ ceva. OK, poate că nu e chiar ce do- 
ream. Dar Ryan — cu o pată de sos de roșii pe nas — e redus 
la tăcere. 

Mă îndrept de spate și mă încrunt la el. Azi a avut 
o întâlnire importantă; îmi dau seama de asta pentru că 
s-a bărbierit și poartă o cămașă albă, scumpă, care-i face 
pielea de pe gât să arate extrem de bronzată și de fină. 
Privirea îmi e atrasă de curba erotică a mărului lui Adam 
și o imagine teribilă îmi trece în viteză prin minte — buzele 
mele atingându-l ușor. Sunt vrăjită de contururile senzuale 
ale pomeților lui, de sprâncenele hotărâte și de buzele lui 
indecent de pline. 

Chiar îți taie răsuflarea. Indiferent cât de arogant, de 
nervos sau de enervant e, nu i se poate nega acest lucru. 

Dar nu pot îngădui ca asta să-mi distragă atenția. 

— Am încercat să-ți spun că scrisoarea a venit într-un 
plic care nu avea nici un nume și nici o adresă pe el. 
Nu am știut că era pentru tine. Și, în mod sigur, nu am 
știut despre ce era vorba. 

Se îndreaptă și el de spate, evident, amintindu-și că el 
ar trebui să fie enervat pe mine. 

— Dar acum știi, nu? 

Dau din cap în tăcere, cu expresia calculată de deza- 
măgire pe care o vezi pe chipul unui antrenor de câini al 
cărui cocker spaniol tocmai a făcut caca pe covor. 

Înainte să aibă ocazia să spună sau să facă altceva decât 
să se simtă stânjenit, mă întorc şi — fără să bag în seamă 
mizeria pe care am făcut-o — mă îndrept spre frigider. 
Îl deschid și scot intenționat nu una sau două, ci trei sticle 
de bere. Apoi îl închid și mă îndrept spre ușă. 

— Merg la culcare, anunț. 

Urc scările, simțind un val de euforie. L-am făcut pe 
Ryan să tacă şi să mă asculte. De necrezut! 

Sunt pe cale să deschid o bere ca să sărbătoresc eve- 
nimentul, când îmi dau seama că am uitat să aduc ceva cu 
care să o desfac. 

Nu te îngrijora, Zoe. Nu e o nenorocire. Pot să iau 
un desfăcăror de sticle fără să stric efectul ieșirii mele 
spectaculoase. Sertarul în care se află e la intrarea în 
bucătărie, exact lângă ușă. Așa că, și dacă el e încă acolo, 
pot să mă furișez, să deschid ușa și să alerg fără zgomot 
înapoi, înainte să mă observe. 

Sunt în bucătărie, cu mâna pe mânerul sertarului, 
când îl văd pe Ryan, în cealaltă parte a camerei, făcând 
ceva care mă șochează: șterge sosul de roșii de pe pereți 
cu o cârpă şi cu nişte spray de bucătărie. Nu e ca și când 
n-ar mai fi văzut niciodată până acum o sticlă de lichid de 
curățat; doar că, în cele câteva ocazii în care l-am văzut 
analizând una, i se citea pe chip genul de uimire pe care ai 
vedea-o pe fața unui om din epoca de piatră, care încearcă 
să asambleze un set de mobilă de la IKEA. 

Când observă că-l privesc, se ridică în picioare şi-şi 
duce mâna spre buzunarul de la spate. 

— Poftim, îmi spune, întinzându-mi desfăcărorul de 
sticle. L-am folosit mai devreme. 

— Mulţumesc, îi spun tăios, luându-l. 

— N-ai pentru ce, îmi răspunde. 

Sunt pe cale să ies din cameră, când mă privește din 
nou şi simt un val de căldură ridicându-mi-se spre gât. 

Îmi zâmbeşte cu superioritate. 

Pentru ce zâmbește așa? Când mă încrunt din nou, 
gura i se crispează şi-mi dau seama că încearcă să-și 
înăbușe un chicotit. 

Nu știu de ce, ideea mă face să zâmbesc, ceea ce îi 
provoacă o reacție. Râde. Un râs incontrolabil, uşor isteric, 
din care, e clar, nu se va opri indiferent cât de hotărât şi-ar 
ţine dosul mâinii pe gură. 

Mai rău, e contagios. Mă trezesc că încep şi eu să râd, 
pe înfundate la început, apoi de-a binelea, răsunător şi de 
neoprit. 

Devine redundant. De fiecare dată când cred că 
mi-am revenit, îi văd fața şi o iau de la capăt. Și el la fel. 

În cele din urmă, cu lacrimi în ochi, Ryan mă conduce 
spre ușă: 

— Fugi de-aici, reușește să spună printre hohote. Femeie 
nebună. 

În timp ce alerg zăpăcită în sus pe scări, îmi dau sea- 
ma că ăsta e, probabil, cel mai bizar lucru care mi s-a 
întâmplat de când am ajuns aici. Of, Doamne, acum chiar 
am nevoie de o bere! 

Trebuie să mărturisesc că sunt câțiva ani de când 
n-am mai fost la biserică pentru altceva în afară de nunți, 
înmormântări sau botezuri. Vreo douăzeci, ca să fiu 
exactă. Nu e vorba că nu cred în Dumnezeu. Cred. Aşa mă 
gândesc. Doar că nivelul de convingere pe care îl aveam 
la vârsta de nouă ani a dispărut. Şi, apoi, bunica Bonnie 
nu mai e, ca să-mi spună că voi ajunge în iad dacă nu vin 
în fiecare duminică la slujbă, cu părul proaspăt spălat și 
cu pantofii atât de lustruiţi încât să orbească jumătate de 
congregație. 

n America, mersul la biserică pare să se plaseze la 
un nivel mult mai sănătos decât în Anglia. În timp ce eu 
şi celelalte bone intrăm în biserica St. Stephen, biserica 
episcopaliană din cartier, și adunăm mulțimea de copii în 
spate, înăuntru e atât de plin, încât ai crede că au venir 
să-l vadă pe Frank Sinatra la primul concert din turneul 
mondial. 

-Când am început să studiez principiile Bisericii 
Scientologice, am crezut că nu voi mai pune piciorul 
niciodată într-o biserică normală, ne spune Amber cu 
sinceritate. 

— Când ai început să studiezi principiile scientologiei? 
o întreb. 

— Marțea trecută. 

Biserica e una tradițională și numai faptul că mă aflu 
acolo mă trimite cu gândul la ziua nunții mele. Nu că aș fi 
ajuns în biserică. Dar tot mă gândesc la asta. 

Adesea mă trezesc că alunec într-o lume a fante- 
ziei, în care Andrew, cavalerul nostru — în loc să se târască 
spre mine şi spre tata şi să ne spună că Jason și-a luat 

tălpășița — ne zâmbește larg și spune: „Arăţi extraordinar, 
Zoe. Jason e un bărbat norocos. Nici n-o să știe ce l-a 
lovit când te va vedea venind spre altar, deși știu că 
va fi ușurat. Stă aici de treizeci și cinci de minute“. 

În acest punct, de obicei visul se destramă. Poate că să 
mă imaginez la altar, lângă Jason, e o amăgire prea mare. 
În adâncul meu, ştiu că așa ceva nu-mi face bine. 

Mă întorc la realitate și o explozie de muzică umple 
biserica, pentru a anunța sosirea preotului care, deși 
surprinzător de tânăr, pășește în față cu un aer sever 
şi stăpân pe sine. 

— Bună dimineața tuturor, în această zi frumoasă, 
spune el, în timp ce muzica scade în intensitate. Aș vrea 
să încep prin a ura bun venit în biserica noastră celor care 
sunt alături de noi pentru prima dată. 

E clar, preotul nu se potriveşte cu imaginea stereotipă 
a unui om al bisericii. Cu aceea a unui model pentru 
Armani, poate. Sau cu aceea a vărului mai tânăr al lui 
George Clooney. Și e clar că nu sunt singura care a ob- 
servat asta. 

Trudie se apleacă peste capul lui Samuel și-mi face 
semn. 

— E tare! șuieră ea. 

Dau din cap cu înțelepciune, în încercarea de a o con- 
vinge pe femeia din strana alăturată că Trudie tocmai 
mi-a transmis un comentariu teologic profund. 

În timpul slujbei, mă surprind încercând să par la 
fel de familiarizată cu procedurile ca unul care asistă 
la slujbă de patru ori pe săptămână şi de două ori duminica. 
Felul în care interpretez imnurile religioase e destul de 
convingător, cred eu, excepție făcând partea în care dau 
din greșeală două pagini și cânt alt imn, făcând-o pe 
Feliciry să-mi dea un cot. 

— A fost o slujbă minunată! spune ea după aceea, 
în timp ce ieşim din biserică, împreună cu restul parohiei. 

Coada ei de cal e atât de netedă și de țeapănă azi, încât ai 
crede că s-a țesălat pentru o cursă de cai la hipodrom. 

— Sunt atât de fericită că ați venit cu toții. V-am spus 
eu c-o să vă placă, nu? V-a plăcut, nu? 

— A fost minunat, spune Trudie. Şi nu numai pentru 
că preotul arată ca Mister August dintr-un calendar 
Hollyoaks. 

— Scumpo, zâmbește Felicity, aplecându-se spre 
Tallulah, în timp ce ne fâțâim prin fața bisericii, 
îndreaptă-ți spatele, cum ţi-am spus. Şi hai să aranjăm 
pălăria asta, da? 

Îi aşază bereta lui Tallulah, ca să stea mai elegant. 
Astăzi Tallulah poartă pantaloni albi strâmţi, pantofi 
de lac şi o haină cu nasturi până sus, genul de îmbrăcă- 
minte în care te-ai aștepta să apară micul Lord Fauntleroy 
la o nuntă regală. Ceva îmi spune că nu maică-sa a 
îmbrăcat-o în dimineața asta. 

— Zoe, eu și Tallulah ne întrebam dacă ai timp pentru 
o nouă întâlnire de joacă săptămâna asta. Vrea să-i 
cânte lui Ruby la pian noua bucată pe care am învăţat-o. 
Ce zici? 

— Marţi e bine, îi spun. O să-mi verific programul, dar 
nu cred că am întâlniri importante în ziua respectivă. 

— Minunat, draga mea. Venim noi la voi? 

Lui Ruby și Tallulah le plac întâlnirile lor de joacă. 
Şi mie îmi cam plac. Nu în ultimul rând pentru că, de 
când petrec atât de mult timp împreună cu Felicity, ştiu să 
explic care ar fi modul corect de a te adresa unei baronese 
la un cocktail și pot să spun în franceză: „Îmi pare rău, 
sunt alergică la caviar, nu aveţi trufe?“ 

— Felicity, Tallulah, ce mai faceți? întreabă o voce 
blândă, cu accent american, din spatele nostru. 

— Părinte! A fost o slujbă foarte frumoasă! exclamă 
Felicity, într-un exces de sentimentalism. Predica dum- 
neavoastră a fost momentul culminant. Eu și Tallulah 
am fost foarte emoționate. 

— Mă bucur, zâmbeşte preotul, în timp ce-și încrucișează 
brațele pe piept, un piept care e atât de lat încât mă întreb 
dacă-și petrece timpul dintre rugăciuni făcând flotări. Și e 
plăcut să vezi şi fețe noi. Eu sunt Paul. 

De aproape, Paul pare și mai tânăr decât în biserică, 
nu poate fi cu mai mult de doi-trei ani mai în vârstă decât 
noi. 

— Bună! spun eu entuziasmată şi urmează o tăcere 
uşor penibilă, spartă de Brett, băieţelul de patru ani care 
o întrebă pe Amber dacă Taco Bells o face să tragă tot 
atâtea vânturi câte trage tatăl lui. 

— Mergi la biserică acasă, în Anglia? 

— O, da, încep să fabulez, apropiindu-mă cu încă un 
pas de pedeapsa eternă. Când pot. 

— Minunat! Dar tu? o întreabă pe Amber. Nu cred că 
te-am mai văzut pe aici. Bun venit la biserica noastră, ne 
bucurăm să vă primim. 

Ridicându-și privirea, Amber roșeşte violent. Când îl 
privește în ochi, n-ar putea fi mai evident că a făcut o 
pasiune pentru el nici dacă în jurul capului ei ar zbura 
roiuri de inimioare roșii. 

— Ăă, eu am venit cu Brett, îi răspunde Amber, dân- 
du-și pe spate o codiță rasta și încercând să se controleze. 
Am crezut că aveți mesaje interesante de transmis, dar eu 
fac parte din Biserica Scientologică. 

— Serios? răspunde pastorul Paul fără să clipească. 
Am un prieten care e scientolog. Principiile lui L. Ron 
Hubbard referitoare la existența umană sunt o teorie in- 
teresantă. Purtăm niște discuții profunde pe tema asta. 

Pentru o clipă, Amber pare că și-a pierdut coardele 
vocale. 

-— Ää... bine, răspunde ea. 

— Evident, nu sunt un adept, zâmbeşte el, dar cum 
sunt mereu interesat atât de filosofie, cât și de teologie, 
unele dintre întrebările pe care le ridică scientologia mi se 
par fascinante: dacă scopul vieţii e simpla supraviețuire. 

Atunci, bineînţeles, ajungi la dianetică, la relația dintre 
spirit, minte și corp. Tu ce crezi? Ți se pare că îţi oferă 
răspunsuri esențiale? 

— Ăă... absolut, răspunde Amber. Da, fără îndoială. 

— Mi-ar plăcea să mai discutăm, Amber, dar acum tre- 
buie să plec. Îmi pare bine de cunoştinţă. Mai veniţi, da? 

Când nu ne mai poate auzi, Trudie se întoarce spre 
restul grupului cu o expresie mai obraznică decât aceea a 
unui cățeluș care tocmai a șterpelit un ecler de ciocolată. 

— E delicios! exclamă ea. 

— E un om al bisericii, o dojenește Felicity. 

— Da, dar e singur! face Trudie cu ochiul. 

— Pentru Dumnezeu, Trudie, spune Felicity cu reproş. 
Nu te poți gândi așa când e vorba de cineva aflat în poziția 
pastorului Paul. Nu se cade. 

— De ce? protestează Trudie. Au voie să se căsăto- 
rească, nu? Şi, apoi, comentam, doar atât. Sunt deja luată, 
după cum știi. 

— Foarte bine, răspunde Felicity. 

— Dar cred că a pus ochii pe Amber, adaugă Trudie, 
evident incapabilă să se stăpânească. 

— Nu vorbi prostii, se răsteşte Felicity. 

— De ce prostii? Ce zici, Amber? Superb, nu? 

— Eu... păi... vreau să spun că... Amber e tulburată. 
Pare foarte de treabă dar, e... e... o religie acceptată e ceva 
ce eu n-aș... 

— Amber, Amber, o întrerupe Trudie, punându-și 
mâna pe braţul ei pentru a o consola, nu trebuie să mai 
spui nimic. Fă doar un semn când te răzgândeşti și vă 
combin pe amândoi mai repede decât poți digera anafura 
de la împărtăşanie. 

După ce am fost la biserică, merg cu copiii la Trudie, la 
o ceaşcă de ceai. Ne bucurăm întotdeauna de tradiția asta, 
doar că ceaiul ei e tare și are atât de mult zahăr, încât faci 
carii numai privindu-l. 

Ne urcăm în maşina ei uriașă și eu încerc să glumesc, 
ca de obicei, deși călătoria e mai periculoasă decât un 
raliu. 

— Uneori e greu să-ți amintești să conduci pe dreapta, 
nu? spun cu diplomație, în timp ce mă țin bine de marginea 
scaunului. 

— Se zice că te obișnuieşti, dar, ca să fiu sinceră, nu cred 
că eu voi putea să mă obişnuiesc vreodată, ne mărturisește 
Trudie, în timp ce ratează la mustață un 4x4. Şoferul 
coboară geamul și ne face un semn cu mâna, despre care 
sunt convinsă că nu înseamnă „vă doresc o zi bună“. 

— Ce nesimţit! exclamă ea. Scuzaţi-mă, copii, acope- 
riți-vă urechile. CARĂ-TE, Al ÎNȚELES? 

-= Unii chiar n-au maniere, nu? adaug și eu, în timp ce 
Trudie dă flash-uri. 

— Mi-ai luat vorba din gură, draga mea, îmi spune, în 
timp ce-și verifică rujul în oglinda retrovizoare. 

Ajung la concluzia că aricii sunt mai atenţi la siguranța 
în trafic decât e Trudie. Când intrăm pe strada următoare, 
e periculos de aproape să intre într-un autocamion. Îşi 
coboară geamul imediat, pregătindu-se pentru o altă 
tiradă. Numai că nici unul dintre noi nu se așteaptă la 
ceea ce urmează. 

— Aaa! Afurisicule! Tu ești! 

Trage frâna de mână, coboară din mașină şi se 
repede peste drum, la șofer. Îl apucă de gulerul cămășii 

şi începe să-l sărute de parcă ar încerca să scoată ceva 
blocat în gâtul lui. Mă prefac, de dragul trecătorilor, 
că n-am întâlnit-o niciodată până acum. 

— E Ritchie! exclamă Eamonn. Ritchie! Ritchie! 

În acel moment, buzele lui Trudie se desprind de cele 
ale iubitului ei. ÎI ia de mână și-l trage spre noi. 

— Trebuie să-ți prezint pe cineva, spune ea, aplecân- 
du-se peste portiera din dreptul meu. 

Ritchie are pielea de culoarea unei castane lucioase, 
păr castaniu ondulat decolorar de soare şi cei mai mari 
bicepşi pe care i-am văzut, exceptând benzile desenare. 

— Tu trebuie să fii Zoe. Zâmbeşte şi-mi strânge mâna. 
Trebuie să-ți spun, fata asta te laudă mult. 

— Ăă, şi pe tine, îi răspund, şi îmi dau seama că e puțin 
spus, ținând cont de faptul că numele lui apare la fiecare 
a doua propoziție. 

— Serios? O strânge de mijloc. Mă bucur să aud asta. 

— De parcă n-ai ştii deja, intervine Trudie, dându-i un 
ghiont în coaste atât de tare, încât dacă ar fi fost un pic 
mai frav ar fi ajuns în ghips. 

Îmi petrec restul călătoriei spre gospodăria familiei 
King confirmând faptul că Trudie este probabil cea mai 
norocoasă persoană din lume să-l aibă ca iubit pe Ritchie. 
Ajungem exact în timp ce Barbara pregătește masa de 
duminică. 

Pentru un avocat important, cu un salariu la care 
magnații petrolului doar visează, Barbara King se descurcă 
destul de bine la treburile casnice. Costumul la comandă 
cu care era îmbrăcată data trecută a fost înlocuit cu o 
fustă şic din bumbac, care cade elegant peste genunchi, 
cu o cămașă modern croită și cu un şorț atât de apretat, 
încât mă întreb de ce s-a mai deranjat să-l îmbrace. 

Părul îi e la fel de aranjat ca pentru birou și machiajul 
fără cusur, deși nu are pe cine să impresioneze în afară 

de noi și un pui fript, de dimensiunile unui strup bine 
dezvoltat, pe care tocmai l-a scos din cuptor. 

— Băieţii mei! strigă ea, dându-și jos mănușile și 
deschizându-și brațele larg. V-a plăcut la biserică? 

Andrew și Eamonn aleargă în braţele ei, dar rămân 
reci în ceea ce priveşte biserica. Barbara se trage înapoi și 
le analizează fețele. 

— Trudie, se încruntă ea. L-ai îmbrăcat pe Eamonn cu 
jerseul de lână al lui Andrew? Nu ţi-am spus că e alergic? 

- O, scuze, spune Trudie. 

— Dac-ai știi ce i se poate întâmpla! Deja văd semne 
de iritații, bombăne Barbara. Eamonn, las-o pe mami să-ți 
dea jos asta, da? 

După ce îi trage peste cap puloverul și se asigură că e 
în afara oricărui pericol imediat, Barbara se întoarce la 
masă. 

— Aţi învățat ceva nou la biserică? aruncă ea peste 
umăr. 

— Cară-te! chicoteşte Andrew. Cară-te! Cară-re! 
Cară-te! 

După expresia de pe chipul Barbarei King, nu cred că 
e impresionată. 

E zece şi douăzeci și patru de minute, ora mea 
preferată. Copiii sunt în pat, deci pot să trimit e-mailuri, 
să țin conferința mea telefonică zilnică cu Trudie și 
să încerc să nu mă mai gândesc la Jason, cuibărindu-mă 
în pat ca să aflu cu cine și-o mai trage Lucky Santangelo în 
următorul capitol din Chances, cartea lui Jackie Collins. 

Dar nu și în seara asta. O, nu! Deși a ajuns să-mi placă 
să am grijă de Ruby şi de Samuel, se întâmplă ceva din 
când în când, la ora de culcare. Ceva care face ca aceste 
fiinţe, de alfel adorabile, să se transforme în mini-pittbuli, 
hotărâți să nu se lase duși cu forța în dormitor. 

În această seară, asta se traduce în protestele, scuzele 
şi minciunile obișnuite, dar, în cazul lui Ruby, include o 
asemenea porție de isterie, încât încep să mă întreb dacă 
nu cumva chiar are un vampir în dulap. 

— Nuuuu! Nu merg la culcare, nuuuuu! ţipă ea, bătând 
cu pumnii în balustradă. 

— Ruby, scumpo, asculră-mă, îi spun disperată. Nu te 
ajută la nimic, chiar la nimic, ești epuizată. 

— Nuuuu, nu sunt! se plânge ea, alergând în living. 

Mai respir o dată adânc, a paisprezecea oară în seara 
asta. E mai rău decât de obicei. Habar n-am de ce, dar 
e mai rău. Încep să disper în fața aparentei inurilități a 
metodelor mele, care includ tonul calm, abțibildurile, 
pauzele, şi simt cum mă podidesc lacrimile. 

O găsesc pe Ruby pe canapea, cu capul îngropat într-o 
pernă, suspinând continuu. Îmi pun mâna pe brațul ei, 
dar mi-o dă la o parte. 

— Nuuuuuu! 

Respir adânc a cincisprezecea oară, îmi iau capul în 
mâini şi încerc să gândesc. 

Dar nu mă pot concentra la soluții practice, ci doar 
la un șir de gânduri care demonstrează că sunt varză la 
treaba asta. 

Și ce dacă am avut câţiva ani grijă de copii, într-o 
grădiniță frumoasă, organizată, de unde trebuia să-i 
înapoiez părinţilor la sfârșitul zilei? Asta nu e o provo- 
care, nu? 

Și cui îi pasă dacă reușesc să-mi păstrez un ton calm 
și o atitudine la fel de calmă când Ruby arată de parcă ar 
vrea să se arunce de pe o stâncă, iar eu mă simt de parcă 
cineva mi-ar smulge măruntaiele? 

Nu există altă explicaţie, Zoe Moore. Eşti o amărâră 
ratată. 

Ruby se ridică și se uită urât la mine. 

— Tu de ce ești supărată? îmi spune acuzator, cu buza 
de jos tremurând. 

— Nu sunt supărată, scumpo, îi răspund, sperând că par 
convingătoare. 

— Și atunci de ce plângi? 

Îmi ating obrajii. Sunt uzi. 

— Nu ai nici un drept să plângi, strigă Ruby. Tu ai o 
mămică. Eu nu. 

Sunt atât de surprinsă, încât nu știu ce să răspund. 
Apoi îi spun: 

— Despre asta e vorba, Ruby? E din cauza mamei tale? 

Ruby își trage nasul şi își şterge obrajii. Apoi dă 
din cap. 

— Of, scurmpo. 

O trag spre mine şi o iau în brațe. 

La început, umerii ei mici şi încordați refuză să se lase 
îmbrățișați. Dar, în timp ce o mângâi pe păr, se relaxează 
şi își îngroapă faţa în gâtul meu. 

— M...mămica mă ducea la culcare în fiecare seară, 
îmi spune, cu vocea tremurândă. Îmi... îmi citea o po- 
veste și mă săruta pe frunte, și era în camera cealaltă 
dacă aveam nevoie de ea. Se oprește și trage aer în 
piept. Dacă eram speriată, nu trebuia decât să merg 
în camera ei și ea era acolo. Ruby își ridică privirea spre 
mine. Dar... nu mai e acolo. E în rai. 

Lacrimile cad pe cămaşa ei de noapte. Simt un nod în 
gât care nu mă lasă să vorbesc. 

— Știu, dar, când mămicile sunt în rai, ele sunt în 
continuare lângă fetiţele lor, îi spun, improvizând cât pot 
de bine. 

Mă privește întrebător. 

— Ele le privesc de sus şi au grijă ca totul să fie în regulă, 
continui eu, printr-o perdea de lacrimi. Și, dacă ţi-e frică, 
nu trebuie decât să închizi ochii și să ţi-o imaginezi pe 
mămica ta și să-i spui care e problema. 

— Şi o să mă audă? întreabă Ruby. 

— Sigur. 

Stăm amândouă în tăcere și ne gândim pentru o clipă 
la același lucru, bănuiesc. La mămica lui Ruby, care e în 
rai şi nu mai poate s-o sărute de noapte bună. 

- E greu uneori, spune Ruby, oprindu-se din plâns. 

— Ştiu, Ruby... 

— Să mi-o imaginez, vreau să spun. Asta e greu. 

— Cred că nu ai văzut-o de mult, nu? îi spun. Ştii ceva? 
Ar trebui să-ți pui o fotografie cu ea lângă pat. Aşa vei 
putea să vorbeşti cu ea sau chiar numai să te gândești la ea 
ori de câte ori vrei. 

Face ochii mari, surprinsă. 

— Serios? spune ea, înseninându-se. Aş putea face 
asta? 

— Nu văd de ce nu. Dacă çi-ar plăcea. 

Dă din cap hotărâtă. 

— Da, mi-ar plăcea. 

Sunt atât de încântată de gândul că poate sunt varianta 
de Liverpool a lui Tracy Hogg, până la urmă, încât îmi 
trebuie un moment până să-mi dau seama că sunt ușor 
îngrijorată. Îngrijorarea e declanșată de ceva ce m-a tot 
sâcâit de când am ajuns aici: n-am văzut nici o fotografie cu 
mama lui Ruby, în toată casa. 

Nici o fotografie de nuntă pe șemineu, nici o fotogra- 
fe de familie lipită pe frigider, nici un album foto prin 
sertare. De fapt, dacă n-aș ştii, aș zice că nici n-a existat 
vreodată. 

— OK, îi spun lui Ruby, poate că pot să vorbesc cu 
tăticul tău despre asta mâine-seară — dacă vine acasă — și 
vedem dacă putem face rost de una pentru tine. Ce zici? 

— Ştiu unde putem găsi o fotografie cu mămica, îmi 
spune ea, coborându-și vocea conspirativ. Vino să-ți arăt. 

Când se ridică în picioare și mă ia de mână mă simt 
dintr-odată neliniștită. 

— Ruby, chiar cred c-ar trebui să așteptăm să vorbesc 
cu tată] tău. 

Feţişoara ei se îmbufnează iar. 

— Deci, nu pot vorbi cu mămica? 

Îmi mușc buzele. 

— Haide, atunci. Arată-mi unde e. 

Fotografia e în camera de serviciu, ascunsă pe fundul 
unui sertar de lângă un grătar portabil care adună praful. 
Nu poate fi atât de veche pentru că apare și Ruby în ea, 
chiar dacă e bebeluş, dar e jerpelită și cu colțurile îndoite. 
În ciuda stării în care se află, are ceva care re atrage 
imediat. 

Mama lui Ruby e personificarea tinereții şi a vita- 
licăţii, părul ei lung și blond căzându-i în cascade pe 
umeri, ochii ei căprui fiind vii şi strălucitori. O ține 
pe Ruby atât de aproape de faţă, încât au nasurile la câțiva 
centimetri distanță și se privesc ochi în ochi. E imaginea 
de neconfundat a iubirii profunde şi fulgerătoare pe care 
o simt mamele imediat după ce li se naşte primul copil. 
Imaginea cuiva care tocmai a descoperit o parte a inimii 
despre care nu ştia că există. 

— Nu crezi că e frumoasă? îmi șoptește Ruby. 

— E superbă, îi răspund. 

Şi vorbesc serios. Are o frumusețe clasică, cu buzele 
pline, pielea ușor pistruiată și structura osoasă a unui 
supermodel. 

Găsesc o ramă foto într-un sertar din hol — îmi amintesc 
că am văzut-o acolo mai demult. Ruby mă priveşte în timp 
ce aranjez fotografia în ramă. 

— Gata, îi spun. Cum e? 

Când îmi zâmbește, ştiu că mă aflu pe drumul cel 
bun. 

— E bine, îmi spune cu hotărâre. 

— Mă bucur. Acum, haide la culcare. 

— Aşteapră, spune Ruby și ia fotografia. O priveşte 
o clipă, apoi își lipește buzele de sticlă. 

Îmi simt inima crescând în piept și-mi amintesc 
automat că aici e vorba de mult mai mult decât de a-mi 
face treaba bine. E vorba de o fetiță care poate să-i dea 
mămicii ei un sărut de noapte bună, ceea ce n-a mai făcut 
de aproape trei ani. 

Când Ruby se cuibărește în pat și-și trage cuvertura 
până la umeri, mă aplec şi o sărut. 

— Noapte bună, Ruby. 

— Noapte bună, Zoe. 

Sunt pe cale să ies, când o aud spunându-mi: 

— Zoe? 

- Da, scumpe? 

— Mulţumesc. 


Când ajung în patul meu e aproape unsprezece și 
jumătate. Somnul mă cuprinde repede și profund... 
și următorul lucru pe care-l aud e vocea lui Ryan. La fel 
de sonoră ca un elicopter care aterizează în dormito- 
rul meu. 

— Zoe! Vino afară, aș vrea să vorbesc cu tine. 

Mă frec la ochi și mă uit la ceas. E şapte și douăsprezece 
dimineața, ceea ce înseamnă că am dormit aproape opt 
ore. Dar mă simt de parcă au trecut numai câteva minute 
de când am ațipit. 

— Zoe? Mă auzi? 

Mă ridic, simțindu-mă ca un zombi care a suferit de 
insomnie o săptămână. 

— Zoe! 

Mă ridic, aranjându-mi pijamalele și căutând prin 
cameră un elastic cu care să-mi leg părul. Sunt eu pe 
jumătate adormită, dar în nici un caz nu-i deschid ușa lui 
Ryan arătând ca nevasta lui Dracula într-o zi proastă. 

- O clipă! îi răspund pe un ton care ar trebui să sune 
relaxat, dar care nu e așa. 


- ZOE! 

Mă reped la ușă și o deschid, fără să mai iau în con- 
siderare faptul că tot n-am găsit un elastic. 

— Da? îi răspund relaxată. 

"Tocmai deschide gura să vorbească când privirea i se 
îndreaptă spre bluza mea de pijama. 

— E vreo problemă, Ryan? îl întreb calmă. 

şi întoarce privirea intenţionat şi-mi face semn spre 
bluza de pijama. 

mi îndrept privirea în jos. 

Apoi, aproape că-mi vine să leșin. 

Of, futu-i! Futu-i! 

Eram aşa de obosită aseară, că am reușit să sar doi 
nasturi când m-am îmbrăcat cu pijamalele. N-ar fi cine 
știe ce problemă, doar că sânul meu stâng iese afară prin 
gaură. 

Intru la loc în cameră, iau halarul și-l leg strâns în 
jurul corpului. 

— Scuze, murmur eu, cu fața arzând. Ăă, cu ce te pot 
ajuta? 

— Pot să intru? întreabă el. Expresia de pe chipul lui 
îmi sugerează că nu-l interesează o cană de cafea și o 
conversație despre ce ne mai zice horoscopul astăzi. 

Mintea mea o ia la goană — ce am în cameră și n-aș 
vrea ca Ryan să vadă? În capul listei sunt chiloţii de ieri pe 
care i-am lăsat lângă pat și pe care evident că nu trebuie 
să-i vadă, chiar dacă tocmai i-am arătat ceva mai mult 
decât aș fi dorit. 

— Trebuie să-ți vorbesc undeva unde copiii să nu audă, 
şopteşte. 

Ezit. 

— Da, sigur. Doar o secundă, îi spun, intrând înapoi în 
cameră și închizând ușa după mine. 

Îl aud cum oftează din nou. 

Studiez repede camera, în timp ce inima îmi bubuie 
într-o încercare curajoasă de a bate recordul mondial la 
alergat viteză. Împing chiloţii cu pricina sub par. Ascund 

setul pentru decolorarea mustăților în dulap. Şi, din- 
tr-un motiv pe care nu-l pot explica, înlocuiesc volumul 
de Jackie Collins de pe noptieră cu Crimă și pedeapsă a 
lui Dostoievski, o carte pe care mi-am promis că o voi citi 
la un moment dat în viață, dar pe care n-am reușit până 
acum s-o încep. 

În douăzeci de secunde, camera se transformă în ceva 
acceptabil pentru ochii lui Ryan. Deschid ușa. 

— Intră, te rog, îi spun, de parcă l-aș invita la o tratație 
cu vin fiert și prăjiturele. 

Ryan intră și se așază la capătul patului. Eu mă instalez 
în partea opusă. 

— Bun, spun eu senină. Cu ce te pot ajuta? 

Stând în vârful patului, mă observ în oglinda măsuţei 
de toaletă și cele mai negre bănuieli în legătură cu coafura 
mea îmi sunt confirmate. Părul meu arată de parcă ar fi 
fost prins între lamele unei secerătoare. Îl adun cât de 
bine pot și-l strâng, încercând să mă concentrez la ce 
spune Ryan. 

— Zoe, începe el şi oftează din nou. 

În dimineața asta poartă o pereche de pantaloni scurți 
mai vechi, pe care nu i-am mai văzut. În timp ce se apleacă 
în față şi-şi pune coatele pe genunchi, pantalonii se ridică 
şi îi descoperă coapsele musculoase și bronzate. Le privesc 
o clipă, dar imaginea lor îmi rămâne întipărită pe retină. 

— Da, Ryan? 

Mă privește în ochi şi îmi dau seama cât e de obosit. 

— Copiii mei te plac, spune el încet. 

-O! îi răspund, înviorându-mă. Păi... mulțumesc. 
Adică, e bine! 

El dă din cap. 

— Copiii mei te plac. Şi... și eu... 

E pe cale să-mi dezvăluie părerea lui despre mine. 

— Eu cred că eşti... eşti... 

Mă aplec spre el nerăbdătoare, mușcându-mi buzele. 

— De fapt, nu contează ce cred eu, spune el. 

— Exact. 

Mă dezumflu. 

Îşi priveşte mâinile şi-şi scarpină un deget. Pielea aurie 
de pe încheietura lui se albeşte o clipă. 

— Şi pentru că noi... adică, de vreme ce copiii te plac, 
o să fiu câr de diplomat pot. 

Încerc să nu ridic o sprânceană, dar cuvintele „diplo- 
mat“ și „Ryan“ nu prea merg împreună. 

— Fotografia pe care ai pus-o lângă patul lui Ruby, 
aseară... 

Inima aproape că mi se opreşte. Uitasem de ea. Dar 
îmi dau seama imediat că reținerile mele erau justificate. 
Și mai ştiu că, orice s-ar fi întâmplat seara trecută, aceasta 
e o discuţie care nu se va încheia într-o criză de râs. 

— Ah, e tot ce reușesc să spun. 

— Da, „ah“, mă imită el. Am luat-o de acolo. 

- Oh. 

— Şi aș vrea să respecţi faptul că asta e casa mea, 
continuă el. Vocea lui, la fel de gravă și de profundă ca 
întotdeauna, e puțin guturală în dimineața asta. Dacă 
voiam s-o decorez cu fotografii ale fostei mele soții, aș fi 
făcut-o. Dar nu vreau. Și cred că e alegerea mea. 

— Ryan, uite... Nu știu exact ce am să-i spun. Vreau să 
spun că nu mi-am dat seama... 

— Atât am vrut să-ți spun. 

— Te rog, dă-mi voie să-ţi explic... 

— Nu, mă întrerupe el. 

Sunt arâr de uimită, încât aproape cad jos din pat. Mă 
ridic şi mă străduiesc să-mi păstrez cumpătul. Pentru că 
știu că, indiferent dacă-i place sau nu, trebuie să-i explic 
lui Ryan ce s-a întâmplat aseară. 

— Te rog, dă-mi voie să-ți spun ce a zis Ruby aseară. 
Te rog. 

Ryan ezită o clipă. 

— OK, ce a spus? 

Simt un nod în gât. Bun. Fii calmă, Zoe. Calmă, dar 
concisă. 

— A spus că motivul pentru care nu vrea să meargă 
la culcare este că mămica ei nu mai e aici s-o sărute de 
noapte bună. Cuvintele mi se rostogolesc din gură. A spus 
că nu și-o poate imagina, pentru că nu-și mai amintește 

cum arată. A spus că vrea să poată vorbi cu ea pen- 
tru că... 

— Oprește-te! strigă Ryan. E destul. Pentru Dumnezeu, 
e destul! 

— Dar, Ryan... 

— Am spus că e destul. Acum, te rog, fă cum zic eu. 
Măcar o dată. 

- OK, OK. Îmi strâng mai tare halatul pe mine. 
Scuză-mă. 

Dă încet din cap şi trage aer în piept, apoi se ridică să 
plece. 

Bravo, bine jucat, Zoe. 

— N-am vrut să te supăr, adaug eu stânjenită. 

Când ajunge la ușă, se întoarce. Îi întâlnesc privirea 
şi sunt şocată de ce văd. Ochii lui sunt plini de tristețe și, 
sunt sigură, de lacrimi. Plânge? Ryan chiar plânge? 

— Nu m-ai supărat. 

Îşi trage nasul şi trânteşte uşa după el. 

To: zoemmooreQhotnet.co.uk 
From: helenQhmoore.mailserve.co.uk 


Dragă Zoe, 


Ce mai faci? Scuze că nu ţi-am mai trimis mesaje 
de un timp, dar, după cum cred că și-a spus tata la 
telefon, nu m-am simțit în apele mele în ultima vreme. 
Absolut toți cei de la birou au virusul ăsta la stomac și 
sunt sigură că mă atinge și pe mine. 

Doar asta poate fi, pentru că sunt extrem de 
epuizată și mi-am pierdut complet pofta de mâncare. 
N-am fost niciodată o mâncăcioasă, după cum ştii, 
dar, acum câteva seri, când ne-am dus pe la Dave și 
Angela să mâncăm, abia dacă am putut înghiți ceva. 
Cu toare astea am slăbit un kilogram la Slimming 
World, pentru prima dată într-o săptămână „roșie“, 
deci nu am numai vești proaste. 

lan și Debbi, vecinii de alături, au un bebe. E un 
băiețel, de 4,73 kilograme, îţi vine să crezi? Debbie încă 
se simte un pic slăbită după naștere. Ne-am întâlnit cu 
ea ieri și a spus că a fost ca și cum ar fi încercat să 
scoată un pepene prin zonele ei intime. Tatălui tău i 
s-a făcut un pic greață. L-au botezat Harley. Harley 
Stan Keanu Xabi Smith. Cu toate astea, sunt sigură 
c-o să ne obișnuim cu numele. 

Apropo, mulțumesc că ne-ai trimis fotografiile. 
Copiii sunt superbi, mai ales Ruby, cu părul ei blond. 
Și casa arată minunat, parcă e desprinsă din Neveste 
disperate. Bineînțeles, eu tot cred că era mai bine 

dacă acceptai postul acela în Wirral, indiferent cât de 
bun șef îmi spui că e Ryan. Acolo, în Neston, era una 
dintre grădinițele acelea multietajate. Așa se numesc, 
nu? 

Of, n-are rost, trebuie să-ţi spun ceva. 

Jason a venit pe aici zilele trecute. Tocmai 
ajunsesem acasă de la serviciu — după o zi infectă 
de la un capăt la altul, în care Maurice Black de la 
salarizare mi-a zgâriat Astra pe o aripă, când ieșeam 
din NCP — și a plecat mai departe, pur și simplu. De 
necrezut. Voia adresa ta din State, cică, și a insistat 
destul de mult să i-o dăm. Normal că nu i-am dat-o. 
Taică-tău l-a trimis la plimbare și sper, din toată 
inima, să nu-l mai văd niciodată. 

Sper că am făcut bine că ţi-am spus. Să nu-ți faci 
griji, da? Cred că am reușit să scăpăm de el și, după 
câte i-a zis taică-tău, m-aș mira să-l mai văd apărând 
la ușă. 

Nu prea mai am ce să-ți zic, în afară de faptul 
că am ales modelul pentru o baie nouă. E aproape 
identică cu aceea din catalogul de la Fired Earth și are 
şi bideu. Reacţia lui taică-tău a fost: „La ce ne trebuie 
bideu, dacă avem hârtie igienică?“ Tipic pentru el, 
nu-i așa? 


Cu mult drag, 
Mama 

Ținând cont de faptul că mama consideră bârfa 
o întrecere sportivă, sunt uimită de lipsa de detalii din 
mesajul ei referitor la faptul că Jason a apărut acasă. 
Ce anume a spus? Cu ce era îmbrăcat! Era stânjenit? Şi-a 
cerut scuze? Și, mai exact, de ce a venit? 

De ce? De ce? De ce? 

Bineînţeles că nu o pot întreba toate lucrurile astea în 
e-mailul meu de răspuns. Să vorbesc despre acest subiect 
ar distruge iluzia atent construită că l-am uitat. Că acum, 
dacă sunt în State, abia dacă mă mai gândesc la el. 

E comic, realmente, pentru că nimic nu e mai departe 
de adevăr. Mă gândesc la el tot timpul, între momentele 
bine-venite de distragere a atenției oferite de bicepșii lui 
Ryan și deciziile referitoare la cina copiilor. 

Mă gândesc mereu la detalii: că, atunci când râde, e 
un râs adevărat, fără jumătăți de măsură, își lasă capul pe 
spate și se abandonează în totalitate momentului. 

Mă gândesc la atenția cu care lucrează când găteşte, 
o imagine a concentrării intense, chiar și atunci când 
pregătește ceva simplu, cum ar fi spaghete bolognese. Mă 
gândesc că el cântă sub duș aşa cum n-am auzit pe nimeni 
cântând: cu vocea lui puternică și melodioasă, fredonând 
melodii ca un profesionist. 

Mă gândesc la detaliile astea și la alele. Şi nu mă pot 
opri să nu mă gândesc. 

Pe lângă problema evidentă că încă sunt îndrăgostită 
de el, nu mă ajută deloc faptul că au rămas atât de multe 
întrebări fără răspuns în ceea ce priveşte relația noastră. 
De exemplu, habar n-am când s-a stricat totul. M-am 

întrebat iarăși şi iarăși și am ajuns la concluzii diferite, de 
fiecare dată. 

Şi mai sunt și bănuielile mele rămase fără răspuns că 
trebuie să fi fost vorba de o altă femeie. Jason a insistat 
după aceea că n-a fost — nu mi-a spus mie, pentru că eu 
nu l-am mai văzut din acea zi fatidică, dar, nu după mult 
timp, mi-a ajuns la urechi explicația prin prietenii co- 
muni: pur şi simplu, i s-a făcut frică. N-a putut merge până 
la capăt. Şi-a dat seama că nu eram potrivită pentru el. 

Toate astea au făcut ca săptămânile de după nuntă să 
fie și mai insuportabile — pentru că, deși în Liverpool sunt 
circa o jumătate de milion de locuitori, uneori seamănă cu 
un sat. Ca o ironie, ăsta era unul dintre lucrurile care îmi 
plăceau acolo. De exemplu, nu cred c-am intrat vreodată 
în barul lui Keith, de pe Lark Lane, fără să dau de cineva 
cunoscut. Îmi plăcea să-l compar cu viața de pe platourile 
de filmare de la Prietenii tăi, doar că eu semăn cu Jennifer 
Aniston la fel de mult cât sernăn cu o balenă cu cocoașă. 

Singura problemă în ceea ce privește un sat e că, 
atunci când există ceva despre care nu vrei să vorbești, 
este greu să te abții, mai ales când ştii că e cel mai tare 
subiect de conversație. 

Ştiu că e în natura omului să bârfească. Dar nu-mi 
pot închipui nimic care să atragă mai multe discuţii și 
speculații ca ziua nunții mele. 

n mod ciudat însă, singura persoană cu care toți 
voiau să discute eram eu. Expresia de pe chipurile lor, 
când ajungeau să vorbească cu mine — mai ales dacă 
era prima dată când mă întâlneau din ziua cu pricina —, 
era de milă, stânjeneală și disconfort (semănând un pic cu 
expresia femeilor din reclama la pilulele pentru „proble- 
me cu burtica“, doar că, bineînţeles, nu poți cumpăra 
ceva de la magazin care să te ferească de o conversație cu 
Zoe Moore). 

Cred că era de așteptat, dar, după un timp, atmosfera 
din jurul meu, oriunde aș fi mers, a devenit apăsătoare. 

Până şi relațiile cu prietenii mi-au fost afectate. 
Jessica, de care am fost atât de apropiată în ultimii 
ani, n-a știut cum să se descurce în perioada de după 
14 aprilie. Problema era că Neil, logodnicul ei, era cel 
mai bun prieten al lui Jason. Când Jason și cu mine eram 
un cuplu, totul fusese grozav. Când ne-am despărţit, 
a fost dezastruos. 

Discuţiile cândva firești cu Jessica au devenit încordate. 
Continuând să păstreze legătura cu Jason, era, în mod clar, 
apăsată de un sentiment de lipsă de loialitate față de mine. 
Asta, dar și o stare permanentă de panică, referitoare la ce 
trebuia să-mi dezvăluie din ce spusese el şi ce nu. 

Rezultatul a fost o serie de întâlniri stânjenitoare, 
în care Jessica se lupta cu conștiința, neștiind dacă ar 
trebui sau nu să se alăture ritualului de împroșcare cu 
noroi a lui Jason, condus de mama, sau, ca o persoană care 
cunoștea și varianta lui, ar fi trebuit să încerce să-l apere. 
Bineînţeles că n-a făcut-o niciodată, dar mi-am dat seama 
că ideea, în sine, o făcea să se simtă vinovată. 

Ideea e că prieteniile nu pot supraviețui unor asemenea 
întâmplări — cel puțin, prietenia mea cu Jessica n-a 
supraviețuit. Și, chiar dacă n-aș merge atât de departe să 
spun că n-o mai consider prietenă, relația noastră s-a stins 
undeva, pe traseu. Ne vom trimite una alteia felicitări 
de Crăciun, sunt sigură, dar nu mă aştept la mai mult 
de atât. 

În ceea ce-i privește pe mama și pe tata, asta e o altă 
poveste. Nu știu ce m-aș fi făcut fără tata. Ca de obicei, a 
adoptat o atitudine curajoasă și mi-a oferit ajutorul tăcut 
de care aveam nevoie. Și nu e vorba despre nimic special. 
E vorba de băuturi cu lapte, de consistenţa pastei pentru 
tapet, înainte de culcare. E vorba despre felul în care a 
tratat cu agenții imobiliari, care erau la fel de înţelegători 
ca planctonul. Și e vorba, mai ales, de faptul că a ținut-o 
în frâu pe mama. Ceea ce n-a fost ușor, pentru că ea n-a 
reacționat deloc bine. 

Sigur că n-o acuz pentru faptul că era supărată: 
14 aprilie era ziua cea mare și pentru ea. Şi avea dreptate 
când spunea că migdalele confiate sunt greu de returnat. 

Chiar dacă n-am învinovățit — și nu învinovățesc — 
pe nimeni pentru cele întâmplate, după un timp am vrut 
o pauză. Am vrut un nou început. Așa că, atunci când 
am citit într-o revistă un articol despre femei care își 
foloseau cunoştinţele dobândite în Anglia pentru a lucra 
în străinătate, am rămas pe gânduri. 

În multe privinţe, era tot atât de probabil ca eu să mă 
mut în străinătate pe cât este să ia Gordon Ramsay titlul 
de Miss World. Nu mai făcusem aşa ceva. Dar, în timp 
ce-mi verificam mesajele, a cincizeci şi treia oară în ziua 
respectivă, să văd dacă Jason nu încercase cumva să ia 
legătura cu mine — şi am văzut că nu —, mi-am dat seama 
că îmi ajunsese. Trebuia să plec. 

Dar există o fisură în planul fără cusur pe care am 
încercat să-l pun la punct ca să scap de vechea mea viață. 
Poţi traversa un ocean ca să evadezi. Dar nu poți să scapi 
de propriile tale gânduri. 

Barbie și Action Man suferă operații estetice com- 
plicate, mulțumită unui tub uriaş de plastilină. Action 
Man e binecuvântat cu un picior în plus, iar Barbie a 
primit implanturi cu silicon atât de strâmbe, încât, dacă 
ar fi vie, ar putea intenta un proces pentru malpraxis. 
Poate că nu e ora tradițională de lucru manual, de sâmbătă 
după-amiaza, dar îi ține pe copii ocupați până când le 
pregătesc cina târzie. 

nsă, când îmi ridic privirea de la sendvișurile cu ton, 
îmi dau seama imediat că pacea e pe cale să fie tulburată: 
Ryan intră în bucătărie mai stresat ca niciodată. 

— Zoe, trebuie să-ţi cer o favoare. 

Încerc să nu par uimită. De obicei, Ryan nu-și califică 
cererile drept „favoruri“. De obicei, le consideră lucruri pe 
care ar trebui să le fac în mod automat. Sau nu le consideră 
nicicum. 

- Ăă, OK. Despre ce e vorba? 

Sper că nu par prea suspicioasă. 

— Nu trebuie să fii atât de suspicioasă. 

— Nu trebuie, îi spun. Adică, nu sunt. 

— S-ar putea să fie ceva drăguţ, continuă el defensiv. 
De fapt, chiar e ceva drăguţ. 

Acum chiar că sunt suspicioasă. 

— Ăă, mda. Ce anume? 

— Vreau să ieși cu mine diseară, mă anunță el. 

Scap cuțitul din mână. Când se loveşte de podea, sunt 
cât pe ce să rămân fără degetul mic de la picior. Ruby 
scoate un icnet și sare în sus, strivind sânii lui Barbie de 
masă. 

— Tati, te duci cu Zoe la o întâlnire? strigă ea. 

— Nu! răspundem amândoi la unison. 

Obrajii mei sunt, dintr-odară, foarte roșii. 

— Trebuie să merg la o cină oficială, explică Ryan. La o 
cină oficială extrem de importantă. Una de la care nu-mi 
permit să lipsesc. Şi persoana cu care trebuia să merg m-a 
lăsat baltă. 

— Da, răspund eu cu jumătate de gură. 

Probabil că nu există vreo femeie care să nu sară în 
sus la ocazia de a merge la o întâlnire cu un bărbat care 
arată ca Ryan. Dar eu sunt extrem de conștientă de cât 
de nepotrivite sunt sentimentele semierotice pe care le 
trezeşte în mine şi încep să cred că trebuie să fac mai mult 
ca să le țin în frâu. 

Ştiu că nu sunt altceva decât rezultatul inimii mele 
frânte, dar asta nu le face acceptabile, ţinând cont că e 
șeful meu. Să merg cu el la o întâlnire, cum spune Ruby, 
ar însemna s-o caut cu lumânarea. 

— Ăăă, n-ai putea încerca cu altcineva? adaug eu. 

— Am încercat. E prea târziu. 

- Deci, eu sunt ultima opțiune, nu? 

Mă ignoră. 

— Cine va avea grijă de copii? îl întreb. 

— Ää, îi telefonez Barbarei King, să văd dacă pot sta la 
ea, îmi răspunde. 

— Barbara King? întreb eu uimită. 

Cred că s-a ţicnit. Ştiu că pe Trudie n-ar deranja-o, 
dar cu Barbara e altă poveste. Barbara ar avea mai multă 
îngăduință pentru un criminal în serie decât pentru 
Ryan. 

— Da, de ce nu? întreabă el. 

— Credeam că nu vă înțelegeţi. 

— Nu ne înțelegem. Dar nu-i cer să-și petreacă seara cu 
mine, îi cer să și-o petreacă împreună cu copiii mei. Are 
impresia că e vecina perfectă. Acum o poate dovedi. 

— Dar nu pot să merg! intervin eu când ridică 
receptorul. 

— De ce nu? 

— N-am... n-am nimic cu ce să mă îmbrac! 

În clipa în care rostesc cuvintele, îmi vine să-mi trag 
una. Pentru urechile unui tip, fraza asta este echivalentă 
cu încercarea de a te eschiva de la datoria de jurat doar 
pentru că ţi-a ieșit un coș. Dar nu numai că e extrem de 
important pentru mine, e și foarte adevărat. 

Când mi-am făcut bagajele pentru Stare nu mi-am 
închipuit că voi ieși în vreun loc extrem de elegant, nu 
mai mult decât vreun bar din apropiere. Şi doar pentru că 
am de gând să stau aici un an nu înseamnă că am avut mai 
mult loc în geamantan decât pentru o călătorie de două 
săptămâni în Mallorca. Așa că rochiile şic au rămas acasă, 
iar jeanșii au venit cu mine. 

— Va trebui să găseşti o scuză mai bună, îmi spune 
Ryan. 

— Și, atunci, în ce-ar trebui să mă îmbrac? continui eu 
exasperată. 

— Nu-ţi face probleme. Rezolv eu. 

Probabil că par extrem de îngrijorată. 

— Relaxează-te, insistă el. Găsim noi ceva frumos cu 
care să te îmbraci. 

Dintr-odată mă simt mai bine, când îmi dau seama 
ce-mi sugerează. Mă gândesc la Richard Gere. Mă gândesc 
la Julia Roberts. Mă gândesc la momentul din Pretty 
Woman, în care el o duce pe Rodeo Drive și cheltuie o 
avere pe ea. Mă gândesc... Uraaa! 

- OK, OK, îi spun, dându-mi ochii peste cap. Hai că 
merg. 

- Bine. 

— Îmi eşti dator, adaug, încercând să nu par atât de 
veselă pe cât mă simt acum. 

În timp ce Ryan ridică receptorul să negocieze cu 
Barbara King în legătură cu copiii, eu mă gândesc dacă să 
aleg violet sau roșu. Violetul mi se potrivește, dar roșul e 
mult mai versatil — oricum, aşa spune mereu revista Grazia. 

De ce mă gândesc la asta? Roșu, violet, ce contează? Atâta 
timp cât e nou și folosim cardul lui Ryan, nu contează. 

— Nu ştiu cum să-ți mulțumesc, îi spune Ryan Barbarei, 
printre dinți. E pe cale să închidă, când ezită. Ah, încă un 
lucru, continuă el. O trimit pe Zoe la tine. Aș vrea să-i 
împrumuți o rochie. 

Îmi place să vin în inima Bostonului, cu combinația 
lui copleșitoare de clădiri vechi, parcuri pline de verdeață 
şi zgârie-nori strălucitori. În fruntea listei mele cu locuri 
favorite e Newbury Street, plină de galerii de artă elegante, 
pe care tot vreau să le vizitez, restaurante cochete, unde 
aș vrea să mă ducă cineva, şi buticuri selecte, în ale căror 
vitrine privesc întotdeauna. (Fac asta sperând că vânzătorii 
mă vor crede fiica bogată a unui diplomat englez, și nu doar 
cineva care nu-și permite nici măcar o pungă de hârtie 
de la ei.) 

Şi venim aici pentru cina lui Ryan, care are loc în cel 
mai fițos hotel din oraș, un monument magnific al anilor 
'20, aflat în capătul străzii, dominând magazinul Chanel, 
într-o parte, și parcul Boston Common, în cealaltă. Știu 
c-ar trebui să trăiesc momentul, cu toată strălucirea lui, 
și, în timp ce pășesc în holul hotelului, încerc să copiez 
mersul elegant al celorlalte femei. 

Numai că nu-mi iese. 

Pantofii cu toc cui și cu barete ai Barbarei King nu 
mă ajută. Ea poartă echivalentul măsurii britanice șase. 
Eu port cinci. O diferență mică, am crezut eu, dar, după 
cum am observat — când m-am împiedicat de scările 
verandei și aproape că am intrat cu capul într-un tufiș — 
una esenţială. 

Suntem întâmpinați la ușă de o blondă bosumflată, cu 
o talie de diametrul brațului meu, şi conduși spre sala de 
dans. 

— Pe aici, spune Ryan, deschizându-mi o ușă. Apropo 
arăţi... ăă... bine. 

Mă priveşte în ochi în timp ce-mi spune asta, iar eu 
simt fluturi în stomac. Aproape că-mi vine să mă iau la 
palme: cât de ridicol de naivă și de primitivă. Lăsând 
la o parte hotărârea de a pune capăt obsesiei mele, cu- 
vintele lui Ryan sunt, în mod clar, o expresie a unei 
tehnici de management pe care a învățat-o la un curs 
costisitor unde l-a trimis compania pentru care lucrează — 
cuvinte care să mă facă să fiu mai încrezătoare în fața 
obstacolelor. Pentru că adevărul e că nu arăt bine: arăt de 
parcă m-ar fi îmbrăcat un nebun daltonist. 

Pe lângă pantofii nepotriviţi, trebuie să mă lupt şi cu 
cea mai meschină rochie pe care am văzut-o în viața mea, 
o rochie care ar fi prea mică să acopere un porcușor de 
guineea bulimic, ca să nu mai vorbim de mine şi de cele 
șaptezeci și patru de kilograme ale mele. 

Mi-am dat seama de asta în timp ce mă pregăteam, 
rochia dezvăluia prea multe ca eu s-o port în starea ei 
inițială, așa că am adaptat-o cu ajutorul câtorva ace de 
siguranță, de care spânzură acum nişte bucăți de material, 
ca să pot păstra măcar o urmă de decență. 

Artificiul aproape că funcționează. Am un ac la fiecare 
subraț, câte două de fiecare parte a taliei şi unul la spate. 
Dar, dacă vreunul dintre ele se desface la un moment 
dat, în timpul serii, mă voi trezi în mijlocul unei ședințe 
ad-hoc de acupunctură. 

— Urăsc rochia asta, murmur, cu un zâmbet țeapăn, în 
timp ce mă împiedic de altă treaptă. 

~ Arăţi minunat, răspunde Ryan. Hei, vorbesc serios. 

Simt o senzație periculos de plăcută în stomac. 
Of, adună-te, Zoe! 

Am vrut să probez cel puțin alte șase rochii din 
garderoba Barbarei, dar mi-a dat peste mână de parcă aș 
fi fost un copil de şase ani care se întinde după dulciuri. 
Rochia Valentino neagră, lungă până în pământ, nici nu 
intra în discuţie. Nici cea violet de la Roberto Cavalli. 
Mi-a aruncat o privire de nici-să-nu-te-gândești când 

am zărit rochia YSL roşie și pe cea crem de la D&G. 
Nu că aș fi încăput în vreuna dintre ele. Dar ar fi fost mai 
potrivite decât rochia asta galbenă oribilă, în care mă simt 
ca vedeta unui bar de striptease. 

Mai mult, știți că toare revistele spun că o lenjerie 
frumoasă face minuni pentru încrederea ta? Ei bine, 
singura pereche de chiloți curați erau niște boxeri cu 
Wonder Women, pe care i-am primit de la Moșuw' la gră- 
diniță, acum patru ani. 

Mai e nevoie de deralii? 

Şi mai rău e că Ryan s-a aranjat atât de bine în seara 
asta, că tuturor femeilor din sală li se vor scurge ochii 
după el, inclusiv — of, Doamne, nu-mi place s-o recu- 
nosc — mie. 

Îmbrăcat în smoching e mai sexy decât orice agent 
007. Umerii îi par mai lați, abdomenul și mai ferm. 
Cămașa călcată îi scoate și mai mult în evidență ochii 
albaştri și pielea bronzată. Ușoara asprime a mâinilor e 
într-un contrast minunat cu hainele elegante. Miroase 
senzațional și nu reușesc să-mi dau seama a ce. E același 
aftershave pe care-l foloseşte de obicei, dar cu note 
diferite, note pe care am încercat să le ghicesc mare parte 
din călătoria până aici. 

Pe scurt, n-a fost niciodată mai atrăgător, n-a avut 
niciodată mai mult sex-appeal. E întruchiparea perfecțiunii 
masculine. 

îi de asta îmi vine să-l pocnesc. 

n timp ce intrăm în marea sală de bal, iau un pahar 
de şampanie de pe prima tavă pe lângă care trecem și sorb 
încet. 

— Haide, îmi spune Ryan. Hai să vorbim cu cineva. Fii 
fără griji, te prezint eu. 

Dau pe gât restul de şampanie și, cu inima bătând ca 
un instrument de percuție demonic, mă grăbesc în spatele 
lui Ryan, spunându-mi să nu intru în panică, spu- 
nându-mi să rămân calmă. Spunându-mi să țin minte 

că pot fi la fel de rafinată, de elegantă şi de cosmopolită ca 
oricine altcineva de aici. Chiar dacă rochia mea seamănă 
cu o cârpă de praf. 

— Ryan, ce mai faci? tună o voce. 

Ne întoarcem și un tip înalt și atrăgător, cu păr 
argintiu și un zâmbet à la Paul Newman, îi strânge mâna 
lui Ryan. 

- Michael, îmi pare bine să te văd, îi răspunde Ryan. 
Zoe, el e Michael Ronson. 

Îmi dau seama de faptul că am ajuns cumva într-un 
grup la fel de numeros ca un alai de nuntă şi că eu roşesc 
fără nici un motiv întemeiat. 

— lar ei sunt Catherine Manford, Jack Bishop, Victor 
Hislop, James Sorbie, John Kaplovski și Terri Costa, 
continuă Ryan. 

În timp ce ei dau din cap şi zâmbesc politicos, mă 
loveşte un gând stăruitor și poznaş, care mă convinge 
imediat că le pot citi gândurile și că se gândesc la un 
singur lucru: cu ce naiba e îmbrăcată fata asta? 

Încetează, Zoe! Adu-ţi aminte, poți fi la fel de sofisticată 
ca oricine altcineva. 

— Salut! chițăi eu în timp ce rânjesc și — pentru efectul 
de final — încep să fac cu mâna. E grozav să vă întâlnesc! 
Ce loc grozav! Uau! 

- Ăă, Zoe e din Anglia, explică Ryan. 

Ceilalți dau din cap şi spun: „Oo!“ și „Ce interesant!“ 
și „Super!“ Urmează o pauză stânjenitoare. 

Când un chelner îmi oferă un alt pahar de șampanie, 
îl iau şi încerc să sparg tăcerea. 

— În ritmul ăsta ne vom ameți cu toții! strig eu. Toată 
lumea mă priveşte în tăcere. Am impresia că nu i-am dat 
pe spate cu manierele mele. 

- Ăă... și cum merg lucrurile, Ryan? întreabă Michael 
Ronson, în timp ce ceilalți se întorc la conversațiile lor. 

— E, merge, ţinând cont de circumstanţe. Ca toată 
lumea, am avut niște vești proaste de dat, economia fiind 
așa cum e. E greu acum. 

— Aşa e, admite Michael. Piaţa e foarte instabilă. 

— Boston Herald e mereu pe urmele noastre, dar asta e 
o altă poveste, continuă Ryan. Dar voi cum staţi? 

— Cam la fel, dă din cap Michael. Hei, ai aflat despre 
Jerry Caplin de la Everright's? 

— Cum să nu. Ryan își dă ochii peste cap. Tipul ăla e 
nebun. 

Stau în tăcere, zâmbind, urmărindu-i cu privirea, când 
pe unul, când pe celălalt. Din când în când, dau din cap 
cu subînțeles, de parcă aș fi prietenă la cararamă cu Geoff 
din biroul de la New York şi, la fel ca ei, sunt îngropată 
până peste cap în problemele din lumea afacerilor. 

— Nip, mie-mi spui, mă trezesc că bolborosesc, la un 
moment dat. 

Dar, vedeți voi, trebuie să încerc. Mă simt la fel de folo- 
sitoare în această conversație ca un purcel de lapte la 
o petrecere cu mâncare vegetariană. 

— Zoe, probabil că te plictisim, spune Michael, 
într-un final. 

— O, nu! mă entuziasmez eu, de parcă aș fi dispusă 
să-i port copiii numai pentru că s-a deranjat să vorbească 
cu mine. Nu mă deranjează deloc! 

— Cu ce te ocupi? mă întreabă el. 

— Sunt bona lui Ryan. Mai bine zis, bona copiilor lui 
Ryan. 

Michael dă din cap. 

— E prima dată când mă scoate în public, adaug eu. 

Ochii lui Michael devin sticloși arât de repede, încât 
arată de parcă ar fi fost supus criogeniei. 

— Mda, murmură el. Bun. Ryan, mi-a părut bine să 
vorbim. Ne mai vedem. 

— Sigur, răspunde Ryan. 

— Nu-ţi face griji, îmi spune el după ce Michael a 
dispărut — mă întreb dacă mă linişteşte pe mine sau pe el 
însuşi. Partea asta a serii e despre afaceri. Oamenii se vor 
relaxa în curând. 

— Da, sigur, îi zâmbesc neconvingător. Serios, nu e nici 
o problemă. 

Dar, după trei sferturi de oră de „relaționare“, nu mă 
gândesc decât cum să mă relaționez pe ușă afară și să 
mă întorc acasă. 

Organizatorii ne-au așezat chiar în centrul încăperii, 
la o masă bogat decorată, care se fălește cu un ornament 
masiv din pene negre, trandafiri violeți și cristale. Totul 
e atât de strălucitor și ştiu că ar trebui să mă distrez, 
dar întreaga experiență se dovedeşte a fi la fel de plăcută 
precum o colonoscopie în timpul unui examen la ma- 
tematică. 

Când ajungem la masa noastră, Ryan mă prezintă 
femeii din stânga lui. 

— Zoe, ea e Matilda Levin, vicepreședintele nostru de 
marketing. Matilda, ea e Zoe. 

Matilda e o brunetă subțire, care arată atât de 
ireproșabil, încât precis că hidratarea e una dintre pa- 
siunile ei. 

— Zoe, îmi zâmbeşte ea, întinzându-mi o mână, îmi 
pare bine de cunoștință. Tu trebuie să fii avocata cu care 
se întâlneşte Ryan. 

— Oo, ăă, nu, mormăi eu. 

— A, spune ea, ridicând o sprânceană. Contabila? 

-= Nu. 

— Designerul de interioare? 

— Nu. Nu, nu! izbucnesc eu. Scuze. Eu sunt bona. 

- O, pardon. N-am știut că te întâlneşti cu o bonă, 
îi zâmbește ea lui Ryan. 

— Nici nu o fac, îi răspunde el. 

— Sunt doar bona, explic eu. Adică, bona copiilor lui 
Ryan. 

— O, spune ea, zâmbind în continuare. Foarte inte- 
resant. De unde ești? 

— Din Anglia, păcatele mele. Îi întorc zâmbetul. 

— Ador Anglia! Trebuie neapărat să stăm de vorbă! 

Mă simt copleșită de ușurare că am găsit pe cineva 
cu care să vorbesc, până când Matilda îl ia pe Ryan 
de mână. 

— Dar, mai întâi, trebuie să-ți spun ceva, Ryan, despre 
pachetele media pe care le-am pregătit. Am încercat să 
dau de tine toată săptămâna... 

Cei doi se angajează rapid într-o altă conversație 
năucitoare, în timp ce eu stau acolo, jucându-mă cu 
poşeta. Unghiile îmi seamănă acum cu capetele unui 
os de jucărie pentru câini. 

— Salut, ce mai faci? spune o voce în spatele meu. 
Eu sunt Gerard Raven. 

Mă întorc şi văd un bărbat impozant, cu o expresie 
blândă, păr alb scurt și o burtă de Moş Crăciun. 

— Eu sunt Zoe Moore, îi răspund. Sunt bona copiilor 
lui Ryan. 

M-am hotărât că asta va fi noua mea tactică: să anunţ 
imediat cine sunt și să le dau ocazia să se care către cineva 
mai important. 

Gerald Raven nu se mișcă. 

— Serios? spune el. Sunt doi copii frumoși. 

- O, îi ştii? 

— Sigur. Parcă ieri s-a născut Ruby. Un copil atât de 
bun, mai ales că a trecut prin ce a trecut. 

— Aşa e, într-adevăr, spun eu uimită — și ușurată — că 
am găsit pe cineva gata să vorbească despre un subiect pe 
care îl cunosc. 

- Domnișoară, spune el, ridicând o sprânceană, nu 
prea pari să fii din părțile astea. 

— Nu, zâmbesc eu, ai dreptate. Ţi-ai dat seama că sunt 
din California, nu? 

Râde. 

— Lasă-mă să ghicesc. Anglia? Nordul Angliei? 

— Mda. 

— Nu, stai, continuă el. Pot mai bine de atât. Din 
Manchester? Nu, nu, din Liverpool, nu? 

Fac ochii mari. 

-E impresionant. Eşti primul american pe care îl 
întâlnesc și care își dă seama că accentul meu e din nordul 
Angliei. Cel puțin trei persoane din seara asta au crezut că 
sunt irlandeză, şi unul a crezut că sunt australiancă. Dar să 
ştii şi orașul... uau! Zece puncte din zece posibile! 

— Păi, cred c-ar trebui să-ți dezvălui un secret — altfel 
aș simți că trişez. 

— Da? 

— Mama era din Liverpool. 

— Glumeşti! 

În cinci minute, aflu că mama lui Gerald Raven a 
fost croitoreasă în Speke (la cinci kilometri de locul 
unde am crescut eu) şi că l-a întâlnit pe tatăl lui — soldat 
american — în timpul celui de-al Doilea Război Mondial, 
lângă Burtonwood. S-au mutat în America după 1945, 
iar restul e istorie, cum se spune. În câteva minute, mă 
simt extraordinar de apropiată de omul ăsta. Nu l-am 
mai întâlnit niciodată înainte, dar faptul că mama lui s-a 
născut în orașul meu mă face să mă simt de parcă aș fi găsit 
un suflet-pereche. 

— Hei, şefule, spune Ryan, apărând de nicăieri și 
îmbrățișându-l pe Gerald. E clar că nu mai trebuie să vă 
fac cunoștință. 

— O, nu trebuie să-ți faci griji pentru noi, îi spun. Deci, 
lucraţi împreună? 

— Da, Zoe, spune Ryan. Gerald e președintele BVH 
Systems. Ceea ce înseamnă că e, probabil, cea mai 
importantă persoană din încăpere. 

Faptul că am stat lângă Gerald a fost probabil singura 
chestie bună care mi s-a întâmplat toată săptămâna. 
Dacă mi-aș fi angajat un specialist în PR pentru seara 
asta, n-ar fi putut să mă laude mai mult decât Gerald. 
"Toată seara le-a spus celor din jur nişte povești atât de 
înduioșătoare despre „bătrânul Liverpool“ — „orașul natal 
al lui Zoe şi al dragii mele mame“ —, încât toată lumea 
mă privește acum de parcă aș fi vreun artefact fascinant. 
Ceea ce e mai bine decât să fii o ciudată într-o rochie de 
un galben-canar. 

Trebuie să recunosc că m-au ajutat să mă relaxez și 
vreo două pahare de vin. Dar o iau încet — ultimul lucru 
pe care mi-l doresc în seara asta e să mă îmbăt și să mă 
fac de râs. 

— Şi, cum e să lucrezi pentru Ryan? șoptește Gerald, 
când ajungem la desert şi Ryan e implicat într-o discuţie 
cu Matilda, aflată la stânga lui. 

— Păi, e o întrebare interesantă. 

Încerc să mă gândesc la un răspuns potrivit. E un 
coşmar, dar nu-mi pot lua ochii de la fundul lui, nu sună 
tocmai bine. 

- Copiii sunt minunaţi. Îmi place să am grijă de ei. ŞI, 
cum ai zis adineaori, au trecut deja prin atâtea şi e plăcut 
să le pot oferi un pic de normalitate. 

— Pun pariu că te pricepi la copii, spune el. Dar nu asta 
am întrebat. 

- Nu? 

— Te-am întrebat cum e să lucrezi pentru Ryan? 

— Aha. 

— Aha, mă imită el, surâzând uşor. 

— Păi, e bine. Îi răspund tot cu un zâmbet. Serios. 

— Bine, spune el. Pentru că multă lume îl consideră un 
pic cam dificil. 

- Hmm... 

— Nu trebuie să spui nimic, continuă el, dar dă-mi 
voie să-ți spun eu ceva. Ryan e un tip de treabă. Cel mai 
de treabă. În sufletul lui, e cel mai de treabă, muncitor și 
loial om pe care ai putea spera să-l întâlneşti. Şi își iubește 
copiii. Dar, în ultima vreme... după moartea lui Amy, n-a 
mai fost el însuși. 

Mă simt puțin vinovată. 

— Cred c-a fost groaznic pentru el. 

— Se potriveau foarte bine. Ca să fiu sincer cu tine, 
nu cred c-a trecut peste moartea ei. A fost întotdeauna 
un tip puternic, dar asta se pare că l-a dărâmat. În plan 
personal, vreau să spun. În rest, a devenit o persoană 
foarte dusă. 

— Mie-mi zici, mă trezesc eu spunând. 

— Dar nu te lăsa păcălită de comportamentul lui, 
continuă Gerald. Are nevoie de timp. Şi de un pic de 
susținere. De aceea ești atât de importantă. 

- Eu? 

— Evident că tu, spune el. De când lucrezi pentru el? 

— Doar de vreo două luni. 

— Ei, ăsta e un record, spune Gerald. Din câte am auzit, 
bonele lui Ryan nu rezistă mai mult de o săptămână. Deci, 
zece puncte din zece şi pentru tine. 

Zâmbesc, dar mă simt ca și cum mi s-ar spune că am un 
rol esenţial în negocierea următorului acord internațional 
pentru drepturile omului. Eu sunt aici pentru copii, nu 
pentru Ryan. Şi pentru mine însămi. Dacă are nevoie de 
cineva care să-l aducă pe linia de plutire, eu sunt ultima 
persoană potrivită pentru asta. 

Mă întreb dacă să-i spun asta lui Gerald sau nu, când 
orchestra începe să cânte, semn că e timpul ca oamenii să 
înceapă să se relaxeze. 

— N-ai vrea să dansezi? mă întreabă el. 

Încep să transpir. Oi fi eu uşor beată, dar în nici un caz 
nu am de gând să pășesc pe ringul de dans arătând așa. 

— Ăă... mi-ar plăcea, dar mă duc până la toaletă întâi. 
Nu te deranjează, nu? 

— Nici o problemă. 

Mă bate pe mână. 

— Ne vedem mai târziu. 

Mă îndrept spre toaletă, când cineva îmi apare în 
drum. 

— Hei, salut, micuță englezoaică! 

E unul dintre bărbații din grupul căruia m-a pre- 
zentat Ryan la începutul serii, un tip uşor rotunjor, de 
vreo treizeci şi ceva de ani, cu cârlionți negri şi rebeli, 
care-mi amintesc de bătrânul terier de Westmorland 
al mătușii Carol. Să vedem, numele lui era Jim Bishop sau 
Victor Kaplovski? 

- Ăă... salut. Eşti Jim, nu? spun eu, încrezătoare că am 
nimerit numele. 

— Jack. Dar te iert. 

Spre groaza mea, îşi strecoară o mână în jurul meu 
cu o asemenea familiaritate, încât ai crede că suntem 
la a cincea întâlnire. 

— Adică, te iert dacă dansezi cu mine, adaugă el. 

— O, eu nu dansez, îi spun, strecurându-mă din brațele 
lui. Sunt o împiedicată, există pinguini care pot dansa 
salsa mai bine decât mine. 

— Nu face nimic, spune Jack, încercând să-și pună 
brațul înapoi în jurul taliei mele. Pentru că eu sunt foarte 
mulțumit să stau aici și să te cunosc mai bine. Deci, eşti 
singură? 

— Ăă... mm... ah... Trag de timp încercând să găsesc o 
metodă inteligentă de a evita întrebarea. Dar tu? 

- O, da, scumpo. Nu sunt pregătit pentru o chestie 
serioasă. „Distracţie“ e numele meu. Din răspunsul tău, să 
presupun că e la fel și în ce te privește? 

— Păi, e o presupunere exagerată, mă încrunt eu. 

— Sunt un tip exagerat, îmi răspunde. 

— Hmmm, murmur, încrucișându-mi brațele pe piept, 
dar încercând să continui să zâmbesc, în timp ce îmi 
plănuiesc evadarea. 

— Nu contează, continuă el, pentru că eu cred că noi 
doi suntem făcuți unul pentru celălalt. 

— Eu nu prea cred, mă răstesc eu. 

— Mamă, voi, englezoaicele, ştiţi să flirtați! Rochia 
e bestiaaală! 

Priveşte în jos spre decolteul meu, cu genul de expresie 
pe care o adoptă Scooby Doo când e pe cale să înfulece un 
sendviș înalt de un metru optzeci. Îmi încrucișez brațele 
mai strâns. 

— Îmi plac fetele voluptuoase. Nu e nimic mai rău 
decât o fată căreia nu-i place mâncarea. 

— Mulţumesc. Chiar te pricepi să vrăjești femeile, 
îi răspund, dar trebuie să plec acum. Scuze, mă duc la 
budă. 

— La budă? exclamă el, de parcă tocmai aș fi inventat 
cea mai amuzantă replică de la John Cleese! încoace, 
în episodul cu germanii. Budă! Ce amuzant! Te aştept. 

Mă îndrept spre toaletă. Când ajung acolo, mă ho- 
tărăsc să-mi amân întoarcerea la masă cât pot de mult, 
în caz că iar mă pipăie en route Jack Nu-mai-știu-cum. 

Îmi refac machiajul la oglindă, când văd că mi se 
alătură Matilda Levin. 


1 Actor, comic, scriitor şi producător englez, membru al cunoscutului 
grup Monty Python. Episodul menţionat face parte din serialul Fawlty 
Towers, care a avut premiera la BBC, în 1975 (n.ur.) 

— Şi, cum e să lucrezi pentru Băiatul-cu-ochi-albaștri? 

Îmi zâmbeşte. 

— Eşti a doua persoană care mă întreabă asta, îi spun. 

Zâmbeşte cu superioritate. 

— Oamenii se întreabă în ce categorie ai să te în- 
cadrezi — în categoria e-un-nenorocit-şi-nu-dă-semne- 
de-recuperare sau în categoria e-un-nenorocit-dar-tot- 
reușește-să-arate-superb. 

ncerc să nu par prea şocată. 

—- O, nu-ţi face griji, drăguţo, râde Matilda. Din 
punctul meu de vedere, cred că trebuie să fii o sfântă 
să locuiești cu el. 

— Păi, nu e chiar așa de rău, îi spun, nedorind să las 
impresia că nu-i pot face față. Adică, are momentele lui 
proaste, dar... copiii sunt grozavi. Doar cu ei am de-a face, 
de fapt. 

— Îhî, spune Mailda. Păi, așa, ca să ştii, cred că Ryan te 
place. Mi-am dat seama după felul în care vorbea despre 
tine mai devreme. 

— Vorbea despre mine! întreb alarmară. 

— Sigur. Dar nu zice prea multe. Apropo, un sfat din 
partea mea. 

- Oh? 

— Dacă vă combinați, păstrează-ți capul pe umeri. Ryan 
e un cuceritor, dar, din punctul lui de vedere, femeile sunt 
doar obiecte pe care le foloseşti şi pe care le arunci după. E 
minunat cât durează, dar Ryan Miller înseamnă probleme 
cu P mare. Crede-mă. 

— Nu e nimic între noi, serios. Și nici nu va fi vreodată 
ceva între mine și Ryan. Sincer, ideea în sine mi se pare 
ridi... 

— Stop! rânjește Matilda. Doamna protestează prea 
mult! Tot ce vreau să spun e că trebuie să ai grijă. Și ţi-o 
spun doar pentru că eu am trecut prin asta. La un moment 
dat, eu și Ryan am format un cuplu. 

— Bun, murmur eu. 

Dar nu mă pot abține să nu pun următoarea 
întrebare: 

— Deci, tu în ce categorie intri? 

— Drăguţo, e un subiect asupra căruia mă răzgândesc 
în fiecare zi, ridică ea din umeri. 

Jack, cel care seamănă cu un terier de Westmorland, 
e tot prin zonă când ies de la toaletă. În clipa în care mă 
vede, se năpustește spre mine, de parcă aș fi o conservă 
ambulantă de Pedigree Chum. 

— Deci, cum rămâne cu dansul ăla? Haide, îmi dau 
seama că nu-mi poți rezista. 

Încearcă să facă pe deşteprul la modul drăgălaș și 
obraznic. Nu-i merge. 

— De unde ţi-a venit ideea asta? 

— Să-i spunem magnetism animalic. Îmi face cu ochiul, 
evocându-mi încă o imagine cu câinele mătușii Carol. 

— Haide, la asta te gândeai și tu, nu? 

— Cam aşa ceva, murmur eu. Oricum, trebuie să plec. 

-Nu atât de repede. Mă prinde de cot. Îmi smucesc 
brațul în încercarea de a scăpa de el şi, în momentul acela, 
apare Ryan. 

— Ce se întâmplă? întreabă el. Nu pare impresionat. 
Eşti bine, Zoe? 

— Sunt bine. Serios, insist eu, cât pot de hotărât și de 
postfeminist. 

— E bine, repetă Jack ca un ecou. 

— Bine, spune Ryan. Deși pun pariu c-ar fi și mai bine 
dacă nu te-ai mai apropia de ea tot restul serii. 

— Poftim? exclamă Jack. Stăteam de vorbă, pentru 
Dumnezeu, Miller. Ce mama naibii poate fi greșit în a sta 
de vorbă? 

Pe fața lui Ryan nu tresare aproape nici un mușchi, în 
timp ce pășește în față. 

— Când o doamnă își exprimă clar dorinţele, sfatul 
meu e să le respecţi, șopteşte el amenințător. 

- Ce nai... 

— Nu te apropia. Asta-i tot. 

În timp ce Ryan mă conduce înapoi la masa noastră, 
îl fixez cu privirea. 

— Mulţumesc. Dar să știi că nu sunt vreun soi de pa- 
pă-lapte. 

— Nici n-am crezut că ești. 

— Mie nu mi s-a părut. 

— Deci, îţi plăcea când Jack Bishop îţi saliva pe 
sâni, nu? 

Obrajii mi se îmbujorează atât de rapid, încât pro- 
babil că arăt de parcă cineva mi-ar fi aprins un foc 
de tabără în cap. Mă prefac că nu îmi dau seama 
de asta. 

— Păi nu, dar nu despre asta e vorba. De fapt... 

— Şi, atunci, ce e greşit în faptul că te-am salvat? mă 
întrerupe el. 

— N-aveam nevoie să mă salvezi, subliniez eu. 

— Mie nu mi s-a părut. 

Mă aşez îmbufnată și încerc să par că nu răspund 
cu o remarcă inteligentă doar pentru că fac pe moralista, 
şi nu pentru că nu-mi vine nici una în minte. 

— Îmi pare rău, bine? oftează el. N-am vrut să sugerez 
că nu te-ai fi descurcat. Dar e un tâmpit... Ceva de băut? 

Îmi umple paharul cu vin, în timp ce eu mă străduiesc 
să nu mai zâmbesc. 

— Ce e atât de amuzant? mă întreabă. 

— Nu este ușor să trăiască cineva cu tine, Ryan, îi 
spun. Şi ai făcut destule lucruri enervante şi iritante de 
când am venit aici. Crede-mă. Ăsta n-a fost cel mai grav 
dintre ele. 

— Şi, atunci, ce vrei să spui? mă întreabă el defensiv. 

— Spun doar că asta a fost prima ocazie în care te-am 
auzit cerându-ţi scuze. 


- Şi? 

— Îmi place. Zâmbesc cu superioritate. 

Pune jos sticla de vin și e pe cale să protesteze din nou, 
când îi arunc o privire. 

- OK. O să tac, nu-i așa! zice el. 

— Deci, e atât de rău pe cât ai crezut! întreabă Ryan. 
Zâmbeşte, dar am senzaţia că, de data asta, îi pasă ce voi 
răspunde. 

— N-am spus niciodată că va fi rău, îi răspund. 

— Nici nu trebuia. Reacţia ta din după-amiaza asta a 
fost destul cât să-ți creeze un complex. 

— Nu cred că există pericolul ăsta, nu mă pot abține 
să spun. 

Libidoul meu se ridică la cote maxime când stau lângă 
Ryan și suntem singuri la masă, privindu-i pe cei de pe 
ringul de dans. Luminile au scăzut în intensitate, masa 
e o scenă de haos postculinar, iar fața de masă, cândva 
imaculată, e acum acoperită cu pete de vin roșu și bucăți 
de brânză brie care au căzut de pe platoul de brânzeturi. 

Stăm la câțiva centimetri distanță, iar Ryan și-a dat jos 
sacoul. Încă mai are papionul, dar și l-a lărgit și se joacă 
cu eticheta unei sticle goale de Chablis. Luminile de pe 
ringul de dans îi dansează pe față și îi scot în evidență 
trăsături pe care nu le-am mai observat până acum. Umbra 
unei cicatrici lângă urechea stângă. O aluniță mică, chiar 
deasupra maxilarului. 

Cu prea mule pahare de vin curgându-mi prin vene, 
hormonii mei par să o ia razna ori de câte ori brațul lui se 
atinge de al meu. 

— Aș minți dacă n-aş spune că mă simt ca un peşte 
pe uscat, continui eu. Adică, uită-re la mine: nu prea am 
experienţă când e vorba de astfel de evenimente. 

— Pentru liniștea ta, nu cred că şi-a dat seama cineva, 
mă asigură el. Și ce contează, oricum? 

— Presupun că nu contează. Dar tot mă simt ca o 
idioară, uneori. 

Clatină din cap nefiind de acord cu mine. 

— Ascultă. Îmi amintesc prima cină la care am par- 
ticipat când am intrat în afaceri. Purtam cel mai ridicol 
smoching pe care ţi-l poți imagina, îl împrumutasem de 
la tatăl unui prieten. Era cu cel puțin două numere mai 
mic, iar pantalonii erau cu o jumătate de palmă mai sus de 
glezne. Sunt sigur că și Woody Allen ar fi avut probleme să 
încapă în el, darămite eu. 

Nu mă pot abține să nu râd. 

— Dar ar fi putut fi mai rău. Câr pe ce să ascult de sfatul 
prietenului meu de a-mi pune o garoafă la butonieră. 

— O garoafă? chicotesc eu. 

Dă din cap. 

— Oamenii ar fi crezut că mă rătăcisem venind de la 
o nuntă. 

— Deci, prietenul tău nu era un expert. 

— Era mecanic, deci nu știu de ce m-am gândit să-l 
ascult tocmai pe el. Totuși, trebuie să învăţăm cumva. 
Eu n-am crescut într-o lume de petreceri elegante și cu 
hoteluri de cinci stele, erau ceva nou pentru mine atunci. 

— A, spun eu, surprinsă. Și în ce fel de lume ai 
crescut? 

Nu ştiu de ce, dar mi l-am închipuit pe Ryan ca pe 
o persoană cu o solidă educație burgheză. Am presupus 
că a fost un copil bogat, care a crescut în același gen 
de cartier ca acela în care locuiește acum. Se pare că nu 
a fost așa. 

— Păi, m-am născut și am crescut la ţară, îmi 
spune. Cât a stat cu noi, tata era fermier și mama lucra 
într-un magazin. 

— Cât a stat cu voi? întreb eu. 

— Au divorțat când eu aveam zece ani. Dar a fost 
bine, pentru că nu m-am înțeles niciodată cu tata, nimeni 

nu se înţelegea. Era un bătăuș. Și mamei i-a fost mai bine 
fără el. 

— Înseamnă că te înţelegi bine cu ea? 

— Mă înţelegeam, mă corectează el. Nu mai trăiește. 
Dar, da, ca să răspund la întrebarea ta, era bună, iubitoare 
și exasperant de muncitoare. O mamă grozavă, din toate 
punctele de vedere. 

— Când a murit? îl întreb ezirând. 

Analizează eticheta de Chablis. 

— A murit când aveam douăzeci și unu de ani, 
de cancer pulmonar. 

— Îmi pare rău, îi spun, destul de patetic. 

Ridică din umeri. 

— Mi-aş fi dorit să mă fi văzut rerminând facultatea. 

Nu e de mirare că ochii lui Ryan par întotdeauna atât 
de trişti. A suferit în viață mai mult decât ar trebui să 
îndure cineva. 

Se întoarce şi mă surprinde privindu-l. Roșesc și mă 
întind după sticla de apă minerală. În timp ce deşurubez 
dopul să-mi torn în pahar, îmi dau seama că sticla e 
goală. 

— Și cum a ajuns fiul unui fermier la facultate? îl întreb. 
Din câte am auzit, aici școala e ridicol de scumpă. 

— Este, prin comparaţie cu Anglia, recunoaște el. 
E adevărat că voi nu trebuie să plătiți acolo? 

— Trebuie, mai nou, îi spun, dar nu e nici pe departe 
atât de scump ca aici. 

— Mda. Păi, am fost printre norocoşi şi am câştigat o 
bursă. Am muncit mult, am luat note bune și gata, soluția 
e simplă. Uite-mă. 

— Cred că mama ta ar fi fost foarte mândră de tine, îi 
spun. 

— Sper. 

— Ai frați sau surori? 

— Nu, sunt singur la părinți. 

— Şi eu, îi răspund. 

— Serios? spune el, surprins. Nu știu de ce, dar mi 
te-am închipuit înconjurată de frați și de surori. 

— Înconjurată!? rânjesc eu. 

— O, da, o grămadă! îmi răspunde zâmbind. 

Mi se strânge stomacul, așa cum mi se întâmplă mereu 
când zâmbește. Nu ştiu de ce mi se întâmplă asta, poate 
pentru că întreaga faţă i se luminează, poate pentru că 
zâmbeşte atât de rar. 

— Poate e din cauza meseriei tale, continuă el. Mi te-am 
închipuit genul care, în copilărie, a avut mereu grijă de 
alți copii. 

— Nu. Regret că trebuie să-ți spulber iluziile, îi spun. Şi, 
apoi, aș fi putut să mă plictisesc. 

—E adevărat. Deci, dacă ești singură la părinţi, 
ca mine, asta înseamnă că ești răzgâiată, dominatoare și 
răsfăţată. 

— Eu aș zice inteligentă și conștiincioasă. 

— Serios? râde el. Trebuie s-o țin minte pe asta. 

n timp ce-mi toamă încă un pahar de vin, îmi 
dau seama brusc cât de mult îmi place să vorbesc cu el. 
E vorba de mult mai mult decât de un corp bine lucrat 
și de o pereche de ochi strălucitori, atunci când vrea. 
E simpatic. Amuzant. Lăsând la o parte felul în care ara- 
tă, e unul dintre cei mai charismatici bărbați pe care 
i-am întâlnit vreodată. Mă întreb de ce nu poate fi așa 
tot timpul; și mă opresc. Probabil că e bine că nu e așa. 
Dumnezeu știe cum m-aș mai putea controla atunci. 

Apoi îmi dau seama de altceva. În seara asta, nu m-am 
mai gândit la Jason. 

După vreo oră de la discuţia mea cu Ryan, îmi dau 
seama că, undeva pe parcurs, seara a luat o turnură spre 
mai bine. Rochia a început să-mi placă. De fapt, pentru ce 
Dumnezeu mi-am făcut griji? Arăt absolut superb. 

Și ce dacă se vede un pic mai multă piele decât li 
se vede celorlalți? Toţi sunt superbi în felul lor. Eu sunt 
superbă în felul meu. Superbă, superbă, superbă! Nu-mi 
pot da seama exact de ce mă simt atât de bine, dar nu mă 
plâng. 

— Unde a dispărut sticla aia de vin? mă întreb. 

— Vrei să-ți umplu paharul, domnișoară? mă întreabă 
Gerald. 

— Ups! exclam. Am spus-o cu voce tare? 

— Da, îmi zâmbește el. Eşti sigură că nu vrei nişte apă 
mai bine? 

— Ooo, nuuuu! răspund eu, dându-mi capul pe spate 
pentru a întări cele spuse. Camera se învârte atât de tare 
încât aproape cad de pe scaun. Cât de plictisitor ar fi! 

Gerald zâmbeşte din nou. 

— OK, îmi răspunde, umplându-mi un pahar, dar 
numai pe jumătate. Nu mi-ai acordat dansul pe care 
mi l-ai promis. Hai să dansăm. 

Dintr-odată, îmi dau seama că Gerald ar putea crede 
că sunt un pic beară. Adică, nu pot să neg că mi-a plă- 
cut vinul, dar n-am băut decât trei pahare — o, nu, stai 
așa, patru... sau cinci? Nu, erau cinci imediat ce m-am 
întors de la toaletă. Dumnezeule, asta înseamnă că 
am băut... 

Ideea e că m-am mândrit întotdeauna cu faptul că țin 
la băutură, chiar dacă toți cei asupra cărora îmi îndrept 

privirea se leagănă de parc-ar fi pe un feribot, pe Canalul 
Mânecii. 

— Bine, Gerald, îi răspund, ridicându-mă și întinzând 
mâna. S-a făcur. 

— Eşti sigură că eşti pregătită pentru mine? rânjeşte 
Gerald. 

— Hai să-i dăm gata! îi răspund, simțindu-mă atât de 
încrezătoare, încât, dacă Gerald mi-ar fi cerut să dansăm 
în fața unui public numeros, pe Shea Stadium, i-aș fi 
răspuns: „Dă-mi colanții și tutuul“. 

Mă unduiesc spre mijlocul încăperii, dând din umeri 
ca Jennifer Grey în Dirty Dancing, chiar dacă trebuie 
să-mi folosesc la greu imaginaţia ca să-l fac pe Gerald să 
se transforme în Patrick Swayze. Totuși, cum formaţia şi-a 
luat avânt, înainte să am ocazia să mă gândesc de două 
ori, Gerald mă învârte într-un vals atât de săltăreț încât 
îmi alunecă vreo două șuvițe de păr. 

Nu ştiu dacă dansul nostru e de vină sau doar faptul că 
e şeful uneia dintre cele mai mari companii din Boston, 
dar, în curând, ochii tuturor sunt ațintiți asupra noastră, 
în timp ce ne învârtim prin sală. 

Îl observ pe Ryan stând pe margine, cu câțiva 
dintre colegii lui, și-i fac cu mâna când trec pe lângă 
el, sperând că e la fel de impresionat cum simt că sunt 
toţi ceilalți. Recunosc, Gerald conduce, dar, cu toate 
astea, mă pricep. Al naibii de bine. Cu siguranță, ne 
pricepem amândoi pentru că, privind în jur, îmi dau 
seama că n-am putea beneficia de mai multă atenție 
nici dacă Gerald ar executa niște figuri complicate de 
break-dance. 

— Eşti o dansatoare foarte bună, zâmbeşte Gerald. 

— O, chiar crezi? îi răspund eu cu modestie, țopăind 
ca un miel tânăr care tocmai a descoperit la ce-i folosesc 
picioarele. Simțindu-mă în culmea fericirii, mă pregătesc 
să execut o figură în viteză, de care şi Ginger Rogers 

ar fi mândră, care implică o mișcare de îndepărtare 
de partener, apoi revenirea în brațele lui. 

Ceva îmi atrage atenţia însă. Ceva foarte alarmant. Ba 
nu. Posibil catastrofic. 

Unul dintre acele de siguranță care-mi țin rochia s-a 
agăţat de căptușeala sacoului lui Gerald. Nu-mi dau seama 
cum s-a întâmplat. Tot ce știu e că sunt prinsă de el. 

Of, Doamne! Of, Doamne! Of, Doamne! 

Prima imagine care îmi vine în minte e aceea a 
unei găuri în rochia Barbarei King, dacă fac greşeala de 
a încerca să mă despart de Gerald. Dar sunt optimistă: 
rochia e atât de subțire, încât, la o singură mișcare greșită, 
zboară de pe mine mai repede decât sutienul Barbarei 
Windsor în filmul Carry on Camping. 

Panicată, mă împiedic pe ringul de dans, lipită de 
pieptul lui Gerald, în timp ce ritmul muzicii creşte. 

Privesc în jos la acul de siguranță, cu pulsul aproa- 
pe de infarct, iar pe frunte îmi răsar broboane de 
transpirație. 

-— Ooo, aaa, Gerald, gâfâi eu, cu pieptul lipit de al lui. 

— Ce zici de ceva mai special, hm? îmi face cu ochiul, 
surd la rugăminţile mele, în timp ce mă învârte în aplauzele 
frenetice ale publicului nostru tot mai numeros. 

— Uaaa! çip eu, dându-mi seama că trupurile noastre 
s-au depărtat puțin, haina lui și rochia mea desprinzân- 
du-se de proprietarii lor într-un mod absolut îngrozitor, 
sinceră să fiu. 

ÎL apuc pe Gerald de spate și mă lipesc de el, încercând, 
în același timp, să mă concentrez la picioarele cu care l-am 
călcat atât de temeinic în ultimele două minute, încât nu 
m-aş mira să ajungă în ghips. 

— Gerald, uaaa... eu, încep să spun, dar acum mă con- 
duce într-un quickstep, în timp ce întreaga sală e adunată 
în jurul ringului de dans aplaudând și încurajându-ne atât 
de zgomotos, încât Gerald abia dacă mă aude. 

Mă răsuceşte în timp ce eu gâfâi, încăperea se învârte 
şi ea în jurul meu, acul de siguranță intrându-mi în carne, 
ecoul aplauzelor sfredelindu-mi creierul. 

— Acum, drăguțo, ne apropiem de final, șoptreşte 
Gerald plin de veselie. Te strâng lângă mine, apoi îți dau 
drumul în piruetă. 

Deodată, nu mai pot să respir. Pentru că știu exact 
la ce se referă. Şi mai ştiu și la ce poate duce o piruetă la 
viteza cu care are el de gând să o execute. Și mă tem că nou 
descoperita mea încredere nu include un striptease total 
în fața a cinci sute dintre cei mai importanți colaboratori 
de afaceri ai lui Ryan. 

— Gerald, eu... nuuu! gâfâi, cu sângele clocotind și 
obrajii în flăcări. 

— Nu-ţi face griji, drăguțo, publicului o să-i placă, mă 
linişteşte el. 

— Nu, adică... 

Când mă trage spre el, îmi bag mâna, bâjbâind, în 
haina lui, ca o hoaţă la prima tentativă. 

— Îi dăm drumul, drăguţo! strigă el. 

Când Gerald îmi face vânt, îmi dau seama că acul 
de siguranță e încă agăţat. Trag în timp ce el mă împinge. 
El mă împinge în timp ce eu trag. Şi, într-un final, în 
„ooo“-urile admirative ale mulțimii, simt că mi se rupe 
rochia, doar puțin, cât să mă elibereze de haina lui 
Gerald. 

Ceea ce ar trebui să fie bine. Doar că atunci când 
se întâmplă asta, eu tocmai trag atât de puternic încât, 
în loc să mă rotesc grațios, sunt catapultară cu spatele, cu 
forța unei rachete Apollo la lansare. 

În timp ce traversez pe spate ringul de dans, îmi pare 
că alunec așa la nesfârșit — pe lângă picioarele câtorva 
invitați... pe lângă chelneri... pe lângă Ryan... pe lângă 
colegii lui. 

Când mă opresc, într-un final, căzută grămadă, cu 
picioarele în toare direcțiile, sub ochii lui Jack, terierul 

de Westmorland, mă întreb pentru o clipă dacă am scăpat 
numai cu atât. Poate, poate că arăt ca Jayne Torvill după 
ce Christopher Dean a împins-o elegant de-a lungul 
gheții, în timpul exerciţiului cu care au câştigat medalia 
olimpică, pe Bolero-ul lui Ravel. Îmi ridic privirea spre 
Jack, terierul de Westmorland. 

— Faini chiloți, chicoteşte el, în timp ce Wonder 
Women rânjește spre mine. Îmi trag cu stângăcie rochia 
pe mine să mă acopăr şi scanez încăperea. Orchestra s-a 
oprit. Mulțimea e amuțită. 

lar Ryan pare gata să mă strângă de gât. 

Când mă trezesc a doua zi dimineaţă şi mă uit la ceas 
e trecut de zece. Mă ridic și mă frec la ochi. 

Uşoara schimbare a centrului de greutate al capului 
meu mă face să mă simt de parcă l-aș fi lovit în mod repetat 
cu o cărămidă. Dar ăsta nu e cel mai rău lucru. Pe măsură 
ce-mi revin în memorie evenimentele de aseară, mi se face 
rău. Din nou. 

Sunt sigură că am citit pe undeva că una dintre defi- 
niţiile unui alcoolic este: persoană care regretă com- 
portamentul pe care l-a avut când a băut. Gândul e atât 
de deprimant încât îmi vine să mă cuibăresc la loc în pat şi 
să nu mă mai ridic niciodată. Deja sunt o fugară instabilă 
emoțional, o nevrotică obsedată de bicepşi și incapabilă să 
ţină o dietă, pe deasupra. 

Nu rezist să fiu şi alcoolică. 

Mă îmbrac cât de repede pot, dar tot mi se pare 
că am nevoie de douăzeci de minute numai ca să-mi 
trag blugii pe mine. În timp ce îmi târăsc picioarele în jos 
pe scări, îmi revin în minte imagini ale serii anterioare. Cu 
rochia mea îngrozitoare. Cu Jack, terierul de Westmorland. 
Cu zâmbetul lui Ryan, în timpul celei mai frumoase și mai 
liniștite conversații pe care am avut-o vreodată. Apoi cu 
Wonder Women zâmbindu-le tuturor celor interesați. 

Mi-e atât de groază să-l văd pe Ryan, încât o parte 
din mine e tentată să fugă înapoi sus, să-şi facă bagajele 
şi să plece imediat. Dar asta ar fi alegerea unui laş. 
Și deja m-am făcut atât de tare de râs încât ştiu că n-aș mai 
putea să mă suport dac-aș face și asta. 

mi amintesc foarte puţin din drumul înapoi spre 
casă, cu excepția faptului că și eu, și Ryan am fost extrem 


Aproape căsătoriți 189 


de tăcuți și că a trebuit să îmi adun toată voința de care 
dispuneam ca să nu vomit de fiecare dară când luam o 
curbă. 

Când deschid ușa bucătăriei, Ryan stă în fața laptopului 
în timp ce copiii sunt lipiți de televizor. 

Nu-şi ridică privirea. 

— Bună dimineața, încerc eu, dar sunetul seamănă mai 
mult cu un croncănit. 

- Zoe! Zoe! strigă Ruby, în timp ce se ridică și mă 
îmbrățișează. Cum a fost la întâlnire? 

Îl privesc pe Ryan, care îngheață. 

- N-a fost o întâlnire, scumpo, reușesc să spun, cu 
coardele vocale rigide. Dar a fost... interesant. Mulţumesc 
de întrebare. 

— Vrei să desenăm ceva? O să te desenez în rochia ta 
frumoasă. 

— Bine, murmur eu, așezându-mă pe un scaun și 
încercând să-mi apăr ochii de lumina care se revarsă prin 
ferestre. Ce-ar fi să te duci și să-ți aduci creioanele! 

Imediat ce Ruby o zbughește din loc, mă întorc spre 
Ryan, care își ține capul plecat în tăcere. 

— Mulţumesc că i-ai luat pe copii de la Barbara, 
îi spun. 

— Înî, îmi răspunde. 

Îmi privesc mâinile și culeg o coajă de ojă argintie care 
mi se desprinde de unghie. 

-Îmi pare rău, Ryan, îi spun încet, cu inima 
îngrozită. 

Îi ia o clipă ca să răspundă. 

— Nu face nimic, spune el sec, nedezlipindu-și ochii de 
pe ecran. 

— Mă simt foarte prost că te-am... ştii tu... făcut de 
râs. Că te-am dezamăgit... continui eu. Adică, ştiu că 
te-am dezamăgit. Şi mă simt îngrozitor. Chiar mă simt 
îngrozitor. 

De data asta, nu spune nimic. Tăcerea e chinuitoare. 

Mai trag încă o dată aer în piept. 

— Dacă vrei să mă concediezi, înțeleg. N-o să-mi ia 
mult timp să-mi rezerv un bilet de avion și... 

— Zoe, mă întrerupe el, ridicându-și, în sfârșit, privirea 
de pe ecranul computerului, dac-aș fi vrut să te dau afară 
aș fi făcut-o până acum. Nu vreau să te concediez. 

Mă simt cuprinsă de un val de fericire, val urmat 
îndeaproape de unul de greață. 

— Mulţumesc, mormăi. 

— Doar că nu te voi mai scoate la vreun eveniment de 
genul ăsta. 

Îmi cobor privirile rușinată. 

— Cel puțin, nu înainte de a te trimite să-ți cumperi o 
lenjerie mai de doamne-ajură! 

Dragul meu Ryan, 


Întotdeauna ai fost un pic mai obrăznicuș, știi că 
ăsta e unul dintre lucrurile pentru care îmi placi. Dar 
acum ești cam prea obrăznicut. Ultimele mele scrisori 
erau niște ramuri de măslin, o ocazie să-ți dai seama 
că greșești. Nu trebuia să le ignori. De aceea sunt 
profund dezamăgită că tocmai asta ai făcut. 

Dă-mi voie să-și amintesc ceva, Ryan, ceva care e 
foarte importane pentru mine, chiar dacă pentru tine 
nu e. Noi doi am făcut dragoste. De mai multe ori. 
Nu sunt genul de persoană care se culcă cu cineva — 
de mai multe ori —, apoi trece la altcineva. Ceea ce 
s-a întâmplat între noi a însemnat ceva. Ceva impor- 
tant. Şi să renunţ nu e o opțiune, cel puţin nu pen- 
tru mine. 

Dar, pe lângă ceea ce simt eu, să aruncăm 
o privire către tine, Ryan. i-am adus puțină 
lumină în viață, știu că așa e, într-un fel cum nu 
ți s-a mai întâmplat de când a murit Amy. Eu 
sunt salvarea ta, Ryan. Nu trebuie decât să te 
trezești și să-ți dai seama de asta. Dă-mi o șansă. 
Noi doi am putea avea un viitor împreună. În sufletul 
tău, știi că așa e. 

Și, în sfârșit, cel mai important, Ryan, nu mä 
ignora. Nu din nou. 


A ca pentru totdeauna, 
Juliet 

De data asta, n-am deschis scrisoarea. Era printre 
hainele murdare ale lui Ryan, într-un buzunar al jeanșilor. 
Ceea ce n-a fost tocmai inteligent din partea lui, pentru 
că oricine ar fi putut-o găsi. Mă rog, oricine care i-ar 
scotoci prin pantaloni. Dar, hei, nu e ca și cum eu aș vrea 
să-i scotocesc prin pantaloni. 

A trecut o săptămână de la cel mai umilitor incident 
din viața mea de adult și lucrurile încă nu s-au întors la 
normal — oricare ar fi acesta. Dacă Denise Roberson, de la 
This Morning, mi-ar da sfaturi în acest sens, ştiu că mi-ar 
spune că eu și Ryan trebuie să muncim mult ca să uităm 
incidentul. Ceea ce eu încerc să fac. Dar nu e ușor, ținând 
cont de faptul că Ryan a intrat într-una dintre stările lui 
de mânie înăbușită. 

Apoi mai sunt și rufele. Deşi Ryan îşi găsește suficient 
timp să facă jogging, să muncească și să alerge după femei, 
tot nu-și poate strecura în program spălatul șosetelor. 
Însă, după pățania de săptămâna trecută, nu cred că mai 
sunt în poziţia de a mă plânge. 

— Cum e viața în gospodăria Miller? întreabă Trudie. 

Suntem în excursia bilunară la ceea ce a devenit barul 
nostru favorit din Hope Falls, aşteptându-i pe ceilalți să 
ni se alăture. 

— Ar fi mai amuzant să lucrez pentru Vlad Țepeș, îi 
spun eu. 

n seara asta, Trudie poartă o pereche de pantaloni 
scurți în genul Dukes of Hazzard! şi un top turcoaz elegant, 
ambele articole suficient de mici cât să poată face parte 
din colecția de primăvară pentru copiii de patru ani de la 
Mothercare. 

— N-a început iar cu chestiile lui, nu? întreabă ea, 
luptându-se cu sutienul Wonderbra ca să-și ridice sânii. 
Hai, spune tot. 


1 Serial american de televiziune, difuzat de CBS în anii 1979-1985, ulte- 
rior realizându-se și un flm artistic cu acest nume, în 2005 (n.tr.) 

- O, nu e nimic..., oftez eu. Doar că am reușit să-i în- 
răutățesc dispoziția și așa mereu proastă. 

— Sunt sigură că nu o face intenționat, dragă, spune 
ea, în ceea ce presupun că ar fi o tentativă de a mă 
linişti. 

— Ştiu, recunosc eu. Dar oricât de egoist ar părea din 
partea mea, nu-mi prea pasă dacă e intenționat sau nu. 
Ideea e că e un coșmar să locuiești cu el. 

— Poate încearcă să ascundă faptul că te place. 

Râd neîncrezătoare. 

— Te rog, explică-mi logica acestei afirmații. 

— N-am spus niciodată c-ar fi logică, dragă, rânjește 
ea, dar femeia aia ţi-a spus că te place, nu? Ei, eu sunt de 
acord cu ea, şi mie mi se pare că te place, de fiecare dată 
când îl văd cu tine. 

— Evident că sunteți amândouă nebune de legat, in- 
sist eu. 

Totuşi, o parte din mine se bucură să audă asta. În 
primul şi în primul rând, pentru că nu vreau ca Ryan să 
mă înlocuiască cu o bonă mai eficientă, mai sofisticată şi 
să mă trimită înapoi în Anglia. 

Dar știu că e mai mult de atât. Mai rămâne o 
parte stupid de primitivă din mine, care nu poate să 
nu-l placă, indiferent cât de urât se poartă. Și, deşi 
ştiu că ăsta e modul meu straniu de a încerca să-l uit 
pe Jason, nu vreau să-mi placă de cineva care nu mă 
poate suferi. 

OK, micile fantezii pe care le am ocazional cu Ryan 
nu vor prinde niciodată viață. Dar mi-ar plăcea să cred 
că, dacă ar deveni realitate, el n-ar regreta imediat 
după. Şi, da, aș vrea ca Ryan să mă găsească atrăgătoare. 
Câteodată mă priveşte într-un fel care-mi face inima s-o 
ia razna. Habar n-am ce înseamnă, de fapt, acele priviri, 
dar ar fi plăcut să cred că o părticică din tensiunea sexuală 

pe care o simt de fiecare dată când este și el în cameră 
e reciprocă. 

— Probabil că Ryan i-a vorbit Matildei Levin frumos 
de mine ca să-și salveze onoarea, îi spun lui Trudie. 

— Ce vrei să spui? 

-N-am fost opțiunea numărul unu pentru seara 
respectivă, îi explic eu. Probabil că am fost opțiunea „n“. 
Dar în nici un caz nu și-ar fi dorit ca lumea să creadă că 
s-a încurcat cu o amărâtă îmbrăcată cu o rochie care nu 
era bună nici să ștergi geamurile cu ea. Normal că m-a 
lăudat un pic. 

— Eşti paranoică. Rochia aia era grozavă. Mie nu mi 
s-a părut că era prea scurtă. 

— Trudie, dacă mergeam la cheful ăla într-o rochie 
transparentă, aş fi arătat mai decent. 

— Corect. Dar eu vorbeam de momentele de dinainte 
de a-ți arăta chiloţii. Sper că erai epilată. 

Îşi întinde mâna peste umăr și se scarpină cu o ase- 
menea violență de parc-ar avea purici. 

— Ce-ai păţit? o întreb. 

- O, e doar chestia asta. Își smulge un plasture 
antifumat și-l aruncă în scrumieră. E atât de enervant. 
Şi nu numai pentru că mor după un fum de fiecare dară 
când ies în oraș. Am renunțat de câteva luni și berea tot 
nu are gustul potrivit fără o Benson & Hedges. 

— O să te obișnuieşti, îi spun. 

— Nu mai schimba subiectul, spune ea. Nu pot să cred 
că Ryan e chiar așa. 

— Are nişte momente, crede-mă, insist eu. 

— Păi, dacă e așa de rău, de ce mai ești aici? 

Dintr-odată, rămân fără cuvinte. Răspunsul e 
atât de simplu şi totuși atât de complicat. Sunt aici 
pentru că am fost lăsată cu ochii în soare. Sunt aici pen- 
tru că încerc să-mi revin după un eșec amoros. Sunt 

aici pentru că Anglia nu înseamnă decât durere pentru 
mine. 

Nu i-am spus lui Trudie despre ziua nunţii mele, deși 
suntem atât de apropiate. De la început am fost hotărâră 
să nu povestesc nimănui despre asta, nu pentru că voiam 
să fiu misterioasă, ci pentru că aveam nevoie să nu mai 
vorbesc despre asta. Şi știu că n-aş putea să-i dezvălui 
cuiva că tocmai am fost părăsită și să mă aștept apoi să 
nu-mi pună întrebări. 

Totuși, stând lângă Trudie în seara asta, îmi schimb 
părerea. Nu știu exact de ce. 

— Pot să-ţi spun ceva, Trudie? 

— Sigur, iubito. Ce este? 

— N-am mai vorbit despre asta de când am plecat de 
acasă... 

Trudie se încruntă. 

— Mie știi că poți să-mi spui. 

Zâmbesc. Pentru prima dată, după luni de zile, ştiu că 
am pe cineva cu care să vorbesc, cineva cu care chiar să 
vorbesc. Şi nu sunt mulți astfel de oameni. Trag aer adânc 
în piept. 

— S-a întâmplat ceva care... 

Abia încep când o voce din celălalt capăt al barului 
mă opreşte: 

— Unde e fata mea? 

E Ritchie. lar când Trudie se ridică în picioare, faţa ei 
e luminată de atât de multă fericire, încât ar putea avea 
propriul ei car alegoric la Blackpool Illuminations!. 

— Salut, frumosule! ţipă ea, aruncându-se în brațele lui 
ca s-o poată învârti, fără să-i pese că aproape răstoarnă 
scaunele cu tocurile. Apoi se sărută — atât de pasional că 
nu ştiu cum să-mi feresc privirea — înainte ca Richie să se 
desprindă de ea. 

— Salut, puştoaico, îmi spune. Ce mai faci? 


1 Festival al luminilor din Marea Britanie (n.tr.) 

— Bine, îi zâmbesc. 

— Scuză-mă, dragă, spune Trudie, aranjându-și părul, 
care arată de parcă s-ar fi tăvălit câteva ore printr-o căpiță 
de fân. Ce spuneai? 

- O, nimic. Serios. Ritchie, hai că-ți fac cinste cu o 


bere. 

Ritchie nu poate s-o înțeleagă pe Felicity. Poate pentru 
că, în vreme ce majoritatea bărbaţilor se concentrează pe 
felul în care arată ea — în opoziție cu excentricitatea ei 
atrăgătoare, dar de necontestat —, el este atât de îndră- 
gostic de Trudie încât felul în care arată Felicity nu are 
nici un efect asup:a lui. Rezultatul e că, din când în când, 
îl surprinzi că se holbează la ea de parcă i-ar lipsi mai 
multe doage decât unui butoi stricat. 

— Vezi tu, Ritchie, declară Felicity, cu obișnuita ei 
veselie, eu nu spun că accentul american înseamnă 
automat că nu pronunți corect. Mulți americani vorbesc 
o engleză foarte corectă. Cum ar fi... hmm... Ideea e că 
aici nu e vorba de accent. E mult mai mult decât atât. 

— Înî, zâmbeşte Ritchie cu toleranță. Voi mai vreți o 
bere? 

— De ce nu! spune Amber, care poartă o fustă largă 
cu imprimeuri colorate și atâtea bijuterii încât arată ca 
Mr. T! la Woodstock. Eu vreau o Budweiser. 

— Scientologii au voie să bea? întreabă Trudie. 

- Hmm, cred că da, murmură Amber, privind sticla. 
Deși, acum, că-mi spui, nu sunt sigură. O, nu contează, 
oricum nu mergea foarte bine. 

— De ce nu? o întreb eu. Nu-mi spune, Tom Cruise n-a 
venit încă la biserică. 

— Şi pe mine m-ar enerva chestia asta, adaugă Trudie. 
1 Laurence Tureaud, actor american cunoscut pentru rolurile din 


Rocky III şi Echipa de șoc, dar şi pentru numărul mare de bijuterii pe care 
le poartă (n.tr.) 

— Nu m-am băgat în asta doar pentru că e la modă 
printre celebrități, spune Amber nevinovară. Căutam 
împlinire spirituală. 

- Te necăjeam numai, iubito, răspunde Trudie, pu- 
nându-și un braț în jurul ei cu afecțiune. E ciudat că ai 
pomenit de împlinire spirituală, pentru că știu pe cineva 
care e specialist exact în așa ceva și care tocmai a intrat 
pe uşă. 

Înainte ca Amber să poată obiecta, Felicity îi face 
cu mâna de parc-ar încerca să prindă un taxi în seara de 
Anul Nou. 

— Părinte! Părinte, vino lângă noi! 

— Salut. Reverendul Paul zâmbește în timp ce se 
apropie de noi. Ce mai faceţi? 

— Foarte bine, spune Trudie, deși nu ne aşteptam să 
vă vedem aici. Nu se presupune că trebuie să vă petreceţi 
serile de sâmbătă acasă, în rugăciune? 

Paul izbucnește în râs. 

— Mă întâlnesc cu un prieten vechi, care a venit în 
vizită, deci cred că Dumnezeu mă va ierta. Doar de data 
asta. 

— Să vă aduc ceva de băut, părinte, spune Ritchie, 
luându-și braţul din jurul lui Trudie, ca să caute niște 
bani. 

- O, mulțumesc, răspunde Paul. Vreau un suc de 
portocale. 

— Nimic mai tare? întreabă Ritchie. 

- O, de ce nu? Îmi forțezi mâna. 

Trudie îi dă un cot în coaste lui Amber. 

— Poate chiar și mai promițător, şoptește ea, în timp ce 
obrajii lui Amber se fac roşii ca focul. Ai putea să-l îmbeți 
şi să-l seduci. 

Ryan era, la un moment dat, atât de misterios în 
privința vieţii sale amoroase, încât aproape că am fost 
convinsă că se întâlnea cu cineva de la serviciile secrete. 
Și, ca să fiu sinceră, îmi convine de minune situația. Nu 
cred că vreau să aud detaliile murdare ale relaţiilor lui. 

Prin urmare, stând pe hol, după ce m-a oprit din drum, 
chiar dacă eu sunt încă în cămașa de noapte, nu pot 
să nu mă simt stânjenită, dată fiind conversaţia pe care 
o avem. 

— Chestia e că am ieşit cu o femeie, îmi spune el. 

— OK, răspund, învârtindu-mi cordonul halatului în 
jurul degetului. 

— O cheamă Kristie și ea e cea care trebuia să vină la 
cină în locul tău, săprămâna trecută. 

Încerc să n-o urăsc. 

- Nu voi intra în detalii, continuă el, dar motivul 
pentru care mi-a tras clapa e că era un pic cam supărată pe 
mine pentru că... pentru că voia să-i cunoască pe copii. 

Se oprește. 

—- Ah, da, mumur eu, învârtind în continuare 
cordonul. 

— Şi eu nu voiam. 

— Înî, da. 

Cordonul de la halat îmi e acum arâr de strâns înfășurat 
în jurul degetului, încât acesta a căpătat culoarea unui 
câmat proaspăt. 

— Dar m-am hotărât că, poate, ar trebui să încerc, 
continuă el. Adică, nu e vorba că e ceva extrem de serios 
între mine și Kristie. Doar că au trecut trei ani de când... 
Poate c-ar trebui să-i obișnuiesc pe copii cu ideea. 

Se opreşte. 

- Bine. 

Sper că asta a fost tot. Dar Ryan așteaptă un fel de 
reacție. Evident că nu-și dă seama că eu sunt tot atât 
de calificată să dau sfaturi amoroase pe cât este el un 
abstinent convins. 

— Păi, cred că ai dreptate, îi declar. De ce îmi spui mie 
toate astea? 

— Pentru că le voi face cunoștință azi, îmi răs- 
punde el. 

- O... bine, îi spun. 

Simt cum mi se schimbă dispoziția: dacă Ryan îi 
scoate în oraş pe copii, pot să văd dacă Trudie e liberă să 
mergem la cumpărături la Filene's Basement — un outlet 
spectaculos din Boston, care vinde haine de firmă, despre 
care poți spune că le-ai cumpărat de la Selfridges. 

— Da, chiar e o veste bună, continui eu. Ar fi frumos 
să petreci puțin timp împreună cu copiii, ca o familie ce 
sunteți, şi... 

— Tu vii cu noi, mă întrerupe. 

— Eu? exclam. Adică, scuză-mă, dar de ce ai nevoie 
de mine? 

— Sunt sigur că totul va fi bine, continuă el, ignorân- 
du-mă, dar cred că există o mică posibilitate să fie mai 
agitați. Sper să nu fie așa, dar există posibilitatea. Și, dacă 
e așa, am nevoie de tine. 

— Ca să-i liniștesc. 

-= Te-ai prins, îmi răspunde voios, urcând scările. 

Kristie e sosia lui Cindy Crawford, cu pomeții proe- 
minenți precum pervazul ferestrei și un corp atât de 
tonifiat, încât probabil că petrece șapte ore zilnic făcând 
exerciții de aerobic. E superbă. 

Şi nu e greu de înțeles de ce lui Ryan i se pare 
atrăgătoare. Copiii, în schimb, o detestă din clipa în care 
o văd. 

— Care e materia ta preferată la școală, întreabă ea, cu 
o voce atât de ciudată încât aproape că o auzi scârțâind 
din cauza forțării. 

— Samuel e prea mic ca să meargă la şcoală, o 
informează Ruby îmbufnată. Nu are decât trei ani. 

- Ah. 

Kristie îşi strâmbă buzele. 

Stăm pe o pătură în parcul Boston Common, după ce 
ne-am plimbat cu o barcă-lebădă și am făcut un picnic 
uriaș. 

Kristie a mâncat doar două frunze de salată și o bucată 
dintr-un biscuit care arăta ca o chestie cu care ai hrăni 
un iepure la dietă. Nu mă pot abține să nu meditez cu 
vinovăţie la acest lucru, având în vedere că o jumătate 
de pizza şi mai multe porții de Doritos zac în stomacul 
rneu, ale cărui bolboroseli am încercat să le maschez fără 
succes, ținându-mi brațele încrucișate aproape toată 
după-amiaza. 

Mă fulgeră gândul că, dacă ne-am întâlni acum pentru 
prima dată, Jason nu s-ar simți atras de mine. Nu e unul 
dintre bărbaţii aceia care apreciază o femeie cu forme. Deși 
nu spunea niciodată nimic când puneam pe mine câteva 
kilograme, era evident că mă prefera slăbuță. Dumnezeu 

ştie ce-ar crede dac-ar vedea acum cât de gravă e, mai 
nou, celulita mea. 

— Dar tu? continuă Kristie, încercând s-o atragă pe 
Ruby în ceva care să semene cu o conversație. 

Ruby ridică din umeri și nu răspunde. 

— Haide, Ruby, o îndemn eu. Spune-i lui Kristie cât de 
mult îți place să pictezi. 

— Să pictezi? se miră Kristie, încercând din nou s-o 
abordeze. Şi mie îmi plăcea pictura la școală. Dar asta a 
fost demult. 

Ruby nu spune nimic. 

— Pun pariu că nu ghiceşști cât de demult! zice Kristie. 

- Acum două sute de ani? ridică Ruby din umeri, 
poznaşă. 

Îi arunc o privire dezaprobaroare, Ryan își înăbușă un 
zâmbet, iar lui Kristie îi vine s-o strângă de gât. 

— Nu, răspunde ea, zâmbind printre dinţi. Nu chiar 
atât de demult și sunt sigură că ştii. 

— Kristie a adus un frisbee, anunță Ryan, ridicân- 
du-se în picioare și scuturându-și iarba de pe jeanși. 
Ce-aţi zice să ne jucăm? Hai, Ruby. 

— Frisbee e o prostie, răspunde ea. 

Din fericire, Samuel nu e la fel de nepăsător. Sare în 
picioare, bucuros să se joace. 

— Eu mă joc, tati, eu mă joc! 

— Nu eşti rea cu Kristie, nu? o întreb pe Ruby, odată ce 
ei ne ies din raza auditivă. 

— Nu! protestează ea. 

— Bine, e în regulă, îi spun. Dar ar trebui să-i dai o 
șansă. 

— De ce? se bosumflă ea. 

— Pentru că tatăl tău are nevoie de prieteni, îi răspund, 
în timp ce ea se urcă pe genunchiul meu. Şi ar trebui să te 
porţi frumos cu ei. 

— Nu e prietena lui, îmi spune Ruby strâmbând din nas. 
E iubita lui. E o diferență. 

— Ai dreptate, dau eu din cap. Scuză-mă că ţi-am 
subapreciat puterea de observație. Dar, Ruby, tatăl rău 
ar fi mai fericit dacă ar avea pe cineva cum e Kristie. Şi 
faptul că are o iubită nu e atât de rău, nu? 

— E rău, dacă e ea. 

— Păi, mie mi se pare că e drăguță, serios. Şi dacă tă- 
ticul tău o place, atunci... 

— Nu m-aș supăra dac-ai fi tu iubita lui. 

Inima mi se opreşte pentru o clipă. 

— Ruby, scumpo, asta n-o să se întâmple. Tăcicul tău și 
cu mine suntem doar prieteni. 

— Dar tu eşti mult mai frumoasă decât ea, spune 
Ruby. 

— Hm, nu știu dacă e chiar așa... 

Zâmbesc cu modestie, alegând să nu consider acest 
comentariu drept o minciună evidentă, destinată să mă 
câştige de partea ei. 

— Şi tati nu e niciodată morocănos când eşti și tu prin 
preajmă. 

Mda, sigur. 

— Cel puţin, nu mai e chiar atât de morocănos de când 
ești cu noi, insistă Ruby, uitându-se la mine cu ochii ei 
mari. 

Ceilalți se întorc țopăind, iar Samuel se aruncă peste 
mine, hotărât să-și găsească și el un loc pe genunchiul 
meu. 

— Am jucat frisbee, Zoe! 

N-ar putea fi mai încântat nici dacă tocmai ar fi 
obţinut cametul de conducere. 

— Ştiu, te-am văzut! Ce băiat mare te-ai făcut! 

— Nu mai sunt un băiețel, repetă el serios. 

— Nu, băiat mare, asta-i clar, îi confirm eu. 

— Un băiat foarte mare, repetă el. 

-Un băiat foarte, foarte, foame mare, îi spun eu, 
sărutându-l în timp ce el începe să chicotească. 

Când îmi ridic privirea, Kristie mă urmărește de 
parc-aș fi consilierul principal pe probleme de politică al 
Antihristului. 

- Nu-i așa că a fost deşteaptă Kristie să vă cumpere 
două frisbee-uri? spun eu, într-o tentativă șubredă de a-i 
antrena pe toți și de o atrage pe Kristie în echipă. Dar 
Ruby nu mușcă momeala. Și, din păcate, încă o oră de 
încurajări din partea mea nu pare să facă mare lucru 
pentru popularitatea lui Kristie. 

Singura schimbare intervine când Samuel e convins, 
în cele din urmă, de Ryan să meargă cu Kristie să hrănească 
rațele, în timp ce Ruby rămâne în urmă cu bicicleta. Eu 
și Ryan începem să strângem resturile picnicului, care 
sunt într-o asemenea dezordine încât ai crede că prin jur 
a trecut o turmă de antilope gnu scăpate de la o petrecere 
de adolescenți. 

— Ce zici? întreabă Ryan. De Kristie, vreau să spun. 

- Ää... e în regulă, spun eu, punând o brioșă pe 
jumătate regurgitată de pe farfuria lui Samuel într-o 
pungă. Mă înțeapă ceva ce seamănă cu gelozia când aud 
întrebarea asta. 

— Adică, e drăguță, îi răspund cu sinceritate. 

Ryan pufnește. 

— Altceva? 

— E foarte atrăgătoare. 

— Mda, e OK, spune el. 

Abandonează strânsul resturilor, se așază, culege o 
crenguţă şi începe să-i radă coaja cu briceagul. Mușchii 
de pe braţe îi tresar. Încerc să par indiferentă. 

— Cum çi se pare că a mers cu copiii? mă întreabă el. 

Încerc să mă gândesc la un răspuns diplomatic. 

— Sunt sigură că or s-o placă. Mai devreme sau mai 
târziu. 

Ryan pufnește. 

— Voi, englezii, sunteți maeștri ai sarcasmului, ştii? 

— Ce vrei să spui? 

— „Sunt sigură că or s-o placă“, mă imită el. Ăsta-i 
felul tău de a spune că nu se pricepe deloc la copii și că 
ei n-o plac. 

— N-am spus asta. 

Fierbințeala mi se ridică înspre gât. 

— Nu era nevoie s-o spui. 

Nu e chiar cel mai rău lucru pe care l-a spus Ryan 
săptămâna asta sau chiar din momentul în care am ajuns 
aici. Poate că e picătura care umple paharul. Oricum ar fi, 
are ceva care mă face să doresc să-i pun farfuria plină de 
negrese cleioase în cap și să le omez cu o cireașă. 

— Ryan, îi spun, ignorându-mi inima care face salturi 
ca la campionatul mondial, ce e cu tine? 

- Hmm? 

— Te-am întrebat ce e cu tine! 

Sper că tonul meu e hotărât, dar mâinile îmi tremură 
atât de putemic încât mă simt la fel de dură ca Jemima 
Puddleduck!. 

— Am venit azi aici, deși n-am mai avut o zi liberă de 
nu mai știu când, izbucnesc eu, și am fost însoțitoarea 
perfectă, diplomatul perfect. Mi-am dat toată silința s-o 
fac pe Ruby s-o placă pe iubita ta. Şi, cu toate astea, tot tu 
te răstești la mine. 

Dacă Ryan e șocat de această izbucnire n-o arată. 

— Să-ţi amintesc că eu te-am angajat pe tine, Zoe, îmi 
atrage el atenţia. 

— Măcar dacă m-ai trata ca pe un angajat, mormăi eu, 
și nu ca pe un sclav. 


! Personaj al unei cărți pentru copii, scrisă și ilustrată de Beatrix Potter 
(n.er.) 

- Te plătesc, îţi ofer un acoperiș deasupra capului şi tu 
trebuie să munceşti pentru ele, îmi răspunde. Ce e greșit 
în asta? 

— Nimic, mormăi eu, amintindu-mi că am nevoie de o 
slujbă. Nimic, serios. Doar că... 

— Doar că ce? spune el. 

Buzele încep să-mi tremure incontrolabil. Trag aer 
adânc în piept și mă adun. 

— Ryan, muncesc pe rupte pentru toate astea. Şi nu 
mă deranjează. Doar că... mi se pare enervant că nu spui 
niciodată „Mulțam, Zoe“. 

— Şi ce vrei acum, să încep să-ți trimit flori sau ce? 

— Nu! çip eu frustrată. 

— Şi atunci ce vrei? strigă el. 

— Vreau să nu mai fi așa labagiu, çip eu. 

Imediat ce rostesc acest cuvânt, sunt sfâșiată de 
gândul că mi-am pierdut minţile, dar și că am făcur 
ce trebuia. 

Pentru că, deși mi-e milă de Ryan — mi-e extrem de 
milă de el —, nimeni nu pare să fie pregătit să-i spună că 
nu poate să trateze oamenii așa cum o face. 

Se ridică în picioare și ştiu imediat că l-am enervat. 

— Habar n-am ce e un „labagiu“, răspunde el, dar, dacă 
sunt unul, mi se fâlfâie. 

— Păi, n-ar trebui. 

— De ce? 

— Pentru că ai doi copii superbi, care te iubesc și care 
nu merită să aibă un astfel de tată, îi spun. Merită pe 
cineva care să le fie model și... 

— Model? mă întrerupe el. 

— Da, un model care... 

— Vrei să spui că nu sunt un bun model? 

— Nu-mi mai răstălmăci cuvintele! 

Brusc, îmi dau seama că Ryan nu ascultă. În schimb, 
privește spre lac, cu chipul plin de confuzie și neliniște. 
Apoi, Kristie aleargă spre noi. Țipând. 

— Ce mama..., începe Ryan. 

— E puştiul! ţipă Kristie, isterică. Se îneacă! 

Când Ryan scoate din lac trupul inert al lui Samuel, 
simt atâta adrenalină pompându-mi în vene încât mi se 
face brusc rău. 

-Nu ştiu să acord primul ajutor, şopteşte el 
înnebunit. 

Înghit cu greu. N-am mai făcut asta până acum. Nu pe 
un copil adevărat. Pregătirea pe care am făcut-o la cursuri 
însemna respirație gură la gură pe o păpușă născută din- 
tr-un mulaj mare, din plastic. Nu un copil în carne și oase. 
Nu Samuel. 

— Eu ştiu. 

Îl dau pe Ryan la o parte. 

Totul pare să se întâmple cu încetinitorul, în timp ce 
îl aşez pe Samuel, cu mişcări automate, în poziția corectă, 
sperând cu disperare să-mi amintesc cum trebuie. Kristie 
încă ţipă isterică, spunând că numai ce se întorsese cu 
spatele, să răspundă la telefon. Ruby stă lângă mine, 
suspinând, iar bicicleta e abandonată lângă pătură. 

Ryan e singurul care nu scoate nici un sunet. Inge- 
nunchează lângă mine, cu chipul atât de lipsit de culoare, 
încât arată supranatural. 

— Ştii ce faci? 

Vocea îi e atât de îngrozită, că abia o recunosc. 

- C... cred că da, îi răspund. 

Dar nu știu. 

Tot ce știu e că sunt, probabil, singura speranţă pe care 
o are Samuel. 

Te rog, Doamne, fă ca atât să fie de ajuns. 

Îi pun o mână tremurândă pe frunte lui Samuel și pe 
cealalră sub bărbie, ca s-o ridic. Apoi mă aplec să-i ascult 

respirația. Dar, chiar şi cu plânsetele din jur, îmi dau 
seama că nu am ce să ascult. Pieprul e nemișcat. 

Cuprinsă de panică, mă uit în gura lui, apoi îmi așez 
buzele peste ale lui, spunându-mi că trebuie să fiu stăpână 
pe situație, să rămân calmă. 

Numai că nu mă pot concentra și tremur din tot corpul, 
şi transpir ca un dependent de heroină la dezintoxicare. 

Număr până la cinci, în timp ce încep respirația gură 
la gură, alungându-mi din minte orice alte gânduri decât 
cele privitoare la ceea ce am de făcut. Mă ridic și-i verific 
pulsul, rugându-mă să simt ceva. Dar nu simt nimic. 

Te rog, Doamne, ajută-mă. Te rog, Doamne, ajută-l pe 
Samuel. 

Încerc să rămân pe pilot automat, încerc din toate 
puterile să-mi păstrez cumpătul. Dar degeaba: mă cuprinde 
panica și tremur atât de rău că abia mă pot concentra să-i 
fac respirație gură la gură. 

— Nu-l lăsa să moară, Zoe, îmi şoptește Ryan. Te rog, 
nu-l lăsa să moară. 

În cap mi se învălmășesc cuvintele lui Ryan, plânsul 
lui Ruby, văicărelile lui Kristie. Și tăcerea agonizantă și 
cumplită a lui Samuel. 

Dumnezeule Atotputernic, dă-mi puterea să fac asta. 
Te rog, Doamne. Te rog. 

Trag aer adânc în piept şi-mi închid ochii. 

Pot să fac asta, nu? 

Pot s-o fac. 

ZOE, POŢI S-O FACI! 

Nu ştiu cum sau de ce, dar, brusc, zgomotul din jurul 
meu se stinge. 

ZOE, POȚI S-O FACI! 

Mă aplec și încep din nou respirația gură la gură. 
După cinci respirații, mă ridic și verific pulsul lui Samuel. 
Degerele mele sunt pe traheea lui, dar tot nu simt nimic. 
Încerc mai jos, poate n-am nimerit zona exactă. 


ZOE, N-O SĂ-L LAȘI SĂ MOARĂ! 

Mai trag o dată aer în piept, apoi mă aplec să-mi lipesc 
din nou gura de cea a lui Samuel. 

O respirație. 

Două. 

Trei. 

Deodată, pieptul lui Samuel se ridică. Mă retrag, ṣo- 
cată, uimită, în timp ce chipul i se întoarce la viață. 

Apa îi țâșnește pe gură. Tușeşte puternic. 

Apoi începe să plângă. Plânge și plânge, și plânge. 

E cea mai frumoasă muzică pe care am auzit-o în viaţa 
mea. 

Nu mi-au plăcut niciodată spitalele. De la moartea 
bunicii Bonnie, de acum şase ani, n-au prea avut co- 
notații pozitive în ceea ce mă privește, indiferent câr de 
prietenos sau de devorat e personalul. Nu mi-a plăcut nici 
să-l duc pe Jason la Urgență, când și-a rupt mâna jucând 
badminton, la sfârșitul anului trecut. Recunosc, într-o 
măsură mă simţeam așa din cauza cotului său imposibil 
de contorsionat care mă făcea să tresar, dar așteptarea 
îndelungată într-o cameră care semăna cu o celulă de 
închisoare — alături de doi hăndrălăi care emanau mirosuri 
ciudate — nu m-a ajutat. 

Deşi Jason a fost cel rănit, părea mult mai vesel de- 
cât mine. L-am necăjit ulterior că își consideră oasele 
rupte — era vorba de trei oase de la mâna stângă — 
adevărate medalii de onoare. 

— Păi, n-aş fi cine ştie ce sportiv dacă n-aş ajunge la 
spital, a rânjit el. 

— Nu ştiu dacă ești extraordinar de curajos sau de-a 
dreptul prost, i-am zâmbit eu compătimitor, în timp ce îl 
sărutam de plecare. Numai gândul la acest lucru mă face 
să îmi fie copleșitor de dor de el. 

Dacă am sperat că spitalele americane sunt mai 
frumoase decât cele britanice, ideea a fost spulberată în 
momentul în care am intrat pe ușă și m-a lovit mirosul 
specific de medicamente. Apoi, mai e şi faptul că suntem 
aici din pricina întâmplării cu Samuel. Sincer, nu e nimic 
pozitiv în toată povestea asta. Decât, bineînțeles, că e în 
viață. 


Slavă Domnului, e în viață. 


212 Jane Costello 


—E bine, dar va trebui să rămână internat peste 
noapte, îi spune doctorul lui Ryan. Important e că va fi 
bine. I-ați salvat viața. 

Ryan e mai puțin palid acum, dar expresia îi e la fel 
de împietrită. 

— N-am fost eu, șoptește el. Zoe i-a salvat viața. Zoe. 

— Păi, Zoe, răspunde doctorul, sprijinindu-se de spă- 
tarul scaunului meu, ar trebui să fii mândră de tine. 
Micuţul n-ar mai fi printre noi, dacă nu erai tu. Te-ai 
descurcar de minune. 

Mă străduiesc să zâmbesc, dar sunt atât de stoarsă de 
puteri, încât sunt sigură că arăt ca un zombi. 

Când doctorul închide ușa salonului lui Samuel, 
îi privesc fețișoara rotundă, în timp ce el doarme 
adânc în pat. Şi el e încă palid, dar, față de cum arăta 
când l-a scos Ryan din apă, e o imagine a sănătății și 
a vitalităţii. 

Ruby doarme și ea adânc pe o canapea din 
colțul camerei, cu o pătură înfășurată strâns în jurul 
ei. M-am oferit s-o duc acasă acum câteva ore, dar 
era hotărâtă să rămână și cred că Ryan se bucură că sun- 
tem aici. 

— Păi, mă ridic de pe scaun, vrei o cafea? Parcă am 
văzut un automat pe aici, pe undeva. 

Ryan dă din cap. Sunt pe punctul de a ieși din cameră, 
când vocea lui mă opreşte. 

— Zoe. 

Mă opresc. 

— Poţi să te aşezi la loc pentru o clipă? îmi spune. 

Mă îndrept încet spre scaun, ca să nu-i trezesc pe Ruby 
sau pe Samuel. 

— Ce este? îl întreb. 

Ochii lui de un albastru-cobalt strălucesc plini de 
lacrimi. 

— lartă-mă, spune el rar, în timp ce și le șterge. 
lartă-mă. 

— E-n regulă, îi șoptesc. A fost doar o ceartă. Şi am 
spus niște lucruri care... 

— Nu, răspunde el. Nu mă refer doar la ceartă. Mă refer 
la toate. Mă refer la... cum sunt. 

- 0! 

E tot ce reușesc să spun. 

— Știu cum sunt. Și totuși tu mă suporţi. Așa cum sunt. 
Şi cred că ceea ce vreau să spun e... că n-ar fi trebuit să fii 
nevoită să mă suporţi. 

Îmi plec capul, jucându-mă cu un cablu de lângă patul 
lui Samuel. Conversaţia asta ar trebui să fie srânjenitoare, 
dar, fără să înțeleg de ce, nu e. 

— Nu pot să-ți spun că mi-a fost mereu ușor aici, 
şoptesc eu. 

— Ştiu, recunoaște Ryan. Și... mă simt prost pentru 
asta. Crede-mă. 

Îmi ridic privirea spre el. E la fel de atrăgător ca 
întotdeauna, dar e arât de palid. Inima începe să-mi bată 
mai repede și mă blestem în gând pentru că şi-a ales un 
moment nepotrivit. 

— Zoe, continuă el, trebui să știi că eşti probabil prima 
persoană de care mi-a... plăcut de când a murit Amy. 

Brusc, simt o gheară în piept şi-mi dau seama că 
mi-am ținut respirația atât de mult timp, încât probabil că 
obrajii sunt pe cale să mi se învinețească. 

— Eşti bună, Zoe, continuă el, iar eu îl ascult cu o 
uimire tăcută. Eşti amuzantă. Te porți minunat cu copiii. 
Ca să nu mai pomenesc de faptul că tocmai i-ai salvat 
viața fiului meu. 

Srând acolo, uluită, prin minte îmi trec atât de multe 
lucruri, dar nu pot spune nimic. 

— Am fost un nenorocit. Şi știu că nu merit prietenia 
ta. Dar să știi că-mi pare foarte rău. 

Simt un nod în gât când Ryan se întinde peste pat 
şi mă apucă blând de mână. Mâna lui e mare și pu- 
ternică, dar vârfurile degetelor sunt moi. În timp ce 
îi privesc contururile încheieturilor, cu inima bătân- 
du-mi nebunește, mă strânge de mână. E ceva în felul 
în care îmi strânge mâna care dă drumul șuvoaielor de 
lacrimi, pe care nu știam că le-am adunat. Aleargă în jos 
pe obraji și pe pătură, lângă piciorul lui Samuel. Privin- 
du-le cum intră în material, încep să vorbesc aproape fără 
să mă gândesc. 

— Vreau să merg acasă. 

Imediat după ce am spus asta, nu ştiu de ce am făcut-o. 
Poate că intensitatea momentului îmi amintește de cât 
îmi e de dor de casă. De cât de dor îmi este de Jason. De 
cât de disperată sunt de dorul de el. 

— Vreau la mama și la tata, scâncesc. Vreau să aud din 
nou un accent de Liverpool, vreau să conduc pe stânga. 
Vreau să văd ce face Leanne Battersby în Coronation Street. 
Vreau un mic dejun uriaș, cu sos HP. Vreau... vreau... Ei 
bine, cam asta vreau. 

Îmi ridic privirea spre Ryan, care arată de parcă l-am 
înjunghiat în inimă. 

Se ridică în picioare și vine încet, spre partea mea de 
pat. Apoi se apleacă și — spre și mai marea mea surpriză — 
mă ia în brațe. Sunt atât de purernice și de musculoase, 
încât îmi taie respirația. Sunt copleșită de șoc şi de 
dorinţă, în timp ce un val de căldură mi se împrăștie prin 
corp și mă lupt să-mi stăpânesc pulsul. 

Închid ochii și, cu emoțiile scăpare din frâu, îmi 
conving, în cele din urmă, umerii să se relaxeze. În timp ce 
mă trage mai aproape, simt cât de plăcută e căldura pielii 
lui. Îmi las obrazul ud să se așeze pe curba musculoasă a 
umărului său și savurez senzația. Capul îmi e în mijlocul 
unui ciclon de sentimente, dar reacția corpului e de 
dorință pură. 

Ryan îmi dă la o parte părul căzut pe față și-i simt gura 
lângă urechea mea. Respirația lui e gingașă și dulce. 
— Nu pleca, îmi șoptește. Te rog, nu pleca. 

Câteva zile mai târziu, în aceeași săptămână, mă trezesc 
în miez de noapte visând din nou nunta. Am transpirație 
rece pe frunte și mă simt atât de lipicioasă încât, dacă ar fi 
aici mama, m-ar acuza că am luat un virus. 

Nu prea mai pot dormi după aceea, mă învârt și mă 
răsucesc, de parcă patul ar fi fost cucerit de un mușuroi de 
furnici care joacă țonțoroiul. Aţipesc și mă simt de parcă 
am dormit doar un minut atunci când mă trezesc bătăile 
în ușă ale lui Ruby și Samuel. 

— Intră, reușesc să articulez cu voce dogită, de parcă 
mi-am pierdut pe undeva amigdalele. 

Când se deschide ușa, Ryan e în prag cu o tavă cu ouă 
ochiuri, roşii, ciuperci, șuncă, pâine prăjită, o cană de ceai 
și un ziar. 

— O, Doamne, am uitat ceva, murmură el. Scoate ceva 
din buzunarul de la spate și-l așază pe tavă. 

E o sticlă de sos HP. 

Dacă ar fi existat muzee ca Boston Children's Museum 
când eram eu mică, aș fi vrut să-mi petrec toată viața 
acolo. Trudie, Amber, Felicity şi cu mine am stat aici 
toată dimineața cu copiii după noi, copii care au fost atât 
de încântați încât ai crede că cineva le-a strecurat pe 
ascuns niște droguri în sucul organic de pere. 

Am demontat prăjitoare de pâine, într-o zonă numită 
„Atelierul lui Johnny“; am analizat legile fizicii cu 
ajutorul unei mingi de golf și acum ne aflăm la „Copilul 
cu superputeri“, unde se fac diferite exerciţii fizice. Ar 
trebui să fie epuizați, dar, dacă cineva ne-ar propune să 
ne oprim să ne odihnim, sunt sigură că puștii ar crede că 
omul are nevoie de tratament psihiatric. 

— De ce nu vii şi tu, Felicity? întreabă Trudie, în timp 
ce coboară de pe tocurile ei de plută și ţopăie pe o podea 
de dans interactivă, cu Andrew și Eamonn sărind în 
spatele ei. 

— O, cred că fac o pauză, îi răspunde Felicity veselă, 
îndreprând gulerul jachetei lui Tallulah. Nu e genul de 
dans la care să mă pricep. 

— Nu-mi spune că ai diplomă și pentru asta, o în- 
treb eu. 

— Doar câteva, zâmbeşte ea. Nota opt la balet, șapte 
la jazz, doar note de trecere, zău. Dar marea mea pasiune 
sunt dansurile de societate. Ştiaţi că valsul vienez e atât de 
rapid și de complicat încât unele școli insistă să-l predea 
mai degrabă în particular decât la cursuri? 

-— Ää... desigur. 

— Ei bine, continuă ea cu o veselie conspirativă, fie 
vorba între noi, deși eu n-aş putea să-mi dau cu părerea, 

mi s-a spus că valsul meu vienez ar putea face domnii 
să plângă. 

— De ce? li calci pe degete? strigă Trudie. 

— Foarte nostim, Trudie, trebuie să admită Felicity. 

Întotdeauna e un pic ciudat să o aud pe Felicity 
vorbind despre bărbaţii din viața ei. Spre deosebire 
de Trudie, a cărei viaţă sentimentală e un subiect atât 
de fierbinte încât devine de-a dreptul inflamabil, Felicity 
dă impresia că atitudinea ei față de sexul opus este egală 
mai degrabă cu atitudinea față de foie gras: fie îi place, 
fie nu. 

Trudie a încercat odată s-o ia la întrebări despre traseul 
ei romantic, dar, deși ne-am bucurat de niște informaţii 
trunchiate, ușor picante (şi-a pierdut virginitatea la 
douăzeci şi unu de ani, cu fiul unuia dintre colegii de 
vânătoare ai tatălui ei), a insistat că se concentrează 
asupra carierei. Trudie n-ar fi putut fi mai şocată nici dacă 
i-ar fi fost îmbunătățit ceaiul cu Domestos. 

— Tallulah, draga mea, spune Felicity, în timp ce sare 
în picioare şi începe să bată din palme. Am văzut mai 
devreme o secție de împletit coșuri care știu că o să-ţi 
placă. Mergem? 

Copiii sunt acum la fel de amețiți ca o turmă de hiene 
gâdilate în talpă. Chiar și Amber li s-a alăturat pe ringul 
de dans, tândălind și interpretând ceva ce insistă că e 
un dans bhangra tradițional, pe care l-a învățat când a 
călătorit în India. Mie mi se pare că unele dintre mișcările 
astea le vezi la ora trei dimineața în clubul Ministry of 
Sound. 

Tallulah o privește pe Ruby, care acum e aproape 
isterică de râs. 

— Ää, bine, răspunde ea fără tragere de inimă. 

— Nu stăm mult, Zoe! strigă Felicity, dispărând după 
colț. 

Trudie țopăie înapoi spre mine, fără suflare, în timp 
ce-și trage vestuța peste stomac. 

— Dumnezeule, sunt paramedici aici? gâfâie ea. 

— Lasă asta, spun eu. Acum ești singură, vreau să-mi 
spui despre ieșirea cu Ritchie. „Întâlnirea secolului“ a fost 
la înălțimea așceprărilor? 

Aseară n-a fost doar o seară de chefuială, ca oricare 
alta. Ritchie a ales un restaurant ultracostisitor, a chemat 
un taxi şi i-a dat lui Trudie instrucțiuni stricte să poarte 
cel mai strălucitor obiect din garderobă. 

Rezultatul a fost o stare de anticipație mai febrilă decât 
dacă ar fi dus-o la Paris cu Learjetul personal. 

Şi totuși Trudie se încruntă. 

— Mai bine nu întrebai. 

— De ce? Ce s-a întâmplat? o întreb, nevenindu-mi 
să cred că nu se repede să mă pună la curent cu fiecare 
microdetaliu. 

— Alte întrebări mai ai? 

— Sigur că nu. Acum chiar că sunt un pic îngrijorată. 
Ce este? 

Trudie ofrează și-și analizează mâinile. Oja ei roz 
strălucitoare a început să se ciobească pe la margini. 

— Ritchie m-a cerut de soție. 

- O, Doamne! çip eu. O, Doamne, o, Doamne! Uau, 
Trudie! E grozav! 

Pe la jumătatea monologului meu plin de frenezie, mă 
prind de starea ei și îmi domolesc felicitările. 

— Sau... nu e grozav? întreb eu, încercând să-mi dau 
seama de ce are expresia cuiva care merge la morgă să 
identifice un cadavru. 

- Hmm, grozav sau nu? A naibii întrebare! 

- O, Doamne, ai dreptate. E mult prea devreme. 
Nu m-am gândit... 

— Nu e prea devreme, mă întrerupe ea. 

— O. Atunci, de ce? 

Nu răspunde nimic. 

— Ştiu că suntem prietene bune, Trudie, dar puterile 
mele telepatice nu sunt chiar atât de puse la punct. 

— Scuză-mă, iubito, spune ea. E bine, într-un fel, asta 
e clar. 

— În sensul că îl adori? 

— Mda. 

Îmi dau ochii peste cap. 

— Păi, pentru Dumnezeu, ce altceva mai contează? 

— Șșsşt! șuieră ea, privind în jur să vadă dacă nu ne 
aude cineva. Nu mă pot căsători cu el. 

= Nu ești deja căsătorită, nu? 

- Nu. 

— Ăăă... ai jurat în secret să devii călugăriță? 

Trudie privește în jos, spre vesta și pantalonii ei scurți, 
ambele părând a fi fost spălate la temperatură foarte înaltă 
în ultimele șase zile. 

- Tu ce zici? 

— Bine... de ce? 

— Mai întâi, trebuie să-ți spun ceva despre Ritchie. Îi 
plac copiii. E grozav cu Andrew şi Eamonn. Vreau să zic, 
cu adevărat grozav, mai bun decât tatăl lor. Şi, înainte să 
mă ceară aseară, tot vorbea că noi o să formăm o familie 
și chestii din astea. Adică, Ritchie abia așteaptă să aibă 
copii. 

- Și? 

— Păi, crede c-aș fi o „mămică“ grozavă, cum zice el. 

-Aif. 

— Nu fi așa de sigură, răspunde ea. 

— Nu-ţi dorești copii? 

— Ba da, dar... 

— Te-am văzut cum te porți cu Andrew și Eamonn. 
Eşti fantastică. Cum poți să crezi altceva? 

Își mușcă o unghie. 

— Când eram mică, m-am îmbolnăvit. Ochii i se înce- 
țoșează. Am avut leucemie. 

Am nevoie de câteva secunde ca să procesez vor- 
bele ei. 

= Glumești? 

Clarină din cap și continuă atât de calmă, de parcă am 
vorbi despre vărsat de vânt. 

— Aveam doar patru ani. Am stat mult prin spitale. 
Aproape că i-am scos din minți pe săraca mama și pe 
săracul tata. Mama era convinsă că n-o să trăiesc; de fapt, 
oricine ar fi fost, nu? Să ți se îmbolnăvească de cancer fetița 
de patru ani nu e o veste care să te găsească pregătit. 

— Doamne, Trudie. 

— Ei bine, incredibil e că am scăpat. „I'm a survivor!“ 
cântă ea, nu chiar la fel de mwzical ca fetele de la Destiny’s 
Child. 

— Eşti nemaipomenită, Trudie, îi spun. Am ştiut din 
clipa în care te-am întâlnit. 

— Mda, ridică ea din umeri, nu știu dacă e chiar așa. Am 
învins boala, am ajuns să am o viață absolut normală. 

— Şi ce are asta de-a face cu Ritchie? 

— Acuma ajung și aici, drăguțo. Cancerul e o boală 
foarte crudă, Zoe, să nu te îndoiești niciodată de asta. ŞI, 
deși l-am învins la patru ani, mi-a lăsat o amintire, ca să se 
asigure că nu voi uita niciodată că a fost acolo. 

Nu ştiu cum, dar intuiesc ce urmează. 

— Nu pot avea copii, Zoe. Mi-am făcut toate testele. 
Indiferent cât de mult mi-i doresc, indiferent cât de mult 
și-i dorește Ritchie, nu pot avea copii. 

Ryan nu e un sfânt, așa că, dacă aș fi crezut că ceea ce 
s-a întâmplat săptămâna trecută îl va transforma, peste 
noapte, în cel mai bun coleg de apartament, aș fi meritat 
să fiu zguduită zdravăn ca să-mi revin la realitate. 

Dar — şi e vorba de un mare „dar“-— de când mi-am 
folosit cunoştinţele de prim ajutor și fiul lui s-a întors 
din brațele morții, am impresia că unele chestiuni au 
fost reevaluate. lar expresia acestui lucru e tocmai faptul 
că a demonstrat o asemenea îmbunătăţire încât, dacă 
ar trebui să-i fac o evaluare la jumătatea trimestrului, 
ar primi zece cu felicitări. 

Băurul de whisky în stilul „mâine oricum vine apo- 
calipsa“ a încetat. Plimbatul prin casă aproape că a încetat 
şi el. Sositul acasă la ora trei dimineaţa, trăsnind a parfum, 
nu a încetat, dar, la naiba, nimeni nu-i perfect. 

De fapt, azi-noapte nu ajuns acasă decât la ora cinci și 
jumătate și am dedus — după parfumul pe care l-am simțit 
azi-dimineață pe cămaşă, când am spălat hainele (da, încă 
mai fac asta) — că se întâlneşte din nou cu femeia care 
foloseşte Estée Lauder Pleasures. Nu a mai apărut de cel 
puțin șase săptămâni. 

Oricum, lucru foarte important, pe lângă faptul că a 
renunţat la majoritatea obiceiurilor proaste, a început să 
facă alte lucruri. Cum ar fi faptul că-și petrece mai mult 
timp cu copiii. Cum ar fi faptul că se distrează. Cum ar fi, 
ţineţi-vă bine, faptul că râde. 

Da, Ryan râde atât de mult acum, încât a început să 
arate ca un om care și-a amintit cum să se bucure de viață. 
Reușește chiar să mă facă și pe mine să râd, lucru pe care, 
cândva, l-aş fi crezut la fel de posibil ca faptul că Nicole 

Ritchie ar putea să câștige un premiu internațional pentru 
contribuția la fizica moleculară. 

Ruby și Samuel au observat o schimbare dramatică. 
Toată săptămâna asta a venit acasă de la serviciu, în fiecare 
seară, înainte de ora șase, ceea ce i-a dat ocazia să joace 
baseball în grădină, să picteze la masa din bucătărie sau, 
pur și simplu, să urmărească un film la televizor. De fapt, 
a făcut atâtea cu copiii în ultima vreme, încât uneori am 
avut impresia că locuim cu un instructor dintr-o tabără 
de copii. 

Efectul asupra copiilor a fost incredibil. Ruby are, 
în permanenţă, o sclipire în ochi și, în fiecare seară din 
săptămâna asta — cu excepția serii de marți —, ea și Samuel 
au fost în pat, dumnezeieşte de epuizați şi dormind 
profund, la ora opt. 

Iar slujba mea a devenit mult mai uşoară. 

În seara asta, tocmai mă gândesc ce să le dau copiilor 
de mâncare, când aud ușa trântindu-se. Umerii mei nu 
mai tresar involuntar. 

— Tat! strigă Ruby și Samuel, aruncându-se în brațele 
lui ca doi cățeluși agitați. 

— Uau, spun. Abia a trecut de cinci. Ai venit de- 
vreme. 

— M-au elibera mai devreme pentru bună purtare, 
zâmbeşte el. 

— Tocmai voiam să încep să gătesc, poți să rămâi cu 
noi, dacă vrei. 

Ryan se strâmbă. 

— Am gustat din sosul ăla HP zilele trecute, mă necă- 
jeşte el. Am câteva îndoieli în ceea ce privește gusturile 
tale culinare. 

— Cât tupeu! pufnesc, și copiii se pun pe râs. 

— Nu, nu, protestează el. Voiam să vă scot pe toți la 
masă, în oraş. 

— Serios? chițăie Ruby, ţopăind în jurul lui cu un 
asemenea entuziasm, de parcă Ryan ar fi spus că ne mutăm 
în parcul Disney. 

— Serios? Serios? adaugă Samuel. 

— Da, serios, serios, răspunde Ryan, luându-l în brațe şi 
aruncându-l în aer de parcă n-ar fi mai greu decât o minge 
de volei. 

Alerg sus şi-mi deschid dulapul să analizez opțiunile. 
Cu ce naiba să te îmbraci când ieși la cină cu șeful rău și 
cu copiii de care ai grijă? Rochie de cocktail şi tocuri? Nu, 
nu, nu. În nici un caz rochie de cocktail, mai ales pentru 
că nu mai vreau să-mi amintesc de ultima ocazie în care 
am purtat așa ceva. 

După o căutare febrilă prin garderobă, aleg o ţinută pe 
care am cumpărat-o recent, potrivită pentru o asemenea 
ocazie — adică pentru momentele în care habar n-am cu 
ce să mă îmbrac: pantaloni de in și o bluză cu mâneci 
căzute, cum a purtat Kate Hudson într-o ediție recentă 
a revistei Allure (deși pun pariu că a ei n-a costat 35 de 
dolari, de la H&M). 

Încep să mă machiez, un proces pretenţios și subtil, 
după standardele oricui. Dacă pun prea mult fond de ten 
Clinique risc să mă dau de gol drept genul de amărâtă 
care se consumă atât de mult la ideea unei cine, încât 
își întoarce pe dos toată garderoba căutând cu ce să se 
îmbrace. Dacă pun prea puțin, va arăta de parcă m-am 
oprit în drum pe la Wal-Mart. 

Când mă întâlnesc cu Ryan pe hol, mă studiază în 
timp ce le deschide ușa copiilor. Ca de obicei, genunchii 
mi se înmoaie. 

— Ai slăbit, Zoe, spune. 

Mă opresc brusc. 

— Poftim? 

— Ai slăbit, repetă el. 

Sunt uimită de ceea ce aud și aproape că mă fac 
mică sub povara recunoştinței. Ryan putea la fel de bine 

să-mi spună că am ochi ca două stele, buze ca picăturile de 
rouă și corpul unei zeițe greceşti. 

— O, chiar ți se pare? îl întreb eu, cât de nonșalant 
pot, cu obrajii strălucind ca vârful degetului lui ET. N-am 
ținut nici o dietă sau ceva de genul ăsta... și, sincer, am 
fost mult mai slabă de atât. 

— Arăţi minunat. 

Zâmbeşte şi inima mea dansează de fericire. 

— Hai, Ruby, hopa înăuntru. 

Chestia ridicolă e că n-am ținut vreo cură. Ceea ce mă 
conduce la o singură concluzie: cu cât depui mai mult efort 
ca să slăbeșşti, cu atât scapi de mai puține kilograme. 

Iar Ryan are dreptate, chiar am slăbit. Sigur, nu am 
ajuns încă la măsura mea obișnuită, dar, după estimările 
mele, am dat jos cel puțin trei kilograme, poate mai 
mult. 

Intru în restaurant, simțindu-mă ca Miss World după 
o zi la spa. 

Luăm cina la Legal Seafoods, un loc din Boston în 
care Ruby și Samuel n-au mai fost până acum. Ruby face 
față evenimenului de a se afla într-un „restaurant șic“ 
adoptând un accent fals britanic și ținându-și cuțitul și 
furculița atât de grațios, încât aproape că le scapă pe jos. 

Comandă păstrăv curcubeu și e dezamăgită când îi 
este servit. În locul creaturii exotice și colorate la care se 
așteptase, vede că e vorba doar de un pește mare. Acum, 
că sunt slabă, conștientă de cât e de important să mănânci 
sănătos, aleg o supă de moluște. 

Stridiile alese de Ryan creează cu adevărat senzație. 

— fii! Tari! strigă Ruby, când Ryan ridică o stridie. 

— Îi! Tati! o imită Samuel. 

Ciudat, dar să-l văd pe Ryan punându-și o stridie pe 
limbă are tocmai efectul contrar asupra mea. 

— Sunt delicioase, rânjeşte Ryan. Și Zoe crede la fel. 
Nu, Zoe? 

Roșesc. Nedorind să-i dezvălui că n-am mai mâncat 
așa ceva niciodată, arunc o stridie în gură. 

— Delicioasă! exclam eu, înghițind ceva ce seamănă 
cu un bulgăre de noroi sărat. Nu știți ce pierdeţi. 

Samuel începe să râdă, iar Ruby n-ar putea să pară mai 
şocată nici dacă am mânca șosete murdare, însoțite de un 
compot cu apă de la duș. 

— Sunteţi scârboși, spune ea, ciugulind din pâine. 

Pe măsură ce seara continuă, ajung la concluzia că 
mâncatul în oraș are un asemenea succes, încât Ryan 
ar trebui să facă asta o dată la două zile — și nu ezit să-i 
spun. 

Dar nu e vorba doar de copii. Şi mie mi-a plăcut. 
lar, la ora nouă, când suntem încă la masă aștep- 
tând un taxi, îmi dau seama cât de bine mă simt. Pun 
sentimentul pe seama sticlei de vin pe care eu și Ryan am 
băur-o. 

— Dumnezeule, prostul de mine, spune din senin. 

— Ţi-ai uitat cheile? 

— Nu, nu. Altceva. Un toast. Ridicați-vă paharele, 
copii. 

Îşi ridică paharele atât de sus, încât Samuel aproape 
că-și varsă sucul de portocale în cap. 

— În cinstea lui Zoe, spune Ryan. Salvatoarea noastră. 

La ora unsprezece, copiii dorm duși, iar eu m-am retras 
în dormitor. Tocmai m-am instalat în pat, când aud pe 
cineva coborând apăsat scările. Când aud din nou același 
zgomot, mă ridic în capul oaselor şi mă încrunt. Numai 
că, de data asta, Ryan — presupun că el e — aleargă în sus 
pe scări. 

Face atâra hărmălaie, încât sunt sigură că-i va trezi 
pe Ruby şi pe Samuel. Sar din pat să aflu ce se întâmplă. 
Dar, când deschid ușa, mă trezesc în fața unei cu totul alte 
priveliști decât mă așteptam. 

Ryan este sus, în capul scărilor, cu spatele la mine, şi 
se îndreaptă spre dormitorul lui. În afară de un prosop atât 
de mic, că n-ar fi bun nici măcar pentru unul dintre piticii 
Albei-ca-Zăpada, darămite pentru un bărbat de aproape 
un metru nouăzeci, e gol-pușcă. 

Văzând cum picură apa de pe el, nu pot decât să 
resupun că a dat o fugă până jos, după un prosop curat. 
n timp ce el tropăie pe palier, eu mă simt de parcă am 

prins rădăcini în prag. 

Apoi prosopul îi cade. 

Ienesc. 

E un icnet aproape fără zgomot, plin de panică, precum 
un chițăit de şoricel speriat; pe de o parte, mi-e groază 
să nu se întoarcă şi să mă prindă salivând cu ochii lipiţi 
de dosul lui și, pe de altă parte, chiar nu-mi pot dezlipi 
privirea de el. 

— Fir-ar! mârâie, culegând prosopul de pe jos. 

Îl azvârle pe umăr și-și vede de drum spre camera lui. 

Îmi pun mâna la gură, în timp ce-i sorb din 
ochi formele goale şi ude. Sunt dezgustată de ceea ce fac, 

dar nu mă pot abține. Sorb din priviri stropii de apă de pe 
umerii lui lați, bronzați şi — o, Doamne, abia mai respir — de 
pe fundul lui. 

Fundul lui Ryan e a-ntâia. 

Ştiţi şi voi, unele funduri nu-s rele, dar al lui este și 
mai şi. Nici Michelangelo, la apogeul creației sale, n-ar fi 
putut zămisli unul mai grozav. 

Dintr-odată, fără să vreau, expir. Se aude ca o răbufnire 
de aer scăpat dintr-un balon cu heliu. Ryan se oprește. Îmi 
mușc mâna, îngrijorată brusc, și mă rog să nu mă fi auzit. 

Se uită într-o parte. 

Mă trec toate apele. Mi-am încleștar pumnii atât de 
strâns, încât, dacă aș avea unghii cât de cât prezentabile, 
aș putea să ajung să mă duc, după asta, la Urgenţă. 

Dar nu se întoarce. 

Habar n-am dacă m-a auzit sau nu — tot ce contează e 
că-și vede de drum, trântind uşa dormitorului după el. 

Închid ochii și oftez ușurată. Într-un final, mă adun 
suficient cât să mă năpustesc înapoi în cameră, să închid 
ușa, să mă azvâri în pat și să trag pătura până la gât. 

ncerc să citesc, dar se întâmplă ceva ciudat. De fiecare 
dată când ajung la finalul unei pagini, îmi dau seama că, 
de fapt, n-am înțeles nici un cuvânt, 

A trebuit să treacă o săptămână ca să nu mă mai 
gândesc la fundul lui Ryan. 

— Nici măcar nu-mi place de el, pentru numele lui 
Dumnezeu, îi spun lui Trudie la telefon, într-o seară. 

— Da, sigur, îmi răspunde ea. Îmi tot repeţi asta. 

— Dar așa e! scâncesc. 

Nu știu de ce încerc să mă conving singură. Poate 
pentru că ceea ce a început ca o scânreie, ce se aprindea ori 
de câte ori zăream brațele lui Ryan, s-a transformat într-o 
obsesie dezarmantă, implicând imagini ale posteriorului 
său. Și cum naiba să poftesc la Ryan, când încă mai sunt 
torturată de accese de dragoste pură, totală, pentru Jason? 
Mecanism de apărare sau nu, mă deranjează. 

— Eşti sigură că nu ţi-a căzut cu tronc? mă întrea- 
bă ea. 

— Sigur că da, îi răspund. Cum ar putea să-mi placă de 
el când, până de curând, îmi doream să-l omor cu mâinile 
mele? 

— Poate că ai văzut lumina. 

Râde pe înfundate. E clar că-i face mare plăcere să mă 
tachineze pe tema asta. 

~ Nu f ridicolă. 

— Bine, i-ai văzut fundul. Chicoteşce. Destul de 
evident. 

Nu pot să nu zâmbesc, dar zâmbetul nu mă face să 
ratez ocazia de a schimba subiectul. Pe lângă asta, există 
lucruri mult mai importante despre care să vorbim decât 
corpul lui Ryan. 

— Cum merge cu Ritchie? încerc terenul. 

— Ştii tu, zice ea, pe un ton evaziv. Bine, cred. 

Vai de mine. Până săptămâna trecută, dacă aș fi între- 
bat-o pe Trudie cum vede relaţia ei cu Ritchie, ar fi spus 
că, pe lângă ei, pasiunea dintre Romeo și Julieta era un 
biet foc de paie. 

— Nu mai e la fel de când mi-a cerut să mă mărit cu el, 
mărturisește ea. S-a schimbat. Aparent, ne prefacem că 
totul e la fel, dar știm că nu-i așa. 

— Și cum s-a schimbat? 

— Nu-i nimic evident. Doar că înainte lui îi era lim- 
pede că ne iubim la fel de mult. Acum cred că simte că 
s-a schimbat echilibrul. De parcă, dacă nu m-am repezit 
să mă mărit cu el, acum trebuie să dea înapoi. Să nu mai 
fie așa de afectuos şi de iubitor și... Ei bine, eu încerc atât 
de mult să echilibrez balanța, încât semăn cu un labrador 
în călduri. E jalnic. 

— Probabil e vorba de orgoliu, îi sugerez. 

— Sper că aşa e. 

— Presupun că n-ai spus nu când te-a cerut de 
nevastă. 

— Nu... n-am spus nu, admite ea. Dar încearcă să vezi 
lucrurile prin ochii lui. Când stai în genunchi, în mijlocul 
unui restaurant, un răspuns călduț, de genul „Hmmm, 
ăăă... bine, o să vorbim despre asta“ nu-i chiar ceea ce 
așteptai. 

— Trebuie să existe o cale de ieşire din asta, îi zic. Fă-l 
să înțeleagă ce-i în mintea ta. Spune-mi exact ce reacţie a 
avut când i-ai spus că nu poți avea copii. 

Urmează o pauză și încep să mă întreb dacă nu cumva 
s-a defectat telefonul. 

— Trudie? 

— Cred că glumești, iubito. Vorbeşte ca și cum aș fi dusă 
cu sorcova departe de tot, rătăcită pe cele mai îndepărtate 
culmi ale Everestului. Nu i-am spus asta. 

— De ce nu? 

— Ți-am zis de ce nu, continuă ea. Pentru că adoră 
copiii. Pentru că ține neapărat să aibă familia lui. M-ar 
părăsi cât ai zice peşte dacă ar afla. 

— Dar dacă nu contează atât de tare pentru el pe cât 
crezi tu? 

— Contează, răspunde ea. 

— Dar dacă nu contează? 

— Ba da, contează. 

— Ascultă, te iubeşte, nu-i așa, și... 

— Da, dar — vine Barbara. Trebuie să fug. Ai grijă de 
tine și mulțumesc pentru detaliile alea picante despre 
fundul lui Ryan. Am să visez al naibii de frumos diseară. 

În ultima vreme, Ryan a făcut o grămadă de lucruri 
care i-au surprins pe copii, nemaivorbind de lucrurile care 
m-au surprins pe mine. Dar nimic n-a fost mai surprinzător 
decât ăsta. 

E o zi obişnuită de octombrie, ceea ce înseamnă că mă 
așteptam să-l văd cel mai devreme a doua zi dimineaţă, 
după ce se trezea în zori să alerge, ca de fiecare dată. 
Asta, probabil, după ce ar fi dormit doar trei ceasuri în 
urma unui altfel de maraton cu vreo tipă arătând ca un 
fotomodel și parfumată din belşug cu Dior Addict. 

Dar, în toiul după-amiezii, îmi sună mobilul și pe ecran 
apare numărul lui. 

— Bună, Ryan. E totul în regulă? 

— Sigur. Unde eşti? 

— La magazin, ne pregătim s-o luăm pe Ruby de la 
școală. Samuel nu mai putea rezista până diseară fără 
biscuiţi Oreos. A fost tare cuminte azi, așa că am zis să-i 
ofer o tratație. 

— Te poți întoarce după ce o iei pe Ruby? 

— Unde să mă întorc? întreb, neștiind la ce se referă. 

— Acasă. 

— Eşti acasă? 

— Aici locuiesc, să ştii, subliniază el, pe bună 
dreptate. 

— Da, știu, sunt nevoită să admit. 

— Dar n-ai ajuns niciodată acasă la două jumătate 
după-amiaza, vinerea, de când te cunosc eu. Aș fi crezut 
mai degrabă că mă suni din insulele Hebride, decât din 
sufragerie. 

— Bine, bine, ai dreptate. Dar exact de asta sunt acasă 
acum. Am o surpriză. Pentru copii. 

Când ajungem acasă, Ryan este în hol, cu două valize 
mari. 

— Aşa, copii. Încearcă să nu zâmbească, dar nu poate. 
Veniţi aici un pic. 

O ridică în brațe pe Ruby cu o mână, iar cu cealaltă îl 
ridică pe Samuel. 

— Ce-aţi zice să mergem într-o mică vacanţă? 

Ruby face ochii mari, încât par gata să-i sară din cap. 

— Serios? 

— Vacanţă! Vacanţă! Ce grozav! începe să cânte 
Samuel. 

Ryan se uită la mine și îmi zâmbeşte. 

— Nu plecăm în Bermude, spune el ezitant, dar 
mi-ar plăcea să vii și tu, Zoe. 

Aflăm că Gerald Raven, șeful lui Ryan şi fostul meu 
partener de dans (cu cât ne amintim mai puțin de asta, cu 
atât mai bine), ne lasă să stăm în casa lui de vacanță din 
New Hampshire. Se pare că-i tot oferă lui Ryan un astfel 
de weekend, de trei ani încoace, dar, până acum, el n-a 
acceptat niciodată. 

Când sosim acolo, în aceeași seară, nu pot să nu mă 
gândesc ce greșeală face Ryan. Mare de tot. Mă aşteptam 
la ceva de genul rulotei mătușii Linda, din Cleveleys, cu 
tot cu perdeluțele alea groaznice, croșetate, cu saltele 
atât de pline de noduri, că ar fi fost bune pentru o cursă 
de mountain-bike și cu „priveliştea de neuitat“ spre 
tomberoanele din camping. 

A trebuit să văd cu ochii mei casa de vacanță a lui 
Gerald ca să cred. E localizată într-un cadru uluitor — 
plopi tremurători, arțari și cedri, colorați în nuanțe 
aprinse, incredibile — dacă le-aș fi văzut într-o broșură, 
aș fi crezut că fotografia a fost prelucrată. Mai e și casa 
însăși: mare, luxoasă, de lemn, având în spate o verandă 
suficient de mare cât să găzduiască un dineu. 

— Locul ăsta e minunat, spun, în timp ce Ruby și 
Samuel șopăie încântați prin camera de zi. Nu-mi vine 
să cred că nu te-ai obosit să vii aici până acum. Nu eşti 
zdravăn la cap. 

— lar te îndoiești de sănătatea mea mintală, mormăie 
Ryan dezaprobator. Totuși, de data asta, poate ai 
dreptate. 

— Tati, tari, se alintă Ruby, când mergem să călărim? 

— A zis cineva ceva de cai? o tachinează el. 

De fapt, tot drumul, caii au fost singurul subiect de 
discuție. Probabil am vorbit mai mult despre cai în ulti- 
mele ore, decât patronul unei case de pariuri sportive 
într-o lună întreagă. 

— N-am auzit nimic despre nici un cal. Tu ai auzit 
ceva, Zoe? întreabă Ryan. 

Dau din cap. 

-= Nu. Eu nu. Nu-i suport. 

— Ooooh, scâncește Ruby. Aţi zis că-i putem călări. 
Ta-tiiii! Zo-eeeee! Vă rog! 

— Bine, bine, spune Ryan, și o sărută pe creştet. Mer- 
gem la cai mâine de dimineață, la prima oră. Promit. 

Acum, că i-a venit inima la loc, Ruby se joacă fericită 
cu Samuel pe verandă, în timp ce Ryan face friptură pentru 
toată lumea, apoi o serveşte împreună cu o salată atât de 
mare şi de elaborată, încât în fața rezultatului eforturilor 
mele până şi un hamster ar strâmba din nas. 

După cină, cu un soare palid la orizont și câte o bere 
rece în mână, Ryan și cu mine jucăm cărți cu cei mici. 
Miza este un pachet uriaș de M&M, repartizat în mod 
egal între noi, la începutul partidei. După mai puțin de 
patruzeci și cinci de minute însă, Ruby și Samuel ne fac 
praf. Nu ştiu cât ține de talentul lor și cât are legătură 
cu faptul că tot șterpelesc bomboanele de ciocolată de pe 
masă, indiferent dacă pierd sau câștigă. Dar, la finalul serii, 
au atâta ciocolată pe față, încât pare că și-au petrecut ziua 

în secția de control al calității din fabrica de ciocolată a 
lui Willy Wonka!. 

— Nu e ilegal să jucaţi jocuri de noroc la vârsta voastră? 
zic eu, luându-l în brațe pe Samuel, care e vesel ca un 
spiriduș. 

— E cu siguranţă imoral, intervine Ryan. Așa că, în 
pat cu voi până nu ne arestează cineva pe Zoe și pe mine 
pentru că v-am lăsat să vă faceți de cap. 

În timp ce-i îmbrac pe amândoi în pijamale, îi fac 
să-și bea laptele și să se spele pe dinți, încep să mă mir și 
eu ce ușor se lasă convinși să meargă la culcare. Ruby e 
atât de încântată că a doua zi va merge să călărească, încât 
ai crede că se pregătește de marele derby. 

— Cât crezi că va dura până să se trezească Ruby? şop- 
tesc, în timp ce Ryan închide ușa dormitorului copiilor. 

— Hmm... treizeci de secunde? 

Dar cele treizeci de secunde trec și se transformă 
în cinci minute. lar, peste zece minute, când tragem 
cu ochiul în dormitor, situația se prezintă altfel decât 
ne-am fi așteptat. Liniște. Ruby și Samuel — fără muncă de 
convingere, insistențe sau recompense — dorm buştean. 


! Personaj excentric din romanul Charlie și fabrica de ciocolată, de Roald 
Dahl (n.tr.) 

Nu sunt ceea ce s-ar putea numi o amazoană. Am 
crescut la oraș, pentru numele lui Dumnezeu! Singurii cai 
cu care am luat contact erau cei ai polițiștilor care păzeau 
stadioanele în timpul meciurilor. 

Bine, asta nu e tot. Am luat lecţii de călărie în fiecare 
sâmbătă, timp de cinci luni, pe la vârsta de zece ani. Fiica 
vecinei noastre Susan Hamilton, Sally, cânta din ce în 
ce mai bine la pian, așa că am fost dusă pe sus, la fiecare 
sfârșit de săptămână, la grajdurile din Harthill Road, ca 
să fiu transformată într-o amazoană de-a lui Jilly Cooper! 
Nu eram chiar o catastrofă, dar am răsuflat ușurară când 
familia Hamilton s-a mutat în West Kirby, iar mie mi s-a 
dat voie să rămân sâmbăta acasă și să mă uit la televizor. 
Cât au ținut lecţiile, m-am descurcat. Dar există o 
diferență crucială între atunci şi acum: teama. În sensul 
că atunci nu-mi era frică. Acum sunt atât de speriată, 
încât simt cum îmi clănțăne dinții ca niște castaniete. 

În timp ce punem șaua pe cai, cu ajutorul instruc- 
torilor noștri, îmi dau seama că animalul cu care m-am 
pricopsit — numit, în mod ironic, Micuţul — e așa de 
mare încât nu prea-mi vine să cred că l-ar putea încăleca 
cineva. Am văzut dinozauri mai delicați. 

— Micuţul e grozav cu începărorii, spune instruc- 
toarea mea, o roșcată pe nume Cindy, cu coapse atât 
de ferme încât ar putea sparge nuci între ele. Chiar şi cu 
cei care nu sunt prea... sportivi. 


! Jurnalistă și autoare britanică de cărţi de succes, multe dintre acestea 
având ca subiect universul curselor de cai (n.tr.) 

Şi-a petrecut ultima jumătate de oră aruncând co- 
mentarii răutăcioase în direcția mea și flirtând cu Ryan. 
Începe să mă calce pe nervi. 

— Nu-s o începătoare, o informez din nou. Am mai 
luat lecţii. 

— A, scuze. Râde pe sub mustață. Când ţi-ai pus casca 
invers, am crezut... 

Pufnesc defensiv. 

— Aşa le purtăm în Anglia. 

-= Mă rog. 

— Dar ce mai... continui ignorând-o, când ești la 
Roma... 

Îmi pun casca cum trebuie și, cu coada ochiului, 
îl surprind pe Ryan zâmbindu-mi. 

Mă uit cum se apucă, sigur pe el, să verifice șaua 
calului, apoi cum, tot sigur pe el, sare în spinarea lui și, la 
fel de sigur pe el, dă ocol manejului. Este limpede că Ryan 
n-ar avea cum să fie mai expert decât atât în materie de 
cai, nici dacă mama lui ar fi prințesa Anne. 

Nu știu ce să cred: pe de o parte, antecedentele lui 
rurale mă fac de rușine bine de tot, pe de alta, este tare 
sexy pe calul ăla. 

N-am fost niciodată un mare fan al filmelor cu cowboy, 
dar, văzându-l astăzi pe Ryan, în postura asta, mi-am dat 
seama care-ar putea fi farmecul lor. Cu coapsele puternice 
odihnindu-se de flancurile calului și cu mânecile de la 
cămașă suflecate, astfel încât i se văd brațele, este un 
model minunat de sportivitate și de virilitate. lar asta nu 
mă ajută deloc să mă concentrez. 

— Eşti gata? 

mi zâmbeşte plin de entuziasm. 

— Mmm... aproape! Zâmbesc nesigură. Ai călărit mult 
când erai mai tânăr? 

— Sigur. Ridică din umeri. Dar, hei, Zoe, fii fără grijă. 
Instructoarea va fi chiar lângă tine. Mi s-a spus că au mare 
grijă de începători. 

— Nu sunt o începătoare, insist, punând un picior în șa 

ji încercând să-l trec pe celălalt peste spinarea Micuţului. 
mi lipsește doar antrenamentul, atâta tot. 

După cinci încercări, îmi dau seama că arăt ca un 
Jack Russel bolnav de artrită, care încearcă să facă pipi 
pe un gard. Ce-i mai rău, Ryan sare din şa și încearcă 
să mă ajute punându-mi mâinile pe fund şi împingân- 
du-mi toată greutatea pe spinarea Micuţului. E cea mai 
stângace mișcare din câte-a văzut Cindy până acum, dacă 
ne luăm după expresia ei. 

— Mă întreb dacă n-ar fi mai bine să încalec pe ceva 
asemănător cu ăla, sugerez, arătând spre calul lui Ruby. 

— Am înțeles eu bine? mă întreabă Cindy. Vrei poneiul 
pe care e fetița care are doar şase ani? 

— Nu trebuie să fie tot ăla, mă răstesc. 

— Totul o să fie bine, toarce ea, în timp ce-l bate 
cu palma pe Micuţ, făcându-l să se înfioreze de plăcere, 
iar pe mine să mă agăț de şa cu atâta putere, încât mi se 
albesc încheieturile. Micuţul e un uriaș blând. 

Pomim la plimbare, cu Ryan în frunte. Samuel şi Ruby 
îl urmează, iar instructorii — un băiat adorabil, pe nume 
Robby, şi o puștoaică timidă, de șaptesprezece ani, pe 
care o cheamă Lauren — merg pe lângă ei și le țin frâiele. 
Cindy şi cu mine încheiem plutonul, ea cerrându-mă în 
gura mare că nu-l împiedic pe Micuţ să mănânce nu știu 
ce ierburi. 

— A, dar nu se întâmplă nimic rău, îi spun eu, ca și 
cum l-aș lăsa s-o facă pentru că sunt o mare iubitoare de 
animale, și nu pentru că Micuţul refuză categoric s-o ia în 
orice direcție aș vrea să-l mân eu. 

— Sunt otrăvitoare, îmi zice ea. 

Din fericire, Micuţul se hotărăşte oricum s-o pornească 
din loc, în timp ce eu mă străduiesc să mă calmez. Şi după 
ce am mers călare vreo jumătate de oră, tot mai simt valul 
de adrenalină specific unui sinucigaș, care stă în picioare 

pe Beachy Head!, cu degetele de la picioare atâmând în 
afară. 

— Peisajul e minunat, nu? remarcă Ryan, rămânând în 
urmă ca să ajungă cu calul în dreptul meu. 

-O, da, spun eu, îndreptându-mă în șa, într-o 
încercare de a simula postura relaxată a unui fermier 
texan care a început să călărească la scurt timp după ce a 
ieșit din pântecele mamei. lar ăsta e cel mai bun mod de 
a-l admira, fără îndoială, adaug. 

— Mă bucur că te-ai mai relaxat un pic, zice Ryan. 
Copiii se simt grozav. N-aș fi suportat să știu că nu eşti în 
largul tău. 

— Cine, eu? exclam. Eu? Ha! Să nu fiu în largul meu? 
Dar ştiu că ești nostim, nu-i așa, Micuţule? 

Cu un gest menit să arate cât de relaxată şi de sigură 
pe mine mă simt, încerc să-l bat pe Micuț pe gât, dar când 
mă aplec să-l ating cu mâna, îmi pierd echilibrul. 

De fapt, cuvintele astea nu redau cu acuratețe mișcarea 
spectaculoasă pe care o fac în timp ce plonjez într-o parte, 
alunecând din șa, cu un picior ieşit din scară, și rămân 
ținându-mă cu disperare de coama Micuţului. 

— Aaaaah! încep să pip. 

Micuţul hotărăște că nu-i place ca o nebună de șaizeci 
de kilograme să i se agite în spate precum o caracatiță 
uriașă. În loc să stea pe loc, ca să mă poată salva cineva, 
pe el îl mănâncă copitele, așa că o ia la goană. 

— Aaaaah! mă vait, ținându-mă de gâtul lui. 

— Stai calmă, strigă instructoarea după mine, fără 
să-mi fie de nici un ajutor, în timp ce Micuţul se 
îndepărtează în galop, iar fundul îmi alunecă și mai mult 
într-o parte. 

Nu pot fi atentă acum decât la bubuitul copitelor 
Micuţului, în timp ce sunt azvârlită în sus și-n jos, ca o 
marionetă uriașă pusă în mașina de spălat, la stors, şi-mi 

simt mușchii luând foc, atât sunt de încordați ca să mă 
țină pe cal. 

Dar se pare că nu sunt suficient de încordați. 

Simţind cum alunec şi mai jos de pe Micuţ și cum 
mă apropii din ce în ce mai tare de sol, încep să mă 
tem că nu mai am scăpare. Degetele îmi alunecă prin 
coamă și ştiu că mi-a sunat ceasul. Neobrăzata de Cindy, 
cu picioarele ei musculoase și oțelite, o să fie ultimul lucru 
pe care o să-l văd înainte să mor. 

Dar, deodată, îmi dau seama că se petrece ceva 
lângă mine. Cineva călăreşre alături. Și apucă frâiele 
Micuţului. 

— Prr! 

Ca prin minune, Micuţul încetinește. Și, fapt mai 
uluitor, în cele din urmă, se opreşte. 

Îmi dau drumul și aterizez într-o băltoacă, asemenea 
unui sac de cartofi aruncat într-un camion. Închid ochii, 
copleșită de şoc şi de ușurare. 

Când îi deschid iar, Ryan e în genunchi lângă mine. 

— De la cine ai luat lecţii? De la Clint Eastwood, 


cumva? 


capitolul 55 


N-am avut în viața mea atâtea vânătăi. Zac în cada 
plină cu apă caldă, pe jumătate în comă, holbându-mă 
amețită la niște picioare care ar putea foarte bine să 
fie ale unui personaj din filmul Reservoir Dogs’. Şi toate 
astea de la o plimbare liniștită la țară, călare pe Micuţ, 
„uriașul blând“. 

Mă întind după săpun și gem din cauza durerii care mă 
săgerează într-o parte. Să fiu sinceră, nu mă deranjează că 
doare așa rău. Mă supără că, deși sunt complet dezbrăcară, 
arăt ca și cum aș purta haina multicoloră a lui Iosif. 

Închid ochii şi-mi las mintea să plutească. Mi-l 
închipui pe Jason îngrijindu-mi rănile. Mereu a fost bun 
la aşa ceva. 

La câteva luni după ce l-am cunoscut, am căzut pe 
scările unui club de noapte şi, pe lângă faptul că m-a 
purtat în cârcă până la taxi, m-a dus la el acasă. În 
timp ce zăceam pe canapea și simțeam cum se învârte 
încăperea cu mine, a apărut cu cea mai bine dotată 
trusă de prim ajutor pe care-o văzusem în viața mea și 
s-a apucat să-mi tamponeze julitura de la genunchi. Nu 
știu de cât ajutor mi-a fost din punct de vedere medical, 
dar m-a făcut să mă simt mai bine. 

Aș da orice să-l am lângă mine acum. Deși bănuiesc 
că, de data asta, i-ar trebui mai mult decât o sticlă de 
dezinfectant. 

— Zoe, ai nevoie de ajutor? strigă Ryan de dincolo 
de ușă. 


! Profesioniştii crimei, thriller regizat de Quentin Tarantino (n.-tr.) 

— Nu! țip îngrozită, ieșind cu chiu cu vai din cadă şi 
întinzându-mă după capot. Nu, nu! mă descurc perfect, 
zău. les imediat! 

În timp ce îl aud pe Ryan îndepărtându-se, arunc o 
privire tristă în oglindă. Oi fi eu curată — nu mai sunt 
acoperită de noroi —, dar sunt zgâriată așa de tare pe față, 
încât arăt de parcă m-aș fi luptat cu un tufiș de scaieți. 

Mă strecor în dormitor şi-mi iau o pereche de pantaloni 
largi curați, un tricou vechi și hanoracul meu mare și 
comod, pe care-l iubesc, chiar dacă mama insistă că mă 
face să arăt de parcă m-aș pregăti să jefuiesc o benzinărie. 

Srrăbat camera de zi și ies pe verandă, unde Ryan 
încearcă să recâștige batoanele de ciocolată Hershey pe 
care i le-a luat Ruby mai devreme. Samuel termină un de- 
sen la care e limpede că a lucrat împreună cu sora lui cât 
am fost eu în baie. 

— Hei, ce desen frumos, îi spun. Ce reprezintă? 

— E Zoe, zice el, mândru. Zoe și un căluț. 

Talentul artistic al lui Samuel, chiar dacă a beneficiat 
de ajutorul lui Ruby, este abstract. Dar reușesc să deslușesc 
destul cât să-mi dau seama că au desenat un cal, având 
ceva ce seamănă cu un morman imens de resturi menajere 
alături. Se pare că-s eu. 

— N-ai fost prea impresionat de talentul meu la călărie, 
nu? îl întreb, ciufulindu-l. 

— Nu trebuie să cazi, Zoe, îmi răspunde. 

— Cum te simți? întreabă Ryan. Arăți mult mai bine 
după baie. 

— Ei, sunt bine, răspund. 

Mă simt de parcă a trecut buldozerul peste mine, dar 
sunt obișnuită. 

-— E aproape înduioșător, zice el și rânjeşte. Nu chiar, 
dar aproape. 

— Ei bine, nu-i așa de rău, presupun. Aș prefera „de- 
vastator de sofisticată“, dar „aproape înduioșătoare“ e 
probabil mai mult decât aș fi putut spera în cazul ăsta. 

Cred că, în partea asta a statului, aerul are ceva 
deosebit, pentru că minunea de aseară se repetă, iar copiii 
se duc la culcare de bunăvoie, fără să facă prea multe 
nazuri. 

— Îi mituieşti cumva? îl întreb pe Ryan. 

— O zi întreagă în aer curat era tot ce le trebuia. Plus 
faptul că nu mai avem ciocolată. 

— Ce-ai vrea să mănânci la cină? îl întreb. E rândul 
meu — tu ai gătit aseară. 

— Hei, nu-ţi bate capul. Du-te și relaxează-te. 

— Serios? 

— Da, serios. Stai jos. Am să-ți aduc nişte vin. Am 
cumpărat o sticlă mai devreme. 

Ryan se duce în bucătărie, iar eu mă apuc să caut 
prin colecția de CD-uri a lui Gerald Raven. Nu prea are 
clasici, dar găsesc un exemplar prăfuit din Cele mai bune 
cântece ale lui Billy Joel. ÎL pun şi sar peste primele piese, 
până când ajung la preferata mea. She's Always A Woman 
To Me încă-mi dă fiori pe ceafă — chiar dacă nu s-a mai 
difuzat la radio de cel puțin treizeci de ani. 

les pe verandă și trag în piept aerul tare, de țară. 
La scurt timp, Ryan apare cu un pahar de vin roșu, mare 
cât un castron pentru supă. 

— Îmi place mult cântecul ăsta, spune el. 

— Şi mie. Demonstrează cel mai bine cât de nebună 
poate fi dragostea, nu-i așa? 

Ryan râde. 

— Cred că eu n-aş fi folosit cuvântul „nebună“, dar ai 
absolută dreptate. O iubește nu în ciuda defectelor ei, ci 
pentru ele. E nevoie să fii un mare visător pentru așa ceva. 
Ştiu cum e. 

Ridic o sprânceană. 

— Mie nu-mi laşi impresia unui mare visător, Ryan. 

— Nu? Hmm, poate nu mă cunoşti prea bine. 

Apoi îmi dau seama de un lucru. Cum se poate că, 
în ciuda vânătăilor, a faptului că m-am făcut de rușine, 

în ciuda a tot ce s-a întâmplat, mă simt atât de ciudat de 
fericită? 

— De ce zâmbești? 

- A, nimic. Ei bine... mă gândeam... 

— La ce? 

— Că mă simt tare bine aici. 

Îmi zâmbeşte din nou. De data asta, e un zâmbet larg, 
fără rețineri, pe care l-am văzut atât de rar pe chipul lui 
până acum. 

— Eu mă simt tare bine că eşti aici. 

E ora unu noaptea. Simt că viața mă îmbată. Mda, 
bine, şi o cantitate apreciabilă de vin roșu. 

Astă-seară, la lumina din ce în ce mai slabă a unei 
lămpi cu gaz, Ryan și cu mine am vorbit despre o groază 
de lucruri, dacă Crimă și pedeapsă a lui Dostoievski merită 
citită (mă asigură că da), dacă fotbalul european este cel 
mai grozav sport din lume (mă asigură că nu), dacă mai 
cred oamenii în căsătorie și dacă Botoxul este bun sau nu. 
Am discutat dacă britanicii și americanii au mai multe 
în comun decât britanicii şi alți europeni și am speculat 
pe tema dacă Ruby va fi președinte când va crește mare 
(penultima ei ambiție) sau Hannah Montana (ultima). 

Am vorbit despre copilăria lui Ryan în Michigan 
şi despre copilăria mea în Liverpool, despre cele două 
veri pe care şi le-a petrecut călătorind (una în Orientul 
Îndepărtat și una în Australasia) și despre weekendul pe 
care l-am petrecut eu la Barcelona. 

- Și acum, spune-mi, misterioasă Zoe, rostește el 
umplând paharele la loc, care-i marea ta poveste de 
dragoste? Cum stă treaba cu tine și cu iubiții, amanții, 
sufletele-pereche? 

~ Nu sunt misterioasă. 

— Haide, face el, ridicând o sprânceană. Ce altceva ar 
fi putut să ducă o tânără frumoasă și deşteaptă în cealaltă 
parte a lumii? 

Sunt uluită. 

— Ce-i? întreabă el, îngrijorat. Am spus ceva ne- 
potrivit? 

— Crezi că sunt frumoasă? întreb și imediat îmi vine 
să-mi trag palme. 

Lumina pâlpâie pe chipul lui Ryan, făcându-l să arate 
incredibil. Are ochii ca două lacuri adânci și limpezi, iar 
trăsăturile puternice contrastează cu moliciunea gurii. 
Numai privindu-l și întrebarea mea pare ridicolă. Dar el 
se încruntă. 

— Sigur că eşti frumoasă, Zoe. 

Abia când ni se întâlnesc privirile îmi dau seama cât 
de tare-mi bate inima. Căldura mi se răspândește în tot 
corpul, care-mi tremură parcă de la vinul pe care l-am 
băut, şi nu mai pot să mă concentrez decât la contururile 
chipului lui Ryan. 

Trupul îmi e cuprins de niște frisoane de-a dreptul 
scandaloase și mă trezesc că Ryan e mai aproape de 
mine decât fusese cu o clipă în urmă. Întinde mâna 
şi mă mângâie pe ceafă. Mă trage spre el și simt cum 
îl urmez de bunăvoie — în curând, obrazul lui e lângă 
al meu, atingându-l, şi-i simt răsuflarea în ureche. 

— Sigur că eşti frumoasă, murmură. 

Ochii mi se deschid brusc, iar mintea îmi este 
copleșită de atâtea gânduri. Gânduri sănătoase, raționale, 
anterioare celor doi litri de Zinfandel’. 

Ăsta-i șeful meu, ce Dumnezeu! Șeful meu. 

Este o mare greșeală, oricum ai da-o. 

E greşit, greșit, greșit. 

Dar, înainte să-mi dau seama, se întâmplă ceva ce 
n-aş fi putut opri nici dac-aș fi vrut. lar, în momentul ăsta, 
n-am nici cea mai mică intenţie s-o fac. 

Buzele lui Ryan le ating ușor pe ale mele, trimițân- 
du-mi adevărate unde de şoc prin corp. În timp ce 
sărutul devine tor mai profund, cedez în faţa gustului 
şi a atingerii lui și mă simt la fel de ameţită de dorință 
pe cât sunt de amețită de vin. Degetele lui îmi alunecă 
pe spate, declanșându-mi mici focuri de artificii sub piele, 
iar buzele lui îmi mângâie gâtul, lăsând în urmă o dâră 


! Renumit vin roșu sec din California (n.tr.) 

umedă aproape impercepribilă, dar delicioasă. Braţele i 
se încolăcesc în jurul meu. Mă simt extraordinar. Și, cu 
toate astea... 

— Ryan, mă trag înapoi, rămasă fără suflare. Nu sunt 
sigură că e bine să facem asta. 

Nu voiam să sune chiar așa de banal. 

Ochii lui sunt atât de aprinşi de dorință, încât simt 
cum mă străbate încă un fior. 

— Ştiu, îmi răspunde, dar îl trag imediat spre mine. 

Mă trezesc tresărind în toiul nopții. De fapt, sunt în 
pragul unui stop cardiac. 

Ryan doarme întins pe spate, ţinându-mă în brațe. 
Picioarele noastre sunt încolăcite ca rădăcinile unui copac 
bătrân. Îmi ridic capul de pe pieptul lui. Suntem la el în 
dormitor. E întuneric beznă. Încă sunt beată. Situaţia mă 
izbeşte în moalele capului, de parcă m-ar fi pocnit cineva 
cu o tigaie. 

Sunt în pat cu șeful meu. 

Sunt în pat cu Ryan Miller. 

Şi sunt îmbrăcată doar cu o pereche minusculă de 
chiloței, cu un tricou vechi de la un maraton din Liverpool 
şi cu vreo patru sute de vânătăi. 

Trag aer în piept cu putere, făcând eforturi să-mi 
potolesc pulsul. Asta-l face pe Ryan să se miște. Mă trage 
mai aproape, lipindu-mi fața de gâtul lui. Știu ce-ar trebui 
să fac. Pardon, ce trebuie să fac. Trebuie să sar din pat, 
să mă duc în patul meu și să-mi schimb slujba cu prima 
ocazie. 

De parcă mi-ar ghici gândurile, Ryan, încă pe jumă- 
tate adormit, mă sărută pe cap și-și freacă piciorul de 
glezna mea. Închid ochii și cedez în fața fiorului electric 
pe care-l trimite prin mine. 

Măcar n-am făcut sex cu el. 

Se mişcă din nou, o mână avansându-i leneș peste 
tricoul meu, și simt un val de căldură între picioare. 

Slavă Cerului că n-am făcut sex cu el. 

Degerele lui îmi mângâie sânul, buzele îmi descoperă 
obrazul, iar eu simt furnicături de dorință prin piele. 

Ar fi un dezastru total, complet, imens dac-aș face sex 
cu el. 

Simt cum mă apasă pe șold o umflătură, care continuă 
să crească, și mă aud scoțând un geamăt ușor de plăcere. 

Sar în capul oaselor, luându-mă cu mâinile de cap. 

— Ryan, n-o să pot face niciodată, în nici un caz, sex cu 
tine! scâncesc. 

Se ridică și el, şocat, de parcă o trupă de cancan tocmai 
i-ar fi intrat cu forța în dormitor. Îi ia o clipă să-și revină. 

— Bine. Nici o problemă, spune încetișor, mângâin- 
du-mă pe păr. Nici o problemă. 

Mă sărută pe creștet și ne întindem iar, apoi mă trage 
spre el și se cuibăreşte lângă mine. 

Măcar asta am lămurit-o. 

Îmi petrec ziua următoare încercând să mă comport 
normal — de parcă noaptea trecută nici n-ar fi existat. Este 
singurul lucru profesionist pe care-l pot face. 

E destul de greu, dat fiind că o bună parte din timp 
nu mă pot gândi decât la modul în care Ryan își trecea 
palma caldă peste coapsa mea. Și la cât de încet își mișca 
șoldurile lângă ale mele. Și cum făcea tot felul de lucruri 
sexy, total necuvenite, dar care mă ropeau toată, iar acum 
mă fac să roșesc de fiecare dată când mi le amintesc. 

Lucru mai derutant, el se poartă foarte calm toată ziua. 
Şi, deşi n-aş putea spune că este rece, am senzația că nu e 
nici el tocmai încântat de ceea ce s-a petrecut. Se poartă 
ca ieri. Dacă îl vezi, nici prin cap nu i-ar trece. Exact 
impresia asta aș vrea s-o las și eu, dar, Doamne, cum de lui 
îi iese atât de bine? De ce nu se dă de gol, măcar un pic? Şi 
oare ce naiba crede despre tot ce s-a întâmplat? 

După-amiază, în timp ce ducem lucrurile la mașină și 
ne pregătim să plecăm acasă, Ryan îl ridică şi-l strânge în 
braţe pe Samuel. 

— Te iubesc, tati, spune micuțul, sărurându-l. 

— Ooo, și eu te iubesc, dragule, răspunde Ryan, vizibil 
impresionat. Şi m-am simțit fantastic cu voi weekendul 
ăsta. 

— Putem să mai venim, tăticule? întreabă Ruby, în 
timp ce-şi pune centura de siguranță. 

— Mi-ar plăcea și mie mult, răspunde Ryan. 

— Ce? Plimbarea cu căluţii? întreabă Ruby. 

— Clar, răspunde el. Căluții, jocul de cărți... și vreo 
alte două lucruri. Acum îmi zâmbeşte mie. Mi-ar plăcea 
să le mai fac pe toate o dată, spune. 

Inima mea tresaltă de bucurie și mă așez pe scaunul 
din dreapta șoferului, dorindu-mi să-mi pot controla 
pulsul. Totuși, până ajungem acasă, peste vreo două ore, 
mă chinuie paranoia. 

Oare am interpretat eu greșit, ca pe o tentativă de 
flirt, un comentariu nevinovat pe care l-a făcut Ryan? Îmi 
imaginez că mă place, când noaptea trecută s-a întâmplat 
ce s-a întâmplat doar pentru că eram singura femeie pe o 
rază de vreo patruzeci de kilometri? 

Mai târziu, în cursul serii, în timp ce-mi desfac bagajul 
în dormitor, încerc să mă conving că trebuie să mă 
stăpânesc. Nu mi-am promis oare chiar eu că fanteziile 
pe care le am cu șeful meu vor rămâne doar la stadiul de 
fantezie? Îmi reamintesc că sentimentele pe care le am 
față de Ryan sunt superficiale. Gânduri pline de dorință, 
vise deocheate, o cale să uit de altele. Ce gândesc şi simt 
față de el nu se compară deloc cu dragostea profundă 
și pură pe care i-o port lui Jason. Cum de mi-a trecut prin 
cap să mă port ca și cum n-ar fi așa? 

Aud un ciocănit la uşă în timp ce-mi bag geanta de 
voiaj sub pat. 

— Intră, răspund. 

Ușa se deschide — este Ryan. Inima mea o ia razna 
iar. 

- Copiii au adormit, îmi spune, închizând ușa în urma 
lui. 

— A, da? Doamne, aerul ăla tare chiar că i-a obosit. 
Râd nervos. Ştii, mă bucur c-ai trecut pe aici. 

- Da? 

— Da. Vreau să... să-ți zic ceva despre seara trecută. 

— M-am simţit bine. 

— Păi, continui eu, hotărâtă, nu zic că nu e așa, dar ești 
şeful meu și nu-s sigură că a fost o idee bună. Apoi mai 
sunt şi nişte întâmplări prin care am trecut de curând, 
care cred că mi-au afectat judecata. Adică viața afectivă. 

Și, pe lângă toate astea, ar fi groaznic dacă Ruby și Samuel 
ar afla. Nu mai spun că... 

— Sunt de acord, mă întrerupe el. 

— Poftim? răspund şocată. A, păi, bine. Brusc, îmi vine 
să-mi tai venele. Vreau să zic, da, a fost ridicol, nu-i așa? mă 
bâlbâi. O prostie din partea noastră, zău. O regret din tot 
sufletul și sigur simți și tu la fel. Atât de iresponsabil... 

Acum este chiar în fața mea. 

— Nu, vreau să spun că sunt de acord cu ce-ai zis despre 
Ruby și Samuel, şopteşte el, privindu-mă drept în ochi în 
timp ce îmi dă la o parte o șuviță care-mi căzuse pe faţă. 
Nu vreau să zic că regret. Tocmai că nu regret. 

Îi întâlnesc privirea şi mi se înmoaie genunchii. 

— N-nu? 

— Sigur că nu, îmi spune. 

Apoi se apleacă și mă sărută. Simt cum mi se taie 
răsuflarea și-mi fac griji că asta-mi va strica tehnica. Dar, 
de îndată ce își strecoară degetele prin părul meu, iar cu 
cealaltă mână mă trage spre el, hotărât, încetez complet 
să îmi mai fac griji. 

La trei săptămâni și două zile după weekendul pe 
care l-am petrecut în New Hampshire, fac sex cu Ryan. 
Deci, se întâmplă la trei săprămâni și două zile după ce 
am promis că n-am s-o fac. Şi... O, Doamne! E cea mai 
senzuală experiență pe care am trăit-o vreodată. Mai 
tandră decât aș fi crezut că poate fi. Mai electrizantă decât 
orice. Este minunat. Uluitor. Adorabil. Colosal. 

Sentimentele mele sunt împărțite între vinovăție 
puternică şi senzația că tocmai am câștigat la loto. 

Singurul lucru asupra căruia am căzut de acord este 
că asta — aventura asta (Ah! E oare o aventură?) — trebuie 
ascunsă de Ruby și de Samuel. Motivul este evident şi nu 
trebuie explicat de nici unul dintre noi: ăsta e unul dintre 
flirturile lui Ryan, care, ne spune logica, se poate sfârși la 
fel ca toate celelalte. Şi e în regulă, atâta timp cât sunt 
implicaţi doar doi adulți. Dar ideea că Ruby și Samuel ar 
putea afla face totul prea riscant. 

Şi Ryan, și eu ştim că n-aş putea fi o altă iubită de-a 
lui, mai ales în ceea ce-o privește pe Ruby. Așa că, atunci 
când se va termina — pentru că se va termina —, faptul că 
Ruby ştie n-ar ajuta cu nimic. 

Oricum, asta e doar teorie. Practica — să ne ascundem 
de cei mici — nu e mereu ușoară. 

Mai ales când Ryan mă trage spre el după vreo ușă, 
ca să-mi dea o sărutare languroasă când nu e nimeni prin 
preajmă. Sau când îmi dă părul la o parte și-mi atinge 
urechea cu buzele, în timp ce eu încerc să curăț cartofii la 
chiuveta din bucătărie. Sau când mă apucă de mână, în 
clipa în care copiii sunt în pat, și-și petrece brațul în jurul 

meu cu atâta tandreţe, încât mă simt abandonată când 
îmi dă drumul. 

Acestea fiind spuse, tot nu sunt sigură că fac ceea ce 
trebuie implicându-mă în această aventură. 

Îmi fac mereu griji că am nevoie de un asemenea flirt 
fără sens doar ca să mă vindec de dragostea vieții mele. 
Îmi fac griji legare de superficialitatea unui asemenea 
comporament. Cât de mult îi lipseşte profunzimea şi 
seriozitatea relației de șapte ani cu Jason. Și, oricât de 
demodat ar suna, îmi fac griji că mă transform într-o 
ușuratică. 

Pe de altă parte, nu pot să neg că nebuniile pe care 
le fac cu Ryan îmi dau o stare de bine fantastică. Parcă 
plutesc tot timpul, și inima îmi bate putemic, anticipând 
momentele de care ne bucurăm împreună pe furiș. 

În multe feluri, e de înțeles, date fiind evenimentele 
recente din viața mea. E ca și cum aș fi ținut luni întregi 
o cură de detoxifiere cu semințe de lucernă și cu pepene 
verde, iar acum mi se oferă un ou uriaș de ciocolată. Știu 
că nu-mi face bine, dar e delicios. 

Ironic, printre efectele secundare se numără și faptul 
că slăbesc văzând cu ochii. Kilogramele în plus, de care 
începusem să scap treptat, se topesc acum într-un 
asemenea ritm, încât aproape că am ajuns la dimensiunile 
inițiale. 

— Eşti îndrăgostită, declară Trudie, în timp ce sorbim 
cafea cu înghețată, în sera Barbarei King. Cealaltă metodă 
de a slăbi două kilograme într-o săptămână ar fi o criză de 
dizenterie. 

Copiii se joacă fericiți în uriașa groapă de nisip a 
lui Andrew şi Eamonn. Până acum au reușit să facă un 
„castel“ care arată ca o cocioabă şi niște soldați care par 
atât de deshidratați, că abia se țin pe picioare. 

— Nu-s îndrăgostită, Trudie. Serios. Ți-aş spune dacă 
aș f, dar nu sunt. 

~- Of, Doamne, te străduiești extrem de mult să pară 
că nu e așa. 

Oftez și înghit niște cafea. N-am cum să fiu îndrăgostită 
de Ryan Miller. Îl plac. Mă distrez grozav cu el. Dar, oricât 
mă doare s-o spun, încă-l mai iubesc pe Jason. Indiferent 
cât de mult mă chinui să-l uit, nu pot. 

Către: Zoemmoore?hotnet.co.uk 
De la: Helen ?hmoore.mailserve.co.uk 


Dragă Zoe, 


Baia cea nouă e un dezastru. Tatăl tău a insistat 
să angajăm o firmă locală și uite unde am ajuns: 
o cadă cu bule care nu scoate bule și un duș cu jet 
puternic, din care apa curge ca dintr-o țeavă fisurată. 
Totuși, faianța e drăguță. l-am pus să-mi găsească 
una asemănătoare cu aceea din broșura Center Parcs, 
și aproape au nimerit-o. Adică, în afară de delfini — 
încr-un colț al dușului, pe câțiva i-au decapitat. Dar 
măcar au fost la jumătate de preț. 

Am programare la doctor săptămâna viitoare — 
senzația asta de slăbiciune și de oboseală nu cedează 
deloc. Ieri am intrat pe un site pe internet și am ajuns 
la concluzia că poate fi doar una din două: alergie la 
gluten sau cancer pancreatic. Așa că acum așteptăm 
să vedem ce e. 

Sper doar că mä voi lămuri curând, pentru că mă 
scoate din minți. Linda, colega de serviciu care are 
biroul lângă mine, tocmai mă îndemna să mergem 
la un spectacol de dans pe gheață, unde aproape am 
adormit. Ce-i drept, e al naibii de plicticoasă când 
începe să insiste. De câte ori poți să asculți aceleași 
glume răsuflare? 

Știu că n-am vorbit despre asta încă, dar te-ai 
hotărât când vii acasă de Crăciun? Au mai rămas 
doar şapte săptămâni, știi? Mi-ar părea bine dacă 

ai veni cu vreo câteva zile mai devreme — măcar să-l mai 
liniștești pe taică-tău în ceea ce privește decorațiunile. 
Știi că nu mă ascultă niciodată când vine vorba să 
împodobească bradul cu gust. Ultima dată când l-am 
lăsat să se dezlănțuie, a folosit atâta zăpadă artificială, 
încât i-a provocat o criză de astm lui Desy, de a fost 
cât pe ce să ajungă la Urgenţă. 

Presupun că ai să vii măcar cu o săptămână 
înainte, dar, oricum ar fi, amintește-ți, te rog, să iei 
tu o sticlă de Tia Maria! din duty-free! Mătușa Iris a 
scurs-o pe ultima anul trecut. 


Cu drag, 
Mama 


! Lichior de cafea jamaican (n.tr.) 

Ryan pregătește cina în bucătărie, iar Pământul pare 
să se învârtească în jurul lui pentru moment. 

— Ce-i cu bărbaţii și gătitul? Clatin din cap, amuzată. 
Sunt sigură că friptura asta la cuptor o să iasă grozav, 
dar mă simt de parcă am f în preajma unui mare bu- 
cătar-șef de la un restaurant celebru, când sunt prezenți şi 
critici de la Michelin. 

Ryan ne ține câte un adevărat discurs pentru fiecare 
ingredient pe care îl pune în mâncare — pentru toate cele 
cinci feluri — şi atâta se dă în spectacol în fața publicului 
compus din Ruby, Samuel şi cu mine, încât e clar că 
așteaptă ropote de aplauze. 

— Nu ştiu ce vrei să zici. Rânjeşte înfumurat. Mă 
descurc destul de bine. De fapt, ar trebui să fac asta mai 
des — evident, sunt un geniu culinar. 

Măcar ştie ce-i aia autoironie — cred. 

ÎL iau pe Samuel în brațe și-l las să tragă cu ochiul în 
tavă. 

— Vreau pizza, spune el. 

După expresia lui, s-ar zice că tocmai a văzut cadavrul 
în descompunere al unui rozător de curând decedat. 

Nu-mi pot reține un chicotit. 

— Asta e o mâncare hrănitoare, gătiră în casă! zice 
Ryan, prefăcându-se ofensat. Va fi absolut delicioasă, nu 
crezi, Zoe? 

— O să fie extraordinară, copii, îi asigur eu. Și dacă nu 
va fi așa, ne putem furişa până la McDonald's mai târziu. 

Ruby chicoreşte. 

— Trădătoareo, mârâie Ryan. 

Deodată, auzim o voce în faţa casei. 

— Bună! Ce... ce mai faceţi? 

Pare a fi Trudie, dar tonul e mult prea potolit. De 
obicei, ea își anunță prezența la un volum comparabil 
doar cu claxonul unui camion de mare tonaj. 

— Mai am cinci minute înainte de cină! îl întreb pe 
Ryan. 

— Sigur. 

Trudie e în hol, îmbrăcată într-o rochie scurtă, 
înflorată, genul care pe o altă persoană, cu alte dimen- 
siuni, ar face-o să arate ca o casnică. Şi, totuşi, Trudie 
reușește să arate ca un model Playboy în vacanță. 

— Ce faci? o întreb. Am tot vrut să te-ntreb dacă nu 
vrei să mergem cu copiii la cinema săptămâna asta, dar... 
hei, ce-ai păţit? 

Trudie nu e niciodată palidă. Asta se datorează, într-o 
anumită măsură, și faptului că e o mare admiratoare 
a cremelor autobronzante, încât, pe lângă ea, pipițele 
abia ieșite de la solar au un ten de-a dreptul elisabetan. 
Dar, în seara asta, e cum nu se poate mai palidă. Palidă și 
îngrijorată. 

— Ai un minut să stăm de vorbă? întreabă, iar buzele 
îi tremură. 

— Cum să nu! O conduc în camera de zi. Îți aduc niște 
suc? 

Imediat ce o întreb, îmi dau seama că are nevoie de 
ceva mult mai tare. Poate de un calmant — sau mai bine 
de vreo cinci. 

Dă din cap. 

— Ce s-a întâmplat? 

Ofrează din adâncul sufletului. 

— Cu ce să-ncep? 

— Cu începutul, îi sugerez. 

— Bine, spune ea. Începutul... Păi, să-ncep cu Ritchie. 

— Ce-i cu el? 

— A trecut ieri să mă vadă și mi-a spus că vrea să-și 
petreacă tot restul vieții cu mine, dar, dacă eu nu vreau 

acelaşi lucru, n-are rost să ne mai pierdem vremea 
împreună. 

Îmi încrucișez brațele peste piept. 

— Şi tu ce i-ai zis? 

— Am încercat să-i explic — mă rog, așa, un pic — de ce 
n-am răspuns imediat la cererea lui în căsătorie. 

— Deci, i-ai spus că nu poți avea copii? Doar de-asta 
eşti îngrijorată? 

— Doar de-asta? strigă ea, nevenindu-i să creadă. Zoe, 
ăsta e un lucru serios pentru oricine, cu atât mai mult 
pentru cineva care spune mereu că abia așteaptă să-și 
întemeieze o familie. 

— Ştiu, ştiu. N-am vrut să zic asta, îi răspund, regre- 
tând că am fost lipsită de tact. Îmi pare rău... I-ai spus, 
nu-i aşa? 

Îşi mușcă buzele şi se uită pe geam. 

— l-am spus că-l iubesc — îl iubesc cu adevărat — și că 
asta n-are nici o legătură cu motivul pentru care nu-i 
accept pe loc cererea și că... trebuie să mă mai gândesc la 
vreo două lucruri și... ei bine... 

— Dar i-ai spus? 

~ Păi... 

— Trudie? 

— Nu chiar. Nu. 

- Oh, Trudie. 

— Zoe, gândeşte-te. Dacă mă apuc să-i povestesc 
despre problemele mele — că nu pot avea copii —, lucrurile 
pot decurge doar în două feluri. Unu, mă părăsește. Doi, 
rămâne cu mine și îi stric viața nedându-i ceea ce-şi 
doreşte cu adevărat. 

— Dar... 

— Nu insista, mă întrerupe ea. Nu asta e marea mea 
problemă acum! 

Faţa i se încrețeşte chinuită și lacrimile încep să-i 
curgă pe obraji. 

— O, Doamne! Ce mai e? întreb, petrecându-mi brațul 
în jurul ei. 

— Barbara. 

— Ce-i cu ea? Ce-a făcut? N-are ce să-ți reproșeze. 
Te descurci de minune cu Andrew și Eamonn, iar ei te 
iubesc. Şi... 

Mă opresc. Buzele continuă să-i tremure. 

— E numai vina mea, suspină ea. Totul e din vina 
mea. 

— Ce anume, Trudie? Ce e din vina ta? 

— După ce-a plecat Ritchie, spune ea, trăgându-și 
nasul, eram atât de supărată, că i-am pus pe gemeni 
în țarcul lor de joacă, la televizor, şi-am urcat la mine în 
cameră. 

Face o pauză. 

— Continuă. 

Îşi studiază mâinile. 

— M-am lăsat de fumat înainte să vin aici — pe bune, 
Zoe, chiar așa am făcut. Sau așa credeam. 

O, Doamne! 

— Credeam că mă lăsasem de obiceiul ăsta. Zău că așa 
credeam. 

O, Doamne! 

— Dar mi-am amintit că-mi mai rămăsese o țigară 
într-un pachet de Marlboro Lights, pe fundul valizei. 

O, Doamne! 

— Eram așa de preocupată de ceea ce se întâmplă cu 
Ritchie, că m-am trezit scormonind după ea. Parcă eram 
posedată. Jur că eram așa de disperată că, dacă ţigara aia 
ar fi fost ultima de pe lume, aș fi dat și o sută patruzeci de 
lire pe ea. 

O, Doamne! 

— Așa că m-am sprijinit de pervazul ferestrei de la 
dormitor și am început să fumez, continuă ea, și era grozav. 
Era al naibii de grozav. Țigara aia era stătută, de parcă se 
aflase la subsuoara unei cămile, dar... era minunată. 

— Continuă. 

— Tocmai trăgeam ultimul fum și mă pregăteam s-o 
sting... 

— Când te-a prins Barbara, termin eu fraza. 

Dă din cap că da. 

- O, Doamne, zic. 

Fumatul este absolut interzis dacă ești dădacă, în 
vremurile astea, în cam toate țările din lume, dar regula 
e de două ori mai strictă în Statele Unite. Şi nimeni nu e 
mai categoric împotriva lui decât Barbara King, o femeie 
atât de obsedată de ideea de a-și apăra copiii de toxinele 
de orice fel, încât e de mirare că nu-i pune să poarte măști 
chirurgicale. 

— Bănuiesc că nu i-a picat tocmai bine. 

Știu că doar gândul că o moleculă rătăciră din fumul 
țigării ăleia ar fi putut ajunge în plămânii copiilor ei ar fi 
fost suficient cât să-i provoace o criză de apoplexie. 

— Nu, nu i-a picat bine deloc, continuă Trudie, şter- 
gându-şi tot mai multe lacrimi de pe obraji. Zoe, m-a dat 
afară, Asta înseamnă că nu mi-am pierdut doar slujba, ci 
și dreptul de a rămâne în țară. 

Nu cred că faptul că Ryan se plimbă de colo până colo 
îi face bine lui Trudie la nervi, dară fiind starea în care se 
află de două ore încoace. 

La început, când am venit eu, se plimba la fel, din- 
tr-un capăt în altul al camerei. N-a mai făcut-o de ceva 
vreme — de mult timp, de fapt. Dar o face acum. Nu la fel 
de apucat ca atunci, trebuie să recunosc: mai degrabă se 
plimbă gânditor prin camera de zi, în timp ce se gândeşte 
la un plan. Nu-i mai trebuie decât un trabuc, și-ar fi sosia 
lui Hannibal din filmul de acţiune The Team. 

— Mă duc să vorbesc cu Barbara, ne anunţă el, oprin- 
du-se brusc. 

Trudie se smiorcăie şi ia o înghițitură atât de sănătoasă 
din berea pe care tocmai i-am dat-o, că m-ar mira să mai 
fi rămas ceva din ea. 

— N-ar ajuta la nimic. Suspină. Zău că nu. Nu ştii cum 
e Barbara în privința fumatului. Ar fi putut la fel de bine 
să mă prindă că-mi injectez cocaină. 

— E ridicol, spune Ryan. 

— Nu, nu e. Cred că are dreptate. Trudie începe să 
jupoaie eticheta de pe sticla de bere. I-am spus că sunt 
nefumătoare şi i-am trădat încrederea. 

— Dar erai nefumătoare când ţi-ai depus CV-ul pentru 
post, insist eu. Te lăsaseși deja, nu? 

— Mda, dar numai cu douăzeci de minute mai devreme, 
mărturiseşte Trudie. 

— Dar n-ai fumat nici o țigară de când ai ajuns aici, nu? 
întreabă Ryan. Înainte de cea de care vorbim, adică. 

— Nu. Trudie dă din cap categorică. De fapt, mă descur- 
cam al naibii de bine până când am rămas fără plasturi, 

pentru că i-am terminat și am uitat să-mi iau alții. E de la 
sindromul premenstrual. În unele momente ale lunii, uit 
și cum mă cheamă. 

Ryan trage pe el un pulover. 

— Să ştii că vorbeam serios. Este ridicol. Şi cineva 
trebuie să facă ceva în privința asta. 

Îi arunc o privire lui Trudie, în timp ce Ryan se 
îndreaptă spre ușa de la intrare, apoi o trânteşte în urmă 
așa de tare, încât sunt sigură că s-a simţit şi-n Kentucky. 
Copiii dau năvală la geam să-l urmărească. Sunt pe 
punctul de a le atrage atenția să nu fie băgăreţi, dar mă 
răzgândesc și mă-nghesui lângă ei cu Trudie. 

Ryan trece strada către reședința familiei King, extrem 
de hotărât. Nu pot să nu mă simt impresionată. Apoi se 
oprește, se-ntoarce spre noi şi se întoarce acasă. 

— Te-ai răzgândit? îl întreb, încercând să-mi ascund 
dezamăgirea. 

— Sigur că nu, ripostează el, ducându-se spre măsuţa de 
cafea şi luând din vază buchetul de crini pe care-l pusesem 
acolo mai devreme. Cu apa picurând de pe tulpini, intră 
în bucătărie, deschide ușa de la frigider, scoate o sticlă 
elegantă de vin alb de California și pleacă. 

De data asta, se duce țintă spre ușa de la intrare a 
Barbarei King. 

Când aceasta deschide și-l vede, n-ar putea arăta 
mai puțin entuziasmată nici dacă ar fi dat nas în nas cu 
negustorul ambulant al cartierului, încercând să-i bage pe 
gât niște bureți de vase la mâna a doua. Ryan reacționează 
scoțând florile de la spate. Ea nu pare câtuși de puţin 
impresionată. 

— N-o să aibă nici un succes, suspină Trudie. 

— Tăticul meu o să te salveze, Trudie, o asigură Ruby. 

Trudie încearcă să zâmbească, însă este la fel de 
convingătoare ca o corcitură bătrână dusă la un concurs 
de frumuseţe canină. 

Dar e pe cale să aibă o surpriză. 

În cinci minute, expresia Barbarei King s-a îmblânzit 
în așa măsură, încât sunt convinsă că ultima injecție 
cu Botox tocmai și-a făcut efectul. Îl invită pe Ryan 
înăuntru. 

— Fir-aș..., rânjesc. 

— Aşa, tati, zice Ruby, triumfătoare. 

— Tati! Tati! Tati! strigă entuziasmat Samuel. 

Plini de speranță și de nerăbdare, ne punem cu 
toții pe așteptat. Şi așteptăm. Şi așteptăm. De fapt, 
aşteptăm atât de mult, încât situația își pierde din 
dramatism, începând să semene cu uitatul la un program 
TV de două ore, despre cum funcționează aspiratoa- 
rele de ultimă generație. Lucrurile devin într-atât de 
plictisitoare, încât copiii sfârșesc prin a se băga aproape 
singuri în pat. 

— Stă acolo de o grămadă de vreme, îi zic lui Trudie, 
după ce-i văd culcați. 

Apoi îmi trece prin minte ceva. 

— Nu crezi că... 

— Ce? întreabă Trudie. 

— Nu crezi că... 

— Ce? 

— O seduce. 

Trudie face ochii mari. 

— Dumnezeule, ştiu că a vrut să mă ajute, dar nici prin 
cap nu mi-a trecut că o să se prostitueze. 

Tocmai atunci o mașină parchează şi-mi dau seama pe 
loc că e mașina domnului King. Încep să intru în panică și 
să-mi fac griji pentru Ryan -— ceea ce e cel puțin pervers. 

— Rahat! exclamă Trudie. Sper să nu-l prindă în 
camera de zi cu pantalonii în vine! 

Mă încrunt către ea. 

— Vreau să zic, sper că nu și-a dat pantalonii jos în 
camera de zi. Dacă a făcut-o, asta ar înrăutăți cu mult 
lucrurile... 

— Trudie, o întrerup eu. 

— OK. Nu-ţi face griji. Am să tac din gură. 

Ne întoarcem la fereastră. Doar că acum nu mai avem 
ce vedea. De fapt, nu e nimic de văzut nici în continuare. 
Minute în şir. Minute interminabile. 

Ceva mai târziu, mă trezesc tresărind când ușa de la 
intrare se deschide. Am adormit cu Trudie pe canapea, 
iar mie-mi curg balele ca unui St. Bernard flămând. 
Mă uit la ceas: e ora douăsprezece fără zece. 

Trudie se freacă la ochi, apoi ne ridicăm amândouă de 
pe canapea când ușa camerei de zi se deschide brusc. Este 
Barbara King, Ryan vine în spatele ei. Ea arată de parcă 
și-ar fi petrecut toată ziua la o degustare de vinuri, uitând 
să mai şi scuipe. 

— Tşșrudie, îngaimă, sprijinindu-se de umărul lui 
Ryan. 

Se uită cu un ochi la slănină și cu altul la făină, de te 
miri cum mai poate să vadă ceva. 

— Tșrudie, noi două trebuie să stăm de vorbă. 

— Ştiu, Barbara, ştiu. Îmi pare foarte rău. Chiar îmi pare 
teribil de rău. A fost doar vina mea și ai avut dreptate să 
mă dai afară. Dar îmi iubesc slujba, Şi-i iubesc pe Andrew 
şi pe Eamonn. Îmi place să lucrez peste drum de prietena 
mea, Zoe. Şi-mi place țara asta. Și, și... 

— Șșt! face Barbara, încercând să ducă degetul la buze, 
dar nimerindu-și nasul. O să discutăm mâine. Important 
e că m-am răzgândit. Te poţi întoarce. 

Îşi desface braţele şi se apleacă s-o îmbrățișeze pe 
Trudie, care o prinde înainte ca faţa ei să facă cunoștință 
cu covorul din cameră. 

— Mergem acasă, Tşșrudie? 

Trudie e în culmea fericirii și o prinde cu un braţ 
pe după mijloc. 

— Aşa facem, doamnă K. 

Ryan și cu mine le urmărim pe Trudie și pe Barbara 
împletindu-se spre casa lor, unde domnul King așteaptă 
în prag, să le întâmpine. El îi face semn cu mâna lui Ryan, 

care, la rândul lui, îi răspunde. Mă întorc spre el, cu gura 
căscată. 

— Ce s-a întâmplat acolo? 

— M-am împrietenit cu vecinii mei, atâta tot. Şi le-am 
subliniat ce dădacă bună e Trudie, și cât o iubesc copiii. 
Cam atât. 

— Haide, zic eu, pe un ton sceptic. Sigur a mai fost 
ceva. Cum de-aţi devenit așa buni prieteni? 

Nu spune nimic. 

— Ai flirtat cumva cu ea, întreb, încercând să nu las 
impresia că ideea asta mă deranjează. 

— Poate. Surâde satisfăcut. Dar n-a fost asta. 

- A, nu? 

— Am promis să tund peluza. 

— Ei, na! 

Dă din cap. 

— Ba chiar o dată pe săptămână. 

Ruby și Samuel erau obișnuiți să se uite la atâtea 
desene animate la televizor, încât exista pericolul să 
crească gândind că lumea e populată de omuleți galbeni, 
ca personajele din Familia Simpson. Dar nu mai e așa. 
Viaţa nu le mai e dictată de capriciile celor care fac 
programele TV. SpongeBob nu mai e o forță atotputernică 
şi omniprezentă în viața noastră. Copiii nu mai stau cu 
ochii lipiți de ecran, ca şi cum s-ar afla sub o vrajă. Acum 
știu că au alte lucruri mai interesante de făcut. 

Apropo, nu spun asta ca să mă laud. Nu zic că-s un soi 
de Supemanny. Și ar trebui să recunosc că lucrurile mai 
interesante au însemnat o nouă tunsoare pentru păpușa 
Barbie, realizată de Samuel cu o pereche de foarfeci 
artizanale, și pictarea capului lui Spiderman cu oja mea 
"Tropical Sunset (Ruby). Dar am făcut totuși progrese se- 
rioase împreună. 

Totuși, asta nu înseamnă că cei mici nu se mai bu- 
cură din când în când să se uite la televizor. Și acum, 
că vremea a devenit atât de rece și de umedă de parc-am 
fi în noiembrie, într-o stațiune de pe litoralul englezesc, 
avem chef să ne instalăm confortabil pe canapea și să nu 
facem eforturi mai mari decât cele necesare schimbatului 
canalelor. 

Ruby a pus mâna pe telecomandă şi a dat peste ceva 
care i-a atras imediat atenția: James Bond. 

— Zoe, aşa se îmbracă toată lumea în Marea Britanie? 
întreabă ea, uitându-se la smokingul lui Roger Moore și 
nevenindu-i să creadă. 

Filmul este Spionul meu iubit, realizat la sfârșitul anilor 
şaptezeci, așa că reverele hainelor sunt suficient de late 
cât să poți parca un Volvo pe ele. 

— Nu tot timpul, draga mea. 

Se întoarce din nou spre televizor, unde Barbara Bach 
ocupă ecranul îmbrăcată într-o rochie care seamănă cu 
perdeaua unui bungalow. 

— E drăguță, nu? comentează Ruby. 

— Da, este, sunt de acord și eu, aruncându-i o ocheadă 
lui Ryan, care stă la celălalt capăt al canapelei. 

Pe buze îi înflorește unul dintre zâmbetele alea 
care-mi fac inima să stea în loc și simt căldura ridicân- 
du-mi-se spre gât. Fapt care continuă să mi se pară 
ciudat, nu numai din cauza faptului că încă tânjesc după 
Jason. Este ciudat pentru că Ryan și cu mine am făcut 
împreună lucruri care sunt cu mult mai intime decât 
un zâmbet aruncat pe furiș. Dar o asemenea schimbare 
nesemnificativă de expresie — care nu e deloc sugestivă 
sau îndrăzneață — are asupra mea un efect fizic de-a dreptul 
profund. 

Șirul gândurilor îmi este întrerupt de celebra temă 
muzicală a seriei 007, care răsună din boxele televizorului, 
făcându-i pe ambii copii să se aplece în față nerăbdători. 

— Uite un bărbat adevărat, declar eu, când Roger 
Moore o ia în brațe pe Barbara Bach, după ce o salvase 
de oribilul criminal Jaws. În ciuda tunsorii ciudate și a 
tenului prea bronzat. 

Ryan chicoteşte și — cum e clar că atenția celor mici 
n-ar putea fi distrasă nici dacă am trape cu tunul — se 
apleacă spre mine. 

— Aş face și eu la fel pentru tine, mă tachinează, 
sărutându-mi urechea. 

Mă trag înapoi. 

— Nici gând. 

— Serios, insistă el. N-ar fi nici un derapaj. 

- Ei, cum e puţin probabil să ne trezim prea curând pe 
mare, lângă coasta Sardiniei, din fericire pentru tine, nu 
vei fi forțat să dovedești ce-ai zis. 

E pe cale să protesteze din nou, când îmi sună 
telefonul. 

— Transmite-i salutări mamei tale, spune Ryan, îndrep- 
tându-se și reluându-și poziția dinainte. 

Cum Crăciunul se apropie cu pași repezi, m-a sunat 
atât de des încât factura ei la telefon o să semene cu aceea 
a uneia dintre primele o sută de companii cotate la bursa 
din Londra. Sunt pe cale să răspund, dar privirea îmi 
cade pe ecran. Imediat, culoarea din obraji îmi dispare. 
Recunosc numărul pe loc, la fel cum mi s-a întâmplat și 
ultima dată când a încercat să mă contacteze. 

— Ce este? întreabă Ryan. 

— A, ăă, nimic, mă bâlbâi. E mama, cum spuneai și tu. 
O să ies ca să pot vorbi fără să vă deranjez. 

După ce ies din camera de zi, mă poticnesc în sus pe 
scări, cu toată grația unui măgar beat. Ajung în cameră, cu 
degetul planând deasupra tastelor telefonului. Continuă 
să planeze, fără rezultar. Mușcându-mi buzele, mă rog să 
fiu tare, dar sfârșesc prin a-mi mușca și limba. În cele din 
urmă, răspund cu o voce răgușită. 

— Alo? Jason? Alo? 

Am răspuns prea târziu. A închis. Mă prăbușesc pe 
pat, rotițele minţii învârtindu-mi-se așa de repede, încât 
nu mă pot concentra deloc. 

Ştiu că ar trebui să mă simt ușurată, și o parte din mine 
chiar este. Cred. 

Venirea în Statele Unite trebuia să fie un mod de a 
mă separa de trecut, și să stau de vorbă cu Jason nu m-ar 
ajuta în sensul ăsta. 

Partea rațională din mine ştie că el ar fi trebuit să 
mă sune într-una dintre nenumăratele ocazii când am 
încercat să iau legătura cu el, imediat după non-nunta 
noastră. l-am dat o şansă. De fapt, mai multe. 

Mi-am promis că voi fi o femeie purernică, inde- 
pendentă, pe care nimic n-o abate din drum și care nu 
trăieşte în trecut. Și acum, că am ajuns așa departe, ştiu 
că cel mai rău lucru pe care l-aş putea face este să-i fac pe 
plac lui Jason — sau mie — cu o conversație lungă, care să 
redeschidă răni vechi. 

Dar, pe de altă parte, sunt disperată să fac exact asta. 

Am atâtea întrebări, încât l-aş întrece și pe Jeremy 
Paxman! cu interogatoriul meu incisiv. De pildă, ce-a 
păţit în ziua aia? Şi chiar nu a fost vorba despre nimeni 
altcineva? Când a luat decizia să nu meargă până la capăt? 
Și, mai precis, de ce s-a hotărât să nu meargă până la 
capăr? 

Dar gândul că nu trebuie decâr să răspund la telefon 
ca să-i aud vocea cunoscută, minunată, este prea greu de 
suportat. 


! Jurnalist şi prezentator TV britanic, care lucrează pentru BBC, faimos 
pentru stilul direct şi agresiv cu care ia interviuri (n.tr.) 

Privirea mi se îndreaptă asupra mobilului, în timp ce 
caut ultimul apel primit. Am s-o fac. Știu că n-ar trebui, 
dar am s-o fac. 

Peste câteva milisecunde am să apăs pe buton, dar se 
aude o bătaie în ușă. 

Intrând în panică, bag telefonul sub pernă și mă sprijin 
de tăblia patului, de parcă aș sta în șezlong, așteptând pe 
cineva care să mă ungă cu loțiune de plajă. 

Probabil că arăt ridicol. 

— E totul în regulă? Ryan e uşor îngrijorat. 

— Da, desigur! declar. Am venit în dormitor să stau la 
palavre. 

Nu spune nimic. 

— Cu... mătuşica mea, adaug. 

Tot nu zice nimic. Cercetrez camera cu privirea, în 
căutarea inspirației, şi-mi atrage atenția muntele de 
articole de toaletă de pe măsuță. 

— Mătușa mea... Lillet. 

O, Doamne! Mi-am numit mătușa imaginară după o 
marcă de tampoane. 

Ryan se încruntă, apoi zâmbeșşte. 

Vine până în dreptul patului, îmi pune mâna pe ceafă 
și mă sărută, făcându-mi inima să gonească de dorință. 

— Eşti tare frumoasă azi, șoptește, mângâindu-mă pe 
obraji cu vârfurile degetelor. 

— Sunt? întreb uimită. 

Nu sunt machiată deloc și știu că-mi iese un coș pe o 
aripă a nasului. 

— Absolut. Zâmbeşte. Apoi se întoarce să plece, dar 
ezită. Nu știam că ai o mătușă — cum ai zis că o cheamă? 
Lillet? 

— Îhf, replic eu. 

-— E... franțuzoaică? 

— Nu, mmm... da. Nu. 

Ryan își ridică o sprânceană. 

— Adică... e belgiană, mă bâlbâi eu. 

— Ai rude în Belgia? 

— A, da. Aș vrea să-mi pot ține gura până când reuşesc 
să-mi recapăt controlul asupra gândurilor. O mulțime. 
Mari băutori de bere. Şi dependenți de ciocolată. Mai taci, 
Zoe. Mă rog... m-am gândit să urc în cameră ca să vorbesc 
cu ea, pentru că mătușa Lillet nu prea știe să se oprească 
uneori, adaug, dându-mi ochii peste cap. 

— A, da? 

- În, continui. E la menopauză și are niște bufeuri 
teribile. De-asta m-a sunat — normal că n-am vrut să 
port asemenea discuţie în prezența lui Ruby și a lui 
Samuel. Încă o pauză. Se pare că-s de la ciocolată, adaug, 
blesremându-mă în sinea mea. 

— Ce anume? 

— Bufeurile. Ciocolata le declanșează, ceva de speriat. 

— Serios? 

— A, da, ea... 

Mă opresc. Ryan se uită lung la mine, e clar că nu 
crede nici o iotă din tot ce i-am îndrugat. 

— Ei bine, spune în cele din urmă, transmite-i salutările 
mele data viitoare când mai vorbeşti cu ea. Acum o să 
cobor. Voiam doar să văd dacă ești bine. 

— Cine, eu? Ha! Sunt bine. Absolut grozav, extraor- 
dinar. Cum nu se poate mai bine. 

Zâmbește. Încerc și eu să zâmbesc. 

lar când închide ușa, rămân uitându-mă lung la telefon. 
Unde mi-a fost mintea? Oare-mi umblă cu sorcova? Șterg 
numărul ultimului apel primit — numărul de telefon al lui 
Jason = şi-mi închid mobilul. 

— Ryan, strig, deschizând ușa. Stai o clipă, vin și eu. 

Serile petrecute în oraș cu un preot nu sunt 
ceva obișnuit pentru mine — și bănuiesc că la fel stau 
lucrurile şi cu Trudie, Amber și Felicity. Dar Paul nu 
seamănă cu ceilalți slujitori ai bisericii pe care i-am 
întâlnit. Cel puţin, nu seamănă deloc cu reverendul 
Derek Crapper!, de la parohia St. Michael, Woolton, 
pe care-l știu de pe vremea când încă mai mergeam 
la biserică în mod regulat. Era un om adorabil, cu 
nişte perciuni uriași, ca niște perii de frecat podelele, 
și un comportament blând, plin de preocupare față de 
semeni. Numai Dumnezeu ştie prin ce minune se purta 
aşa, dacă te gândeşti ce copilărie grea trebuie să fi avut, 
cu un astfel de nume. 

Dacă stau să mă gândesc, mirosea atât de greu, că un 
singur damf aproape că îţi amorțea mucoasa nazală, dar 
era atât de sufletist, încât nu mai conta. 

În cazul reverendului Paul Richardson însă, asta nu-i 
o problemă. E și el un om sufletist, dar miroase a Hugo 
Boss și, în seara asta, poartă gulerul de preot peste o 
cămașă neagră, stilată, și are o pereche de jeanşi care-i 
pun în evidență posteriorul într-un mod pe care unii 
probabil l-ar dezaproba, fiind vorba de un slujitor al 
bisericii. 

— la zi, cum çi se pare Paul? întreabă Amber, în timp ce 
mă ajută să duc băuturile la masă. Încearcă atât de mult 
să pară dezinteresată, încât sună de parcă s-ar fi spălat pe 
dinţi cu terebentină. 


1 Crapper se poate traduce prin Căcăciosul (n.tr.) 

— Cred că e fantastic. Amabil, inteligent, amuzant. 
De ce întrebi? adaug, de parcă n-aș şti. 

— A, fără motiv, zice ea. 

Zâmbesc. 

— Nu te uita așa la mine, adaugă îmbujorându-se. Știu 
că voi credeţi toate că sunt atrasă de el, dar nu sunt, jur. 

— Sigur, fac eu. 

— Pe lângă asta, lunile noastre nu se potrivesc. 

— Ce anume? 

— Lunile. Cred în astrologia vedică, după cât timp am 
petrecut în India. În sistemul Kuta, poți măsura fluxul de 
conștiință dintre două persoane şi felul în care această 
energie se armonizează în cadrul relaţiei. 

— Și energia ta nu este armonizată cu a lui Paul? 

— Casele noastre lunare sunt amestecate. Ofrează. 
Desigur, nu e un indicator al compatibilităţii karmice 
complete... 

— Păi atunci e bine. 

— Hmmm, spune ea, cu îndoială în glas. 

— Desigur, dacă chiar ți-ar plăcea de el, nimic din toate 
astea n-ar conta, nu? subliniez eu. 

— Sigur că ar conta, Zoe, îmi zice ea cu compătimire. 
Când doi oameni care nu au lunile aliniate sunt împreună 
e ca și cum ai încerca să amesteci... nu știu... ceva foarte 
uleios cu ceva foarte apos. 

— Ulei şi apă? sugerez. 

— Da, exact. N-ar merge. 

Zâmbesc în sinea mea, amuzată de conversaţie, până 
când mă așez la masă. Trudie și Felicity par amândouă 
extrem de nefericite. 

— Eşti bine? șoptese către Trudie. 

— Da, da. 

Dă aprobator din cap, dar n-ar putea fi mai evident 
că nu e așa. 

— De ce nu l-ai luat și pe Ryan cu noi în seara asta? 

— Oh, păi trebuia să stea cineva cu copiii. Oricum, e 
plăcut să ieși doar cu prietenii. 

Fie vorba între noi, înșir niște minciuni atât de 
gogonate, că mă mir și eu cum de nu mi-a crescut nasul 
ca lui Pinocchio. Ryan a cochetat un pic cu ideea de a 
chema pe altcineva să stea cu cei mici, dar imediat ce a 
aflat că e vorba mai mult de o seară între fete, a părut să 
nu mai fie atât de încântat de idee. 

Nu-mi fac griji în privința asta, mai ales că nimeni — 
în afară de Trudie — nu ştie de aventura noastră. Așa că 
e mai înțelept să evit un gest care să trezească suspiciuni, 
cum ar fi să-l invit pe Ryan să iasă cu noi în oraş. 

— Ce mai face Tallulah? o întreb pe Felicity. Lui Ruby 
îi e dor de ea — nu v-am văzut de o săptămână. 

Încerc s-o atrag în conversaţie, dar, în seara asta, e 
atât de posomorâtă, contrar firii ei vesele, încât numai 
conectată la niște cabluri de alimentare ar putea fi scoasă 
din amorțeală. 

— O, da? A, e bine, îmi răspunde ea, cu o umbră de 
zâmbet. 

— Chiar o înveţi franceza? întreabă Trudie. 

— Da, spune Felicity, încercând evident să-și revină. 
E chiar foarte bună. lar mama ei mai prinde şi ea câre un 
cuvânt. Mă tem că nu vom ajunge prea departe totuși, dat 
fiind că Nancy abia a reușit să nu mai pronunţe litera z 
din chez. Dar face eforturi. 

— Fantastic! exclam, bucuroasă că s-a mai însuflețit un 
pic. Sper că le iei şi pe ele cu tine la petrecerea de Crăciun 
a lui Ryan. 

Asta e o treabă pe care Ryan a anunţat-o abia săp- 
tămâna trecută. Inițial, a fost ideea lui Ruby, dar Ryan a 
îmbrățişat-o din toată inima, iar eu nu pot s-o iau decât ca 
pe o dovadă că se bucură că poate sta de vorbă cu vecinii 
fără să fie pe picior de război cu ei. 

În ceea ce mă privește, abia aștept, nu în ulrimul 
rând pentru că Ryan a angajat pe cineva care să se ocupe 
de gustări. Deja am plănuit cu ce o să mă îmbrac. Nişte 
pantaloni largi, care să-mi scoată în evidență formele, 
și o bluză neagră de cașmir cu un decolteu adânc. Este 
o ținută şic şi elegantă, deşi mi-a trebuit o zi de căutări 
intensive prin toate magazinele cu reduceri din Boston 
ca s-o găsesc. 

— Petrecerea de Crăciun? întreabă Felicity, iar zâm- 
betul îi dispare brusc de pe față. Ryan dă o petrecere 
de Crăciun? 

— Da. Ai primit invitația, nu-i așa? 

— Nu, Zoe, nici vorbă. 

Felicity face un efort să pară veselă în timp ce-mi dă 
replica, dar nu-i iese. 

— Ah. Păi, poate n-au fost încă trimise. 

-Noi am primit-o pe-a noastră, intervine Trudie, 
înrăutățind situația. 

— Şi noi, se umflă-n pene Amber. 

Mă uit la reverendul Paul după ajutor. Și acesta dă din 
cap. Fac ochii mari surprinsă. 

- O, Doamne, îmi pare rău, Felicity, spun, simțin- 
du-mă prost. Trebuie să fi fost o scăpare, cu siguranță asta 
a fost. Știu că te-am trecut pe listă. Ryan probabil a uitat 
să-ți trimită un e-mail. Dar, te rog, consideră-te invitată. 
Vorbesc serios. 

— Nu, nu! declară ea, ridicând mâna ca un polițist de 
la circulație și rânjind ca și cum asta ar fi fost ultima ei 
grijă. Zău, nu-ți face griji pentru mine, Zoe! 

— Dar, Felicity, aș vrea... 

— Nu! Nu vom veni! Nu-ţi bate capul! 

— Serios, Felicity, încerc să intervin, ai fost invitată. 
Eşti invitată! 

Tace o clipă. 

— N-aș vrea să vin dacă nu-s bine-venită. 

Zâmbește chinuit, jignită. 

— Eşti bine-venită, insist eu. 

Face o pauză. 

— Chiar sunt? 

— Absolut. 

-Ei bine, atunci e grozav. Radiază. Va trebui să-mi 
verific programul, desigur, dar poți conta pe mine, în 
principiu. 

Subiectul este reluat douăzeci de minute mai târziu, 
când Trudie mă ia cu ea la toaletă, ca să-și poată reface 
machiajul — îi place s-o facă cu aceeași regularitate cu care 
un copilaș vizitează olița de noapte, tocmai atunci când 
învaţă s-o folosească. 

— Doamne, bine că ai descoperit că Felicity n-a 
fost trecută pe lista de invitaţi la petrecerea lui Ryan, 
îmi zice. 

— Nu l-ar fi iertat niciodată. 

— Ştiu. Sper doar că a fost, într-adevăr, un accident şi 
că Ryan nu i-a lăsat pe dinafară intenţionat. Poate nu se 
înțelege cu Nancy și cu Ash. 

— Ei se au bine cu toată lumea, spune Trudie, res- 
pingând ideea. 

- În plus, Ryan face eforturi acum să fie vecinul 
perfect, din ce-mi spune Barbara, așa că n-ar fi făcur una 
ca asta — să nu-i invite intenționat. Oricum, mă bucur că 
s-a rezolvat. Felicity a fost într-o dispoziție ciudată toată 
seara. 

Este tipic pentru Trudie să se gândească la alții, 
când viața ei nu e tocmai un covor presărat cu petale de 
trandafiri. 

— Şi tu cum stai? o întreb. 

Dă din umeri. 

- O, știi... așa și-așa. Adică, totul e grozav între mine 
şi Barbara, să nu mă-nţelegi greșit. Ryan a făcut minuni. 

— Dar între tine și Ritchie? 

— Nu există nimic între mine și Ritchie. N-am mai 
vorbit de atunci. 

Mă întreb ce să zic acum, dar Trudie mi-o ia înainte. 

— Nu-mi răspunde la telefoane. 

Faţa i se întristează. 

- Oh, Trudie. 

O îmbrățișez. Sunt pe deplin conștientă că reacția 
mea este la fel de nepotrivită ca și încercarea de a stinge 
un incendiu cu un pistol cu apă, dar în cazuri din astea e 
greu să știi ce să faci. 

Petrecem următoarele zece minute în toaletă, plân- 
gând cu sughițuri și ținându-ne strâns în brațe. Când se 
hotărăște să se întoarcă la bar, are fața atât de plină de 
pete roșii, încât arată de parcă ar fi făcut o reacție alergică 
la cosmetice. 

-N-am vrut să te supăr, Trudie, îi spun, în timp 
ce ne îndreptăm spre ieșire. 

— Nu fi bleguță, scumpo. Mă simt mai bine acum, c-am 
dat apă la șoareci. Nu ştiu ce m-aș face fără tine, zău așa! 

Totuși, în clipa în care ieşim din toaletă, văd în 
celălalt capăt al barului pe cineva care, cu siguranță, 
va schimba dramatic cursul evenimentelor. 

O înghiontesc pe Trudie, care scormonește preocupată 
prin poșeta cu paiete roz după un plasture cu nicotină, 
pe care să-l pună alături de ceilalți patru lipiți deja sub 
bluză. 

O înghiontesc din nou. 

— Aşteaptă, scumpo, cred că am găsit unul, zice ea, 
scoțând un obiect mic, care seamănă cu o bucată de 
plastic. Ah, fir-ar! Asta e una dintre acoperitorile mele 
pentru sfârcuri. 

— Trudie, șuier eu, înghiontind-o atât de tare în coaste 
încât scoate un geamăt. 

Când își ridică privirea, Ritchie deja se îndreaptă spre 
noi, fără să ezite. Stau față în față, în tăcere, şi, pentru o 
secundă, ai putea tăia atmosfera cu cuțitul. 

— Bună, dragoste, șopreşte Trudie, în cele din urmă. 
Ce faci? 

Ritchie o ia de mână; în ciuda eforturilor ei de a părea 
calmă, mâna îi tremură incontrolabil. 

— Trudie, murmură el, sunt aici ca să încerc din nou. 

Barul e plin de lume. Oamenii le dau lui Trudie și 
lui Ritchie tot atâta atenţie pe cât ar da, probabil, unui 
cântăreț de karaoke la un concert al celor de la U2. Asta 
până când Ritchie scoate un inel. Nu ştiu dacă intenția 
lui era să-și facă cererea în public, dar femeii din stânga 
lui nu-i pasă prea tare de asta, pentru că, atunci când își 
dă seama ce vrea să facă, reacția ei este atât de exagerată, 
încât ai crede că o s-o ceară pe ea de soție. 

- O, Doamneee! strigă ea. O, Doamneee! O s-o ceară! 
Şşş$, linişte toată lumea, o s-o ceară! 

Cei din bar se opresc din conversație și rămân cu gura 
căscată la Ritchie. 

— Ää, Trudie, începe el, așezându-se într-un ge- 
nunchi — Trudie arată ca un condamnat la moarte în drum 
spre locul execuției. Eşti singura femeie pentru mine, 
iubito. Ştiu că mă fac de râs, dar meriți. Te iubesc, Trudie, 
și-am să-ți cer să te măriți cu mine iar și iar, dacă e nevoie. 
Te vreau. Vreau să fii mama copiilor mei. Așa că, te rog, 
Trudie, spune-mi, ce crezi? 

Tresar când aud penultima propoziție a lui Ritchie. 

— Ei, da... ce să zic. 

Trudie se uită prin încăpere, ochii ei scanând marea 
de feţe în așteptare. Apoi îl privește pe Ritchie. 

— Trudie? 

— Păi... Da, de ce nu? 

Scap sticla de Budweiser pe care se pare c-am furat-o 
fără intenţie. Se face praf pe podea, stropindu-mi jeanșii 
de bere, iar spuma mi se infiltrează printre degetele de la 
picioare. 

— Ai spus da? întreabă Ritchie, ridicându-se în picioare 
cu o asemenea expresie de uluire pe chip, încât pare gata 
să leșine. 

— Păi... Trudie scanează din nou încăperea din pri- 
viri... DA! 

Îi dau nota zece din zece pentru convingere. 

Ritchie o ia în brațe şi toți cei prezenți în bar încep 
să strige, volumul entuziasmului lor fiind comparabil cu 
zgomotul scos de un Boeing 747 la decolare. 

— Fac eu cinste la toată lumea! strigă el, învârtind-o 
pe Trudie şi aproape lovind un spectator nevinovat cu 
geanta ei. 

Când, în cele din urmă, o lasă jos, se apleacă peste 
tejgheaua barului ca să ia o sticlă de șampanie, iar eu îi 
arunc o privire lui Trudie. 

— Nu te uita așa la mine, șuieră ea. 

— Aşa cum? șoptesc. Nu mă uitam în nici un fel, 
doar... 

— Ce? 

— Ei bine, lucrul care te-a împiedicat să spui da de pri- 
ma dată — ai să-i spui? 

“Trage aer în piept. 

— Sigur că o să-i spun. Trebuie doar să găsesc un 
moment prielnic ca să... 

Dar, înainte să-și termine fraza, este luată pe sus de 
Ritchie, care o sărută atât de pasional, de parcă buzele lui 
au luat foc. 

— Ei bine, trebuie să spun că ăsta-i un mod tare plăcut 
de a încheia o seară în oraș, spune reverendul Paul, și-l 
bate prietenește pe Ritchie pe spate. 

— Bravo vouă! Felicitări! 

— Unde-i Felicity? întreb, fără să mă adresez cuiva 
anume. 

— A, se încruntă Amber, nu-s sigură unde s-a dus. Era 
aici acum un minut, când Ritchie a cerut-o pe Trudie. 
Apoi s-a ridicat şi-a zis că trebuie să plece. 

— E totul în regulă? întreb. 

— Nu ştiu. 

Mă gândesc dacă să mă duc după ea, dar Trudie vine 
din nou lângă mine. 

— N-are rost, îmi șopteşte. Ai dreptate. Trebuie să-i 
spun. Nu pot s-o fac. 

— Trudie, așteaptă... 

— Nu, Zoe, răspunde ea. Trebuie să vorbesc cu el. 

O văd pe Trudie luându-l pe Ritchie de mână, 
conducându-l spre ieșirea din bar, și mă întreb cum naiba 
o să reacționeze el când va afla. 

Închid ușor ușa de la intrare și mă întreb dacă Ryan 
e încă treaz, dar n-aud nimic. Mă simt puțin dezamăgită. 
Urcând la etaj în vârful picioarelor, văd că lumina din 
camera lui e stinsă şi ştiu că ar trebui să mă duc în camera 
mea. Adică, nu-s disperată, nu? Sigur mă descurc o noapte 
fără să mă cuibăresc lângă Ryan şi fără să-mi trec degetele 
peste spatele lui. În plus, va fi ocazia perfectă să-mi urmez 
noul regim de frumusețe. Am promis să mă țin de el de 
când am făcut ieri un test dintr-o revistă și am descoperit 
că nepăsarea mea mă va face să arăt ca o băbătie când o să 
ajung la treizeci și cinci de ani. 

Mă duc la baie, intenționând să-mi demachiez fața 
și să mă curăț de toate cosmeticele folosite, apoi să 
aplic o loțiune tonică delicată, cu o formulă realizată 
clinic (care seamănă suspect de mult cu apa colorată), 
să-mi hidrarez pielea, să mă spăl cu pastă pentru albirea 
dinților şi să mă pregătesc de un somn profund, pentru 
tot restul nopții. 

Ah, la naiba! 

Intru în camera lui Ryan, mă dezbrac și mă strecor în 
pat lângă el, încălzindu-mi pielea de a lui. ÎL iau în brațe 
şi-mi lipesc obrazul de ceafa lui. 

Mirosul lui — atât de curat și de sexy încât e păcat că nu 
poate fi îmbuceliat — îmi face sângele să alerge prin corp 
şi mă trezesc împingându-mi şoldurile în el. Se mișcă și 
se-ntoarce spre mine, pe jumătate adormit, trăgându-mă 
mai aproape și încolăcindu-și un picior peste al meu. 

— Te-ai întors, şopteşte, cu pura atât de aproape de 
mine, încât îi simt mirosul de pastă de dinţi din răsuflare. 

— N-am vrut să te trezesc, răspund eu, mângâindu-i 
fața cu degetul mare. 

— Da, sigur, murmură, sărutându-mă încet. 

— Bine, de fapt, am vrut. 

Zâmbesc, în timp ce corpurile noastre se mișcă unul 
lângă altul, într-un ritm lent. 

— Hei, nu mă plâng. 

Mă sărută pe față, provocându-mi furnicături de 
plăcere. 

- Nu? 

Degetele lui îmi alunecă pe spate, radiind căldură. Îmi 
atinge uşor urechea cu buzele. 

— Ín nici un caz. 


Facem dragoste până dimineață, şi încă destul 
de târziu, periculos de aproape de ora la care se trezesc 
copiii. 

Ne îmbrăcăm încet — printre sărutări — și, în timp ce 
Ryan îşi trage pe el un tricou, mă trezesc aducând vorba 
despre ceva la care m-am gândit mult în ultima vreme. 

— Nu vorbeşti deloc despre soția ta, spun pe un ton 
blând. 

Se opreşte din îmbrăcat, cu tricoul doar pe jumătate 
tras, şi mă întreb dacă n-am făcut cumva o gafă. Îi caut 
privirea cu îngrijorare. 

— Ştiu. Își îmbracă tricoul şi se așază pe pat, lângă 
mine. Nu eram obișnuit să mă consider unul dintre tipii 
ăia care nu-și pot exprima sentimentele. Dar cred că, de 
la moartea lui Amy, am dovedit cu prisosință că exact așa 
sunt. 

Face o pauză. 

— Te-ar putea ajuta să vorbeşti despre ea uneori, îi 
sugerez, dar auzindu-mă rostind aceste cuvinte, îmi dau 
seama ce ipocrită sunt. N-am pomenit nimic nimănui 
despre Jason sau despre nunta mea anulată. Oricum, 
nu pe de-a-ntregul. Şi totuși, asta pare ceva diferit, are 

un cu totul alt grad de importanță. Evenimentele prin 
care a trecut Ryan eclipsează problemele mele. 

Ryan dă din cap, ca și cum ar fi de acord cu ce-i spun, 
doar că nu ştie cum s-o facă. Apoi se ridică în picioare şi 
merge în dreptul ferestrei, cu spatele la mine. 

— Ne-am cunoscut când terminasem amândoi facul- 
tatea, zice el, pe un ton calm. Avusesem destule aventuri, 
dar nu găsisem pe cineva cu care să-mi doresc o relație 
serioasă. Apoi am întâlnit-o pe Amy și lucrurile s-au 
schimbat. 

— Cum era? îl întreb. 

Se întoarce încet, se sprijină de pervaz și zâmbește, 
transportat înapoi, într-un alt timp și-ntr-un alt loc. 

— Inteligentă. Amuzantă, Directă. Nu mi-ar fi înghițit 
nici o măgărie. 

Râde. 

— Nu? zâmbesc la rândul meu. 

— Nç. Dă din cap aducându-și aminte de ceva drag. 
Ar fi urât halul în care eram când m-ai cunoscut tu. Ar fi 
zis: „Pentru numele lui Dumnezeu, Ryan, adună-te. Dă-ţi 
barba jos și nu mai fi așa de dobitoc“. 

— Nu fi așa de dur cu tine, îi spun. Ai trecut prin multe. 
Nu e puţin lucru să rămâi văduv și cu doi copii mici. 

— N-am făcut față situației, insistă el. Încă de la bun 
început, n-am făcut față deloc. 

Nu zic nimic. 

— Când m-au sunat să-mi spună că e în spital, că 
avusese un accident de mașină, am... am... Face o pauză 
să-și adune gândurile. Mi-e greu să descriu ce-am simţit. 
Pur și simplu, nu puteam să accept. Nu voiam să accept — 
nu voiam să cred. Se ducea s-o ia la cumpărături pe 
prietena ei, Keeley, care locuia la doar câțiva kilometri 
distanță. În timpul ăsta, eu aveam grijă de copii. Samuel 
era foarte mic şi... ştii și tu cât de solicitant e un bebeluș. 
Asta trebuia să fie după-amiaza ei liberă. 

— Şi ce s-a întâmplat? întreb. 

Închide ochii și suspină adânc. 

-A fost o ciocnire frontală cu un tip care tocmai 
jefuise un magazin. Conducea ca un dement, a luat o 
curbă fără să se asigure și practic a intrat în parbrizul lui 
Amy. 

— El a supravieţuit? 

— Nu. Mai bine, pentru că altfel l-aș fi omorât cu mâna 
mea. 

Îmi muşc buzele. 

— Îmi pare rău, spune, lăsând ochii în jos. 

— Nimeni nu te poate învinui că simţi asta. 

— Oricum, continuă el, nu-mi mai amintesc mare 
lucru din ce s-a întâmplat până când am ajuns la spital, 
decât că țipam și urlam ca un nebun, vrând să știu de ce 
doctorii nu fac mai multe pentru a o salva. De fapt, murise 
pe loc. Nimeni n-ar mai fi putut face nimic. 

— Samuel și Ruby cum au aflat? 

— Keeley — prietena lui Amy — a venit să aibă grijă 
de ei. Dacă stau acum să mă gândesc, ajutorul ei a fost 
nepreţuit. A trebuit să-i spună lui Ruby ce se întâmplase — 
eu eram prea zguduit. Și cel mai rău e că n-am mai văzut-o 
de atunci. Mi-a făcur cu mâna odată, când ne-am întâlnit 
prin oraș, dar am luat-o din loc cât de repede am putut. 
Cred că asta descrie cel mai bine atitudinea mea față de 
tot ce s-a întâmplat atunci: mă prefac că nu s-a petrecut 
nimic. 

— De-asta nu sunt pe nicăieri poze cu Amy. 

Își freacă nasul. 

- E o prostie... o reacție simplistă, dar adevărul e că 
m-a durut prea mult să-i văd chipul, să vorbesc despre 
ea sau să mă gândesc la ea. Presupun că, fără să-mi dau 
măcar seama, am hotărât repede că n-o să fac nimic din 
toate astea. Ştiu că nu e bine pentru copii și, probabil, 
nici pentru mine. 

— Dar acum vorbeşti despre ea, subliniez eu. 

— Da, aşa e. 

Face o pauză. 

— Şi e în regulă. De fapt, chiar mă simt bine că o fac. 

Zâmbesc. 

— Ştii, continuă el, întorcându-se din nou spre fe- 
reastră, cred că Amy te-ar fi plăcut, Zoe. 

— Serios? 

Sunt luată prin surprindere. 

— Da, îmi răspunde el. Te-ar fi plăcut. 

Mă simt brusc cuprinsă de panică la auzul cuvintelor 
lui, întrebându-mă dacă n-am înțeles greșit ce așteaptă 
Ryan de la relația asta. Da, îmi place mult. Și, evident, 
mă simt mult mai bine cu el decât plângându-mi de milă 
în camera de oaspeţi a părinţilor mei. 

Dar nu e Jason. 

ÎI privesc din nou şi-mi spun că mi se pare. Şi-a deschis 
inima față de mine pentru că venise momentul s-o facă. 
A reuşit să meargă mai departe — ar fi făcut-o cu oricine. 
Nu, e clar că-i o aventură şi pentru el, ca şi pentru mine. 

Deodată, scârțâitul ușii îmi întrerupe gândurile, iar 
Samuel își bagă înăuntru căpșorul cu bucle bălaie rebele, 
care seamănă cu vârful unui comet cu înghețată de 
vanilie. 

— Zo-eee? bolborosește el, adormit. Vreau Cheerios. 
Te rog. 

Ryan se duce spre el, îl ia în brațe și-l strânge cu drag. 

— Zoe și cu mine coborâm imediat, micuţule, și ți le 
dăm, bine! Zoe venise să stăm de vorbă un pic. 

n timp ce cobor scările, mă gândesc dacă să trec s-o 
văd pe Trudie, când primesc un mesaj pe mobil. 

„Nu te grăbi să-ţi alegi ținuta, scumpo. S-a dus cu 
nunta.“ 

În mai puţin de jumătate de oră, Trudie vine să mă 
vadă. Are ochii atât de roșii de plâns, încât ai crede că 
în ultimii douăzeci de ani a băut numai votcă la micul 
dejun. 

— Nu-mi spune că a anulat totul, pur și simplu. 

— Nu, n-a făcut asta, mă lămureşte ea. Spune că mă 
iubește în continuare, dar că are nevoie de timp să se 
gândească ce trebuie să facă. 

Oftez, în timp ce ieşim afară să luăm corespondența. 

— Ai făcut ce trebuia, spun, simțindu-mă la fel de 
calificată ca un extraterestru să dau sfaturi pe tema asta. 

— Am făcut bine că i-am acceptat cererea într-un 
bar plin-ochi, apoi, peste douăzeci de minute, am detonat 
bomba? face ea. Cred că glumești! 

— Bine, ce-i drept, n-ai ales prea bine momentul, admit 
eu, dar mulți oameni ar fi făcut la fel în barul ăla. Vreau să 
zic, gândește-te ce presiune. Femeia aia cu bluză albastră 
părea gata să te strângă de gât dacă refuzai. 

— Poate. Dar ce vreau să spun este că... Eşti bine! Zoe, 
ce s-a întâmplat? 

- Poftim? A... 

Mă uit lung la scrisoarea pe care-o țin în mână. 

— i-am zis de scrisorile alea ciudate pe care le pri- 
meşte Ryan de ceva vreme. 

— Da, îmi amintesc că ai pomenit de ele. 

— Se pare că a mai primit una. 

— Dumnezeule! exclamă Trudie. L-ai întrebat de ele? 
Vreau să zic că, dacă tot sunteți împreună acum, ar fi 
singurul lucru rezonabil de făcut. 

— Nu suntem împreună. 

Îşi ridică o sprânceană. 
— Cum spui tu, iubito. 


Peste câteva ore, după ce copiii s-au culcat, reușesc, în 
sfârşit, să vorbesc cu Ryan. 

— Ai primit încă una astăzi, îi spun, ciudat de timidă, 
și-i întind plicul. 

Se pregăteşte să-l ia, când îşi dă seama ce e. 

— Fir-ar! Credeam că s-a terminat cu astea. 

la plicul și-l bagă în buzunarul de la spate al pan- 
talonilor, apoi își vede de treabă — caută o bere în frigider. 
Mă simt la fel de mulțumită de răspuns ca şi cum aș fi stat 
la coadă la Departamentul de servicii clienți, ca, în final, 
să aflu că s-a închis. 

Când am văzut prima dată una dintre scrisorile alea, 
am fost un pic intrigată. Pe atunci, nu eram decât un 
observator în viața lui Ryan. Pentru mine erau încă o 
piesă în puzzle-ul imaginii incomplere pe care-o aveam 
despre el: băiat rău, afemeiat, un derbedeu arătos. 

Dar acum, că sunt mai mul decât un simplu obser- 
vator, nu mă pot abține să nu simt și altceva față de 
scrisori, ceva ce nu-mi place. 

Poate că tot ceea ce e între mine și Ryan e un pic mai 
mult decât o aventură de vacanță prelungită, o evadare 
amoroasă din fața realirăților vieții, dar reapariţia acestor 
scrisori reprezintă o amintire sumbră a trecutului lui — 
şi, posibil, a prezentului. Îmi reamintește că, indiferent 
cât de convingător este când se cuibărește lângă mine, 
indiferent cât de iubitor și de tandru pare, Ryan nu este 
în nici un caz băiatul bun şi modest din vecini, alături de 
care ai vrea să-ţi petreci tot restul vieții. 

Autoarea acestor scrisori, oricine ar fi ea, a găsit odi- 
nioară alinare în brațele lui, la fel ca mine. Şi, indiferent 
cât de nelalocul lui sună — ce Dumnezeu, încă sunt 
îndrăgostită de altcineva! — gândul ăsta mă face să mă simt 
ciudat de nesigură. Chiar geloasă. Şi nu-i deloc plăcut. 

- Ăăă... de la cine sunt? întreb, încercând să par 
nonșalantă. 

Se întoarce și-mi studiază chipul. Evident, sunt la fel 
de bună la a mă preface nonșalantă, pe cât sunt la dresura 
de lei. 

- E cineva cu care m-am încurcat mai demult, îmi 
spune. A durat foarte puțin. N-a însemnat absolut nimic. 
Chiar n-a avut importanţă. Serios. 

— Ea nu pare să gândească aşa, nu mă pot abţine să nu 
subliniez. 

— Ştiu, așa e, dar am o tactică foarte simplă. Îi ignor 
scrisorile. Nu e mare lucru. 

— Dacă află de mine? N-o să mă trezesc că mă urmărește 
vreo nebună, nu? 

— Nu, spune el, pe un ton disprețuitor. E o psihopată, 
şi te-aș apăra oricând, dacă s-ar lăsa cu vreo încăierare. 

Mă simt la fel de liniștită de parcă aș fi aflat că o 
să-ncap pe mâna lui Sweeney Todd! pentru următoarea 
tunsoare. 

— Nu-ţi face griji, insistă el. Oricum, nu ştie de tine. 

Nu-ţi face griji. Cuvinte care, garantat, mă îngri- 
jorează. 

— Bine. Nu-mi vine în minte decât o singură moda- 
litate de a mă linişti. Dacă ești convins că nu ştie despre 
mine, poate-mi arăţi scrisoarea. 

— Ce? Doar nu vrei să... 

— Ryan, altfel n-o să pot dormi la noapte, îl întrerup. 
Haide, fă-mi pe plac. 

— Mă pot gândi la modalităţi mult mai bune de a-ți 
face pe plac. 

Îmi zâmbeșre. 

Îi bag mâna în buzunar. Îmi smulge scrisoarea din 
mână atât de repede, că aproape mi-o ia cu tot cu degete. 


! Bărbier ucigaș, personajul principal din filmul de groază cu același 
nume (n.tr.) 

— Acum chiar că mă îngrijorez. 

— Bine, cedează el. Ai câștigat. Dar măcar lasă-mă pe 
mine să o deschid. 

ÎL urmăresc cum rupe plicul și se uită lung la foaia de 
hârtie. Expresia lui e greu de interpretat. 

- Ei bine? 

— Nu vrei să vezi asta. 

Ascunde scrisoarea la spate. 

— Ba vreau! scâncesc eu, încercând să i-o iau cu forța. 

— Nu, chiar nu vrei, zice, ferindu-se din nou de mine. 

— Ba da, zău că vreau, răspund, ştiind că am la fel de 
multe șanse să-l înving pe Ryan într-o luptă corp la corp 
câte are soția lui Tony Blair să câştige la Eurovision. 

— Nu, chiar... 

— Ryan! izbucnesc eu. Dacă nu mă lași să văd scrisoarea 
aia, probabil am să cred că-i de zece ori mai groaznică 
decât este de fapt. Așa că, arată-mi-o, te rog! 

Ezită. Apoi, încetișor, scoate scrisoarea și mi-o dă fără 
tragere de inimă. 


Ryan, 
Ticălosule! Ticălos nenorocit! 
Și ştii ce face ca totul să fie și mai oribil? E așa de 


grasă, că poartă haine cu cel puţin două numere mai 
mari decât mine. 


Juliet 


ÎL privesc cu gura căscată. 
— Bine, spune el. Poate că a aflat totuşi de tine. 


capitolul 69 


Către: ZoemmooreBhormet.co.uk 
De la: Helen 2Hmoore.mailserve.co.uk 


Dragă Zoe, 


Nu pot să cred că nu vii acasă de Crăciun. Nu pot 
să cred! 

După toate prin câte am trecut anul ăsta, 
credeam că putem măcar să ne strângem cu 
toții de Crăciun, în familie, și să petrecem niște 
sărbători fericite. Oare chiar cer prea mult? Doar 
nu m-am amestecat și te-am lăsat în pace când 
ai plecat în America; o vorbă n-am zis. Oricum, nu 
în public. M-am mulțumit să stau acasă, făcându-mi 
griji peste griji, dar fără să scot un cuvânt, pentru că 
nu m-a lăsat tatăl tău. 

Dacă-ţi faci griji c-ai să-l vezi pe Jason prin 
preajmă, n-ai de ce. Nici măcar nu l-am întâlnit pe 
stradă — nici eu și nici nimeni altcineva. De parcă ar 
fi dispărut de pe fața Pământului. Din partea mea, 
n-are decât. Nici dacă s-ar duce pe Marie nu i-aș simți 
lipsa. 

Ştiu că asta, probabil, nu-ți va N PER câcuși de 
puțin decizia, dar voiam să-ți spun ceva dacă veneai 
acasă. Ceva extrem de important, un lucru pe care 
l-am aflat ieri, la consultația cu dr. Ahmed. Nu e nici 
cancer pancreatic, nici intoleranță la gluten, dar își 
jur că e la fel de grav. Îner-atât de grav încât nu-ți pot 
da veştile printr-un e-mail sau la telefon. Dar, dacă 

tu nici nu te sinchisești să vii acasă, n-am să-mi bat 
nici eu capul să-ți zic. 
Așa că sper că ești mulțumită, domnişoară, atâta 
pot să spun. 
Mama 


Oare mama chiar ar putea fi grav bolnavă? 

Gândul ăsta-mi stăruie în minte vreme de doar câteva 
clipe. Apoi îmi amintesc singură că este o ipohondră de 
primă clasă. La un moment dat, a avut o unghie încamată 
şi-a crezut că i se va amputa piciorul. 

Nu, sunt absolut sigură că, dacă mama zice că are ceva 
la fel de grav ca un cancer pancreatic, se poate referi la 
orice, de la o migrenă care trece mai greu până la lindini. 

Asta nu mă face să mă simt mai bine, totuși. Absența 
pupicilor de la sfârșit mă face să mi se strângă inima. 

Adevărul e că m-am tot chinuit să găsesc un răspuns 
la întrebarea dacă să mă duc sau nu acasă de Crăciun. 
Pe de o parte, cred că mi-ar fi plăcut să-i văd pe mama 
și pe tata. (O, Doamne, numai faptul că spun „cred“ 
mă face o fiică și mai rea decât până acum.) Dar nu am 
nici o îndoială asupra temei principale după întoarcerea 
mea acasă — nunta. Şi, să fiu sinceră, am tot atâta chef 
să-mi petrec Crăciunul discutând despre nuntă, cât aș 
avea să încep cursuri de recalificare în domeniul pompe- 
lor funebre. 

Celălalt motiv al neliniștii mele de a merge acasă 
este unul și mai simplu: Jason. Aș fi în aceeași măsură 
disperată şi îngrozită să dau nas în nas cu el pe undeva. 
Şi, sincer, în perioada asta a anului, aș prefera să mă 
simt plină de o veselie festivă mai degrabă decât de 
o paranoia incontrolabilă. 

Aşa că, în cele din urmă, decizia a venit cumva de la 
sine. De fapt, când o numesc decizie, o fac să pară mai 
deliberară decât a fost. Ce vreau să spun e că sunt încă 
aici, până la Crăciun mai e mai puţin de-o săptămână, 

şi practic am rămas fără posibilitatea de a mă duce acasă, 
chiar dacă aș vrea. Toate biletele spre Manchester sunt, 
cu siguranţă, deja cumpărate, cu excepția locurilor atât de 
scumpe, încât și un baron al petrolului ar avea nevoie de 
două ipoteci ca să cumpere unul. 

Dar asta nu mă face să mă simt mai puțin oribil. Şi 
trebuie să mă liniștesc, lucru pe care îl pot face doar 
dezlegând misterul ăsta cu boala mamei. 


Diferenţa de fus orar mă obligă să aştept până a doua 
zi dimineaţă ca să sun acasă, și o fac în timp ce pregătesc 
micul dejun pentru copii. Mama răspunde la al treilea 
apel. 

— Bună, Zoe. 

După voce, e supărată, așa cum mă aşteptam. 

— Mamă, ce-i cu tine? Chiar ești grav bolnavă? 
o întreb. 

— N-am zis că sunt — am spus doar că e ceva serios. 
N-am zis că m-am intemat în spital sau ceva de genul 
ăsta, așa că nu trebuie să-ți faci griji. .. 

— Dar ce e! insist. 

Oftează. 

-Nu e ceva despre care să vreau să vorbesc la 
telefon. 

— Bine, zic, scrâșnind din dinţi și încercând să ascund 
faptul că aș vrea s-o strâng de gât. 

— Nu e genul de lucru despre care să poți vorbi în 
timpul unei convorbiri telefonice internaționale, con- 
tinuă ea, vorbindu-mi de sus. Așa că, dacă ești atât de 
curioasă, va trebui să vii acasă de Crăciun, cum ar face 
orice fiică normală. 

— Mamă, mă şantajezi? o întreb fără să-mi pot ascunde 
enervarea. 

— Nu! strigă ea scandalizară. 

Tac pentru o clipă, gândindu-mă. 

— Dă-mi-l pe tata la telefon, îi spun hotărâtă. 

— Nu e acasă, mă informează ea. Și, oricum, a primit 
instrucțiuni stricte să nu discute cu tine despre problemele 
mele de sănătate, așa că n-are nici un rost să încerci să afli 
ceva de la el. 

— Eşti tare enervantă uneori, mamă, îi spun. 

— Ha! icnește ea. Eu sunt enervantă? Tu ești cea care 
m-a lăsat cu un curcan organic prea mare pe cap, pentru 
că n-ai de gând să apari. 

Trag aer în piept. 

— Ştii ce, mamă, spune-mi doar un lucru. Ceea ce a 
diagnosticat dr. Ahmed la tine o să te omoare? 

— Nu. 

— O să-ți provoace vreun handicap serios? 

— Nu. 

— Atunci, bine. Mă-ntorc la treabă acum. 

— Zoe, spune ea, înainte să închid telefonul, nu trebuie 
să-ți faci griji legate de chestia asta. Doar că... voiam să 
vorbesc cu tine despre asta între patru ochi, atâta tot. Lasă, 
nu contează, nu-i urgent. Ai să vii acasă imediat după 
Crăciun, nu, chiar dacă nu ajungi chiar de sărbători? 

— M-da, spun, nesigură. 

— Bine, zice ea. O să stăm de vorbă atunci. Şi, te rog 
eu, nu-ți face griji. 

Petrecerea se anunța evenimentul social al lunii 
pentru mine, până când am văzut o invitație tipărită, 
la scurt timp după ce Ryan le trimisese prin e-mail. 
Cu ajutorul copiilor, se pare, luase decizia crucială de a da 
evenimentului o temă care mă face să mă simt deosebit 
de stingherită. 

— Chiar trebuie să fie un bal mascat? îl întreb. 

— Credeam că voi, britanicii, vă daţi îri vânt după 
costume. Noi nu facem așa ceva decât de Halloween, în 
mod normal. Dar copiii m-au convins că ar fi o idee bună 
să facem aşa ceva în onoarea ta, rânjeşte el. 

- Minunat, răspund. 

— Tot n-ai nimic de îmbrăcat la ocazii? mă întreabă. 

— Nu, spun abătută. 

— Ei, atunci e bine, zice el cu veselie în glas. Ştiu eu un 
magazinaș grozav în oraș, de unde o să-ți poți lua ceva. 

— A, păi... sunt sigură că acum e prea târziu pentru 
așa ceva, zic, tușind stingherită. Oricum, n-am nici o 
problemă să nu mă costumez. 

— Ceee!? întreabă Ruby, neîncrezătoare. 

— Nuuuuuuuu, Zo-eeeeee! scânceşte Samuel. 

— Nu poți rămâne tocmai tu pe dinafară, spune Ruby 
bosumflară. 

Of, Doamne! Urăsc balurile mascate. Le-am urât din 
momentul în care m-am dus la petrecerea de ziua Luizei 
Bennett, când aveam șase ani, costumată în cocker, 
pentru că maică-mea înțelesese că trebuie să mă deghizez 
în „ceva blănos“. Când am ajuns acolo, toate celelalte 
fetițe erau costumate vaporos, arătând cu toatele ca niște 
zâne. 

— Vouă vă convine, îi zic lui Ruby. Costumele voastre 
sunt fantastice. 

Ruby o să fie Barbie, iar Samuel — Dash, micul super- 
erou din filmul de animaţie Incredibilii, după ce Ryan i-a 
dus săptămâna trecută să-și aleagă costumele. 

— Şi al tău va fi la fel, Zoe, îmi spune ea, toată un 
zâmbet. 

Mi-aş dori să fiu şi eu la fel de entuziasmată. 


Încep cu magazinul recomandat de Ryan, dar îl gă- 
sesc închis. Așa că mă apuc să colind toate prăvăliile 
de costume din întregul stat Massachussetts, dar se face 
patru și jumătate, fără să fi găsit ceva. Până când ajung 
la ultimul magazin, care e deschis. Problema este că nu 
prea-mi oferă multe variante. 

— Deci astea sunt sigur ultimele două pe care le aveţi pe 
măsura mea? îl întreb nerăbdătoare pe vânzător. Sigur? 

— Da, dragă, sigur, îmi spune el, tărăgănându-și vocea. 

— Adică, n-aveţi nimic un pic mai... puțin dezgolir? 

Dă din cap în semn că nu. 

În timp ce vorbesc, îmi imaginez costumația perfectă 
pentru mine. Mă gândesc la Prințesa Leia, sofisticată, 
un pic retro, și, în plus, oferind avantajul că tuturor le-a 
plăcut de ea în tinerețe. 

— Nimic din Războiul Stelelor? întreb, sperând să-i 
împrospătez memoria. 

— Ne-a mai rămas un extraterestru Jabba the Hutt, dar 
nu e mărimea ta. 

— Ah. Deci au rămas doar astea două, atunci? 

- În. 

Mă uit la prima variantă și hotărăsc, pe loc, că nici 
nu se pune problema s-o iau. E un costum deocheatr de 
asistentă, genul pe care-l purtau tipele din spectacolul lui 
Benny Hill de la începutul anilor '80. 

Aşa că rămâne celălalt. Nu e chiar ceea ce-mi 
doream, dar măcar n-o să fiu așa de despuiată ca în prima 
variantă. 

Vânzătorul se uită la ceas. 

— Atunci cred că-l vreau pe ăsta, spun, ridicând cu 
greu costumul pe tejghea. 

- Bine, îmi răspunde, evident ușurat că scapă de 
mine. 

Până reușesc să ajung cu costumul înapoi acasă, în 
Hope Falls, mă simt epuizată și nu-mi doresc să mă mai 
uit la el vreodată. În același timp, încep să mă gândesc 
dacă n-ar fi trebuit totuși să probez și costumul de Jabba 
the Hutt. 

— Ce-ai luat, Zoe? strigă Ruby, alergând să mă întâm- 


pine la ușă. 

— Nu-s deloc sigură că e bine, mormăi, desfăcând 
pachetul. 

— Uau! exclamă Samuel, când e gata despachetat. 

— Uau! Uau! Uau! 


Dar pare să fie singurul care-i impresionat. 

— E, mmm, drăguţ. 

Ruby îmi zâmbește cu diplomație. 

— O, Doamne, e groaznic, nu-i aşa? zic și mă strâmb. 

— E grozav, șopteşte Ryan, sărutându-mă când copiii 
nu se uită. Tu ai să-l porţi, şi asta e tot ce contează. 

Ruby și Samuel au arâmar atât de multe ghirlande 
peste tot, încât livingul seamănă cu o grotă. 

Ryan s-a deghizat în cowboy, fiind atât de sexy că-ți 
taie răsuflarea. Cum dau cu ochii de el, mă întreb dacă 
nu cumva mi-a ghicit fanteziile când am fost la călărir 
în New Hampshire. Totuși, nu stau să-mi bat capul prea 
mult cu asta. Sunt prea preocupată să-i admir iar fundul. 

Când sosesc primii invitați, Ryan se duce să-i întâm- 
pine la intrare. În drum, se întoarce spre mine. 

— Încă nu te-ai costumat, îmi atrage atenția. 

— Hai, Zoe! scâncește Samuel. Costum! Costum! 

Ryan se încruntă. 

— Dacă te simţi prost în el, să n-o faci. Vreau să te 
simți bine. 

Dintr-odată, mă simt ca și cum aș fi cea mai anostă 
fiinţă din lume. Toţi ceilalți se bucură de moment, iar eu 
sunt obsedată de ideea că o să arăt stupid. La o petrecere 
costumată. 

— Nu, ai dreptate, mă hotărăsc, nevrând să stric cheful 
nimănui. Ideea e să ne amuzăm un pic, nu? Mă duc sus, 
să-mi trag costumul pe mine. 

Până la urmă, se dovedește la fel de simplu să-mi 
„trag“ costumul ăsta pe mine cum e să dansezi cha-cha 
pe sârmă, încălțată cu o pereche de botine cu toc cui. 
Durează nu mai puțin de patruzeci și cinci de minute 
până când reușesc. Între timp, mă tot bate gândul să scot 
capul pe uşă, ca să văd dacă ar putea să vină cineva să mă 
ajute — ideal ar fi să fie Trudie —, dar nu aud decât zvonul 
conversațiilor plăcute, purtare de invitații care par a se 
simți bine. 

Când, în cele din urmă, costumul e la locul lui pe 
mine, ies cu chiu, cu vai din dormitor, străbat palierul și 
trag cu ochiul la ceea ce se întâmplă la parter. 

Îi văd pe Barbara și Mike King îmbrăcați cu gust, în 
togi romane, şi mă cert singură că nu mi-a venit mie ideea. 
Nu mi-ar fi trebuit decât două cearșafuri și perechea aia de 
șlapi etno pe care i-am luat de la magazinul New Look, în 
aeroportul din Manchester. 

“Totuși, acum e prea târziu. 

Nancy, mama lui Tallulah, s-a deghizat în Cruella 
de Vil, și arată uluitor cu perucă lungă, neagră, și haină 
imitând blana de dalmaţian. Soţul ei, Ash, e îmbrăcat 
fără pic de originalitate, ca un motociclist rebel din gașca 
Îngerii ladului, iar micuța Tallulah este un ursuleș. 

Le caut din priviri pe celelalte dădace, și-o zăresc 
pe Felicity într-un colț. Poartă o rochie în stilul secolului 
al XVI-lea, cu corsaj și plină de panglici, o creație 
minunată, care ar fi arătat grozav în filmul Shakespeare in 
love. Părul ei roșcat, lung, e cârlionţat și dat pe spate, și 
și-a accentuat ochii verzi cu un machiaj discret, fumuriu. 
Pe scurt, arată absolut superb. 

- O, Doamne, mumur, revenindu-mi brusc toate 
îndoielile referitoare la costumul meu. 

Pun piciorul pe prima treaptă, ca să-i văd mai bine 
pe ceilalți: o călugăriță, un înger, un bufon, o tânără 
petrecăreață din anii '20 şi o colegă de serviciu de-a lui 
Ryan, îmbrăcată ca un personaj din Matrix, care arată 
incredibil de bine. De fapt, arată cu toții fantastic. 

Unde naiba mi-a fost mintea? Pur și simplu, nu pot să 
cobor îmbrăcată așa. Nu vreau să cobor îmbrăcată așa. 

Brusc, mă lovește inspiraţia și descopăr că am un plan 
de rezervă. Un plan de rezervă genial, de fapt. Mă întorc, 
o să-mi iau jeanșii şi-o să scormonesc după băsmăluța 
mea cea veche (pe care-o folosesc ca să-mi țină părul când 

mă machiez), pe care-o să mi-o leg în jurul gâtului, și-o să 
mă dau drept Calamity Jane!. 

Perfect! Nu pot să cred că nu m-am gândit la asta mai 
devreme! 

Simt cum mă cuprinde un val de ușurare și dau să mă 
întorc — când ceva o ia razna. Razna rău. 

Poate-i pentru că n-am mai încercat până acum să 
mă întorc pe loc, pe nişte scări, purtând o pereche de 
labe palmate, din cauciuc. Orice-ar fi, ceva se petrece cu 
pemițele de spumă de pe genunchi — mi se prind de o labă 
sau poate de coadă. Dumnezeule, am și coadă? 

Următorul lucru de care-mi amintesc e senzația 
oribilă că timpul s-a oprit în loc. Sunt conștientă că mă 
dezechilibrez și cad, mă lovesc și cad și iar mă lovesc. 
Singurul lucru bun în toată treaba asta e că umplutura 
costumului e așa de groasă, încât căzătura nu prea doare. 

Dar, credeți-mă, e o consolare slabă. 

Când aterizez grămadă la capătul scărilor, cu capul 
costumului pe jumătate desprins și cu o labă ruptă de tot, 
mă-ntreb cum de nu aud nimic și de ce totul e negru ca 
smoala. 

Mă ridic în picioare și încerc să-mi aranjez capul la 
loc, măcar să pot vedea ceva prin fantele pentru ochi. 

Tallulah stă în fața mea, plângând. 

— Mami! Mami! Uite ce-a pățit Păsăroiul. A murit? 


1 Colonistă din Vestul Sălbaric, faimoasă pentru participarea la luptele 
cu indienii, purtate la graniţa de atunci a Statelor Unite (n.r.) 

-Nu mi-au plăcut niciodată Păpușile Muppets, 
mormăi, după ce am abandonat costumul Păsăroiului și 
am reușit să dau de Trudie. 

— Eşti sigură că nu te-ai rănit? mă întreabă îngri- 
jorară. 

— Da, și e singurul lucru bun pe care-l pot spune despre 
costumul ăsta, îi răspund eu. Tot cauciucul ăla amortizează 
șocul așa de bine, că aș fi putut să mă rostogolesc de 
pe versantul sudic al vulcanului Krakatau și să nu mă 
potcovesc cu prea multe vânătăi. 

Petrecerea e în toi și toată lumea se simte bine. Mike 
King a dat pe gât cel puțin șase pahare de vin fiert și 
trebuie să i se reamintească în mod repetat să-și țină toga 
închisă. 

Trudie și cu mine ne-am petrecut ultima oră cu o 
hoardă de copii, reperând o scenetă improvizată cu 
Naşterea Domnului, în care absolut nimeni nu vrea să 
joace rolul măgărușului. A trebuit, până la urmă, să ne 
mulțumim cu Eamonn, care era costumat în zebră. 

— Am fost norocoasă c-am găsit costumul ăsta, spune 
Trudie. 

Poartă uniforma aia de asistentă medicală pe care 
am refuzat-o eu la magazin. Și așa e scurtă, dar pusă pe 
Trudie lasă atâtea la vedere, încât mă mir cum de n-a fost 
arestată la venire. 

— Era ultimul din prăvălia aia. Nu-mi vine să cred că 
nu l-a vrut nimeni, tu poți să crezi? 

— Nu, mint, așezându-mi mai bine băsmăluța la gât și 
desprinzând de pe ea o fâșie de mască exfoliantă. 

Îmi amintesc singură că lucrurile ar A putut sta 
mai rău. 

Biata Trudie n-a mai primit nici un semn de la Ritchie 
de când cu cererea din bar şi — în pofida încercărilor ei 
demne de emisiunea lui Oprah de a spune tuturor că „își 
vede de viaţa ei“ — nu prea reușește să fie convingătoare. 

— Hei, mă înghionteşte, i-ai văzut pe ăştia doi? 

Amber este adâncită în conversaţie cu reverendul 
Paul. 

— Nu mă interesează ce zice Amber, spun, e clar că 
există ceva între ei. 

— Nu te uiţi cu atenţie, îmi arată Trudie. Nu cred că 
mai încearcă să nege. 

Mirată, mă uit iar, și-mi dau seama despre ce vorbeşte 
Trudie: cei doi se țin de mână. 

— Nu se poate! exclam. Ei, na! S-au cuplat? 

Trudie chicotește. 

— Se pare că Amber a hotărât — în ciuda faptului 
că lunile lor nu sunt aliniate — că stelele lor au aceeași 
traiectorie, așa că asta a făcut să fie totul bine. Sau cam 
așa ceva. 

Dau din cap și brusc simt cum cineva mă împunge cu 
putere cu degetul în umăr. 

— Nu l-am văzut deloc pe Ryan de când am ajuns 
la petrecere, declară Felicity, arătând la fel de fericită ca 
unul căruia tocmai i-a fost ridicată mașina de cei de la 
primărie. Îmi poţi spune unde e, te rog? 

— Hm, nu sunt sigură, spun eu. Ultima dată l-am văzut 
plecând să mai aducă niște bere din garaj, dar... Te pot 
ajuta eu cu ceva, Felicity? 

— Mă-ndoiesc, mi-o taie scurt și face stânga-mprejur. 

— Am făcut eu ceva s-o supăr!? întreb uluită. 

— N-am idee, iubito. Trudie ridică din umeri. Mie 
nu mi-a zis nimic. Mi-am petrecut o după-amiază cu ea, 
săptămâna trecută, aşa că sunt sigură c-ar fi spus ceva dacă 
nu era în ordine. A, apropo, voiam să-ți spun... 

— Ce? 

-Îmi pare tare rău, dar mi-a scăpat faptul că eşti 
cu Ryan. 

- O, Trudie, gem eu. Dacă îi spune lui Tallulah, care 
le va zice apoi lui Ruby şi lui Samuel? Noi nu voiam ca ei 
să știe. La urma urmelor, e doar o aventură. 

— Ştiu, ştiu, insistă Trudie. Dar Felicity o să-și țină 
gura. Pe bune, am făcut-o să jure pe colecția ei de pantofi 
Laura Ashley că n-o să sufle o vorbă despre asta nimănui. 
Îmi pare rău, scumpo. 

Sunt supărată pe Trudie. Dar, cumva, nu pot să fiu prea 
supărată — ea e una dintre persoanele pe care mi se pare 
imposibil să mă supăr. 

Totuși, vreau să mă asigur că Felicity n-o să sufle nimic 
despre asta. O iau în direcţia în care-a plecat ea, trecând 
prin mulțimea de oameni din hol şi ieşind pe coridorul 
care duce spre bucătărie. O zăresc din spate, are o mână 
în şold și un braț sprijinit de tocul ușii. 

— Spune-mi, cum ți se pare costumul meu? întreabă 
ea pe cineva, iar eu o aud înainte de a ajunge aproape. 
Potrivit, nu crezi? 

— Cum vine asta? 

Recunosc imediat vocea din bucătărie. E a lui Ryan. 

Mă trezesc că mă ascund după stâlpul din hol, ca să 
pot auzi ce zic fără să fiu văzută, așa cum fac personajele 
din filmele făcure după Agatha Christie, și aproape 
că-mi dau palme că nu m-am costumat ca în Moarte pe 
Nil. 

— Vrei să zici că nu-ți dai seama? râde Felicity. O, dragă 
Ryan, dragul, iubitul meu Ryan. Voi, americanii, zău c-ar 
trebui să citiți mai mult. Sunt Julieta, desigur. Din Romeo 
şi Julieta. Doar tu mi-ai dat porecla asta. 

Îmi îngheață sângele în vine. Ce Julieta din Romeo 
și Julieta? Mai degrabă Julieta, autoarea scrisorilor către 
Ryan. Nu poate fi adevărat. Ce naiba, cum ar putea 
Felicity să fie în spatele poveștii ăsteia? 

— Din câte-mi amintesc eu, îi răspunde Ryan pe un 
ton sumbru, tu singură ţi-ai luat porecla asta. Ți-am spus 
că prefer să citesc Steinbeck și nu Shakespeare. 

Felicity ridică mâinile în aer cu disperare. 

— Eşti atât de nesuferit. Ei bine, nu-mi pasă ce spui, 
tot Romeo al meu ești. N-ai cum să scapi. Dar nu ești 
doar atât, nu? 

— Felicity, izbucnește Ryan, atât de tăios încât vorbele 
lui ar putea despica o lămâie-n două, n-am timp de așa 
ceva. Trebuie să mă ocup de musafiri. 

— Pe deasupra, eşti și mincinos, spune ea. 

— Destul. N-am de gând să stau la discuții cu tine. 

— Încântător, recunosc, zice ea pe un ton dezaprobator. 
Şi când mă gândesc că nici nu m-ai invitat la petrecere, 
după toate prin câte am trecut împreună. 

— Ai dreptate, îi răspunde el. Nu te-am invitat. Cum 
se face că eşti aici? 

— Am fost chemată de noua ta prietenă. 

Ryan nu spune nimic. 

— Oare micuța Zoe știe ce mincinos eşti? 

Ryan tot nu spune nimic. 

— Nu, răspunde ea în locul lui. Pun pariu că nu ştie. 
Pun pariu că e prinsă în acelaşi vârtej amoros în care m-ai 
prins și pe mine, nu? Și pe ea când ai s-o arunci ca pe 
un gunoi? Pentru că asta pățesc toate femeile din viața 
ta, nu-i așa, Ryan? Le prinzi cu vrăjeala „am inima rănită 
după moartea bietei mele soții“, apoi le seduci. După care 
te plictisești de ele şi le părăsești. Aşa e, nu? 

— Poate, Felicity. Poate că ai reușit să-mi descifrezi 
personalitatea. Poate că mă cunoşti mai bine decât oricine 
altcineva după ce ne-am tras-o de două ori şi... 

— De trei ori! țipă ea. 

— N-are importanţă. Ce încerc să spun e că nu mă 
cunoşti. Nu știi ce se întâmplă în viața mea. Și nici nu 
vreau să ştii. 

Apoi vocea i se îmblânzește. 

— Ascultă, îmi pare rău dacă te-am rănit. Îmi pare 
sincer rău. N-am vrut s-o fac. Chiar n-am vrut. 

— Ei bine, asta nu-i mare conso... 

— Dar, cum ţi-am spus și mai devreme, n-a fost nimic 
mai mult decât... Uite ce e, Felicity. Oftează. S-a terminat. 
Și aș vrea să-mi văd de viață fără să mai primesc vreo 
scrisoare de-aia. Te rog. 

Pare a regreta sincer, ca și cum ar încerca să facă apel 
la rațiunea ei și ar spera, poate cu naivitate, că toate astea 
pot lua sfârşit. Dar, dacă Felicity ar fi un personaj de desene 
animate, cred că acum i-ar ieși deja aburi din urechi. 

— Pot să-ţi spun ceva? se răstește ea. Despre Zoe 
și despre mine? 

— Dacă-i musai, spune el obosit. 

— Am absolvit pensionul Institutului Villa Pierrefeu. 
Vorbesc patru limbi străine. Potenţialii angajatori se bat 
pe mine. Şi mărimea S îmi vine perfect. Ea, pe de altă 
parte, a mers la o școală publică și, când nu se îmbracă 
într-un costum de canar uriaș, poartă haine cumpărate de 
la Dorothy Perkins!! 

— Dorothy Perkins? repetă Ryan, complet uluit. 

Felicity dă din cap, ca și cum tocmai ar fi dezvăluit 
ceva la fel de grav precum faptul că aș avea o boală 
contagioasă, mortală. 

Aştept ca Ryan să-mi sară în apărare. Să spună că 
nu-i pasă nici cât negru sub unghie că m-am îmbrăcat în 
costumul de Păsăroi — și că, de fapt, îl consideră cel mai 
bun costum de la cele din filmul Moulin Rouge încoace. 
Să spună că nu dă doi bani pe clientele firmei Chanel şi 
că, de fapt, ar alege oricând o femeie care se îmbracă de la 
Dorothy Perkins. 

Să spună ceva — orice — care să-i arate, o dată pen- 
tru totdeauna, lui Felicity ce simte el cu adevărat pentru 


1 Firmă de confecţii britanică cu produse de serie, pentru publicul larg 

mine. Aştept, ținându-mi atât de concentrată răsuflarea, 
încât plămânii mei par a fi aproape de colaps. 

— Cum spui tu, răspunde el. 

— Cum spun eu! îngână Felicity. 

Pentru prima dară în decursul acestei conversații, mă 
simt aproape la fel de exasperată ca ea. 

— Felicity, n-ai nici un motiv să fii geloasă pe Zoe, 
continuă. 

— N-am spus niciodată c-aș fi... 

— E doar o aventură, o întrerupe. Nimic mai mult. 

Pășesc cu grijă înapoi și mă pierd în holul arhiplin, 
până când dau peste Trudie. E cu Ruby, Samuel, Eamonn 
și Andrew, și cântă împreună atât de fals Silent Night, 
încât mă mir cum de n-au spart timpanul nimănui. 

— Te superi dacă te rog să mai ai grijă de Ruby și de 
Samuel încă un pic? o întreb, surprinsă că-mi tremură 
vocea. Trebuie să ies puțin la aer. 

— Sigur, încuviințează ea. S-a întâmplat ceva? 

- A, nimic. Mă simt un pic amețită după căzătură. 
Puțin aer proaspăt o să-mi facă bine. 

mi croiesc drum prin mulțime, simțindu-mă amorțită 
şi pradă unui atac de claustrofobie. Sunt sufocată de 
culorile și de zgomotele petrecerii — clincherele paharelor, 
râsetele copiilor, muzica dată tare. 

Simt o vagă ușurare când văd ușa serei, care dă în 
grădină, şi mă îndrept spre ea cu hotărâre. 

— Hei, Zoe, aud un glas în spatele meu. Simt cum cineva 
mă prinde de cot și mă întorc amețită. Este Amber. 

— Ai auzit despre mine şi Paul? îmi șopteşte ea, cu un 
zâmbet radios. 

— A, mmm, da, răspund vag. Eu — ăă, mă bucur pentru 
voi, Amber. Mă gândeam eu că ați fi un cuplu frumos. 

— Suntem, nu? spune ea visătoare. Ai avut absolută 
dreptate. Vreau să spun că, din punct de vedere cosmic, 
nu suntem o pereche perfectă, dar... e adorabil. Şi cred că 
asta-i tot ce contează. 

Încerc să zâmbesc și mă simt vinovată că-mi vine atât 
de greu s-o fac. Mă bucur pentru Amber, sincer, dar relaria 
ei în plin avânt este ultimul lucru la care mă pot gândi. 

— De când sunteți împreună? reușesc să o întreb. 

E singurul lucru care-mi vine în minte. 

— les cu el de vreo două săptămâni. Ne-am întâlnit 
odată când eram la cumpărături și am băut o cafea 
împreună. Este unul dintre cei mai fascinanți oameni pe 
care i-am cunoscut. Este... profund într-un fel pe care nu 
l-am mai văzut până acum. 

— Profund, repet eu. 

- ni. 

Dă din cap. 

— Profund și drăguţ. E o combinație minunată. Şi tu, 
Zoe? mă întreabă. N-ai întâlnit pe nimeni aici care să-ți 
pice cu tronc? Sunt sigură că ai destui admiratori. 

Îmi ridic privirea şi-l văd pe Ryan intrând în cameră, 
în timp ce scoate dopul unei sticle de vin. Ochii ni se 
întâlnesc şi-mi zâmbește. Dintr-odată, simt că mă ia 
amețeala. 

~ Ăăă, scuză-mă, Amber, trebuie să ies un pic, îi 
spun. 

— Eşti bine? Pari cam palidă. 

— Sunt bine, spun ezitant. Serios. Mulţumesc că m-ai 
întrebat. 

Când ies afară, inspir adânc și aerul rece îmi umple 
plămânii. Mă îndrept spre spatele grădinii, unde nu mă 
poate vedea nimeni, iar vorbele lui Ryan îmi răsună 
în ureche. 

Ştiu că am spus-o chiar eu de atâtea ori, dar să-l aud pe 
el zicând-o a fost realmente dureros. 

E doar o aventură... nimic mai mult. 

Mă lupt să-mi stăpânesc lacrimile şi-mi ridic privirea 
spre cerul înnorat. De ce mă deranjează atât de tare? Nu 
este exact ăsta modul în care am văzut eu relația noastră? 
Brusc, aud pași în spatele meu și mă răsucesc, sperând și 
temându-mă totodată că ar putea fi Ryan. 

Dar nu e el. Este Felicity. 

— Te-am văzut furişându-te afară, să ştii. 

Vocea ei mă zgârie pe creier. 

— Mda, răspund rece. 

Faţă de cele spuse de ea mai devreme, când trăgeam 
cu urechea, nu prea e o replică pe măsură. Dar mă tem 
că, dacă încerc să spun orice altceva, am să izbucnesc în 
plâns. 

— Ai auzit ce-am zis, nu-i aşa? mă întreabă. 

Dau din cap încuviințând. 

— Îmi pare rău, Zoe, spune, lăsând capul în jos. 

— Chiar îți pare? întreb, sperând să par măcar acum un 
pic intimidantă, nu de parcă aș pierde o partidă de table 
în fața unui puști de cinci ani. 

— Da, răspunde ea, îmi pare rău. Dar dă-mi voie să-ți 
explic ceva. Ceea ce mi-a făcut Ryan a fost atât de groamic, 
încât m-a transformat într-un... într-un monstru. Sunt 
convinsă de asta. lar eu, de fapt, nu sunt un monstru, Zoe, 
crede-mă că nu-s. Ştii asta, nu? 

— Cum rămâne cu toate scrisorile alea ciudate? spun 
eu exasperată. lartă-mă că zic asta, Felicity, dar nu pare 
tocmai definiția unui comportament echilibrat. 

Izbucnește în lacrimi. Şi nu e vorba doar de o smior- 
căială, ci de hohote de plâns spontane, incontrolabile, de 
ți se taie răsuflarea. Este unul dintre cele mai tulburătoare 
lucruri pe care le-am văzut vreodată. Până acum, nu 
credeam că Felicity este prevăzută cu canale lacrimale. 

— Ştiu, reușește să îngaime, printre sughiţuri. Ai... ai 
toată dreptatea. C... crede-mă, dacă mi-ai fi spus cu un 
an în urmă că o să mă apuc să trimit scrisori cuiva care 
nu-mi împărtășește dragostea, n-aș fi crezut-o nici în 
ruptul capului. Nu e foame... demn, nu? 

— Nu, Felicity. Suspin. Nu e. 

— L-am iubit, Zoe. L-am iubit cu adevărat. Nu ştiu 
dacă poți înțelege. Ai iubit vreodată pe cineva care nu ţi-a 
răspuns cu aceleași sentimente? Ți s-a întâmplat, Zoe? 

Dacă am iubit vreodată pe cineva care nu mi-a răspuns 
cu aceleași sentimente? O, Doamne, dac-ar şti ea! În ciuda 
impresiei puremice de ironie a sorții, simt nevoia să-mi 

petrec braţul pe după umerii ei. Când o ating și o trag spre 
mine, sunt şocată de cât de fragilă este. Are umerii atât 
de osoși, încât mă mir cum de n-a confundat-o nici un 
student la medicină cu un model la anatomie. 

— Dă-mi voie să-ţi spun ceva despre dragostea 
neîmpărtășită, Zoe. Doare ca naiba. 

Închid ochii. 

— Probabil înțeleg mai bine decât crezi, rostesc ca pen- 
tru mine. 

Felicity s-a purtat ca o nesăbuită, dar înţeleg chinul 
prin care a trecut. Înţeleg cum e să fii consumată de dorința 
pentru cineva care ţi-a fost odinioară atât de apropiat, dar 
care ştii că nu va mai fi niciodată al tău. 

— Chiar, Zoe? zice ea, trăgându-şi nasul. Chiar 
înţelegi? 

— Da, să ştii. 

— Pot să-ți spun ceva? continuă ea, cu ochii roșii. 

— Sigur. 

— Şi, crede-mă, nu o spun cu nici un interes ascuns. 
Ți-o spun ca prietenă. 

Dau din cap fără tragere de inimă. 

— "Toate lucrurile alea pe care i le-am spus lui Ryan mai 
devreme, i le-am spus pentru că eram furioasă și rănită. 

— Ştiu. 

— O mare parte erau tâmpenii — ceea ce am spus despre 
tine a fost groaznic. 

— Hei, nu-ți bate capul cu asta, îi spun pe un ton 
nepăsător. Ce-a fost a fost. 

— Dar, mă întrerupe ea, ceva tot era spus cu intenție. 
O parte din ce am zis, Zoe, este absolut adevărat. 

Mă trag înapoi şi-i studiez fața. Este cât se poate de 
sinceră. Nu există îndoială. 

— Ryan te folosește, Zoe. Asta face. Nu cred că se 
poate abține. Când am fost cu el, veneam după un șir 
lung de femei cu care se întâlnise după moartea lui Amy. 
Femei pe care le-a folosit, apoi le-a dat deoparte fără pic 

de remuşcări. Adevărul e că nu este îndrăgostit de tine 
sau de mine, sau de oricine altcineva. Din nefericire, cred 
că încă-și mai iubește soția. 

— Ai înțeles greşit ce este între mine și Ryan, Felicity, 
îi spun, în cele din urmă. Ryan și cu mine... e doar o... 

-O aventură? 

Nu răspund. 

— Exact asta credeam și eu când eram noi împreună, 
Zoe. Dar nu-i așa că ți se vâră pe sub piele? Nu începe să-ți 
fie dor de el când nu e cu tine? Nu începi să te bucuri un 
pic cam prea mult de ceea ce simţi când te ia în brațe? 

— Nu ştiu. 

— Ce încerc să spun, Zoe — ca prietenă și ca nimic 
altceva —, este că, dacă nu termini acum, vei sfârși la fel de 
rănită şi de distrusă ca mine. 

Mă întorc în casă, căutându-i pe copii, atât de 
dezorientară de tot ce am auzit în ultima oră, încât mă 
simt de parcă abia m-aș fi dat jos dintr-un carusel. 

La fel de rănită şi de distrusă ca mine. 

Un lucru este sigur. După 14 aprilie — data nunţii me- 
le — am avut parte de suficiente probleme, cât să-mi 
ajungă până la Crăciunul din 2080, mulțumesc frumos. 
Prin urmare, m-am lăsat atrasă într-o altă relație care e 
atât de evident că-mi va provoca necazuri, încât aproape 
că văd clipind luminile semnalului de alarmă. 

Cu siguranță, nu poate fi adevărat. Ryan ar trebui să 
fie o modalitate de a-mi distrage atenţia de la suferințele 
mele, un strop de alinare — nu o problemă în plus. 

O, Doamne! Oare sunt una dintre femeile alea 
ciudate, disfuncționale, care intră numai în relații cu 
bărbați nepovriviți, și cărora le prieşte drama de a fi folosite 
și abuzate? 

Nu credeam că-mi place să fiu folosită. Dintotdeauna 
îmi închipuisem că alesul meu va fi cineva care va dori să 
mă răsfeţe cu dragoste și sărutări și care va coborî mereu 
colacul toaletei. Dar poate că nu va fi așa. 

Poate că se conturează deja un model. Întâi, Jason mă 
părăsește în faţa altarului, iar acum Ryan este cu mine 
numai pentru un pic de distracţie și apoi mă părăsește, 
frângându-mi inima. Dar cum poate să-mi facă asta, când 
e doar o aventură? Este o aventură, nu? Of, deja sunt 
sătulă până peste cap de cuvântul ăsta. 

Intru în hol şi-l văd pe Ryan cu Barbara King, care a 
tot gustat din vinul fiert, cu aproape aceeași pasiune ca și 
soțul său. 

Mă uit cum scurge paharul, îl trânteşte pe masa aflată 
în apropiere și se aruncă asupra lui Ryan ca o sufragetă 
disperată după sex, care n-a mai adulmecat vreun picior 
de mascul din primăvara lui 1904. 

Privind-o cum îi dă jos pălăria de cowboy și-i șopteşte 
la ureche, nu mă pot abține să nu mă gândesc că e un gest 
pe care unii l-ar putea numi exagerat de prietenos. De 
fapt, n-ar putea fi mai prietenos nici dacă i-ar băga mâna 
în pantalonii ăia de văcar. 

Fac ochii mari când Barbara, probabil neobservân- 
du-mă și nepăsându-i, oricum, că ar putea s-o vadă cineva, 
lasă o mână în jos, iar degetele ei cu unghiile făcute la 
salon îi strâng fesele de parcă ar fi mingea de cauciuc 
pe care o folosește împotriva stresului. Apoi se înalță pe 
vârfuri şi-l sărută pe ureche. 

Simt o gheară în piept și nu mai vreau să văd nimic. 

Mă năpustesc în sufragerie în căutarea lui Trudie, 
disperată să vorbesc cu cineva în care să pot avea încredere. 
Dar, când dau de ea, văd că are alte lucruri în minte. 

— Zoe! Zoe! strigă Ruby, încântată, ţopăind. Trudie o 
să se mărite, iar eu o să fiu domnişoară de onoare! 

Trudie își extrage mâna dintr-a lui Ritchie și o 
întinde spre mine. Poartă un inel delicat, cu diamant, 
care arată minunat, chiar dacă mâna ei tremură așa 
de tare încât ai putea crede că a băut câteva găleți 
de cafea. 

— Este... este adevărat? o întreb, rămasă fără suflu. 

Ochii lui Trudie sunt plini de lacrimi și, deși încearcă 
să vorbească, buzele îi tremură prea tare ca să poată 
articula ceva. 

— Da, e adevărat, răspunde Ritchie în locul ei. Am 
găsit cea mai grozavă femeie din lume. Orice-ar fi, n-am 
s-o las să plece. 

— Chiar nu te deranjează că... începe ea. 

— Şș5$ș, șoptește el, strângând-o de mână. Putem 
oricând să adoptăm. 

Cu rimelul curgându-i pe obraji, Trudie zâmbește atât 
de larg, încât pare gata să leșine. 

— Felicitări, spun, îmbrățișând-o și simt că ochii mi se 
umplu din nou de lacrimi. Grozavă treabă. 

— Mulţumesc, scumpo, reușește ea să spună după ce mi 
se desprinde din brațe. Dar tu eşti bine, Zoe? Arăți un pic 
cam ciudat după căzătura aia. 


Sunt sigură că sunt o prietenă groaznică spunând asta, 
dar, în ciuda veștilor grozave ale lui Trudie, restul serii 
trece cu greu. 

Când, în sfârșit, scăpăm de ultimii invitaţi şi reușim 
să-i culcăm pe Ruby şi pe Samuel, care sunt extrem de 
obosiţi și de agitați, Ryan încearcă să mă îmbrăţișeze. Dar 
eu mă feresc de brațele lui. 

— E totul în regulă? mă întreabă îngrijorat. 

— A, da, spun repede. Atâta doar că mă simt dărâmată. 
Te superi dacă ajut mâine-dimineaţă la curățenie și mă 
duc acum să mă culc? 

— Sigur că nu, îmi răspunde, cu o umbră de tristețe în 
ochi. 

Când intru în dormitor, deschid fereastra și o pală 
de aer rece îmi lovește obrajii, mă simt de parcă aș sta 
în spatele unui plug de deszăpezire. Mă prăbușesc pe pat 
şi-mi trag plapuma pe mine. Încerc să închid ochii, dar 
mă simt prea agitată ca să dorm. 

Reușisem cumva să mă conving că relația cu Ryan mă 
va ajuta să-mi revin după toate cele întâmplate anul ăsta. 
Dar ce absurd și fără rost pare acum. 

Cine vrea o aventură cu un bărbat care o lasă chiar și 
pe Barbara King să-i pipăie fundul şi când știe că este doar 
una dintr-un șir lung de femei? 

Mă ridic din nou în capul oaselor, şi ceva îmi atrage 
atenţia în spatele comodei. Mă dau jos din pat și-o iau. 
E revista OK! pe care o cumpărasem în Anglia, în ziua în 
care am plecat, cu atâtea luni în urmă. Coperta e plină 

de pere de cafea, dar, răsfoindu-i paginile boţite, mă simt 
transportată din nou acasă, atât de repede de parcă m-aș fi 
teleportat cumva înapoi. 

Deodată, îmi doresc să fiu la Woolton, călcân- 
du-mi uniforma pentru grădiniță și având grijă 
să-mi pun în geantă și un șorț, ca s-o păstrez curată cât 
facem ornamente pentru Crăciun. Tânjesc să-l sărut pe 
Jason de noapte bună, înainte să urc la etaj ca să mă duc la 
culcare, lăsându-l să prindă finalul emisiunii lui preferate. 
Mi-e dor să trag draperiile pe care le-a făcut mama pentru 
noi și să mă bag în pat ca să mai citesc un pic dintr-o 
carte ușoară, înainte să mă fure somnul, trezindu-mă doar 
pentru o clipă, când îl simt pe Jason că se strecoară în pat 
lângă mine. 

Dintr-odară, mi-e dureros de dor de acasă. 

Sunetul care invadează liniștea mă trezește din reverie. 
Îmi sună telefonul mobil. 

Bănuiesc că e Trudie, care vrea să-mi povestească 
despre logodnă. Dar nu pot s-o ascult acum, chiar nu 
sunt în stare de așa ceva. Mă întind după telefon și încerc 
să-mi dau seama dacă pot întrerupe apelul fără ca ea să 
observe. Dar pe ecran nu apare numărul ei. 

Este numărul lui Jason. Și, de data asta, n-am nici un 
fel de îndoială ce voi face. 

— Jason. Ce faci? 


Vocea mea sună remarcabil de calm, având în vedere 
că inima îmi bate de parcă ar vrea să-mi spargă pieptul şi 
să danseze step în jurul măsuţei de toaletă. 

Deodată, se aude o bufnitură puternică, urmată 
de atâtea păcănituri că trebuie să țin telefonul departe 
de ureche. Apoi, zgomotele încetează. 

— Zoe? 

Îi recunosc imediat vocea, care mi-e atât de familiară şi 
care mă face să mi se oprească inima în loc instantaneu. 

— Zoe, mă auzi? Scuză-mă. Am scăpat telefonul 
pe jos. 

Jason e neobişnuit de agitat, și chestia asta mă 
impresionează. 

— Zoe, eşti la telefon, da? 

— Da, îi răspund, apoi nu-mi mai trece nimic altceva 
prin cap. 

— Zoe, de opt luni încoace, în fiecare zi, mă gândesc să 
dau telefonul ăsta. De fapt, te-am şi sunat de câteva ori, 
dar n-ai răspuns niciodată. 

Încă mă mai chinui să găsesc ceva de zis. 

— Dar acum, că am reușit să dau de tine, continuă el, 
nu știu cu ce să încep. 

Faptul că-i aud din nou vocea e ca o gură de șampanie 
după luni de abstinență. Este la fel de încântător și de 
irezistibil pe cât este de riscant. Mă trezesc că mi-e dor 
de el, că tânjesc să fiu lângă el fizic. În ciuda acestui 
lucru, trebuie să încep cu lucrurile evidenre. Nu am 
alternativă. 

~ Ce-ar fi să-mi spui de ce m-ai lăsat baltă în ziua 
nunții? întreb. 

— Desigur, spune stânjenit. Ei bine, asta-i o întrebare 
potrivită. O întrebare pe care mi-am pus-o singur în 
fiecare clipă care-a trecut de atunci. Tot ce pot spune e că 
a fost un moment de nebunie. 

Urmează încă o tăcere. 

— Vrei să spui că-ți pare rău? îl întreb. 

— Da, zice el, cu vocea plină de disperare. Da, îmi pare 
teribil de rău. A fost o nebunie. 

-O nebunie? 

- O nebunie groaznică. Nu ştiu ce m-a apucat sau cum 
să explic. 

— Ei bine, încearcă. 

— Bine, bine. Adevărul e că mi-a fost teamă. Nu ştiu 
exact de ce — dar mi-a fost. Presupun că m-a speriat ideea 
de a fi cu o persoană pentru tot restul vieții mele. Mă tot 
gândeam la asta. 

— Se numește căsătorie, Jason, îi spun sec. 

— Ştiu, ştiu! Şi tocmai asta îmi doream. Asta-mi 
doresc. Dar, în ziua dinaintea nunții, m-am îngrozit. 
Cu adevărat îngrozit. Ceea ce e stupid, pentru că noi 
eram împreună de atâta timp încât logica îmi spunea că 
ne-ar fi fost bine împreună mult, mult mai mult timp de 
atunci încolo. Pentru totdeauna, de fapt. Dar asta nu m-a 
împiedicat să mă simt... prins în capcană. Într-o criză de 
claustrofobie. Panicat. Copleșit de... 

— Oh, mai oprește-te! 

— Îmi pare rău. 

Îmi doresc brusc să nu fi sărit așa. Vreau să descopăr 
tot adevărul, nu-i așa? 

— Nu, spun. Continuă. 

Trage aer în piept. 

- Bun. Ei bine, adevărul e, Zoe, că eram de acord cu 
ideea de a ne căsători. Te iubeam și eram fericit să fu 
cu tine, fără toate surlele și trâmbițele unei nenorocite 

de ceremonii. Dar ştiam că tu ţi-o doreşti, iar asta era 
în regulă. De fapt, era mai mult decât în regulă. Dar, 
cu cât se apropia ziua nunții, cu atât ceea ce simțeam 
față de toată treaba asta părea să nu mai fie la fel. lar în 
dimineaţa aia, în timp ce Neil şi cu mine ne pregăteam, 
m-am simțit ca în stare de șoc. Nu mă puteam urni să mă 
îmbrac cu costumul. Doar stăteam acolo şi-l ascultam pe 
Neil cum devine din ce în ce mai isteric pe măsură ce 
timpul trecea. 

Eu continui să păstrez tăcerea. 

— Mai ești acolo? mă întreabă el. 

- Da. 

— Ei bine, se făcuse două și zece, iar eu tot nu mă 
îmbrăcasem și tot ce puteam face era să zac în pat și să 
încerc să nu mă gândesc la ceea ce se întâmpla. Să încerc 
să nu mă gândesc la lucrurile prin care treceai tu. Nu-mi 
doream decât să închid ochii şi să las totul departe. 

Face o altă pauză. 

— Asta nu mă face să mă simt deloc mai bine, 
mint eu. 

=- Nu? întreabă îngrijorat. Nu, cred că n-are cum. 
Vreau să spun, de ce te-ar face să te simți mai bine? 
Ți-am stricat ziua cea mare. Cum aş putea să îndrept 
asta? 

Parcă e un băiețel. Rănit și uluit că a făcut o poznă de 
proporții, ceva ce nu poate fi reparat. În ciuda a tot ceea 
ce s-a întâmplat, mă surprind dorindu-mi să-l strâng în 
brațe. Să-i simt brațele în jurul meu. Dar între noi sunt 
3 500 de mile de ocean. 

— Zoe, bâiguie el, aș face orice ca să fii din nou cu 
mine. 

Ezit. Apoi îl întreb: 

— Cum poți spune asta după tot ce s-a întâmplat? După 
ceea ce ai făcut? 

— Pentru că știu acum, mai mult ca oricând, că te iu- 
besc, îmi răspunde. Eşti singura femeie pe care o s-o iubesc 

vreodată. Știu că nu pot da timpul înapoi, dar îmi doresc 
să fi putut. Viața mea s-a terminat fără tine, Zoe. 

— Nu fi melodramatic. 

— Vorbesc serios, insistă el. Mai mult ca orice altceva 
pe lume îmi doresc șansa de-a o lua de la capăt cu tine. 
Pentru ca noi doi să recăpătăm ceea ce am avut. Ştiu că nu 
te merit, dar m-am gândit că ar trebui să ştii ce simt. N-aș 
fi putut trăi cu mine însumi dacă nu ţi-aș fi spus asta. 

Mă prăbușesc iar pe pat, închid ochii și mă gândesc. 
De fapt, gândesc atât de intens încât începe să mă doară 
capul. 

Dar, indiferent cât de tare mă străduiesc, nu pot ajunge 
decât la o singură concluzie. Una pe care știu că prietenii 
mei, familia mea, foștii colegi și toți invitaţii care au venit 
la nuntă ar considera-o atât de nebunească, încât numai o 
lobotomie totală m-ar mai putea ajuta acum. 

Dar oricine merită o a doua şansă, nu? 

Nu trebuie decât să ating umărul lui Ryan, și se 
trezește. 

— Hei, murmură el, cu un zâmbet somnoros. Speram 
că ai să te răzgândești. Se pare că nu mai pot să-mi petrec 
o noapte fără tine. 

Stau pe marginea patului lui, îmbrăcată în haine de 
stradă. Îi ia o secundă să observe asta, dar când o face, se 
ridică în capul oaselor și se freacă la ochi. 

— Ce-i? S-a întâmplat ceva? 

— Nu, șoptesc. Doar că... 

— De ce ești îmbrăcată? mă întreabă uluit. 

— Ryan, am niște probleme de rezolvat acasă, îi spun. 
S-au întâmplat unele lucruri și trebuie să... ei bine, trebuie 
să le pun în ordine. 

— Bine, zice el încet, punându-și mâna pe brațul meu. 
Te pot ajuta cu ceva? 

— Nu, îi răspund. Trebuie doar să mă duc acasă. 
Repede. 

Tocmai și-a dat seama ce se întâmplă. 

-= Doar nu pleci acum? 

Înghit în sec. 

— Avionul decolează în câteva ore, îi spun. Nu mi-a 
venit să cred că mai aveau un loc liber în preajma 
Crăciunului — așa că a trebuit să profit de ocazie. Sigur 
n-o să mai am șansa să ajung acasă decât după a doua zi 
de Crăciun. 

Mă priveşte lung, nevenindu-i să creadă, și simt că 
trebuie să-i dau o explicaţie. 

— Mama nu se simte bine, zic, simțindu-mă vinovată 
că folosesc ipohondria mamei ca scuză. 

- E grav? 

— Nu, nu cred, îngân eu, dar ar trebui să mă duc acasă 
și să mă asigur... Scot un plic din buzunarul de la spate. 
Asta îți va explica unele lucruri, Ryan, îi spun. I-l întind, 
iar el îl ia, fără să mă slăbească din ochi. Înainte de a veni 
aici se întâmplase ceva despre care n-am vrut să vorbesc 
cu nimeni. Așa că n-am făcut-o. Cu nimeni. Era prea 
dureros. Dar sper că vei înțelege când ai să citeşti. 

Se uită la scrisoare. 

— Ai să te întorci, nu-i așa, Zoe? întrebă. 

Îmi mușc buzele. 

— Am... am lăsat un mesaj la agenția de bone și i-am 
rugat să trimită pe cineva în locul meu cât mai repede 
posibil. Așa că, orice s-ar întâmpla, copiii nu vor rămâne 
nesupravegheaţi. 

— Zoe, se încruntă el, nu-i vorba de îngrijirea copiilor, 
pentru Dumnezeu. 

Ochii mi se umplu de lacrimi. 

— Mă... mă simt groaznic că nu pot să-mi iau ră- 
mas-bun de la Ruby şi de la Samuel, continui eu, făcân- 
du-mă că nu-l aud. Te rog, sărută-i tu din partea mea 
şi spune-le că am să-i sun imediat ce va fi posibil. 
Le-am scris și lor o scrisoare şi le-am lăsat cadourile de 
Crăciun în dulapul de lângă patul meu. Din păcate, n-am 
apucat să le împachetez, dar... 

Nu mai știu ce să zic şi mai bine aș ieși de aici înainte 
să-ncep să plâng incontrolabil. 

Sunt gata să plec, când Ryan se ridică în genunchi 
pe pat şi mă prinde de braț. Apoi îmi cuprinde capul 
în palme și mă sărută la fel de tandru, de pasional și de 
minunat ca întotdeauna. 

Ştiu că e ultima oară când ne sărutăm așa, și mă simt 
copleșită de acest gând. În ciuda a ceea ce a zis Felicity. 
În ciuda a ceea ce am văzut că-i făcea Barbara. În ciuda 
faptului că îl iubesc atât de mult pe Jason. 

Mă trezesc că-mi curg lacrimile şiroaie pe obraji şi 
că nu mă pot opri din sărutat, chiar dacă-mi simt buzele 
umflate și pielea udă. 

În cele din urmă, reușesc să mă trag de lângă el. 

— Îmi pare rău. Mă îndrept spre ușă, luându-mi cu greu 
ochii de pe chipul lui uluit. Îmi pare foarte rău. 


Taxiul așteaptă afară, cu motorul pornit. Când închid 
uşa în urma mea, îmi ridic geanta și mă mir cât de grea 
poate fi. Mă simt de parcă aș târî după mine cadavrul unui 
iac uriaș. 

Când ajung în curtea din fața casei, îmi ridic privirea 
spre fereastra lui Ruby și simt cum mi se strânge stomacul. 
Sper din tot sufletul că biletul pe care l-am lăsat pentru ea 
şi pentru Samuel îi va face să înțeleagă cât de tare o să-mi 
fie dor de ei, de copiii ăștia minunaţi, pe care, indiferent 
ce voi face în continuare în viață, n-am să-i uit vreodată. 

Mă gândesc cum îi îmbrățișam dimineaţa, îmi amin- 
tesc de pielea lor catifelată şi dulce ca niște fursecuri 
proaspăt scoase din cuptor, de ochii lor plini de energie 
și încântare. Mă rog să nu fie prea supăraţi când se vor 
trezi şi vor vedea că nu-s acolo. Nu aș putea îndura să fie 
supăraţi pe mine. Totuși, cumva, ştiu că exact așa vor fi. 
Copilașii ăștia doi, care deja și-au pierdut mama și acum 
mă pierd și... 

Simt cum mi se pune un nod în gât și mă lupt cu un 
alt val de lacrimi. Apuc valiza şi-mi spun să nu fiu atât de 
proastă. Sunt bona lor, pentru numele lui Dumnezeu, nu 
mama lor. 

Ezit. Oh, Zoe, oare e bine ce faci? 

N-am nici cea mai vagă idee. 

Taximetristul se dă jos din mașină și încearcă să mă 
ajute să-mi pun geanta în portbagaj. Chiar dacă târâm 
amândoi de ea, se plânge că o să facă hernie. 

— La aeroport, da? se asigură, în timp ce eu mă pră- 
bușesc pe bancheta din spate. 

— Da, vă rog. 

— Mergeţi acasă de Crăciun? mă întreabă în timp ce 
ia un viraj. 

— Mă duc acasă definitiv. 

— Awu, se vaită el. Vreți să ziceți că n-aţi îndrăgit 
bătrânul Boston destul cât să rămâneți la noi? 

— Ştiţi cum e, răspund. Nicăieri nu-i ca acasă. 

— Da, da. De unde sunteți? 

— Din Liverpool, Anglia, îi spun. 

— Liver-pooohl, zice el, şi nu mă pot abţine să nu mă 
gândesc că pronunția lui seamănă mai degrabă cu un 
dialect african ciudat, decât cu propriul meu accent. Îmi 
reprim un zâmbet. 

— Nu e orașul din care erau cei de la Beatles? 

— Ba da. 

— Soţia mea era îndrăgostită de Ringo Starr. 

— Serios? răspund. 

Continuă să îndruge verzi și uscate, dar nu mai reușesc 
să-l ascult. Nu mă pot gândi decât la gustul gurii lui Ryan 
și la atingerea mâinilor lui pe pielea mea. 


Zborul decurge fără evenimente deosebite. Momentul 
cel mai palpitant se consumă la vreo două ore după 
decolare, după ce mi-am terminat micul dejun și mă amuz 
stivuind ceașca de plastic, cutiile, tacâmurile şi punguțele. 
Când termin, toate cele de mai sus sunt aşezate frumos și 
ordonat. 

În momentul în care i le întind stewardesei, o cutie 
goală de iaurt, o furculiță de plastic și o doză nedesfăcură 
de suc de portocale îmi pică cu zgomot pe tavă. 

— Vai de mine, îmi pare așa de rău! strigă fata de alături, 
aplecându-se peste mine să-și culeagă resturile. Îmi pare 
tare, tare rău! Nu pot să cred ce v-am făcut! 

Are vreo douăzeci şi ceva de ani, pielea măslinie și o 
tunsoare scurtă, trăsnită. 


326 Jane Costello 


— Of, frate! strecoară printre dinţi, în timp ce încearcă 
să se aplece în intervalul dintre tăvile noastre pliante și 
aproape-și dislocă umărul. 

— Hei, o iau eu, îi spun, pliindu-mi tava. 

Când mă aplec să ridic lingura, simt o combinație 
ameţitoare de vreo șapte-opt parfumuri din duty-free, atât 
de puternică încât te ia durerea de cap. 

După ce lingura ajunge cu bine în căruciorul stewar- 
desei, vecina mea se reazemă la loc de spătar și-și suflă un 
fir de păr din ochi. 

— Mulţumesc. Îmi zâmbeşre, dându-și ochii peste cap. 

— Nici o problemă, chicotesc eu. 

-E prima dată când ies din Statele Unite, îmi 
mărturiseşte ea. 

— Serios? spun, străduindu-mă să par surprinsă. 

— Anul ăsta vreau să călătoresc. Manchester e prima 
oprire — tata are rude acolo. Mi-au găsit o slujbă. Ştii cum 
e. Ridică din umeri. 

— Mă bucur pentru tine, îi spun și vorbesc serios. Sper 
să-ţi placă. 

— Mulţumesc. Hei, știi cumva dacă trebuie să completez 
vreunul din astea? mă întreabă, scoțând un formular de 
imigrare. Am luat unul mai devreme, dar habar n-am 
dacă trebuie să-l completez. 

Când ajung la Sosiri, pe aeroportul din Manchester, 
mă trezesc uitându-mă în jur după Jason. Au trecut 
luni întregi de când nu l-am mai văzut, dar știu că nu 
s-a schimbat. Inima mea începe s-o ia razna în timp ce 
scrutez împrejurimile, disperată să-i descopăr silueta 
înaltă, familiară, părul negru şi zâmbetul care cucerește 
pe oricine. 

Doar că e greu să văd ceva prin marea de oameni — 
și, în timp ce trec cu privirea de la o persoană la alta, 
încep să intru în panică. De ce naiba nu e aici? Ştia la ce 
terminal voi sosi, nu-i aşa? Nu m-a lăsat iar baltă, sper! 
O, Doamne, nu cred c-aş mai suporta... 

Răscolesc după telefon prin bagajul de mână, dar, 
deodată, văd cum cineva îmi face cu mâna din mulțime. 
Cineva mă strigă pe nume. Cineva se repede spre mine. 

Numai că nu e Jason. 

— Zo-eeeee! Aici suntem! Mama își face loc cu coa- 
tele prin mulțime, folosind aceleași tactici de gherilă 
pe care le aplică, de obicei, la reducerile din ianuarie. 
Zo-eeeee! Încoace! Își desface brațele și se aruncă 
spre mine, cu forța unui jucător de rugby. Fetița mea! 
O, fetița mea! Ce dor mi-a fost de tine! 

Tata vine în urmă, cu brațele pline de lucrurile ei, 
printre care o geantă ce pare nouă, o umbrelă din care 
picură apa, trenciul și cheile de la mașină. Mama s-a 
mai îngrășat un pic de când n-am mai văzut-o, dar, 
în mare, pare la fel de dichisită ca întotdeauna. 

— Bună, dragoste, zice el vesel. 

Încearcă să mă pupe pe obraz, dar mama i-o ia și 
de data asta înainte. 

— Ooooooh! strigă ea, strângându-mă așa de tare în 
brațe încât încep să-mi fac griji pentru organele mele 
interne. Oh, ce dor mi-a fost de tine! 

-Îmi pare rău, puteți circula, vă rog? ne întrerupe un 
membru al personalului aeroportului, fără a avea aerul 
că-i pare vreun pic rău. Blocați calea de acces. 

Mama îmi dă drumul — cel puțin pe moment —, apoi 
mă ia de braț și mă târăște către parcare. 

— Avem atâtea de organizat, dar nu trebuie să-ți baţi 
capul cu nimic. Deja ţi-am făcut patul, așa că... Se oprește 
o clipă. Gordon! Ce faci? la tu geanta lui Zoe, pentru 
numele lui Dumnezeu! 

— A, nu, e-n regulă, zău, insist eu. 

Numai valiza și ar fi destul cât să-l doară spatele pe 
tata, ca pe un cal de povară suprasolicitat. 

— Nu fi bleguță, Zoe, spune ea, dându-i-o imediat tatei, 
căruia mai că îi cedează genunchii. După un zbor atât de 
lung, sigur eşti amețită de la decalarea orară. 

— Decalajul orar, o corectează tata, cu faţa ițindu-i-se 
peste trenciul ei. 

— Ce? 

— Spuneam că se zice decalaj orar. 

— Cum spuneam, rânjeşte mama, ignorându-l, sunt 
multe lucruri de organizat. De fapt, o să discutăm mai în 
amănunt când ajungem acasă. Întâi să te odihnești. Dar 
nu-ți face griji, că m-am apucat să fac o listă. 

Abia pe la jumătatea drumului pe autostrada M62 spre 
casă, pe bancheta din spate a mașinii Vauxhall Vectra a 
tatei, apuc să strecor o vorbă printre puhoaiele de cuvinte 
ale mamei. Ciripeşte fără oprire, de zici că o plătește 
cineva la cuvânt. 

— Cum de-aţi știut să veniți să mă luați? întreb. 

— De la Jason, desigur, spune mama, voioasă. Voia să 
vină chiar el, dar a trebuit să meargă la o ședință. Era una 
teribil de importantă, altfel ar fi fost aici. Şi, oricum, noi 
n-aveam mare lucru de făcut. 

În timp ce înaintăm pe banda pentru viteză redusă a 
autostrăzii, șterg geamul cu mâneca și mă uit afară. E greu 
să vezi ceva, pentru că bumițează, dar totul este atât de 
rece și de cenușiu, că mă simt de parcă m-aș uita la un 
televizor portabil, vechi de cincizeci de ani. 

— Cum te simți, mamă? întreb. 

- Hmm... Bine, chiar mă simt bine acum. 

Radiază de bucurie. 

— Bun. Deci, ce nu era în regulă cu tine și nu-mi puteai 
spune la telefon? 

Tace o clipă. 

— Nu-ţi face griji pentru asta acum. O să stăm la 
povești mai încolo. Hai să le luăm pe rând, da? 

- Bine. 

— Nu știu dac-am făcut bine sau nu, dar i-am lăsat un 
mesaj Anitrei la grădiniță azi, întrebând-o dacă postul tău 
mai e liber. Desigur, acum poate că-ți vei dori ceva și mai 
bun. Toată experiența acumulată în America valorează 
sigur ceva. 

Tata dă drumul la radio, unde tocmai este anunţat un 
cântec al celor de la Coldplay. Mama îl închide. 

— Jason o să vină imediat ce poate să plece de la muncă, 
continuă ea, întorcându-se spre mine cu un zâmbet imens 
pe față. Ştii ceva? Mă bucur tare mult că voi doi v-aţi 
împăcat. Ştiam eu că sunteţi făcuţi unul pentru celălalt. 

Ceva nu-i în regulă în toată povestea asta. Clar, ceva nu 
e în regulă. 

— S-a întâmplat ceva, iubito? mă întreabă mama. 

— Nu ştiu, îngân. Cred că sunt doar surprinsă de reacția 
ta în ceea ce-l priveşte pe Jason. 

— Oare ce te face să spui una ca asta? spune surprinsă. 
___ — Săptămâna trecută credeai că e dracul gol, îi zic eu. 
Imi era și groază să-ți spun că am stabilit să mă văd cu el, 
pentru că... ei bine, credeam că ai să spui că fac o mare 
greșeală. Ştii tu, după tot ce s-a întâmplat la nuntă. 

Surprind expresia tatei în oglinda retrovizoare. Nu 
zice nimic, dar îmi dau seama imediat că el exact asta 
gândește. 

— Oh, Zoe, ar trebui să fim tare neciopliți să privim 
lucrurile așa, nu? Mama râde și-i trage un cot tatei. Adică, 
dacă n-ar fi luat niște măsuri drastice ca să arate că de data 
asta e serios, poate c-aș fi fost sceptică. Dar, acum, nu ne 
putem îndoi în continuare de el. 

— Nu, murmur eu din nou, încă stânjenită. 

— Nu acum, când a făcut programarea la starea civilă și 
s-a ocupat el de tot. 

O clipă, mă întreb dacă am auzit bine. Dacă tocmai a 
zis ce cred eu. Dar, în timp ce mă gândesc la asta — și mă 
conving că am auzit bine —, îmi dau seama că au trecut 
cincisprezece secunde în care nici măcar nu am respirat. 

— Şi n-am nici o îndoială că, de dara asta, o să meargă 
până la capăt, continuă ea. O ceremonie mică, intimă. 
Doar noi, câţiva. Fără mare tam-tam de data asta. Da, o 
să fie bine. Minunat. 

Încerc să înghit, dar parcă îmi stă ceva în gât. 

— Ce ţi-a spus, mai exact? reușesc să întreb. 

- O, Zoe, pentru numele lui Dumnezeu! exclamă ea. 
A avut o discuţie deschisă cu noi și ne-a spus tot. Că v-aţi 
împăcat. Că o să vă căsătoriţi la starea civilă — pentru că 
data trecută l-au speriat biserica aia mare și toți oamenii 
ăia. A, și că o să fie de joi în două săptămâni. 

Brusc, simt cum mi se întoarce înapoi pe esofag ultima 
înghiţitură din gustarea luată în timpul zborului. 

— Aşa deci. 

— A, scuză-mă, iubito, zice mama. Probabil nu ţi-a 
spus că o să ne zică și nouă secretul vostru, nu? Ei, nu-ți 
face griji, n-o să suflăm o vorbă. Numai tata și cu mine 
știm. Şi ne-a zis numai pentru că ştia că altfel nu am fi 
crezut nici în ruptul capului că e sincer dacă ne-ar fi spus 
că v-aţi împăcat. 


— Îha. 

— E totul în regulă, dragoste? întreabă tata. 

— O, Zoe, ne întrerupe mama, înainte să apuc să răs- 
pund. Nu fi așa surprinsă. Cum spuneam, e micul nostru 
secret. Jason ne-a spus cât de important este să nu spunem 
nimănui — şi nu o vom face. Nici măcar lui Desy nu i-am 
zis, pentru numele lui Dumnezeu. 

— Şi asta chiar e o premieră, adaugă tata. 

Noul apartament al lui Jason este la erajul al pai- 
sprezecelea al unuia dintre blocurile noi și arătoase care au 
răsărit pe malurile râului Mersey în ultimii ani. Acea parte 
din mine mai de modă veche a iubit întotdeauna zonele 
de pe maluri care l-au făcut să fie inclus în patrimoniul 
universal UNESCO - docurile mari şi clădirile neoclasice 
impunătoare, care amintesc constant de trecutul glorios 
al orașului. 

Dar zgârie-norii sclipitori — precum cel în care 
locuieşte Jason — au dat o nouă dimensiune, surprin- 
zătoare, frumuseții şi farmecului orașului. Sunt ca o avan- 
premieră a unui viitor îndrăzneț, care i se potrivește mai 
bine decât şi-ar fi putut imagina oricine a crescut aici. 

În timp ce liftul urcă spre apartamentul lui Jason, 
stomacul meu face salturi mortale. Trag cu coada ochiului 
la imaginea mea din oglindă și mă simt mai bine. Bun, 
poate că după un zbor îndelungat și foarte puțin somn 
pielea mea nu strălucește, dar sunt un pic bronzată și, cel 
mai important, am pierdut kilogramele în plus. Ochii 
și-au recăpătat strălucirea, iar părul arată și el mulțumitor. 
Pentru prima dată după multă vreme mă simt bine cu 
mine, mă simt confortabil în pielea mea. Sper doar ca 
Jason să fie de aceeași părere. 

Lovesc ușor în ușă și inima îmi bate atât de repede, 
încât, dacă mi-ar lua cineva pulsul, sigur ar descoperi că e 
la fel de rapid ca pulsul unui hamster. 

Peste câteva secunde, ușa se deschide. 

Şi iară-l. 

Bărbatul pe care mi l-am dorit cu atâta disperare de 
soţ. Bărbatul despre care crezusem că m-a respins, dar care 
acum mă vrea înapoi. lubitul meu. Prietenul meu. Jason. 

— Ce faci, iubito? îmi zâmbeşte el. 

— Bine, spun cu o voce tremurătoare. 

Stăm față în față și nu știm ce să spunem. În cele din 
urmă, Jason ia inițiativa. 

— Treci încoace, spune el încetişor, întinzându-se spre 
mine să mă îmbrățișeze. 

Dar, când încerc să fac același lucru, mi se prinde 
mâneca în ușă. Jenată, o descâlcesc din clanţă și mai 
încerc o dată. 

Mă strânge în brațe și încerc să mă las în voia atât de 
cunoscutei senzații de linişte. Aştept să mă simt copleșită 
de fericire şi de senzaţia de siguranță, așa cum se întâmpla 
de obicei. Inchid ochii şi îl strâng în brațe. 

Primul lucru care-mi trece prin minte e cât de plăpând 
pare corpul lui pe lângă cel al lui Ryan. Silueta mea nu 
mai este obișnuită să se potrivească lângă a lui. Suntem 
ca două piese din două puzzle-uri diferite. După câteva 
secunde, mă retrag din brațele lui şi-l privesc în ochi. 

— Mi-a fost dor de tine, îi spun. 

Mă sărută. 

— Şi mie. Hai, intră și lasă-mă să-ți fac o cafea. 


La început, conversaţia e ciudat de reținută, chiar 
dacă am avea atâtea despre care să vorbim. E ca și cum 
profunzimea și intimitatea a ceea ce am discutat la telefon 
pe când eram în Statele Unite n-au existat niciodată. 

-= Deci... zborul tău n-a avut întârziere, nu? întreabă 
Jason, după ce ne-am așezat unul lângă altul pe canapea, 
el petrecându-și stângaci brațul pe după umerii mei. 

Mă simt ca o puştoaică de cincisprezece ani la cinema, 
după ce și-a găsit loc în rândurile din spate. 

— Nu, deloc, răspund. 

— Bun. Dă din cap. Asta-i bine. 

— Îhî, aprob eu. 

Ah, degeaba. După douăzeci de minute de banalități, 
încep să mă agit. Și am și motiv. Jason încă n-a pomenit 
nimic despre faptul că a reprogramat nunta. De joi în 
două săptămâni. 

— Jason. Mă întorc spre el și-l privesc drept în ochi. 
Mama mi-a spus ceva când m-a luat de la aeroport. Ceva 
ce mă aşteptam să-mi fi zis tu mai întâi. 

— Ah, răspunde. Îmi dau seama că ştie despre ce 
vorbesc. Ţi-a zis? 

— Mi-a spus că ai reprogramat nunta. E adevărat? 

Dintr-odată, pare a prinde viață. 

— Ei bine, speram să ţi-o spun chiar eu. Radiază de 
încântare. Așteptam momentul prielnic. Mama ta a jurat 
că va păstra secretul. Dar nu mai contează. Așadar, ce 
părere ai? 

Ce părere am? Al naibii de bună întrebare. Evident, 
ar trebui să fiu încântată. Am dreptul să fiu și un pic 
speriată, dar ar trebui, în primul și în primul rând, să mă 
simt încântată. Numai că, atunci când pun în balanță 
încântarea și teama, cea de-a doua câștigă de departe. 

— Sigur, sunt... ăăăă, încântată, zic eu. 

— Grozav! Ştiam eu că așa vei fi! O, draga mea, va 
fi mai bine decât la orice nuntă pe care ţi-ai fi putut-o 
imagina. 

— Mi-e și un pic teamă totuși, după tot ce s-a întâmplat 
data trecută, continui. 

— Poftim? zice, de parcă i-aș fi întrerupt şirul gândurilor. 
TȚi-e teamă? Ei, da, pot să înțeleg de ce. Dar, crede-mă, de 
data asta n-ai nici un motiv să te temi. Absolut nici unul. 
Da? Da, iubito? 

Înghit în sec. 

— Desigur. 

Ştiu că va mai trebui să treacă un timp înainte ca 
lucrurile să reintre în normal. Vreau să zic că e normal 
să mă simt un pic emoţionată. A fost o perioadă foarte 

stresantă. De-asta mă simt ciudat pentru că nunta bare la 
uşă. Și în legătură cu Jason. Din aprilie s-au întâmplat o 
groază de lucruri. 

Dar asta nu înseamnă că nu sunt totuși sigură că el 
este alesul meu. Am nevoie doar de ceva timp ca să mă 
readaptez. Asta-i tot. 

— Îmi mai dai o ceaşcă de cafea? întreb, simțind nevoia 
să mă ridic în picioare. 

— Sigur, mă duc să-ți fac una, spune el, sărind 
imediat. 

— Nu, lasă-mă pe mine. Vrei şi tu una? 

— Nu, răspunde. Fă-ţi ție. 

Mă îndrept spre bucătăria deschisă, în stil american. 
Din câțiva pași am ajuns. Apartamentul ăsta nu are tocmai 
niște dimensiuni generoase. De fapt, e cât o colivie. 

— Când te-ai mutat aici? întreb, cotrobăind după 
cafea. 

— A, de vreo două luni, spune el mândru. E minunat, 
nu? Parcă văd cum o să ne instalăm aici, nu? 

— Ah, zic, un pic surprinsă. Deci nu mai vrei să ne 
mutăm într-o casă, ca data trecută? 

— Nu. De ce, când putem închiria un loc ca ăsta cu 
suma pe care am plăti-o lunar pe ipotecă? 

— Deci n-ai mai vrea să cumpărăm ceva? 

— Cine are nevoie de genul ăsta de angajament la vârs- 
ta noastră? 

— Păi, căsătoria nu e şi ea un angajament? nu mă pot 
abține să nu subliniez. 

— Da, desigur. Râde. E ceva diferit. 

Îi sună mobilul şi răspunde, apoi se duce în baie — care 
e atât de curată încât sclipește şi încep să mă simt prost că 
am folosit toaleta mai devreme. 

Renunț să mai fac cafeaua și mă duc la fereastră, 
să privesc râul. Priveliștea este spectaculoasă. Râurile 
Mersey și Charles nu seamănă deloc, dar mă trezesc din 
nou cu gândul la Boston. 

Abia aştept să le dau telefon lui Ruby și lui Samuel, 
să le spun că-mi pare rău că am plecat așa de brusc. Să le 
zic că mi-e dor de ei. Să-i salut. Şi sunt disperată să nu mă 
mai gândesc la ultimul sărut al lui Ryan, la felul în care 
i-am simţit corpul lipit de al meu, la buzele lui, la... 

Când Jason revine în cameră, are o haină de piele pe 
braț. 

— O haină nouă? îl întreb. 

— Mda. Drăguţă, nu? M-a sunat Neil să ne întrebe 
dacă nu vrem să ieşim să bem ceva cu el şi cu Jessica. Te 
tentează? 

Dau din cap. 

— Sunt praf. Diferența de fus orar m-a terminat. 
Te superi dacă mă duc să mă culc? 

— A, bine. Pare dezamăgit. 

— Dar tu du-te, adaug. 

— Eşti sigură? 

— Normal. 

Vine lângă mine și mă îmbrățișează. Mă simt ușurată că 
braţele lui îmi par mai puțin străine decât mai devreme. 

— Dumnezeule, mă bucur că te-ai întors, frumoaso. 
Chiar mă bucur. 

— Şi eu, spun oftând. 

Apoi se desprinde de mine și se îndreaptă spre ușă, 
oprindu-se să măture un fir de praf inexistent de pe măsuța 
din hol. 

— A, Jason... Am să dau un telefon în America. Mai 
am niște detalii de reglat. 

— Nici o problemă. Atâta timp cât nu-ți suni vreun 
iubit, zice el, făcându-mi cu ochiul. 

Roșesc atât de violent încât probabil că arăt ca la 
menopauză, dar, din fericire, închide ușa fără să se mai 
uite în urmă. 

Iau telefonul şi formez numărul, cu gâtul atât de uscat 
încât doar nişte cactuși s-ar simţi bine în el. Sună de patru 
ori înainte să răspundă cineva. 

— Alo? 

E o voce subțirică, pe care-o recunosc imediat. 

— Hei, Ruby, sunt Zoe. 

Mă simt rușinată chiar înainte ca vorbele să-mi iasă 
din gură. 

-Ne trimit altă bonă mâine, zice Ruby, cu voce 
nesigură, dar sfidătoare. Dar i-am spus lui tati că nu 
vreau altă bonă. Nu te vreau decât pe tine. Și la fel 
și Samuel. 

Încerc să-mi stăpânesc emoțiile, dar e prea mult pentru 
mine să stau de vorbă cu Ruby. 

— Sunt sigură că noua bonă va fi grozavă. Ai să vezi. 

— Aşa a zis și tăticu'. Pufneşte. Dar el nu înțelege. Tot 
spune că n-ai fost altfel decât toate celelalte bone și că 
următoarea va fi poate chiar mai bună. Dar nu-i adevărat. 
Ştiu că nu e. 

Logica îmi spune că Ryan a zis asta ca să-i facă 
pe Ruby şi pe Samuel să se simtă mai bine, dar valul 
de consternare aproape că mă dărâmă. 

— Ei, va trebui să avem răbdare și să vedem, zic eu. Dar 
pun pariu că, în mai puțin de o săptămână, n-o să vă mai 
simțiţi așa de rău. 

— Voiam ca tu să fii mămica noastră, Zoe. 

Încerc să-mi stăpânesc vocea fără să îmi las lacrimile să 
o ia razna, dar e ca și cum aș încerca să opresc un tsunami 
cu o umbreluţă de coktail. 

— Asta nu avea cum să se întâmple, draga mea, răspund 
eu, răgușit. Tăricul tău și cum mine am fost doar prieteni. 
Am fost doi prieteni foarte buni, care s-au înțeles foarte 
bine, dar nimic mai mult. 

= Nu, nu-i așa, spune ea pe un ton acuzator. 

Pentru un moment, rămân fără cuvinte. 

— Ce vrei să zici? 

— V-aţi sărutat, spune ea. V-am văzut. 

— Xăăă, da? Unde? 

— În bucătărie, în timp ce mă jucam afară cu Samuel. 

— A, păi ăla era doar un sărut prietenesc, insist eu. 
Nimic mai mult, zău. 

— Nu părea așa. Era ca atunci când James Bond sărută 
fetele. 

Prin urmare, fuseserăm demascați. 

— Ei, bine... păi, poate că da. 

— l-am spus și lui tati despre asta, continuă ea. El zice 
că n-a fost mare lucru. Dar eu nu-l cred. Nu-i așa că a fost 
mare lucru, Zoe? 

Acopăr pentru o clipă receptorul cu mâna. 

— Nu știu, Ruby, șoptesc, mai mult pentru mine decât 
pentru ea. Vreau să zic... 

Dintr-odată, aud zgomot la celălalt capăt al firului și 
vocea lui Ryan în fundal. 

Mi se strânge stomacul când simt că ia receptorul din 
mâna ei. 

— Bună, Zoe. 

— Bună, Ryan. 

Cam la fel de original ca o geantă de piele de pe o 
tarabă dintr-o piață taiwaneză, dar nu-mi trece prin cap 
altceva. 

Urmează o tăcere scurtă, dar chinuitoare. 

— Să ştii că am avut ditamai șocul, începe el. Nu mi-a 
venit să cred ce-am citit în scrisoarea ta. 

Înghit cu greu. 

— Adică — uau — continuă el, aveai ditamai secretul. 

— Da, răspund amorțită. Cam așa ceva. 

— M-a făcut să mă simt îngrozitor, spune el. 

— Te-a făcut pe tine să te simţi îngrozitor? De ce? 

— M-am purtat ca un dobitoc când ai ajuns aici. Ca un 
mare dobitoc. Și a trebuit să mă suporţi, deși și tu treceai 
printr-o perioadă grea. 

— N-ai fost chiar dobitoc. 

— Ba am fost. 

Urmează o altă tăcere, dar, de data asta, nu mai simr o 
nevoie prea mare s-o tulbur. 

— Şi tipul ăsta, Jason. Vocea lui sună ciudat când îi 
pronunță numele. Mai încerci o dată cu el? 

— Da, răspund. 

Răspunsul meu este categoric și nici o urmă de în- 
cercare de a mă scuza în fața lui. Poate părea ciudat, 
având în vedere faptul că Ryan este bărbatul cu care m-am 
culcat, dar nu simt deloc nevoia să abordez cu delicateţe 
subiectul ca să nu-l rănesc cumva. Nu pentru că vreau să-l 
rănesc — ăsta e ultimul lucru pe care-l doresc —, ci pentru 
că sunt sigură că nu e cazul. 

O să uite de aventura noastră la fel de repede cum 
a uitat de toate celelalte. Şi nu-i port pică pentru asta, 
absolut deloc. Şi eu dorisem ca totul să fie doar o distracție, 
și exact așa a fost. 

— Bine, zice el stingherit. 

Mă gândesc dacă să-i spun că o să mă mărit peste doar 
două săptămâni. Dar, nu ştiu de ce, am senzaţia că am spus 
destul. Pe lângă faptul că nu vreau să mă creadă dusă cu 
pluta, situația nu pare cu totul normală. Nu ştiu de ce, dar 
nu mi se pare că ar fi cazul să-i spun. 

— Ei, continuă el, dacă tu crezi că e bine, atunci trebuie 
s-o faci. Îți doresc din toată inima să fii fericită. 

Jovialitarea lui confirmă totul. 

Ryan o să se încurce cu o altă femeie înainte de sfârșitul 
săptămânii, sunt sigură. Poate chiar cu Barbara King, dacă 
ea o să-și joace cărțile cum trebuie. 

După ce ne luăm la revedere politicoşi și închid 
telefonul, îmi reamintesc că nu e ceva cu care să-mi bat 
capul acum, când sunt prinsă până peste cap din nou în 
planuri de nuntă. 

Cu toate astea, am un nod în gât. Şi nodul ăsta nu 
vrea să dispară. 

Puiul cu pesto și sâmburi de pin al mamei arată 
suspect de bine. Cu siguranță, deși clocoteşte convin- 
gător în cratița de firmă pusă în cuptor, a fost luat 
de la supermarket. Mă-ntreb cum a reușit să scape de 
ambalaj fără ca vreunul dintre noi să observe. 

— Pot să te ajut? întreb. i 

— Nu! insistă ea, scăpând un pachet de mazăre verde 
pe papuceii ei cu puf, în timp ce încearcă să se descurce cu 
două oale cu apă clocotită. Totul e sub control! 

Mă sprijin de dulapul din bucătărie. 

— Atunci, mă duc să pun masa, ce zici? o întreb. 

— Bună idee, gâfâie, suflându-și o şuviță de păr din 
ochi. 

Își petrece următoarele douăzeci de minute alergând 
prin bucătărie cu aerul frenetic al unei găini decapitare. 

— Eşti sigură că nu am cu ce să te ajut! întreb nepu- 
tincioasă, în timp ce oalele se varsă, iar sosurile sunt 
împroșcate pe pereți. 

— Totul e sub control! intonează ea, înroșindu-se și 
mai tare la față. 

Mă cocoț pe marginea unui scaun. 

— Eu pot să re ajut cu ceva? întreabă tata, aventurân- 
du-se şi el în bucătărie. 

— Totul... e... sub... control! 

Tata-mi aruncă o privire. 

— Am încercat, șopteşte el. 

Când cina este adusă pe masă, mama e așa de încinsă și 
de supărată că trebuie să se șteargă pe frunte cu marginea 
şorțului — de un roz fosforescent, pe care scrie cu litere 
de-o şchioapă „Mama care face papa“. 

— Gara. Se așază cu un zâmbet satisfăcut. Am terminat 
cu tot. V-am spus că lucrurile sunt sub control, nu? Vrei 
mazăre, Zoe? 

Doamne, e ciudat să fiu acasă. 

Aici mi-am petrecut cea mai mare parte a vieţii şi, cu 
toate astea, mă simt ca o străină. De la etichetele de pe 
cutiile de lapte până la banii supradimensionați, în culori 
vii. Totul pare ciudat — atât de familiar și, în același timp, 
atât de străin. 

— la spune, iubire, ești încântată de nuntă? mă-ntrea- 
bă tata. 

Zâmbesc, recunoscătoare că mi-a pus întrebarea asta. 
E pentru prima dată când tata pomenește de nuntă de 
când am ajuns acasă, şi-mi dau seama că toată povestea îi 
stă în gât. A adus vorba de subiectul ăsta numai ca să-mi 
facă mie plăcere. 

Asta pentru că, dacă atunci când trebuia să mă mărit 
prima oară cu Jason, a fost mai mult decât fericit să ne dea 
binecuvântarea, a doua oară lucrurile stau altfel. 

Situaţia mă deranjează. Tata n-a fost niciodată tipul 
de părinte care să dezaprobe ceea ce fac copiii. Fiecare 
punct de reper din viața mea — primul ruj pe care mi 
l-am cumpărat, găurile pe care mi le-am făcut în urechi, 
prima seară petrecută într-un bar — a adus o mică criză 
de isterie din partea mamei, dar tata a fost mereu calm. 
„E mai rezonabilă decât eram noi“, susținea el, spre 
exasperarea ei. 

"Totuşi, acum nu e de acord cu nunta. Nu există nici 
o urmă de îndoială. N-a spus nimic despre asta până 
acum — dar nici nu e nevoie s-o facă. 

— Da, tăticule, spun eu. Sunt. Foarte încântată. 

— Ei bine, eu, una, abia aştept! adaugă mama, cu un 
zâmbet larg. Jason a fost mereu ca un membru al familiei, 
iar asta nu va face decât s-o confirme. 

Tata tușeşte şi-i aruncă o privire. Încerc să-mi dau 
seama ce vrea să-i spună. 

— Ce e? întreb. 

Tata se întoarce spre mama. 

— Nu crezi că e timpul să-i dai şi lui Zoe vestea? 

Pare ciudat de emoţionat în momentul în care o ia pe 
mama de mână cu tandreţe. 

Mama pare din nou înfierbântată. 

— Cred că mai bine i-aș spune, zice ea, după ce înghite 
mâncarea. 

Chiar și acum este ezitantă, de parcă nu și-ar găsi 
cuvintele. lar asta nu e o problemă pe care s-o asociez, de 
obicei, cu mama mea. 

— Zoe, începe ea, mai știi că ţi-am spus că am aflat 
ceva de curând de la doctorul Ahmed? 

— Da, îi răspund. 

— Ei bine, ţi-am zis atunci, la telefon, că e ceva serios, 
şi să știi că nu glumeam. 

Mi se usucă gura. O, Doamne! O, Doamne, nu! Nu 
poate fi ceva grav, nu? Reușisem să mă conving că mama 
se poartă iar ca o ipohondră. 

— Ce e, mamă? 

Las jos cuțitul şi furculița. 

— De fapt, e ceva serios în sensul că va afecta des- 
tul viețile tuturor. Viaţa mea. A tatălui tău. Și chiar și pe 
a ta. 

Simt că mă cuprinde un val de greață. Bunica Bonnie 
a murit de cancer la sân când avea cincizeci și ceva de 
ani. Mama n-are decât patruzeci şi patru. Asta e, nu? Asta 
trebuie să fie. 

-Ce este, mamă? întreb, disperată să pun capăt 
chinului. 

Se întoarce către tata și-i strânge mâna. Apoi zâmbește. 

— Sunt însărcinată, iubito. Vei avea o surioară sau un 
frățior. 

— Fir-ar să fie, oftează Trudie la telefon, a doua zi. 
Telenovelele sunt un adevărat plictis pe lângă ceea ce se 
întâmplă în familia ta. 

Pufnesc. Totuşi, are dreptate. O surioară sau un frățior. 
Încă nu-mi vine să cred. 

— Şi cum te face asta să te simți? Trebuie să fie ciudat, 
pentru că mama ta, la vârsta ei, ar putea fi bunică. 

— O, Dumnezeule, murmur. Orice ai face, nu-i spune şi 
ei asta, dacă ai s-o întâlneşti vreodată. 

Trudie chicoteşte. 

— Ca să-ți răspund totuși la întrebare, sunt încântată 
la culme. Zău că sunt. Nu pot spune că n-a fost o surpriză, 
dar mă simt ridicol de bucuroasă. Mereu mi-am dorit o 
soră sau un frate, iar acum o să am. E adevărat că o să le 
schimb scutecele în loc să împrumut CD-uri de la ei, și 
totuși mă bucur. 

— Şi ia zi, mai ai ceva să-mi spui? mă întreabă ea, 
tachinându-mă. Ştii tu, pe lângă faptul că tocmai te-ai 
împăcat cu bărbatul care te-a lăsat baltă și că mama ta e 
cu burta la gură. 

— Ce-i trece prin minte? chicotesc eu. 

~ Ei, nu știu, continuă ea. Nu cred că m-ar mai putea 
șoca ceva acum. Ai avut aventură cu vreun politician 
cunoscut? 

— Nu, spun fermă. 

— Ceva copii din flori de care nu ştim? 

— Nu. 

— O schimbare de sex? 

— Nu. 

- Tot nu-mi vine să cred că nu mi-ai zis nimic 
de nunta ta — adică de nunta pe care n-ai mai făcut-o, 
continuă ea. 

E a patra discuție pe care o avem la telefon, ne aflăm 
pe continente diferite, în mai puțin de-o săptămână, 
și e a cincea oară când îmi pomeneşte de asta, în ultimele 
zece minute. 

-~ Ştiu, ştiu, şi-mi pare rău, zic eu și vorbesc serios. 

— Ce naiba, iubito, nu vreau să-ți pară rău. Doar mă 
simt aiurea că nu ţi-ai putut descărca sufletul față de mine. 
Cred că eram prea prinsă cu propriile mele probleme. 

— Nu era asta. Și chiar am încercat la un moment dat, 
când ieşisem într-o seară, dar a apărut Ritchie. Nu mai are 
importanță. Serios, Trudie, motivul pentru care am venit 
în Statele Unite era să scap de toate astea, să nu mai fiu 
nevoită nici măcar să mă gândesc că am fost părăsită la 
altar, darămite să mai și vorbesc despre asta. 

— Şi acum ești sigură că faci ce trebuie? 

— Mda, răspund. Vreau să zic, da. 

Trudie tace pentru o clipă. 

— Uite, poți să-mi spui că ar trebui să-mi văd de ale 
mele, dar nu pari să fii sută la sută convinsă. 

— Sunt, zău, Trudie — chiar sunt convinsă. 

Totuși, nu mă pot abține să nu mă foiesc pe scaun. 
Adevărul e că vreau să mă mărit joia viitoare. Am petrecut 
mult timp împreună cu Jason de când m-am întors, iar 
lucrurile, cu siguranță, reintră pe făgașul normal. 

Dacă e să fiu pe deplin sinceră, trebuie să recunosc 
că sunt în continuare un pic agitată. O parte din mine se 
întreabă dacă nu e prea repede, dacă nu am nevoie de mai 
mult timp să mă obișnuiesc cu ideea. Din nou. Dar logica 
îmi spune că ăsta e bărbatul cu care mi-am dorit, timp de 
şapte ani, să mă mărit. Şi știu că sentimentul ăsta nu s-a 
schimbat. Și sunt sigură că am reticenţe doar din cauza a 
ceea ce s-a întâmplat data trecută. 

După toate astea, să iau taurul de coarne și să merg 
până la capăt cu căsăroria asta — fie că pare pripită sau 
nu — este ceea ce trebuie să fac. Nu există îndoială. 

— Sunt sigură, Trudie, spun eu. Dacă par un pic nesigură 
e doar din cauză că — ei bine, după ce s-a întâmplat data 
trecută, nu pot să nu fiu agitată. Asta-i tot. Era și de 
așteptat să fie așa. 

— ȘI-L iubeşti? întreabă ea. 

— Sigur că da. Râd. Altfel n-aş fi sărit în avion ca să mă 
întorc aici cu prima ocazie, nu-i așa? 

- Bine. Bun. În regulă. 

— Dar mi-aş dori să vii şi tu aici pentru nuntă. 

— Ştiu, dar — de fapt, ia stai un pic, zice ea. Poate nu 
e chiar imposibil... Le-am tot promis alor mei că am să 
vin acasă o săptămână, la un moment dat — numai că nu 
m-am hotărât niciodată să rezerv biletul. Și s-au supărat 
destul de tare că nu am să fiu cu ei de Crăciun. Le-aș putea 
combina... 

— Serios? 

— Nu văd de ce nu. Trebuie să-mi iau și eu un concediu, 
iar Barbara îmi spunea săptămâna trecută că ar prefera să 
mi-l iau înainte să se rermine sărbătorile. 

Mă simt cuprinsă de un val de bucurie atât de pu- 
temic, încât îmi vine să mă avânt cu scaunul de birou 
prin living, dar mă tem că aș putea să las urme pe covorul 
lui Jason. Apoi îmi vine o altă idee. 

— Ascultă, îi spun. Dacă tot ai să faci efortul ăsta ca 
să vii la nunta mea, mă-ntreb dacă nu te-aș putea ruga 
ceva? 

— Orice. 

— Ce-ai zice să fii domnișoara mea de onoare? 

Scoate un chiot care aproape mă surzește. 

— Ăsta e un da, să înțeleg? 

— Cum naiba să nu fie? Ooo, Zoe, n-am fost niciodată 
în viața mea domnişoară de onoare. O, Doamne, sunt 
în al nouălea cer! E fantastic! A, și să nu-ți faci griji, 

am să-mi iau o rochie superbă. O să fie ceva de mare clasă, 
crede-mă. 

— Trudie, îi spun, nici nu m-aș fi așteptat la mai puțin 
din partea ra. 

- Ce ziceai că-i asta? îmi șoptește Desy la ureche, 
în timpul cinei de Crăciun. 

— Morcovi sote, cu sos de miere și muştar, îi spun eu, 
înfigându-mi furculița într-o grămadă de terci portocaliu, 
care seamănă mai mult cu niște deșeuri radioactive 
decât cu o mâncare din rădăcinoase. Este interpretarea 
personală a mamei asupra unei rețete din noua ei carte de 
bucate de Jamie Oliver. 

— Ah, zice el sceptic. Ce s-a întâmplat cu Nigella!? 
Credeam că, după triumful de anul trecut, e cea mai mare 
admiratoare a Nigellei. 

— Ştiu, dar budinca a ieșit prost săptămâna trecută, așa 
că a renegat-o. Acum a devenit oficial — Nigella nu mai 
e de încredere. Faptul că budinca a fiert timp de douăzeci 
și două de ore și că a uitat să pună grăsime se pare că n-a 
avut nici o legătură cu eșecul. 

Desy și cu mine râdem pe înfundate. Loial, tata refuză 
să ni se alăture. 

Mama se apropie de masă purtând noua ei bluză 
inspirată de Missoni (de la Zara) și un vas cu sos, pe care-l 
tot bate de vreo douăzeci de minute, în speranța că o să 
mai scape de cocoloașe. 

Din nefericire, în timp ce sosul se prelinge pe felia 
de curcan din farfuria tatei, ca un șuvoi de lavă topită, 
mă tem că doar un mixer special pentru ciment ar mai 
putea-o salva acum. 

— Zoe, zice mama, așezându-se și aranjându-și cu grijă 
pe cap coiful festiv de hârtie, nu mânca prea mulți cartofi 
la cuptor. Când ai plecat în America arătai ca o balenă 


! Nigella Lawson, celebră autoare britanică de cărți de bucate (n.tr.) 

şi acum, că ai slăbit la loc, pur și simplu n-am să te las să 
te îngrași iar — nu acum, la mai puțin de o săptămână de 
ziua cea mare. 

— Încă n-am mâncat nimic, protestez eu. 

— Mama ta are dreptate, se bagă și Jason în vorbă. 
Arăți grozav acum. Și e evident că ăsta e adevărul — doar 
te iau de nevastă. 

Ceilalți se amuză un pic cam mult. 

— Nu vreau să spun decât că nimeni nu vrea să fie gras 
în ziua nunții, nu? continuă el. 

—Nu, asta va fi treaba mea! strigă mama, bătân- 
du-se ușurel pe burtică. 

Jason rânjeşte. 

— Ah, dar abia se observă, doamnă M. În ce lună 
sunteţi? 

— A cincea. Zâmbește. Dar, când eram însărcinată cu 
Zoe, n-a început să se vadă decât din luna a șaptea. E ceva 
genetic. Şi bunica Bonnie a fost exact la fel. 

— Trebuie să fiți în culmea fericirii, zice el. 

— Ei, nu pot spune că n-a fost cam pe nepregătite, râde 
ea, dar, da, suntem încântați. la zi, Zoe, vrei niște varză 
de Bruxelles? 

Arunc o ocheadă la lingura din mâna ei, plină cu un 
amestec vâscos, având o culoare care aduce cu aceea a 
mucilor. 

— Hmm, am să mănânc un nap la cuptor, spun. 

Întâmplător, știu că napul e cumpărat, pentru situații 
de urgență, garnitura păstrată de mama la congelator 
pentru eventualitatea improbabilă că propria ei gamitură 
nu va ieși bine. Și iată că n-a ieșit. 

— Un nap la cuptor? explodează mama. Glumeşti, nu? 
Ştii câte grăsimi au chestiile alea? Mulţumeşte-te cu varza 
de Bruxelles, pentru numele lui Dumnezeu. Astea nu au 
decât opt calorii fiecare. 

— Opt calorii? Ooo, ia-o mai ușor, Zoe, spune Desy 
sarcastic. 

— E Crăciunul, îi amintesc mamei. Nu vreau decât un 
nap, nu zece porții de mâncare chinezească. 

Jason zâmbește încurajator. 

-O să ne mulțumești când o să te uiţi la poze, peste 
câțiva ani. Acum, ia și mănâncă, zice mama, trântin- 
du-mi în farfurie o porţie alarmant de mare de terci din 
varză de Bruxelles. A, și ai grijă să nu exagerezi cu sosul, 
da? Deşi văd că nu ţi-ai pus deloc. Ce fată cuminte! 

Relația mamei cu Jason a devenit un pic cam ciudată 
de când m-am întors. Ciudară, de parcă ar pune la cale 
o conspirație. Ştiu de ce: fără mama alături, Jason știe 
că s-ar chinui din răsputeri pentru o a doua tentativă de 
nuntă. Totuși, nu pot ascunde faptul că începe să mi se 
pară grețos. 

— Acum, Jason, în legătură cu săptămâna viitoare, 
continuă mama, știi cumva dacă mama ta va purta același 
costum ca și data trecută? 

— A zis că o să-şi cumpere ceva nou. Crede că aduce 
ghinion să porți aceleași lucruri. 

— Exact așa gândesc și eu, e de acord mama. Așa 
că mi-am cumpărat o nouă rochie de mătase, violet 
intens. Deocamdată nu mi se vede burta, așa că îmi 
permit s-o port. Ai putea să-i spui tu mamei tale să 
nu-și cumpere nimic violet? Ar fi îngrozitor dacă am veni 
amândouă purtând aceeași nuanță. 

— Sigur, încuviințează Jason. 

— Nu spun că nu poate purta nimic într-o nuanţă de 
mov. E bine și lila. Ar putea chiar să încerce și purpuriul. 
Orice, dar nu violet intens, atâta tot. 

— Ştii, n-o să vină decât o mână de oameni, îi spun eu 
pe un ton blând. 

Îmi fac griji pentru că pare mereu să uite faptul că 
nunta nu va mai fi ca prima pe care-o plănuisem. 

— Ştiu asta, Zoe. Dar rămâne totuși ziua ta cea mare. 
Și tot o să facem fotografii. 

Mă întind să iau o budincă de Yorkshire, şi mama mă 
plesnește peste mână atât de tare şi de fulgerător, încât 
seamănă cu maestrul japonez de arte marțiale din Karate 
Kid. Timp de o clipă, ne privim ochi în ochi. 

— la tu asta, mormăi, punând fără tragere de inimă 
budinca pe farfuria lui Jason. 

Brusc, îmi sună telefonul. Mă uit repede pe ecran şi 
văd un număr din Statele Unite. 

— les o clipă, zic şi sar de la masă, repezindu-mă în 
sufragerie ca să răspund. Inima îmi bubuie când apăs pe 
buton. Alo? 

— Crăciun fericit! 

E Trudie. Aș recunoaște oricând tonul ăsta melodios. 

— Bună, zic eu. 

— Aaaa, la naiba, nu prea ești pătrunsă de spiritul 
Crăciunului, observă ea. Te așteptai să fie altcineva la 
telefon? 

— Nu, nu. Nu chiar. Serios. Mulţumesc pentru telefon, 
Trudie. Crăciun fericit și ţie! Scuză-mă, credeam că poate 
e... Ruby. 

— A, tocmai am văzut-o, îmi spune. Apropo, a primit 
cadoul de la tine — pantofiorii ăia roz. Îi poartă. E teribil 
de încântată de ei, la fel cum e și Samuel de trenuleț. 

— L-ai văzut pe Ryan? mă trezesc că-ntreb, încercând 
să o fac pe un ton cât mai firesc. 

— Da, drăguță, l-am văzut, și am impresia că-ți simte 
lipsa. 

— Serios? 

— Da, noua lor bonă nu e de prea mare ajutor. Copiii 
nu o plac deloc și au refuzat să iasă din casă cu ea. Plus că 
este un adevărat coșmar când vine ora să-i culce. 

- Ah. 

Mi-e ciudă că mă simt dezamăgită să aud că el 
pomeneşte doar de calitățile mele de dădacă. 

— Oricum, scumpo, spune Trudie, întrerupându-mi 
şirul gândurilor, în afară de urarea de Crăciun, mai voiam 

să-ți zic ceva. Mi-am rezervat biletul de avion. Ajung la 
Manchester marți. 

După ce închid telefonul, ezit înainte să mă întorc 
la masă. De ce nu pot să nu mă mai gândesc la America? 

Ah, Zoe, încetează. Ai bătut cale lungă până acasă ca 
să obţii ceea ce-ţi doreai. Acum ori niciodată — e timpul 
să mergi înainte, să nu-ți mai faci griji și să fii mulțumită 
cu ceea ce ai. 

Mă așez la masă şi-mi pun din nou pe cap coiful festiv, 
în timp ce mama întinde niște cremă de unt cu coniac 
pe budinca de Crăciun. Acum nu mai arată ca un produs 
în serie — mai devreme, am văzut-o împungând suprafața 
netedă, prea perfectă ca să arate ca făcută în casă, cu 
coada unei linguri de lemn. 

— A, aproape uitasem, spune ea, repezindu-se spre 
dulap. Se întoarce cu un borcănaș pe care mi-l pune în 
față. Ți-am luat un iaurt degresat cu fructe, dragă. M-am 
gândit că e cel mai bun în situația dată. 

Este plăcut să fac din nou sex cu Jason. 

Nu este la fel de pasional cum era cu Ryan. Nici la 
fel de aventuros. Nici la fel de fierbinte și de tulburător 
și... dar, pe bune, este chiar plăcut. Ştiu că n-o să vedeţi 
niciodată reviste precum Cosmopolitan comparând o 
partidă bună de sex cu o pereche de papuci comozi, dar 
eu, una, cred că sunt multe lucruri de spus în favoarea 
unei asemenea idei. 

Nerăbdarea și pasiunea se acumulează uşor când abia 
ai cunoscut pe cineva. Totuși, o relație sexuală de durată 
cere mult mai mult. Felul în care mă atinge Jason, poziţia 
pe care o alege, modul în care tremură când are orgasm... 
poate că sunt deja o rutină, dar tocmai după această ruti- 
nă tânjesc. Și, în timp ce mă ține în brațe, iar eu mă uit la 
ploaia care bate în fereastra dormitorului, sunt sigură că, 
în timp, viața noastră sexuală se va îmbunătăți. 

În special după ce o să reușesc să blochez toate 
imaginile astea nenorocite cu Ryan, să nu-mi mai inva- 
deze gândurile... 

— A fost plăcut, spune Jason și mă mângâie pe păr. 

Nu mă pot opri să nu mă simt dezamăgită când 
îl aud, deși e o ipocrizie din partea mea. 

— Da, îl aprob. Apoi mă rostogolesc pe o parte și mă 
sprijin în cot. N-a fost... dezamăgitor, nu? 

— Sigur că nu, spune el un pic cam prea convingător. 
A fost minunat, exact cum era pe vremuri. 

Ca să fiu sinceră, partidele de sex cu Jason n-au fost 
niciodată genul ăla de exercițiu lipicios, transpirat, cu ini- 
ma bătând să-ți sară din piept, pe care-l preferă cineaștii 
de la Hollywood. Și, ca să fiu sinceră până la capăt, înainte 

de a-l cunoaște pe Ryan, obișnuiam să cred că sexul este 
supraevaluat ca mod de petrecere a timpului liber. De 
parcă aș fi atins hainele cele noi ale împăratului. Asta nu 
înseamnă că nu-mi făcuse plăcere. Doar că nu înțelegeam 
de ce unora li se pare ceva atât de pasional. 

— Gândește-te, continuă Jason, peste trei zile o să stăm 
în parul ăsta ca soţ şi soție. 

Spusese și data trecută exact același lucru, cu câteva 
zile înainte de nuntă. Gândul ăsta îmi face rău. 

— De data asta ai să mergi până la capăt, nu? îl întreb 
pe un ton ezitant. 

Se întoarce și el pe-o parte, cu fața la mine. 

— Zoe, ascultă-mă, spune el hotărât. În nici un caz nu 
am de gând să te dezamăgesc de data asta. Ştii și tu asta, 
nu-i așa? 

Îmi muşc buzele. 

— Nici data trecută nu credeam că o vei face. 

— Ştiu, ştiu, zice el, trecându-și mâna prin păr și bătând 
în retragere. Şi crede-mă când îți spun că niciodată n-am 
să mă pot ierta pentru asta. Niciodată. Dar am să-mi 
petrec viața revanșându-mă față de tine. Vei fi cea mai 
fericită femeie căsătorită din Anglia, îți promit. 

Se apleacă și mă sărută pe frunte. Zâmbesc și mă 
întorc pe spate, uitându-mă în tavan. Era o vreme când 
inima mea ar fi dat pe dinafară de afecţiune pentru Jason 
dacă mi-ar fi spus așa ceva. Mă uitam în ochii lui și mă 
minunam cât de norocoasă sunt. 

Lucrurile pe care mi le spune acum nu sunt mai puțin 
calde sau mai puțin dureroase. Dar, în momentele în care 
mă simt mai pesimistă, trebuie să recunosc că nu au același 
efect. Tot încerc să le imprim eu efect, dar nu reușesc. 

Mi-am tot spus să nu mă mai îngrijorez atât de mult 
în legătură cu asta. Ştiu că trebuie doar să mai treacă un 
pic de timp până când tocul va fi cum a fost. Trebuie doar 
să nu-l mai compar pe Jason cu Ryan și să-mi amintesc 

mie însămi de toate lucrurile minunate care m-au făcut 
odinioară să mă îndrăgostesc de Jason. 

— Mă duc la duș, îl anunț, dând deoparte cearșafurile 
și sărind din pat. 

Jason stă pe spate acum şi-şi pune braţele sub cap. 

— Dumnezeule, mi-a lipsit fundulețul ăsta. 

Rânjește. 

Zâmbesc şi-l sărut pe buze, apoi îmi iau hainele și mă 
îndrept spre baie. Mă opresc în drum. 

— Oare eu am împăturit hainele? întreb. 

— Nu, eu am făcut-o, zice el. O casă dezordonată în- 
seamnă o minte dezordonată. 

— Ştiu, zic şi mă încrunt, dar ar trebui să ai mintea 
ordonată când eşti cuprins de pasiune? 

— N-aș fi putut să mă concentrez dacă n-aş fi făcut-o. 
Oricum, nu te-ai mai plâns de chestia asta vreodată. 

Are dreptate. N-am făcut-o. De ce naiba o fac tocmai 
acum? 

Şi ştiu răspunsul la întrebare: îl compar din nou cu 
Ryan. 

Şi e ridicol, pentru că, la capitolul ăsta, Jason câștigă 
detașat. Ryan este genul de bărbat care lasă prosoapele 
pe jos, lasă chiuveta plină de vase și nu strânge cutiile de 
pizza de pe canapea. Un obicei care mă înnebunea, mai 
ales la început. 

Îmi vine să mă iau singură la palme. Pentru numele 
lui Dumnezeu, Zoe? Femeile nu suportă să stea cu tipi ca 
Ryan — bărbați care nu observă dezordinea sau nu le pasă, 
chiar dacă o văd. Din punctul ăsta de vedere, Jason este 
bărbatul perfect. De fapt, e mai mult decât perfect. Nu 
strânge doar după el, strânge și după mine. Ar trebui să fiu 
în culmea fericirii. 

După ce intru la duș, potrivesc apa mai rece decât de 
obicei, sperând că mă va ajuta să-mi vină mintea la cap. 

Nu știu cât de mult stau acolo, dar jeturile de apă 
rece care-mi lovesc pielea devenită ca de găină îmi 

distrag atenţia în mod plăcut, în timp ce încerc să-mi pun 
gândurile în ordine. 

Haide, Zoe. Eşti sau nu ești îndrăgostită de Jason? A venit 
momentul să te hotărăști naibii o dată. 

Iau șamponul şi-mi tom în palmă, apoi îmi frec bine 
pielea capului. După câteva secunde, aproape că nu-mi 
vine să cred că mi-am pus întrebarea asta. 

Bineînţeles, sunt îndrăgostită de Jason. 

Mi-am petrecut mai mult de șapte ani iubindu-l. 
E normal ca transformările din ultimele opt luni să mă 
fi afectat — dar asta nu înseamnă că, de fapt, îl iubesc 
mai puţin. 

Ceea ce este cu adevărat supărător e că aventura mea 
cu Ryan a avut, la început, doar rolul de mecanism de 
apărare, o distracţie care să mă facă să nu mă mai gândesc 
la trauma prin care trecusem. Cum naiba a devenit un 
factor perturbator atât de puternic, încât să nu pot să nu 
mă gândesc la aventura noastră, chiar și acum, când şi-a 
îndeplinit rolul? 

În timp ce clătesc șamponul și încep să-mi dau cu 
balsam, îmi fac o promisiune: nu o să mă mai gândesc la 
Ryan. Punct. 

Dacă o să mă concentrez cu adevărat, în curând 
nu va mai fi decât o amintire îndepărtată și voi avea o 
căsnicie fericită cu Jason, și o să ne bucurăm împreună 
pentru tot restul vieții. lar asta este exact ceea ce mi-am 
dorit dintotdeauna. Nu-i așa? 

Pregătirile pentru nunta asta sunt cum nu se poate 
mai diferite: dara trecută, nu rămăsese nici o revistă 
pentru mirese la care să nu mă fi abonat cu cel puţin un 
an şi jumătate înainte. Am vizitat toate magazinele cu 
articole pentru nunți din partea de nord-vest a Angliei — 
plus unul sau două din restul țării — numai ca să găsesc 
perechea de pantofi perfectă. Am participat la zeci de 
târguri pentru nunți, am căutat ore-n șir pe internet 
ornamente deosebite pentru mese şi am probat mai multe 
diademe decât regina însăși. 

Perioada scurtă pe care o am acum la dispoziție 
restrânge cadrul. Dar nu-i doar asta. Ceva s-a schimbat în 
mine. Nu mă pot convinge nici măcar să arunc o privire 
într-un magazin cu articole pentru nunți. Poare am 
devenit cinică. Poate că o parte din mine este hotărâră 
să nu se dea peste cap cu pregătirile, în caz că Jason se 
hotărăște din nou să nu apară. 

Apropo, nu cred că va face asta. 

De fapt, sunt sigură că n-o va face. Dar însuși faptul că 
ar putea exista o astfel de posibilitate mă afectează, fără 
îndoială. Și, probabil, de asta mi-am încălcat promisiu- 
nea — că nu le voi permite gândurilor legare de Ryan să-mi 
bântuie iar prin minte. Fir-ar! lar încep! 

Mă îndrepr spre unul dintre magazinele mele preferate 
și mă uir la hainele de pe manechine. Mai am o zi și 
jumătate până când mă mărit și încă nu știu ce voi purta. 
Totuși, nu-mi fac griji. Privind situația în ansamblu, n-are 
importanță. Și pentru că data trecută mi-am cheltuit 
salariul pe o lună și jumătate pentru o rochie lungă, din 
mătase, pe care am purtat-o aproximativ o oră şi douăzeci 

de minute, cred că am suficientă experiență ca să-mi dau 
cu părerea. 

Sunt sigură doar de un lucru, şi anume că, de data 
asta, n-o să aleg o rochie de mireasă tradițională. 
Vreau ceva care să reflecte atmosfera ceremoniei. Discret. 
Fără pretenţii. Ceva care să nu pară făcut special pentru 
nuntă. 

Când vorbeam despre asta cu Trudie, seara trecută, 
am căzut de acord că un costum elegant, sofisticat, poate 
crem, ar fi numai bun. Totuși, uitasem că, odată ce ai văzut 
cu ochii minţii o haină, este imposibil să o găsești. 

Am cutreierat centrul oraşului ore întregi şi n-am 
găsit nimic potrivit. lau un umeraș cu o rochie roșie, fără 
bretele, şi-o examinez. Superbă, dar nu este ceea ce caut. 

Cum mai sunt douăzeci şi cinci de minute până 
la închiderea magazinelor, mă hotărăsc să pun capăt 
chinului și mă întorc într-un magazin unde am intrat 
şi mai devreme. În loc să-mi cumpăr ceea ce voiam, o 
să iau lucrul cel mai apropiat de ceea ce-mi doream. 
Nu e perfect, dar e bun. Și mai e şi la reduceri, ceea ce mă 
face să mă simt un pic mai mulțumită. 

În seara dinaintea nunții, ies cu Tiudie să bem ceva 
într-unul dintre barurile de pe Allerton Road — dar, din- 
tr-un motiv sau altul, nu am deloc chef de așa ceva. 

— Eşti bine, iubito? mă întreabă ea îngrijorată, în timp 
ce eu mai iau o înghițitură din același pahar de vin roşu 
cu care mă lupt de o oră şi jumătate. 

— Cred că mă ia o răceală, îi spun şi scot un șervețel 
de hârtie. 

— E de la vremea asta nenorocită. Toți par să răcească 
în perioada asta. Parcă cineva ţine cu tot dinadinsul să ne 
amintească tot timpul de ce am plecat din țara asta. 

După două ore, sunt complet epuizată şi vreau să plec 
acasă. Mă simt prost că am fost o companie deplorabilă, 
mai ales că Trudie a venit de peste Ocean special pentru 
mine. Dar n-am ce face. 

Când ajung acasă la mama, mă bag sub plapumă 
simțindu-mă atât de obosită, încât îmi imaginez că o să 
dorm buștean următoarele opt ore. Dar nu-i deloc așa. 
Am un somn agitat, întrerupt de vise care mă neliniștesc 
și mai mult și mă urmăresc. Mai ales unul dintre ele. 

Se făcea că deja a venit ziua de mâine — ziua nunţii. 
Ajung la starea civilă şi totul pare să meargă conform 
planului. Părinții mei sunt mândri. Arăt extraordinar. Şi, 
de data asta, Jason vine și el. 

Dar cineva ne pune bețe-n roate. Cineva pe nume 
Ryan. 

Ofițerul stării civile mă întreabă dacă eu, Zoe Maureen 
Moore, vreau să mă căsătoresc cu Jason Peter Redmond, 
iar cuvântul „da“ îmi stă pe limbă. Mă bâlbâi însă atât 

de tare, de parcă aș încerca să țin un discurs cu gura plină 
de caramele lipicioase. Nu pot să pronunţ cuvântul. 

Dar nu contează. 

Pentru că uşa se deschide brusc și zboară din 
balamale. 

"Toţi cei din încăpere rămân cu gura căscată. Eu simt 
că leşin. Și iată-l, stând în uşă, într-un smoching care 
îl face să semene cu James Bond, având un revolver de 
calibrul 45 în mână. Ryan. 

Fug spre el și, în timp ce tot ceea ce ne înconjoară 
dispare, mă ia în brațe și mă sărută atât de pasional și de 
apăsat, și de sexy, încât, dacă ar fi o secvenţă dintr-un 
film, sigur ar fi interzis minorilor. 

În cele din urmă, se opreşte din sărutat şi-mi spune: 
„Vino, Aston Martin ne așteaptă afară“. Accelerăm pe 
străzile din Liverpool, apoi plonjăm de pe chei în râul 
Mersey, care — în mod cu totul bizar — este la fel de albastru şi 
de limpede ca apele mării ce înconjoară o insulă tropicală. 
In aceeași clipă, automobilul se transformă într-un vehicul 
amfibie, Ryan desface o sticlă de șampanie și începe să mă 
facă fericită atât de explicit, încât mă îndoiesc că voi mai 
f în stare să merg o săptămână după asta. 

Apoi mă trezesc transpirată, tremurând, blestemân- 
du-mi imaginația bolnavă. Şi-mi dau seama că îmi curge 
nasul. 

Am crezut întotdeauna că una dintre legile nescrise 
ale naturii spune că miresele nu răcesc niciodată. Cu 
siguranță, n-am văzut până acum o fotografie de nuntă 
în care vreunul dintre miri să aibă nasul atât de roșu şi de 
iritat, încât să pară că are nevoie de o grefă de piele. 

Dar, din câre se pare, se mai întâmplă și așa ceva. 
Se întâmplă. De fapt, mi s-a întâmplat mie. 

- Nu e mai bine deloc? mă întreabă Trudie, întin- 
zându-mi penultimul șervețel cu balsam ultra-super- 
calmant din cutie. 

Deși îmi suflu nasul cât pot eu de uşor, îl umplu, şi am 
nevoie de încă unul ca să înlătur resturile de pe față. 

— Du, zic, îndesând şervețelul în coșul de gunoi care 
deja dă pe dinafară. Adică nu. Cel purin, încă nu. 

Desfac următoarea cutie şi-mi apăs un șervețel pe 
ochi, ca să-i fac să nu mai curgă. 

— Va trebui să-mi refac machiajul, spun. 

Îmi admir pielea plină de pere și nu mă pot abține să 
nu mă gândesc că ar fi mai ușor să-l machiez pe Shrek. 

— Poate ar fi bine s-o lași pe ultimul moment, mă 
sfătuieşte Trudie. Asta e deja a patra încercare — în ritmul 
ăsta, o să rămânem fără fond de ten. 

Mă îndrept spre oglinda care e suficient de mare 
cât să mă văd în ea întreagă, în speranța de a-mi regăsi 
încrederea. Dar arăt groaznic. De fapt, n-aș putea arăta 
mai rău nici dacă tocmai aș fi participat la un concurs de 
tăvălic prin ciulini și l-aș f câştigat. 

Costumul meu, cel pe care mi-l închipuisem ele- 
gant şi sofisticat, nu e nici una, nici alta. Mi-am petrecut 
ultimele douăzeci şi patru de ore încercând să mă conving, 

cu un pic de ajutor şi din partea lui Trudie, că n-o fi el 
perfect, dar că măcar e bine. 

Stând acum în faţa oglinzii, îmi sare în ochi tot ce 
nu e bine. Face atâtea cute pe şolduri, încât arată de 
parcă mi-aș fi petrecut ultimele douăzeci și patru de ore 
în avion. Materialul oribil de lucios mi se întinde pe 
fund şi îmi scoate în evidență mai multă celulită decât ai 
găsi în containerul de deșeuri al unei clinici unde se fac 
liposucții. 

- O, Doamne, încep să mă plâng și înșfac un alt 
şerveţel. 

Trudie ofrează. 

— Mai bea un pahar de șampanie, îmi spune. S-ar putea 
să-ți mai oprească un pic nasul. 

— Nu cred c-ar trebui să beau alcool după pastilele pe 
care le-am luat pentru răceală. 

— Ei, na, astea-s prostii. Cei care le fac scriu mereu 
lucrurile astea ca să-și păzească fundul. Poate că o să te 
simţi un pic mai ameţită, dar nimic mai mult. 

— Am să te cred pe cuvânt. 

Dau pe gât un pahar. Nu poate să-mi fie mai rău decât 
mi-e acum. 

Brusc, ușa se deschide. 

— Eu sunt, nu vă faceţi probleme! 

Mama n-a crezut niciodată în utilitatea gestului de a 
bate la ușă. 

— Ce ziceri de rochia mea violet intens? ne întreabă, 
învârtindu-se. 

Şi eu, şi Trudie ne dăm seama pe loc că e o întrebare 
retorică: expresia ei arată că se consideră o a doua Linda 
Evangelista. Ceea ce, trebuie să admit, nu e deloc departe 
de adevăr — e uimitoare. 

— Mamă, eşti frumoasă, îi spun și mă întind s-o sărut. 

— Ah, nu te apropia prea tare, iubito. 

Se dă înapoi ca să fie sigură că nu o să-mi curgă nasul 
pe rochia ei. 

— Scuze, bombăn. Dar să știi că arăţi uimitor, mamă. 
Culoarea asta te prinde de minune. 

— Așa e, nu? Zâmbește. Și e perfect, pentru că Jason 
tocmai mi-a confirmat că mama lui nu o să poarte ceva 
asemănător. A ales ceva bej, se pare. Nu sunt sigură că 
i se potriveşte cu tenul, la vârsta pe care o are, dar e 
treaba ei. 

Simt din nou nevoia bruscă de a-mi sufla nasul și mă 
întind să iau un șerveţel. Mama se încruntă. 

— Fii fără griji, Zoe, spune ea serioasă. 

— În legătură cu ce? 

— Cu nasul, răspunde. Fotograful ăla zicea că ştie cum 
să le regizeze. 

— Vrei să zici cum să le „retușeze“? o întreb. 

— Asta am zis şi eu, scumpo. Le regizează — așa cum 
se face cu fotografiile vedetelor. Poate că acum arăţi ca 
Rudolf, dar până când termină el cu tine, o să-i dai clasă 
lui Scarlett Johannesburg! aia, îți promit. 


1 Scarlett Johansson — actriță americană celebră (n.tr.) 

Mama a plecat mai devreme la primărie, așa că am 
rămas cu tata și cu Trudie. Când ne urcăm în taxi, observ 
cât de diferit mă simt de data asta. Nu am emoţii. Nici 
măcar nu mă simt prea încântată. Doar amorțită. 

Înainte să începeți să vă puneţi întrebări, trebuie să vă 
spun că nu m-am răzgândit. Cocktailul cu medicamente 
și crei pahare de șampanie este atât de puternic, încât ar 
putea tranchiliza și un mamut lânos. 

— Eşti bine, iubire? întreabă tata, strângându-mă de 
mână. 

— Sigur, spun, forțându-mă să zâmbesc. Doar un pic... 
amețită, de fapt. Cred că-i de la pastile. 

Dintr-odată, tata pare incredibil de îngrijorat. 

— Eşti sigură că vrei să faci asta? 

— Ce vrei să zici, tată? îl întreb șocată. 

— Vreau să zic, ești sigură că faci ceea ce e bine pentru 
tine? Cä-l iubeşti pe Jason? Că voi doi trebuie să fiți 
împreună? 

Ezit, așteptând să-mi dau seama ce vrea să zică. 

— Doamne, tată, eu... sigur că sunt sigură. Sigur. 

— Numai că... 

— Tată, îl întrerup eu. Sunt sigură. 

Mă priveşte în ochi. 

— Bine, iubito, bine. 

Restul drumului decurge în tăcere. Fără vreun chicotit 
nerăbdător. Fără glume cu șoferul. De fapt, atmosfera e 
atât de lipsită de entuziasm, încât atunci când, la un stop, 
oprim lângă o mașină care merge la o înmormântare, nu 
pot să nu observ că pasagerii ei par să se distreze mult mai 
bine decât noi. 

— Plecaţi în luna de miere? o aud pe Trudie. Tocmai 
mi-am amintit că nu te-am întrebat despre asta. 

— Nu. Jason nu vrea să mergem. Rezervase deja o 
excursie în aprilie, pentru petrecerea burlacilor, înainte 
de nunta prietenului lui Jimmy, și nu ni le permitem 
pe amândouă. 

— Oh. 

Trudie se întoarce să se uite pe geam afară. 

Când ajungem la oficiul stării civile de pe Old Hall 
Street, maşina parchează chiar în față. Deschid ușa și dau 
să cobor. Dar nu apuc să pun un picior pe trotuar, că sunt 
luată pe sus. 

— Stai să vezi ce surpriză am pentru tineceeeeee! răcneşte 
mama, târându-mă după ea de parcă aș fi un sac de 
cartofi. 

— P.. poftim? mă bâlbâi, ștergându-mi nasul, odată 
cu al șaselea strat de fond de ren de deasupra buzei 
de sus. 

— Cei de la revista Echo sunt aici, Zoe, Echo! Ai să 
apari pe copertă! 

— Ce? întreb, sperând că n-am auzit bine. Cine i-a 
chemat? 

— A, nu-ți bate capul cu asta! strigă mama. Haide, 
Zoe! Orice fată de vârsta ta și-ar dori să fie interpelată! 

— Vrei să zici „intervievată“, mamă. 

— Aşa am zis şi eu. Ce fac şi cei de la revista OK!. Eşti de 
departe la fel de drăguță ca tipele alea fandosite care apar 
în reviste. Uite, de exemplu, tipa din numărul de ieri — 
şi un pui de găină congelat are picioare mai frumoase! 

O reporteră tânără și agitată se fâțâie în fața ușii de 
sticlă, mușcându-și creionul ca o potaie înfometată care 
ronţăie o bucată de friptură. O apuc pe mama de braț și 
încerc s-o opresc. 

— Mamă, izbucnesc, nu vreau să apar în Echo. Zău 
că nu. 

— Sigur că vrei! strigă ea, dându-și disperată ochii peste 
cap. Doar te dai în vânt după revistele mondene, Zoe! 

A fost suficient de rău când mama a dat un anunţ la 
ziar ca să „marcheze“ aniversarea a douăzeci și unu de ani, 
arătând lumii întregi o poză de pe vremea în care eram o 
fetiță dolofană care-şi ridica rochița, arătând publicului 
o fermecătoare pereche de chiloței cu dungi maro şi 
portocalii. 

-Nunta asta trebuia să fie una intimă, îi spun. 
Nu vreau să citească tot cartierul despre ea în ziare. 

-Nu fi bleagă, mă ceartă ea, evident convinsă că 
asta e șansa vieții mele. S-au gândit că va ieși un articol 
pe cinste — tânăra care a fost părăsită în faţa altarului 
reușește, în sfârșit, să pună mâna pe bărbatul ei. 

Mi se strânge inima. 

— Parcă văd titlul, continuă mama veselă, „A DOUA 
OARĂ-I CU NOROC - MIREASA ZOE CADE ÎN 
PICIOARE“. A, sună tare! Ar trebui să scot bani din 
asta! 

— Deci tu i-ai chemat. 

— Hai să te prezint lui Michelle, zice mama, ignorân- 
du-mă. E jurnalistă. 

— Bună, sunt Mandy. 

Reportera îmi întinde mâna. 

- De fapt, nu sunt încă jurnalistă. Acum îmi fac 
stagiul. Dar mama ta are dreptate. Cei din redacție cred 
că povestea ta e grozavă. 

— Uite, ştii — îmi pare rău, dar nu vreau să fac asta, îi 
zic pe un ton de scuză. Voiam să fie totul cât mai discret. 
Nimeni nu ştie încă de nuntă. Chiar îmi pare rău. 

— Oh, exclamă descurajată. Ei, nici o problemă. E ziua 
ta şi te înțeleg. 

— Mulţumesc... 

— Doar că... Speram că asta va fi marea mea ocazie 
de afirmare. Voiau să publice povestea la pagina trei. 


Aproape căsătoriți 367 


Mă gândeam să mă folosesc de articol pentru admiterea la 
Facultatea de Jurnalism. 

Oftez. 

— Nu-ţi face griji. Pufnește. Nu-i așa de rău nici dacă 
lucrezi la supermarket. 

Gem. 

— O, Dumnezeule, bine, fie. Dar, te rog, grăbește-te. 

După un interviu de două minute și trei fotografii 
făcute la repezeală — mama reușind, cumva, să apară 
în toate — o conduc înăuntru, îmi suflu din nou nasul 
şi încerc să mă adun. 

— Ai grijă să-ţi închizi telefonul, îmi spune tata. 

— A, da. Ai dreptate, îi răspund, simțindu-mă mai rău 
ca oricând. 

Mă pregătesc să-mi scot telefonul din gentuța de satin, 
când simt că trebuie să o întreb neapărat ceva pe Trudie. 

— Trudie, îi șoptesc, cumva... vreau să spun... 

— Ce-i? 

— l-ai spus lui Ryan că vii la nunta mea? 

Trudie ezită o clipă, apoi dă din cap. 

— Da, scumpo. Sper că nu te superi, nu? 

— Nu, o asigur, simțind că-mi vine inima la loc pentru 
moment. 

— Voiam doar... Deci, știe că mă mărit? Ştie că mă 
mărit azi? Acum? Aici? 

Încuviințează din nou. 

— Bine. Eram doar curioasă, atâta tot. 

Îmi muşc buzele și arunc o ultimă privire telefonului. 
Nici un apel pierdut. 

Intrăm în holul principal și suntem întâmpinați de 
o doamnă cu părul tapat, care, în ciuda costumului 
strâmt, bleumarin, îmi amintește de un personaj din 
epoca victoriană. 

— Zoe? 

Dau din cap. 

— Sunt una dintre asistentele ofițerului stării civile. 
Trebuie să intri acolo. Îmi arată o încăpere aflată la 
dreapta. Jason te așteaptă. E foarte nerăbdător. 

Deci, de data asta a venit. 

Ştiu c-ar trebui să mă simt în culmea fericirii, dar nu 
mă simt așa. Mă simt ciudat. Tensionată. Nenorocitele 
alea de pastile pentru sinusuri mi-au făcut mai mult rău 
decât bine. 

— Eşti gata, iubire? mă întreabă tata. 

— Mai pregătită de-atât n-o să fiu niciodată. 

Uşile uriaşe se deschid în același timp. 

Jason se întoarce și-mi zâmbeşște radios. 

Părinţii lui schimbă priviri pline de fericire, iar mama 
îşi duce batista la ochi, cum face la sfârșitul filmului 
Sunetul muzicii. 

Plutesc prin încăpere, simțindu-mă de parcă mi-aş fi 
părăsit propriul corp. Când ajung lângă Jason, Trudie şi cu 
tata rămân în urmă. Apoi, ofițerul stării civile începe să 
vorbească. Dar nu pot să-l urmăresc, pentru că șampania 
și medicamentele îmi joacă feste și nu pot auzi decât trei 
cuvințele: Ryan, unde ești? 

Mă întorc și mă uit la ușă, repetând cuvintele astea 
încet, fără zgomot, în timp ce simt cum mi se umplu ochii 
de lacrimi. 

Ryan. Unde eşti? 

Apoi, ca trezită dintr-un vis, îl aud pe ofițerul stării 
civile spunându-mi pe nume, implorându-mă să răspund. 
Dar, înainte să apuc, un alt gând îmi dă năvală în minte, 
ca un salvator care nu se va lăsa abătut din drum. E ceva 
ce-am știut tot timpul, undeva acolo, în sinea mea. 

ÎL vreau pe Ryan. 

Am nevoie de Ryan. 

Doamne Dumnezeule, sunt îndrăgostită de Ryan! 

— Zoe? Jason mă apucă de braţ. Ce-i cu tine? 

Mă întorc din nou spre ușă, dorindu-mi din tot sufletul 
să se deschidă. 

Dar asta nu se întâmplă. Și trebuie să accept un adevăr 
atât de incredibil de dezamăgitor, încât mă șochează 
până-n adâncul sufletului: Ryan nu mă va salva. 

— Rahat, mă aud spunând. Rahat, rahat și iar rahat. 

— Zoe, mă sperii, îmi zice Jason. E totul în regulă? 

Îmi dau seama — exact în momentul în care simt ne- 
voia copleșitoare de a-mi sufla nasul din nou — că trebuie 
să-i explic ceea ce tocmai am înțeles și eu. 

— Du, Jason. 

Nasul ăsta face numai ce vrea el. 

— Poftim? întreabă el. 

— Nu, repet. Nu e totul în regulă. 

Face ochii mari şi toată lumea își ține răsuflarea. 

Mă întorc din nou spre ușă, continuând să sper. 
Şi, în continuare, se încăpățânează să rămână închisă. 

Dacă n-o să mă salveze nimeni — dacă Ryan n-o să mă 
salveze —, va trebui să mă salvez singură. 

— Trudie, îmi mai dai un șerveţel? întreb și întind 
mâna. 

Toată lumea oftează ușurară în timp ce Trudie îmi 
întinde unul. 

- Dumnezeule, murmură Jason, o clipă am crezut că te 
pregăteşti să spui că nu vrei să mergi până la capăt cu asta, 
nu că trebuie să-ți sufli nasul. 

"Toată lumea izbucnește în râs. Ofițerul stării civile, 
Trudie, mama, părinţii lui Jason... 

— Jason, zic eu, exact asta voiam să spun. Nu vreau să 
continui cu asta. Îmi pare rău, dar chiar nu vreau. 

Mama bare cu atâta putere în uşa toaletei stării civile, 
încât sunt convinsă că o să facă o gaură cu pumnul. 

— Zoe! zbiară ea. Zoe! leşi afară în clipa asta! Sunt 
mama ta și — și-ai să faci cum îţi zic eu! 

Rup încă o bucată de hârtie igienică și-mi suflu nasul. 
E o hârtie ieftină, gofrată, atât de diferită de șerveţelele 
mele cu balsam ultra-super-calmant, încât atunci când 
mă şterg la nas, o simt de parc-ar fi făcută din fibră de 
sticlă. 

— Zoe! urlă mama, ridicând vocea care seamănă acum 
cu mieunatul unei pisici vagaboande puse pe harță. 
E ridicol, domnişoară. Știm că eşti înăuntru. 

Apoi aud vocea lui Trudie. 

— Doamnă Moore, spune ea pe un ton blând, nu vreţi 
să vă duceți să beți o ceașcă de ceai și să mă lăsaţi și pe 
mine să încerc? 

— Nu te supăra, Trudie, zice mama oftând, Zoe e fiica 
mea. Şi în clipa asta are nevoie de mama ei. Deci, te 
rog... 
— Lasă-ne numai un minut, nu vrei, mamă? o întrerup 
eu prin uşă. 

— Zoe! protestează ea. Nici un lasă-ne un minut! leși 
în clipa asta și întoarce-te acolo. Am rezervat doar 
un interval de douăzeci și cinci de minute, iar asta 
înseamnă că mai ai exact două minute și jumătate să 
te aduni. Următoarea nuntă așteaptă afară. Acum adu- 
nă-te, feriţo, și haide! 

Trag adânc aer în piept, apoi mă ridic şi deschid ușa. 

— Mamă... 

Mă apucă de braț și încearcă să mă tragă spre ieșire, dar 
mă țin de clanţa ușii de la toaletă ca un țânc neascultător, 
care nu vrea să se ducă la culcare. 

-Ce faci? ţipă ea, dându-mi drumul, dar fără să mă 
lase în pace. Hai odată! Trebuie să te grăbești! 

Nu mă clintesc și-i ţin piept. 

— Te rog, mamă, dă-mi voie să-ți spun ceva. 

— Dar... 

— Șşșt! Pun autoritară degetul în dreptul gurii. Șșșt! Să 
nu spui o vorbă până nu termin. 

— Zoe, eu... 

— Şşşt! repet, ducând din nou degetul la gură. 

Nu cred că i-am mai zis mamei să tacă până acum. 
În ciuda împrejurărilor, micuța obraznică din mine se 
bucură. 

Mama își strânge buzele. Apoi, cu părere de rău, dă 
din cap în semn că e pregătită să mă asculte. 

— Primul lucru pe care vreau să ţi-l spun, mamă, este 
că-mi pare foarte rău pentru situaţiile jenante prin care ai 
trecut din cauza mea. Nici o mamă de fată n-ar trebui să 
treacă prin două nunți, fără ca fata să i se mărite în nici 
una dintre ele. 

— Păi, depinde doar de tine să schimbi asta... 

— Mamă! 

Ridic iar degetul în dreptul buzelor. O văd cum în- 
chide gura, dar o face cu asemenea efort, încât parcă m-aș 
uita cum încearcă să închidă portbagajul plin-ochi al unui 
Mini Cooper. 

— Dar trebuie să fac ceea ce cred eu că e bine, continui. 
Şi adevărul e că Jason nu e alesul meu. 

— Așa înţelegi tu să te răzbuni pe el? mă întreabă sec. 
Pentru că te-a lăsat baltă prima dată? 

— Nu, mamă. Deloc. Am fost extrem de supărată 
pentru ceea ce mi-a făcut Jason. De fapt, am fost distrusă. 
Dar l-am iertat — l-am iertat în asemenea măsură încât 

am fost dispusă să încerc din nou. Sau măcar am crezut 
că sunt. 

— Şi de ce te-ai răzgândit așa de brusc? 

Este exasperată. 

Oftez. 

— Jason este... adorabil. De fapt, sunt sigură că va fi un 
soț minunat pentru altcineva. Dar e simplu, mamă: nu-l 
mai iubesc. 

— Ba îl iubeşti, pledează ea. Zoe, l-ai iubit șapte ani de 
zile! 

— Tocmai, mamă. Nu-l mai iubesc. Atâta timp am 
crezut că vom fi împreună pentru totdeauna. Dar, uneori, 
lucrurile nu merg chiar așa. L-am iubit la un moment dat, 
dar m-am schimbat. Poate că ne-am schimbat amândoi. 
Şi, deşi te iubesc din toată inima, mamă, de data asta 
va trebui să mă lași să fac ce cred eu că e bine și să ai 
încredere în mine. 

Mamei îi tremură buzele și o văd că își scoate batista. 

— Am încredere în tine, șoprește, suflându-și nasul. 

— Da, dar uneori mă tratezi de parcă aș fi tot un 
copil, mamă. O iau în brațe. Şi nu sunt. Am douăzeci 
și opt de ani. Am crescut. 

— Fac asta numai pentru că te iubesc. 

Îşi trage nasul. 

— Ştiu, mamă, îi spun, strângând-o la piept. 

Mama dă din cap cu atâta convingere, încât meșa pe 
care și-a prins-o în coafură amenință să se desprindă. 

— Ai dreptate, Zoe. Sigur că ai dreptate. Și trebuie să 
recunosc... tatăl tău a avut dreptate mereu. 

— Ce vrei să zici? 

— Cred că a știut dintotdeauna că ești pe picioarele 
tale. Mi-a venit să-l strâng de gâr când a spus că, după 
părerea lui, îți va face bine să pleci în America. Nu puteam 
să înțeleg. L-am acuzat că nu-i pasă de tine așa cum îmi 
pasă mie. Dar știu, de fapt, că nu e aşa. Și probabil că ţi-a 
făcut bine. 

— O, mamă. 

O îmbrățișez din nou. 

Mă strânge şi ea în brațe, apoi se desprinde de mine. 

— Sunt atât de mândră de tine, Zoe. Probabil, nu ţi-o 
spun cât de des ar trebui, dar să ştii că sunt. Când am 
rămas însărcinată cu tine, la șaisprezece ani, o mulțime 
de oameni au strâmbat din nas. Spuneau că relația dintre 
mine şi tatăl tău n-o să meargă — și că tu ai să ajungi rău, 
pentru că aveai o mamă adolescentă. Dar ești deşteaptă, 
eşti frumoasă, ești tot ce mi-am dorit să fie fiica mea. Sunt 
tare norocoasă că te am. 

Nu mai am cuvinte. Am știut mereu cât de mult mă 
iubește mama, dar n-am auzit-o niciodată zicând așa ceva. 
Zâmbesc, exact când ea se zărește în oglindă şi plescăie 
dezaprobator. 

— Porcăria asta de meșă, se enervează, smulgân- 
du-și-o din păr și aruncând-o în coșul de gunoi. 

Se duce până la ușă și e pe punctul de a o deschide, 
dar ezită. 

— Încă un lucru, Zoe. 

— Da, mamă? 

- E cineva la mijloc? De-asta faci ceea ce faci? 

Îi arunc o privire lui Trudie. Dar nu ştiu de ce tocmai 
ea ar trebui să cunoască răspunsul. 

Mai este cineva implicat? Să vedem... 

Sunt îndrăgostită de altcineva? 

Da. 

Dar el e îndrăgostit de mine? 

Revăd tabloul: eu, stând în fața ofițerului stării civile, 
întorcându-mă nerăbdătoare să mă uit spre uşă. Care s-a 
încăpățânat să rămână închisă. 

— Nu, mamă, recunosc eu, punându-mi-se un nod în 
gât. Nu e nimeni la mijloc. 

— Haide, trebuie să plecăm de-aici. 

Trag cu putere aer în piept. 

— Ai al naibii de mare dreptate! 

Trudie o ia înainte și ne îndreptăm spre ieșire. Mai 
avem câțiva metri până la ușă, când îl văd pe Jason. Pare 
furios. 

— Îmi pare rău, îi spun și simt că inima îmi bate mai 
repede. Îmi pare tare, tare rău. 

— Presupun că ai crezut că o merit, nu? întreabă el, şi 
are pumnii încleştați. 

— Nu, îi spun cu sinceritate. Nu cred asta. Nici unul 
dintre noi n-a meritat-o. 

Pufneşte. 

— Nu ştiu ce să-ți spun, Jason, decât că n-am vrut să te 
rănesc. Așa cum ştiu că nici tu n-ai vrut să mă rănești pe 
mine. Aşa că-mi pare rău, repet. Îmi pare tare, tare rău. 

Nu ştiu ce altceva aș mai putea spune. Dar e clar că 
nu asta voia Jason să audă. Mă-ntorc, extrem de tristă, şi 
mă-ndrept către ușă. 

— Zoe, strigă el. 

Mă răsucesc pe călcâie și ne privim în ochi. 

Trage aer în piept şi se încruntă. 

— Noroc. 

les împreună cu Trudie în Old Hall Street, și tremurăm 
amândouă, deși nu simțim frigul. Zărim un taxi, iar ea 
începe să fluture din mâini de parcă ar încerca să oprească 
un avion. 

În timp ce ne urcăm în spate, mă întreabă: 

— la spune, scumpo, unde vrei să mergem? 

— N-am nici cea mai vagă idee. 

— Du-ne la un bar, îi spune taximetristului. 

E o decizie capitală. 

— Dragă, sunt vreo nouă sute de baruri în orașul ăsta, 
îi răspunde el rânjind. Poate încerci să fii un pic mai 
precisă. 

— Oriunde vrei. Un loc drăguţ. Te las pe tine să alegi. 

Peste cinci minute, ajungem la Flota baltică, un bar 
numai bun, confortabil și intim, cu butoaie de bere și 
focuri aprinse în șemineuri, care-ţi pârlesc practic sprân- 
cenele. După ce intrăm, mă duc să ocup niște locuri 
într-un colț, în timp ce Trudie se îndreaptă către bar. 

Privesc pierdută flăcările până când se întoarce cu 
două pahare uriașe de whisky. 

— Dă ăsta pe gât, îmi spune. 

Nu prea obișnuiesc să beau whisky. În timp ce sorb din 
pahar, nu mă pot abține să nu mă gândesc că are gust de 
lichid de spălat parbrizul. Dar căldura lui mi se răspândește 
prin corp şi nu pot spune că nu-mi face bine. 

— Ce zi ai mai avut și tu, îmi spune Trudie. 

— Mi-am făcut-o cu mâna mea. 

— Am impresia că ai fost un pic luată pe sus cu nunta 
asta. Am dreptate? 

— Poate, admit eu. Dar știi care-i cel mai jalnic lucru 
din toată întâmplarea asta? 

— Care? 

— Cred că sunt îndrăgostită de Ryan. Nu, îmi retrag 
cuvintele. Știu că sunt îndrăgostită de el. 

— Nu zău, îmi răspunde ironică. Şi de ce-ar fi asta ceva 
jalnic? E posibil să te iubească și el. 

— Nu cred. 

Se încruntă. 

- Ei, pentru numele lui Dumnezeu, dacă toată întâm- 
plarea asta te-a învățat ceva, este să-ți urmezi intuiţia şi 
să nu taci din gură. 

- Hmm. 

— Aşa că sună-l și spune-i-o. 

Mă uit la pahar, apoi din nou la ea. Numai gândul ăsta 
mă face să mă simt din nou rău. Dar mai iau o înghițitură. 
Una mare de dara asta. 

— Ai dreptate, îi spun, în timp ce simt adrenalina pul- 
sându-mi prin vene. Ai absolută dreptate. 

Dintr-odată, am sentimentul copleșitor că ăsta va fi 
cel mai important telefon pe care îl voi da în viața mea. Îi 
voi spune lui Ryan că-l iubesc și la naiba cu consecințele. 
Hotărâtă, bag mâna în geanră — și-mi dau imediat seama 
că telefonul nu-i acolo. 

— Ah, fir-ar. Mi-am lăsat mobilul în toaleta de la starea 
civilă. Probabil este pe automatul de tampoane. 

— Uite, ia-l pe-al meu, se oferă Trudie, scotocind în 
geantă. 

Când scoate telefonul, acesta vibrează. 

— Dumnezeule, am vreo zece apeluri pierdute, exclamă 
ea, răspunzând imediat. Alo? 

Disting o voce înfundată și Trudie îmi face semn că o 
să iasă afară, ca să audă mai bine. Mă uit, ușor intrigată, 
cum stă în fața intrării vreo zece minute bune, gesticulând 
ca un antrenor de fotbal ieşit din minți. 

Când se trânteşte pe scaunul de lângă mine, pare 
ciudat de agitată. 

— E totul în regulă? o întreb. 

— Poftim? 

— Te-am întrebat dacă e totul în regulă, îi repet. Parcă 
te porți un pic ciudat după telefonul ăla. 

— Eu? Nu, sunt bine, spune ea, vorbind aproape prea 
repede. Äää, îi explicam cuiva drumul. 

— Spre ce? 

Îşi drege glasul și se foieşte iar pe scaun. 

— Aă, spre un magazin de haine. De la mine din oraş. 
Ştii ce, mă duc să-mi iau niște chipsuri — vrei și tu? 

— Nu. Poți să-mi împrumuți telefonul? o întreb dis- 
perată. 

Ştiu că, dacă Trudie nu mi-l dă mai repede, risc să fac 
pasul înapoi cât ai zice „cea mai mare laşă din lume“. 

— Dă-mi câteva secunde! 

Se repede spre bar, iar eu rămân din nou cu privirea 
ațintită asupra flăcărilor, căldura lor făcându-mi ochii să 
mă usture. Îmi trag scaunul mai într-o parte și o simt din 
nou pe Trudie lângă mine. 

— Bine, atunci, ia-mi şi mie niște arahide pră... 

Nu e Trudie. 

E ultima persoană pe care m-aș fi așteptat s-o văd 
în barul Flota baltică din Liverpool, tocmai când mă 
hotărâsem ce gustare vreau. 

Nu poartă smoching. 

Nu se vede nici un revolver de calibrul 45 prin jur. 

Dar pot spune categoric că aş vrea ca persoana asta să 
fie aici, lângă mine, mai mult decât oricine altcineva din 
lume. Şi nu vorbesc despre James Bond. 

Ryan se aşază pe scaunul de lângă mine și simt că 
pulsul mi-o ia razna. 

— Am întârziat, spune el. 

— Nu-mi vine să cred că ești aici. 

Îi caut privirea, dorindu-mi cu disperare să le descifrez 
expresia. 

— Avionul meu a avut întârziere. Ar fi crebuit să ajung 
cu destul timp înainte. 

— Destul timp înainte de ce? 

Aproape că nu-mi vine să cred că discuţia asta are 
loc. 

— Înainte de nunta ta, răspunde el în şoaptă, luân- 
du-mă de mână. 

— Dar n-ai fost invitat, mă trezesc spunând. 

Zâmbeşte. 

— Ştiu. Aveam de gând să fac ceva foarte... ei bine, 
nepoliticos. 

- Da? 

— Aveam de gând să te opresc. 

Mă aud oftând — scurt, sonor, un oftat de tipul 
„nu-pot-să-cred-ce-se-întâmplă“ — atât de tare, încât tipul 
de la masa alăturată pare îngrijorat pe moment că aș putea 
să fiu cumva luată ostatică. 

— Planul era să ajung de dimineață acasă la mama ta, 
să-ți spun, în cele din urmă, ce simt pentru tine și să te 
implor să fii a mea. 

— Şi când ai făcut planul ăsta, mai exact? 

Se uită la ceas. 

— Cu vreo douăzeci şi trei de ore în urmă. Dar m-am tot 
întrebat cum să te aduc înapoi din ziua în care ai plecat. 


Aproape căsătoriţi 379 


— Numai că n-ai ajuns la timp. 

— Nu, recunoaște el. Nu sunt cine știe ce erou, nu-i 
așa? 
Zâmbesc și reușesc, în sfârșit, să mă uit în ochii lui. 
Reflectând sclipirile flăcărilor, sunt mai fascinanți ca 
niciodată. Doar faptul că mă uit în ei mă face să simt 
că mă topesc de fericire. 

— De fapt, nu te-ai descurcat prea rău. Adică ai ve- 
nit, totuși. Ce-i drept, nu prea te-ai sincronizat cu eveni- 
mentele, dar nimeni nu-i perfect. Şi, din fericire pentru 
tine, ai avut noroc. 

— Cum așa? 

— N-am mers până la capăt. 

— Am auzit. Zâmbește. Și când ai făcut planul ăsta, 
mai exact? 

Mă uit la ceas. 

— A, acum vreo oră. Dar m-am tot întrebat cum să te 
recâştig de când am plecat. 

Cu ochii deja umezi, mă abțin să-mi suflu nasul, ho- 
tărâtă să nu las răceala să-mi strice momentul. 

— De ce ai plecat? mă întreabă el. 

Închid ochii și trag adânc aer în piept. 

= Credeam că simt pentru Jason ceva ce acum ştiu că 
nu simţeam, de fapt. 

Dă din cap, aprobator. 

— Dar n-a fost numai asta, recunosc eu. Te-am auzit la 
petrecere vorbind cu Felicity, când îi spuneai că noi doi 
nu avem decât o aventură. Apoi te-am văzut cu Barbara 
King, care părea că va fi următoarea ta cucerire. 

și ridică o sprânceană. 

— Am mai crezut și... că n-o s-o pot înlocui niciodată 
pe Amy. Cred că am făcut multe presupuneri, Ryan. 

Îmi şterg nasul cu un șervețel cât de delicat pot. 

— Pot să-ți spun ceva, Zoe? mă întreabă el, strângân- 
du-mă de mână. Eram o epavă înainte să te întâlnesc 
pe tine. Eram egoist şi necivilizat. Nu mă bucuram 

de copiii mei şi mă îndreptam direct spre autodistrugere. 
Nu credeam că viața îmi va mai oferi ceva. Apoi ai venit 
tu. Și ai schimbat totul. 

— Eu? îl întreb. 

— Sigur că tu. Tu m-ai salvat. Tu mi-ai salvat copiii. 
Tu m-ai învățat să râd din nou. Tu m-ai făcut să mă 
bucur că mă trezesc în fiecare dimineaţă. Tu mi-ai redat 
viaţa, Zoe. 

Înghit cu greu. 

— Şi să-ți mai spun ceva. 

- Ce? 

— Te iubesc pentru asta. Și, lucru ciudat, nu te iubesc 
doar pentru asta. Te iubesc pentru cum ai alunecat și ai 
căzut pe ringul de dans, la cina aia festivă. Te iubesc pen- 
tru cum ai aruncat spaghetele pe podeaua din bucătărie. 
Te iubesc pentru că te-ai costumat ca Păsăroiul, când toți 
ceilalți încercau să fie sexy. Întinde mâna şi-mi dă părul 
după ureche, cu un gest tandru, apoi îmi studiază chipul. 
Nimeni n-a fost mai sexy decât tine. 

— În costumul de Păsăroi? îl întreb eu cu îndoială. 

— E clar că mă simt atras de pene. 

— Dar cum rămâne cu ceea ce i-ai spus lui Felicity? 
întreb. Şi cu Barbara King? Păreai — păreai să fii foarre... 
nu știu, intim cu ea la petrecere. 

Se încruntă. 

— Zoe, dacă-i spuneam lui Felicity că sunt îndrăgostit 
nebunește de tine, ar fi fost cea mai mare greșeală, îmi 
explică el. Este bolnăvicios de geloasă. N-am vrut să mai 
pun şi eu paie pe foc, de dragul ei, dar mai mult decât 
orice voiam să te apăr pe tine. Am crezut sincer că cel mai 
bun mod de a rezolva situația era să mă prefac că relația 
noastră nu înseamnă nimic. Îmi pare rău că a ieșit așa. 

Dintr-odată, mă simt prost. 

— Nu, spun, clătinând din cap. Ai perfectă dreptate. 
Acum... acum înțeleg. 

— Cât despre Barbara, continuă el, era așa de beată că 
s-ar fi dat și la o bucată de lemn. O parte din mine nu voia 
să o supere făcând prea mare caz de asta — mai ales că abia 
ne împrietenisem. În momentul în care a încercat să mă 
sărute, am condus-o înapoi la soțul ei și — cât de diplomat 
am putut — i-am sugerat s-o ducă acasă. Probabil ai ieșit 
din cameră prea repede ca să vezi asta. 

Încuviințez dând din cap. 

— Adevărul e că n-am dorit-o niciodată pe Barbara, 
îmi spune el. N-am dorit pe nimeni altcineva de când 
te-am întâlnit pe tine. 

— Serios? îl întreb. 

Oftează. 

— Mai e ceva. 

— Ce? 

- Mi-am iubit soția, Zoe, am iubit-o cu adevărat. Dar 
ea nu mai e printre noi. Şi mi-a luat ani întregi să-mi dau 
seama că nu e nimic rău dacă merg mai departe. Că nu 
încalc nici o regulă dacă iubesc acum pe altcineva. 

Îmi muşc buzele. 

— Și încă un lucru, adaugă el. Nu mă pot abține să nu 
iubesc pe altcineva. Nu pot să nu te iubesc pe tine. 

— Ryan, îmi pare tare rău că am plecat, izbucnesc eu. 
Nu știam ce fac, de fapt... 

— Șşșș, îmi spune încet, trăgându-mă spre el. 

Lacrimile mi se revarsă pe obraji, dar, înainte să apuc 
să mă mir de unde vin, deja ne îmbrățişăm atât de strâns, 
încât mi se pare că n-o să ne mai despărțim niciodată. 

Apoi, îl simt cum slăbeşte strânsoarea. Când gura lui 
o găseşte pe a mea, mă cuprinde un val de emoție. Sărutul 
lui e atât de blând, atât de frumos, atât de minunat, încât 
n-aș vrea să se mai termine. Mai ales că, pentru prima 
oară pe ziua de azi, nasul a încetat să-mi mai curgă. 

— N-aveau arahide prăjite, anunță Trudie. Așa că 
ţi-am luat nişte chipsuri. Dar acum cred că nu mai ai 
nevoie de ele. 

Ne desprindem unul de altul și izbucnim în râs. 

— Te superi dacă nu le mâncăm? întreabă el. 

— Sigur că nu. Trudie zâmbește larg. Nu vă bateți capul 
cu mine. 

Ryan mă ia de mână. 

— Haide, ne aşteaptă taxiul afară. 

— Nu un Aston Martin? îl întreb. 

— Nu chiar. 

Se încruntă. 

-E un Ford Mondeo. Banchetele miros a vomă, iar 
taximetristul a râgâit tot drumul. Nu ești dezamăgită, nu? 

i zâmbesc. 
— Nu, e absolut perfect. 


